
1. „Фауст". Трагедија. Гетеова дела. Превод прво- 
га и излагање другога дела. М. Вронченко, 
Петроград, 1884 г. 


Појава новога превода „Фауста"' изазвала је код 
нас разнолика размишљања о нама и нашој књи- 
жевности, Поред готово потпуне отсутности пра- 
вога дара, мноштва слабих и празних творевина, 
којима су претрпане наше књижаре, друштвено са- 
знање, осећање истине и лепоте расте и развија се 
брзо. Ми немамо намере да баш сад приступимо 
истраживању узрока сличним појавама... уолште 
се Рус развија тако необично, да се са мало речи 
не могу претставити читаоцу смисао и закони ње- 
гова унутрашњега преображаја. Али, например, 
пре неколико година, кад се појавио г. Вронченков 
превод „Фауста“, спремни смо били да се ограни- 
чимо похвалама, да назовемо преводиочев рад „до- 
гађајем" итд... Само име „Фауст' изазивало је у 
нама доста нејасан и необичан утисак; осећали смо 
да се у том делу одразио цео живот не младога 
већ унеколико туђега нам народа који мисли, и 
— или смо се са простодушним обожавањем пре- 
клањали пред Гетеовом творевином, коју смо сма- 


МА 


трали као алфу и омегу целе човечанске мудрости, 
или смо са ужурбаном брзином пролазили мимо, 
правдајући то речима „нејасна творевина"... У 
осталом, код нас и данданас реч „нејасно“ сматра 
се као природан епитет за све што је немачко. Сад 
пак... Не намеравамо да расипамо преувеличане 
хвале нашој публици, тим пре што јој оне сасвим 
нису потребне; нећемо јој рећи да је она за по- 
следње време коначно разумела и изучила Гетеа и 
дошла, например, до јаснога сазнања шта је 
„Фауст' као немачка творевина, и у каквој мери 
ова творевина треба да интересује нас — Русе... 
не, ми то нећемо рећи; али сазнање наше публике 
за последњих година сазрело је и очврсло; прошло 
је за њу у неповрат време нејаснога полета и усхи- 
ћења; она је уопште постала хладнија и равно- 
душнија, као човек коме су додијале шале и коме 
се допада само озбиљна ствар. Сумњам да се она 
сад може заслепити сјајем великога имена; њен 
здрав смисао тражи стварних доказа — није ствар 
у том што је Гете велики песник (она то зна боље 
од нас), већ у том: да ли је доиста „Фауст" тако 
велико дело2 Почињући анализу ове велике траге- 
дије, ми осећамо неку нехотичну плашљивост... 
знамо сами какав велики терет смо узели на себе. 

Преглед вечних творевина сличних „Фаусту или 
је веома лак, или веома тежак. -—— У првом случају 
треба само „кадити", употребити усхићене ускли- 
ке итд.: срећа што је дело велико, те већ према 
томе не треба говорити о њему! У већини случајева 
тако и раде наша господа критичари. Али ова го- 
спода заборављају да ниједно велико дело није 

пало на земљу као камен с неба; да је свако од 
њих изишло из дубине песничке личности, која се 
само за то и удостојила такве среће што се сав 
смисао савременога живота одразио у њој не само 
пролазним одјецима, већ целим, други пут доста 
мучним развићем карактера и дара; да, што је дело 
веће, простије и једноставније, тим су сложенији, 
разноврснији услови и процес његове појаве... С 
друге стране, сасвим није потребно доћи до сазна- 
ња овога процеса, да би потпуно уживали у великој 
творевини, као што није потребно знање хемијско- 
га састава некојега дивнога цветића, да би се мо- 
гло уживати у њему; непосредна, несумњива, оп- 
ште разумљива лепота јесте особина свакога умет- 
ничкога дела. Али ако човечји дух хоће да разуме 
и оцени то чиме се он нехотично усхићава, да 
дозна узроке сопственога уживања, онда му се не 
може одобрити заустављање на пола пута; неумо- 
љива савесност и јасност до краја главне су врли- 
не критике у широком смислу, која, не обзирући 
се на вапаје својих противника, никоме још није 
учинила зла. Не говоримо о самољубивој, плашљи- 
вој, или неспособној критици људи којима се не 
мили да буду прости људи осредњих способности, 
а међутим страшно им је или тешко доћи до пло- 
дова сопствених размишљања, —— људи који цело- 
га века понављају два пут два и никад неће да 
кажу: четири, или, најзад, кажу — пет, и лукаво 
и многоречиво доказују да друкче и није могло да 
буде... Ми говоримо о правој критици. Према све- 
му што је речено о духу наше публике, надамо се 
да ћемо задовољити њене потребе кад јој претста- 


11 


вимо у почетку укратко врсту историјскога истра- 
живања о том кад је, како и због чега никла и са- 
зрела у песниковој души мисао о „Фаусту“, а за- 
тим и наш лични поглед на „Фауста“. Историјско 
истраживање може други пут успешно да замени 
чисто логичка размишљања, јер ништа не може да 
буде логичније од историјскога развића, претстав- 
љенога јасно и савесно. Несумњиво, можемо да по- 
грешимо у нашим закључцима; али је још Лафон- 
тен казао: 


ј аџгаћ ди тојпз !ћоппешг де Гауојг еп!герла.л 


Гете нам је у својим белешкама, које је, нажа- 
лост, сувише позно започео, оставио доста добру 
и исцрпну слику стања немачке књижевности до 
седамдесетих година прошлога века (он се сам ро- 
дио 1749 године). Велики људи те епохе били су 
Клопшток, Виланд и Лесинг, поглавито Клопшток. 
Француска класичка школа (Готшед), швајцарска 
школа (Бодмер и др.), обе су прошле брзо и неповра- 
тно. Клопшток је први започео реч о народностима 
у књижевности, о бардима, о Арминији, о северној 
митологији, одбацио је слик. Виланд, овај разнолик, 
потсмешљив и грациозан таленат, узбуђивао је и 
одушевљавао своје земљаке својим многобројним 
творевинама, преводима са грчкога, енглескога, 
италијанскога и францускога језика; Лесинг, као 
поглавито немачки здрав и проницљив ум, засни- 
вао је критику и драму — и, можда још више него 
Клопшток, има право да се назове ствараоцем не- 


2 Припашће ми барем част да сам то предузео. — Прим. 
прев. 

мачке књижевности; он је био обдарен необичним 
полемичким талентом и здравим смислом (уоста- 
лом, ове две особине су готово недељиве), и побе- 
де које је он одржао над људима, сличним Клоцу 
и другим, спасле су немачку књижевност, која се 
тек била појавила, од пропасти лажних праваца. 
Заслуге ових трију писаца необично су велике; али 
ниједном од њих није било суђено да стварно из- 
рази суштину својега народа и времена. Сваки на- 
род има своју чисто књижевну епоху, која мало по 
мало спрема друга, опширнија развића човечанско- 
га духа; за Немачку је таква епоха настала око се- 
дамдесетих година. Док је у Француској друштво, 
већ застарело, испробано спољашњим борбама, не 
оставивши ни једно питање без решења и не задо- 
вољивши се ниједним од тих решења, нагло хита- 
ло ка сопственом рушењу, — Немачка је тек до- 
лазила до сазнања сопствене народности, до сазна- 
ња саме себе — не као друштва, већ као народа, 
који говори једним језиком и који нема на том је- 
зику ниједнога књижевнога споменика. До ХУП 
века сви су немачки научници писали на латинском 
и на француском језику, као Лајбниц; песнике су 
држали при дворовима у својству будала, и о- 
ни су писали оде у разним свечаним приликама; 
немачки изузетци, као што су хумористи школе 
Ханса Сакса, Фишарт, Грифиус, сведочећи о до- 
бродушно – сатиричном правцу немачкога ума, у- 
осталом нису имали нарочитога значаја; немачки 
владари, чак и бољи од њих (сетите се Фридри- 
ха Другог) потцењивали су рођени језик; само 
су богослови од Лутерова времена говорили и пи- 

сали на немачком језику. Али ето, настала је прва 
половина прошлога века: философ Волф се од- 
рекао латинскога језика. Немачка књижевност, 
још млада и са обележјем оригиналнога полета, 
пошла је трагом за француском. Почели су брзо 
да ничу један за другим писци који се нису могли, 
као Готшед, убројати у коло неспособних подра- 
жавалаца; Рамлер и Глајн јавили су се у Берлину; 
почела су критичка истраживања о самом језику, 
истина, доста погрешна, али за то време необично 
важна. Најзад, јавили су се они значајни људи о 
којима смо говорили малочас. Али прави преврат, то 
што је Гете назвао револуцијом немачке литера- 
туре (св. 26, стр. 68, изд. 1829), догодио се изме- 
ђу седамдесетих и осамдесетих година прошлога 
века, у епохи коју немачки критичари (правилније 
Гикегтагћи уболКег — литерарни историчари) зову 
»добом бујности и плаховитости" (5 штт ипа 
Пгапд-Реподе). 


Живот свакога народа може да се пореди са жи- 
вотом засебнога човека, са том само разликом што 
је народ, као природа, способан да се вечно препо- 
рођава. Сваки човек у својој младости проживео 
је епоху „генијалности", усхићенога самопоуздања, 
другарских састанака и друштва. Збацивши са себе 
ропство предања, схоластике и уопште свакога ау- 
торитета, свега што долази к њему са стране, он 
чека спасења од самога себе, он верује у непосре- 
дну снагу своје природе и преклања се пред при- 
родом као пред идолом непосредне лепоте, Он по- 
стаје средиште света који га опкољава, он (буду- 
ћи несвестан својега добродушнога егоизма) не ода- 

је се ничему: он приморава све да се њему ода; он 
живи срцем, али не својим, усамљеним, него туђим 
срцем, чак и у љубави, о којој он тако много машта; 
он је романтичар, — романтизам није ништа дру- 
го до апотеоза личности. Он је спреман да говори 
о друштву, о друштвеним питањима, о науци; али 
друштво, као и наука, постоји за њега, а не он за 
њих. Таква епоха теорија, које нису условљене ствар- 
ношћу, па зато и не желе да буду примењене, е- 
поха замишљених и одређених полета, сувишка 
снага, које хоће да преврну горе, а за то време 
неће или не могу да помакну сламчицу, — таква 
епоха неизбежно се понавља у развитку свако- 
га; али само онај од нас заиста заслужује да бу- 
де назван човеком, ко уме да изиђе из тога за- 
чаранога круга и да пође даље, напред, ка свом 
циљу. Слична романтичарска епоха настала је за 
Немачку у време Гетеове младости. Јавило се мно- 
го такозваних генијалних младих људи; младост, 
непосредност, природа, оригиналност, — то су 
речи које су звучале на устима свакога; ником не 
би ни напамет тада пало да напише „Разбојнике", 
јер су свакога интересовале само личне радости и 
страдања, — али су се многи надали да постану 
Шекспири: у то време Виланд и Ешенбург упозна- 
ли су Немачку са Шекспиром, и публика је њихове 
преводе похлепно читала. Љубав према Шекспиру 
пробудила је љубав према средњем веку, према 
којем се може осећати наклоност тек онда кад 
се народ од њега стварно потпуно одвојио, а то 
одвајање се извршило у Немачкој доста касно. По- 
крет умова у Француској — Волтер, Русо, енцикло- 
педисти, — све што је тамо дубоко, тако снажно 

потресло касније цео свет, нашао је у то време вр- 
ло мало саосећања у Немачкој, и ландграфови су 
мирно настављали продавање својих поданика Ен- 
глезима, који су ратовали против непокорних Аме- 
риканаца. Ево шта каже сам Гете у трећем делу 
своје аутобиографије: „Кад нам се дешавало да 
отворимо један од делова енциклопедискога речни- 
ка (познато издање Дидроа и Даламбера), чинило 
нам се да смо дошли у огромну фабрику, где са 
свих страна шкрипе и врте се точкови, на необјаш- 
њив начин покрећу се машине, и ми смо, не схвата- 
јући циљ свих тих покрета, падали у потпуно оча- 
јање... Страстан спор француских философа са 
свештенством није изазивао у нама пажње. Забра- 
њене, осуђене на ломачу књиге, које су тада изазва- 
ле велику буку, нису чиниле на нас никаквога ути- 
цаја... Природа је била наше божанство." 


Ове Гетеове речи се односе, истина, на друштво 
његових страсбуршких пријатеља; али је оно било 
тада најмногобројнији претставник младога поко- 
лења; они од његових савременика који су ишли 
другим путем нису оставили трага свога постоја- 
ња т. ј. они су се губили; међутим, прве Гетеове 
творевине одмах су задивиле и задобиле гомилу чи- 
талаца. 

Цела Немачка почела се бавити поглавито, ако не 
искључиво, само књижевним питањима. јустус Мо- 
зер, познати у своје време публициста, јавља нам 
се као усамљен изузетак. још земља није почела 
била да дрхти под ногама људи; још се цела Евро- 
па кретала пређашњим правцем, живела од пре- 
ђашњих убеђења и веровања; поред тога, филоссф-. 

ски преврат требао је да, по духу немачкога на- 
рода, претходи сваком даљем развитку друштве- 
нога живота у Немачкој, — у ту саму епоху „буј- 
ности и плаховитости", у удаљеном граду, на се- 
веру, професор Кант је тихо и неуморно стварао 
критичку философију, ону исту философију која 
је мало по мало продрла у сву нашу стварност и 
која ће казати своју последњу реч чак и не нашем 
поколењу. 

У то исто време, око седамдесетих година, жи- 
вео је на обалама Рајне, час у Страсбургу, час у 
Франкфурту, млади човек коме је суђено било да 
изрази собом сву суштину својега народа и своје- 
га времена, — Волфганг Гете. Биографија његова 
је толико позната целом читалачком свету. да сма- 
трамо да смо у праву ако о њој ништа не кажемо, 
тим пре што је она већ била предмет доста обим- 
них чланака у нашем часопису. Али постараћемо се 
да у неколиким потезима насликамо његову личност. 
Он је био песник, поглавито песник, и више ништа. 
У том се састоји, по нашем мишљењу, цела његова 
величина и цела његова слабост. Он је био обда- 
рен свестраном способношћу посматрања; све зе- 
маљско просто, лако и тачно налазило је одраза у 
његовој души. Са способношћу да се страсно одаје, 
до заборава, он је спајао у себи дар сталнога по- 
сматрања, нехотичнога посматрања своје сопстве- 
не страсти; са бескрајно разноврсном и упечатљи- 
вом фантазијом спајао је здрави смисао, тачан 
уметнички такт и тежњу за јединством. Он је сам 
био сав цео, сав, што се каже, од једнога комада; 
живот и песништво нису се код њега растављали 

на два засебна света: његов живот је био његово 
песништво, његово песништво је било његов жи- 


вот... „ја, писао је он графици Штолберг, да- 
јем својим осећањима да се претворе у способно- 
сти, способностима — да дорасту до талента." Са 


таквом непосредном, природном неопходношћу ра- 
звијао се његов живот; он је готово од детињства 
сазнавао сам овај унутрашњи склад и моћну пу- 
ноћу своје природе, и мирно је дозвољавао да га 
обожавају. Треба прочитати у Лафатеровој ,„Фи- 
зиономици" усхићене редове исписане испод његове 
слике... Прва и последња реч, алфа и омега целога 
његова живота била је, као код свих песника, ње~ 
гово сопствено „ја“, али у том „ја“ ви налазите цео 
свет, — и сазнање громадности ове личности тако 
јако делује на вас, да нека невелика Клерхенина 
песмица, у којој се каже само то да без љубави 
нема среће на земљи (мисао, изволите видети, са- 
свим није нова) запрепашћује вас тако као да ни 
вама, ни другом, ништа слично није долазило у гла- 
ву. Разумљиво је зашто је Гете у старости могао, 
не шалећи се, сматрати себе за Јупитера Олимпиј- 
скога; он је знао да је он владао природом и чо- 
веком: он је господарио уметношћу као нико пре 
њега; а људима само то и треба: опеване радости, 
опеване сузе усхићавају их јаче него стварне ра- 
дости и сузе. 

Али Гете је био Немац — Немац осамнаестога 
века, син реформације; његова величина је била 
баш у том што су све тежње, све жеље његова на- 
рода налазиле у њему свој потпун одраз. Као ве- 
лики немачки песник, он је створио „Фауста“. Ми- 

сао да се користи овим типом није њему првом пала 
на памет: већ један од Шекспирових претходника, 
Марло (Мамо%е), написао је „Фауста" — необично 
значајно дело, о којем ћемо једанпут поразговарати 
са назлим читаоцима; осим Гетеа, Клингер и Ленц, 
његови савременици и другови (ако су само у Ге- 
теа могли да буду другови), саставили су, сваки 
засебно, „Фауста". Они оба су припадали оном дру- 
штву познатих личности које су се тада груписале 
око Гетеа и које је он тако мајсторски описао у 
својим „Записима"... И чудновато: оба су они 
умрли у Русији — Клингер у Петрограду, као 
генерал, а Ленц у Москви, код некога обућара, 
у сиромаштини и лудилу. Али оно о чему је тако 
јако и тако узалудно маштао оригинали, фантастич- 
ни и подсмешљиви Ленц; оно што је било непристу- 
пачно здравој и снажној, али непесничкој, Клинге- 
ровој природи, — учинио је само Гете. Кад продре- 
мо у садржину „Фауста", убедићемо се да друкче 
није могло ни бити, као што ни Гошу, ни Марсоу, 
већ само Наполеону је било дато право да се на- 
зива, изразимо се његовим сопственим речима, 
„Ућопипе ди дезип' („човек судбине"). 


Не сматрамо да је потребно излагати овде са- 
држину „Фауста": вероватно је она позната свако- 
ме од читалаца. Приступамо непосредно оцењива- 
њу Гетеове трагедије. 

„Фауст“ је чисто човечја, тачније — чисто егои- 
стична творевина. Немачка се у то време распа- 
дала на атоме; сваки се бринуо о човеку уопште, 
т. ј., у ствари, о својој сопственој личности. Фауст, 
од почетка до краја трагедије, брине се само о 

себи. Последња реч свега земаљскога за Гетеа (као 
и за Канта и Фихтеа) била је човечје ја... И ето, 
ово ја, ово начело, овај камен темељац свега што 
постоји, не налази у себи умирења, не достиже ни 
знања, ни убеђења, чак ни среће, просте обичне 
среће („И пас не треба да живи тако како ја жи- 
вим", каже Фауст). Куда, к чему треба да се обра- 
тиг За Фауста не постоји друштво, не постоји чо- 
вечански род: он се сав загњурио у себе; он само 
од себе очекује спасења. Са тога гледишта Гетеова 
трагедија је најодлучнији, најоштрији израз роман- 
тизма, иако је то име ушло у моду много касније. 
Измирења, правога измирења, онога склада гласо- 
ва у коме би се завршиле све пређашње несугла- 
сности, не налазимо у Фаусту, као, например, у Бај- 
рону; алегоричан, хладан, вештачки расплет тра- 
гедије, који је измислио старац Гете, није задово- 
љило и неће задовољити, вероватно, ни једнога жи- 
вога човека; међутим, завршујући „Фауста“, ми не 
осећамо те горчине и нејасне узнемирености коју 
изазива у нама свака творевина лорда Бајрона, ове 
охоле, јако симпатичне, уске и генијалне природе, 
јер су све противуречности а рпог измирене у кла- 
сично мирној Гетеовој души, која је могла, не ру- 
шећи се и чак не патећи се, да издржи у себи Ме- 
фистофела. Јест, Гете није дошао до правога, из- 
раженога измирења; али му ово није ни потребно, 
јер га задовољава сазнање сопствене снаге... Ве- 
лика Фаустова равнодушност у другом делу — то 
је право, коначно измирење свих нерешених пита- 
ња и сумња. Гете не даје никаквога одговора чо- 
веку коме природа није дала могућности да нађе 

такво априорно измирење. Гете није признавао ни- 
чега изван сфере чисто човечје; међутим Фауста 
муче питања која не извиру из ове сфере и за 
која Гете није могао да нађе решење које би задо- 
вољило. Ова, да се изразимо Кантовим језиком, 
трансцедентна питања предата су му од стране це- 
лога претходнога развића не само немачкога наро- 
да, већ и целе Европе; у Фаустовој души одјекнула 
је снажно и привлачно тежња целога човечанства 
за оним што се налази изван сопственога земаљ- 
скога живота, она тежња, оно основно начело 
средњега века, које се изразило у свему: и у самом 
саставу друштва, и у историји, и у песништву, и у 
уметности (сетимо се готских цркава). Фауст је 
син своје прошлости. Али се у њему није у мањој 
јачини изразило супротно начело, начело најновије- 
га времена, самосталности човечјега разума и кри- 
тике. У историји развитка човечјега сазнања 
„Фауст" се може сматрати као најпотпунији (књи- 
жевни) израз епохе која дели средњи век од но- 
вога времена. И како свако, па и позитивно наче- 
ло, треба да при првој својој појави носи негати- 
ван карактер (у противном случају оно за себе 
неће никад освојити место), то је веома разум- 
љиво зашто је оно, ово начело, узело на себе код 
Гетеа, Волтерова савременика, Мефистофелов лик. 
Мефистофел је ново време; то је ХУШ век, ком 
се од стране заслепљених или ускога видика људи 
упућују са добродушном јарошћу разноврсна про- 
клетства... Ма под каквим се именом скривао овај 
дух одрицања и критике, свуда за њим јуре гомиле 
користољубивих или неспособних људи, чак и онда 

кад ово негативно начело, добивши, најзад, право 
грађанства, постепено губи своју чисто разорну, 
ироничну снагу, пуни се само новом позитивном са- 
држином и претвара се у разуман и органски про- 
цес. Али ми смо спремни да се сложимо са непри- 
јатељима критичкога начела у томе да је оно дои- 
ста, при свом ступању не у делокруг човечјега де- 
лања, јер оно никад није престајало да буде један 
од елемената тога делања, већ при ступању на 
поље друштвенога развитка Европе — да је оно заи- 
ста било једнострано, немилосрдно и разорно; дои- 
ста, Мефистофел не претставља собом ничега утеш- 
нога... али сам Фауст, ово болесно дете не сасвим 
здравих векова, — зар он има снаге да стоји на 
сопственим ногама, зар ми не налазимо у њему све 
предзнаке пропадања2 Зар није он сам тежио да изи- 
ђе из своје загушљиве ћелије, ка којој га је прико- 
вала његова неплодна, самољубива страст за недо- 
кучљивим апстракцијама, на слободу, у ствари, 
здрав свет, у који он не уме да нађе пут због тога 
што он, као фантаста, само машта о њему и очекује 
здравља за себе не од додира са живим људима, већ 
од... месечевих зракова. 


О тасће већ... 


Мог аПет МУ:ззепзамат епЧадеп, 
Та далет Тћап дезила писћ Бадеп! 


у (не сасвим успелом) Вронченковом преводу: 


Кад бих могао 


Тамо да пијем твоју светлост, твојом росом 
Да се излечим од чађи знања! 


Зар нам се не јавља Фауст као скептик још у пр- 
вим својим речима2 И сам његов покушај да „хра- 
бро окрене своја леђа дивном земаљском сунцу" — 
зар није последњи очајан и лажан полет к слободи 
и складуг Зар сам Фауст није онај исти Мефисто- 
фел у свом разговору са Вагнером, овим раг ехсе!- 
јепсе Немцем, овим типом „филистера"2 Најзад, 
зар Мефистофел није неопходна, природна, неиз- 
бежна допуна Фаустуг... И зар у његовим речима 
нема одраза тајних тежња и убеђења самога Гетеа2 
Није ли често и сам Мефистофел храбро изражени 
Фауст 

Гете је почео да пише своју трагедију врло рано, 
пре него „Геца фон Берлихингена"' и „Вертера". Он 
ју је започео, како је сам признао, без икаквога од- 
ређенога плана; па и у садашњем облику „Фауст", 
као трагедија, нема права да претендује на заобље- 
ност, на спољашње јединство. Гете се од детињ- 
ства одликовао необичном тежњом за размишља- 
њем и систематисањем, тежњом која се готово ни- 
кад не слаже с наивним даром песничкога оцрта- 
вања, којим је тако богато био награђен... Уоста- 
лом, треба додати и то да Гете, као песник, сасвим 
није ценио своје погледе и системе; он их је лако 
и слободно напуштао... њега је у ствари интере- 
совало једно: живот подигнут на идеал песништва 
(„Бне МИсКкисћкећ хит зсћбпеп Осћет егћођел", 
како је он говорио), живот у свим својим појавама. 
Он га је савесно, са љубављу изучавао... али, по- 
нављамо, није га живот као живот интересовао и 
мамио његову душу, већ живот као предмет песни- 
штва. Гете је, најзад, дошао до тога да се није 

плашио страдања, чак их није избегавао: она су 
давала његовој лири тако нове, тако дивне зву- 
ке... Уосталом, који се песник кадгод патио, дои- 
ста патио, без речи, глувог Сви су они спремни да 
понављају са Тасом: 


Над пиг лосћ Чђег аПег — 

Зе (фе Масиг) Лезз пи Зећшег; пиг Мејофе ила Беде 
Рје неће Еше тешпег Моб 2и КМадеп; 

Цпа жепп дег Мепзсћ ап зејпег Оџа! мегз те, 

Сађ пуг еп Сок 2ц забдеп, мле зећ [ејде .. 2 


И користећи се овим, код рђавих песника уобра- 
женим, а код добрих стварним преимућством, пис- 
ци су нам толико додијали певањем својих страда- 
ња да човек и нехотично зажели да каже чак и 00-– 
љему од њих: 


Какое дћло нам, страдал тв или нђт! = 


Али песништво се не може избећи; речи које смо 
навели такође су стих, такође их је изговорио пе- 
сник. .. 

Дакле, Гете је писао својега „Фауста" без ика- 
квога плана. Он је набацао стихове на хартију, као 
нехотична признања, као страстан песник-егоист који 
мисли, У његово време, у то прелазно, неодређено вре- 
ме, допуштено је било песнику да буде само човек; 
старо друштво у Немачкој још није било разрушено 
тада; али је у њему већ било загушљиво и тесно; 


1 И поврх свега, она (природа) ми је оставила у болу 
мелодију речи, да најдубље осећање невоље изразим у жал- 
би, а кад човек занеми у својој муци, дао ми је Бог да ка- 
жем колико патим. — Прим. прев. 

2 Што се нас тиче, јеси ди се патио или не! — Прим. прев. 


24 


ново, пак, тек се почињало; међутим, у њему још 
није било доста јакога ослонца за човека који не 
воли да живи од самих маштања; сваки Немац је 
ишао својим путем и, или користољубиво, или бес- 
мислено, покоравао се реду ствари који постоји. 
Погледајте какву ништавну улогу игра народу 
„Фаусту“! Тај народ (сетите се сцене кад Фауст 
шета с Вагнером, и сцене у подруму Ауербаха), то 
је нешто слично народу на сликама Тенирса и Оста- 
да; Мефистофел хоће да да Фаусту појам о веселом 
животу гомиле и показује му пола туцета доста 
глупих студената, који забављају њих двоји- 
цу еп дгапда5 зелапеиг5 (као велику господу); народ 
у Гетеовом делу излази пред наше очи не као ста- 
ри хор у класичној трагедији, већ као хористи у нај- 
новијој опери. Гомила је претстављена, по обичају, 
објективно, чак символично (у сцени о којој смо 
већ говорили, кад Фауст шета с Вагнером, сви ста- 
лежи један за другим излазе параде ради пред чи- 
таоца); она је разумљива; дато јој је оно што јој 
припада, „шал 1455 зле дејел" (дозвољава се да она 
важи), –– шта ће јој више2 Какво има она право 
—- ова глупа гомила, да узнемирује величанствен 
мир, или засебне радости, или, најзад, засебне пат- 
ње неке генијалне личности Овај сиромашан мла- 
ди дечак, овај ученик, који понизно прилази Фау- 
сту да га замоли за савет, — са каквом уметнич- 
ком, немарљивом иронијом потсмева му се Гете, и 
уопште младом поколењу, које се не може узвиси- 
ти до генијалности, — гомили чији видокруг је 
мален! Сва Мефистофелова исмејавања, сви њего- 
ви сарказми падају на Фауста, као на засебно лице; 

он зна његову слабу страну. Фауст је, више пута 
смо рекли, егоист, и брине се само о својој личности. 
Најзад, Мефистофел сасвим није „само велики со- 
тона"; он је пре „ситан зао дух из они; што су 
без чина". Мефистофел је зао дух свакога човека 
у ком се родила рефлексија; он је оличење онога 
одрицања које се јавља у души што је искључиво 
заузета својим сопственим сумњама и неспоразу- 
мима; он је зао дух људи усамљених и апстракт- 
них, људи које дубоко збуњује нека мала противу- 
речност у њиховом сопственом животу и који ће 
са философском равнодушношћу проћи поред целе 
породице занатлија што умиру од глади. Није он 
опасан сам по себи, он је опасан својом свакидаш- 
њицом, својим утицајем на мноштво младића, који, 
по његовој милости, или, да се каже без алегорије, 
по милости сопствене плашљиве и себичне рефлек- 
сије, не излазе из ускога круга својега милога ја. 
Он је оштар, зао и потсмешљив; људи који се, по 
ЛПушкиновим речима, сусрећу с овим демоном, пате; 
али њихове болешљиве патње не буде у нама осе- 
ћања дубокога саучешћа; поред тога, колико је 
таквих паћеника који су се поносили својом ту- 
гом, као цигани са „ишараном торбом", па су нагло 
постали добри и здрави свакидањи људи!... И они 
од њих који вену и суше се до краја свога јкиво- 
та, као сломљена грана, признајемо отворено, и они 
изазивају у нама само пролазно сажаљење... По- 
нављамо, Мефистофел је страшан само зато што 
га досад сматрају страшним... Ужасан је он за 
људе којима је лична срећа милија од свега на све- 
ту и који хоће да у исто време знају зашто су баш 

они срећни... а таквих људи увек ће бити много, 
тако много да смо ми, сетивши се колико их је, 
спремни да поново признамо величину Гетеова 
ђавола, према ком смо се понашали доста неучти- 
во. Свакако треба да признамо да смо више пута 
узнемирили „други снажни лик", поред којега је 
бледео и ишчезавао Мефистофел, ово оличење по- 
јаве критичкога начела у ограниченој сфери засеб- 
ће личности. 

Дакле, ми смо рекли да је Фауст егоист, егоист 
теоријски, самољубиви, учени, егоист који машта. 
— Није он хтео да освоји науку, већ преко ње 
а освоји самога себе, свој мир, своју срећу. Ис- 
трајном једностраношћу његове апстрактне приро- 
де прожета је сва трагедија, изузевши појаву духа 
Земље у почетку прве сцене. У његовим речима чу- 
јемо глас Гетеа пантеисте, онога Гетеа који је из- 
ван страсне разноликости човечјега света призна- 
вао само неодређену мирну Спинозину „супстанци- 
ТУ" и улазио у њу као у своје уточиште (шп зет 
Азуђ), кад је почињала да га узнемирује сопствена 
личност. Егоизам Фауста поглавито се јавља у ње- 
говим односима према Гретхен. Кад му је додијала 
бесплодност и неутешност усамљенога живота, 
Фауст хоће (у Вронченковом преводу) да 


Угуши у осећајним утехама 
Вруће жеље... 


Он жели: 
Буре, немире, најгорчије од утеха 
непријатељске љубави, слатких јада, 


Да све наизменце изучи, 
Што је суђено целом човечанству... 

И обновивши помоћу вештице своје изношено тело, 
Фауст се срета с Гретхен. О самој Гретхен нећемо 
много да говоримо: она је пријатна, као цветић, 
провидна, као чаша воде, разумљива, као двапута 
два — четири; она је бестрасна, добра немачка де- 
војка, она дише стидљивом лепотом невиности и 
младости; она је, уосталом, унеколико глупа. Али 
Фауст и не тражи нарочитих умних способности од 
своје драге и зато сад не можемо да не кажемо 
г-ну преводиоцу да он при првом сусрету Фауста 
са Гретхен погрешно га приморава да говори о њој: 

Како је неприступачна и скромна, 

И, чини се, поред тога, паметна. 
У оригиналу је речено: „па ебуаз зећтрр:зећ досћ 
гидјејећ..." 5ећтрршећ — реч је непреводљива 
она пре значи — везана, некако неслободна, у ле- 
пом значењу те речи... али никако не значи — па- 
метна. 

Фауст се упознаје са њоме одлучно и одважно, 
као сви генијални људи; Гретхен се у њега одмах 
заљуби. Фауст улази у њену собу, усхићено, страсно 
машта о њој — и одлази дубоко дирнут, не забора- 
вивши ипак да јој остави поклон; за овим се са- 
стаје са њоме код Марте; али је сам уочи овога са- 
станка задао себи питање: 

Кад у тренутку осећаја, 

Ради нових осећања и ради њихова буђења, 
Тражим имена, и не могу да нађем; 

Кад за овим све у свету претурам, 

Најјаче од јаких речи узимам, 

И ватру, којом ја тако горим, 

Зовем неизмерном и бесконачном, 


Неутешном, вечном — 
Да ли говорим ја лажг.,.. 

Код Марте, Гретхен му се признала у љубави (не 
треба да говоримо да су све ове сцене врхунац са- 
вршенства). .. и Фауст — срећни Фауст — хита, ви 
мислите, к уживањуг Не, он се жури у шуму, да се 
ода новим маштањима и да се захвали Моћном 
Духу што му је дао могућност да продре у недра 
природе, као у срце пријатеља... Узгред треба да 
обратимо пажњу на једну важну г. преводиочеву 
грешку. У свом „Прегледу оба дела Фауста" он гово- 
ри ово: 

„Маргарита греши. .. Одмах за овим Фауст, кад се 
освестио, напушта своју жртву, иде у пустињу, 
одаје се тамо посматрању природе и своје душе". 
Ова г. Вронченкова претпоставка о времену Мар- 
гаритина греха нетачна је, пре свега, психолошки, а 
затим — фактички; код Гетеа је јасно речено да 
се Маргаритин грех десио после Фаустова повратка; 
ево његових сопствених речи у сопственом г. Врон- 
ченковом преводу: 

Фауст 
Зар ја никад не могу бити с тобом 
Тренутак мирно сам — 
Прса у прса и душа у душуг 


Маргарита 
Ох, кад бих ја сама спавала!... 


И даље: 
уЧим те видим — одједном 
Постајем покорна твојој вољи; 
Ја сам толико већ учинила за тебе, мој друже, 
Да готово немам шта више... 


Ове речи, необично дирљиве из уста девојке, која 
заиста, по речима г. Вронченка, „можда не разуме 

шта значи „грех женске", налазе се у сцени која 
долази после сцене Фауста у шуми. После ове сце- 
не налази се песмица Гретхен, оно дивно изража- 
вање страсне и стидљиве туге, која, поред готово 
дечје простоте у садржини, вероватно, неће ни од 
кога и никада бити чак ни приближно изражена. 
После Фаустова разговора са Гретхен о вери на- 
ступа њен грех... и ето — све је свршено... Гре- 
тхен се мучи под теретом својега бола, а Фауст по- 
лази на Брокен, где с њиме говоре разна алего- 
риска лица. Његова проклетства, кад он дознаје од 
Мефистофела да се Гретхен налази на рубу пропа- 
сти, просто су одвратна: он оптужује друге кад 
је он сам крив, или, можда, није крив; али тада 
нема разлога да се жести. А последња сцена у там- 
ници. .. ко је није читао, ко је не знаг... И реците, 
читаоче, зар Гретхен, ово сиромашно, глупо, прева- 
рено дете, у овој сцени не стоји хиљаду пута изнад 
паметнога Фауста, који са ужурбаном збуњеношћу 
моли је да бежи заједно са њим, иако он врло 
добро зна да је комедија са Гретхен свршена, и да 
сва та љубав, да кажемо Гетеовим слогом, спада у 
његову прошлостго јест, „он је учинио што је 
требало да учини" (М/аз ег дезоЦЕ, ћаг ег уоПепде); 
али он није очекивао крвав крај; он је упла- 
шен, он жели да је спасе, али тешко њој, ако је он 
заиста спасе од смрти!... Свакако, ништавило неће 
победити овога пута: Гретхен се удостојила тра- 
гичне смрти, и њеним последњим страшним криком 
завршава се сва трагедија. 


Многи су тумачили и тумаче све досад, да Гете 
није без дубоко замишљене намере баш тако завршид 

својега „Фауста"; али се нама чини да се сав први 
део „Фауста“ просто излио из Гетеове душе, и да 
је он почео да „размишља“, „заобљава" и да 
уметнички „завршава“ своју творевину тек кад је 
приступио писању другога дела. Цео први део 
„Фауста", као ванредно генијална творевина, прожет 
је несвесном истином, непосредним јединством. 

Заиста, размишљајући о „Фаусту“, ви осећате да 
је у њему све неопходно, нема ничега сувишнога; 
али да ли је сам Гете јасно сазнавао склад своје 
творевинег — Уступамо другим да психолошки 
претресу ово питање. 

„Фауст" (говоримо о првом делу) дели се у на- 
шим очима на две половине; прва претставља при- 
зор вечне, унутрашње борбе личнога духа; у другој 
се одиграва пред нама трагикомедија љубави. У обе 
половине видимо човека који без вере у срећу тежи 
за њом. И шта биваг Ни сопствена убеђења, ни 
блискост другога бића, ни знање, ни љубав — ништа 
не може да нареди тренутку; „не одлети! ти си тако 
диван"... Нажалост, људи који су много нижи од 
Фауста више пута су маштали како би, најзад, нашли 
блаженство у љубави жене која стоји знатно више 
него Маргарита, — и ви, читаоче, сами знате каквим 
акордом су се разрешавале све те варијације... 
Гретхен се може поредити с Офелијом; али Хамлет, 
разрушивши је, сам се руши; међутим, у почетку 
другога дела Гетеове трагедије видимо Фауста како 
се мирно одмара у пролеће на трави, уз певање 
силфа, потпуно заборавивши на сву своју прошлост. 
Није му сад до сиромашне и просте девојке, као 
што је Гретхен... он машта о јелени... 


„Фауст“ је велика творевина. Он се јавља као нај- 
пунији израз епохе која се неће поновити у Евро- 
пи, — оне епохе кад је друштво дошло до неги- 
рања самога себе, кад се сваки грађанин обратио у 
човека, кад се, најзад, почела борба између старога 
и новога времена, и кад људи нису признавали да 
постоји ишта непоколебиво сем човечјега разу- 
ма и природе. Французи су на делу остварили ову 
аутономологију човечјега разума; Немци, пак, учи- 
нили су то у теорији, у философији и песништву. 
Немац уопште није толико грађанин колико човек; 
код њега чисто човечја питања претходе друштве- 
ним питањима. Епоха о којој смо мало пре говорили 
потлуно је одговарала основном правцу германско- 
га народа, и ту се јавио песник којему нису узалуд 
пребацивали да код њега сасвим нема никаквих 
грађанских убеђења, и назвали су га многобошцем, 
—- песник који је само зато био Немац што је са- 
мо Немцу дато да буде само човек, и који је из 
дубине своје свестране, али дубоко егоистичке при- 
роде извукао „Фауста". Већи део „Фауста“ он је 
написао до 1776 године, т.ј. пре сеобе у Вајмар, где 
је осам година водио бујан и раскалашан живот; 
исмејавао је све и свакога (што му свакако 
није сметало да постане бећетгасћ, тајни 
саветник), и уопште је живео, како се каже, гени- 
јално. Бетхер и други оставили су нам неколико 
описа тадашњега његова живота-живовања, и ми, 
отворено признајемо, потпуно разумемо савршено 
негодовање тадашњих 'вајмарских грађана против 
такозваних „јаких генија" (КгаКдетшез), т. ј. про- 
тив Гетеа и његових сарадника. Познато је чим се 

све то завршило — „Италијанским путовањем", 
„класичким умирењем"“ и појавом мноштва значај- 
них, дубоко промишљених и заобљених твореви- 
на, које ми ипак сматрамо слабијим од добро- 
душно-страсних и неуредних надахнућа његове мла- 
дОСТИ. 


Називали смо „Фауста" егоистичком твореви- 
ном... али да ли је она могла бити друкчијаг Ге- 
те, овај бранилац свега човечјега, земаљскога, овај 
непријатељ свега лажно-идеалнога и надприродно- 
га. први се заузео за права — не човекова уопште, 
не, већ за права — засебнога, страснога, ограни- 
ченога човека; он је показао да се у њему крије 
несаломљива снага, да он може да живи без ика- 
квога спољашњега ослонца, и да поред све неразре- 
шености сопствених сумња, поред сиромаштине ве- 
ровања и убеђења, човек има право и могућност да 
буде срећан и да се не стиди своје среће. Фауст 
вије погинуо. Ми знамо да човечији развитак не 
може да се заустави на сличном резултату; зна- 
мо да човеков камен-темељац није он сам, као не- 
дељива јединица, већ човечанство, друштво, које 
има своје вечне, непоколебљиве законе. Први чо- 
веков протест против натприродности у уметности 
морао је имати јак улечатак исксучивости и једно- 
странога егоизма. „Ми нисмо имали", каже Гете у 
својим „Записима", „ни жеље, ни тежње да се ба- 
вимо предметима богословије и философије". 

Али људи траже израженога умирења; први део 
„Фауста" није нам претставио ништа од тога. 
Па и на који начин човек може, не излазећи из 
сфере лично човечје, да дође до пуне заобљености 

својега постојања2 Ово питање ми и сад нисмо у 
стању да решимо: шта онда Али Гете је живео и 
живео дуго; после првог осмогодишњега бујнога 
вајмарскога живота настала је за њега епоха „уми- 
рења" и „пластичности"... „Фауст“, ова страсна, 
незаобљена творевина његове прве младости, није 
му давала мира; он се латио посла око довршавања 
своје трагедије, приступио је другом делу. Песничка 
способност да осећа и ствара, која је увек била та- 
ко јако развијена у Гетеовој души, постала му је, 
најзад, важнија од саме садржине, самога живота; 
он је уобразио да стоји на висини посматрања, ме- 
ђутим је он гледао на све земаљско са висине сво- 
јега хладнога, застарелога егоизма. Он се поносио 
тим што сви велики друштвени преврати, који су 
се дешавали око њега, нису нарушили ни на трен 
ока његову душевну тишину; он, као стена, није да- 
вао валовима да га носе, — и остао је позади сво- 
јега века, иако се његов посматрачки ум старао да 
оцени и схвати све значајне савремене појаве; — 
али се самим умом не може разумети ништа живо. 
Он је био у праву пред самим собом, он се није 
изменио, и његови суграђани, Немци, чак младићи, 
уживали су у њему и гомилали су се око њега, 
ропски понављајући његове извештачене старачке 
изреке. Цео човечји живот изгледао му је као але- 
горија, и ето, он је написао своју велику (тачни- 
је, дугачку) алегорију: други део „Фауста". Пресу- 
да овом другом делу изречена је сад коначно; сви 
ти символи, ти типови, та промишљена груписања, 
те загонетне речи, путовање „Фаустово" у стари 
свет, лукаво исплетена веза ових алегоричких лица. 

и догађаја, ништаван и јадан расплет трагедије, о 
чему су се тако много бринули, — цео овај други 
део буди осећање саучешћа само код стараца (мла- 
дих или старих по годинама) савременога поколе- 
ња; и заиста, г. Вронченко могао би се ослободити 
од незахвалнога, иако кориснога, посла, да нам при- 
каже овај други део чак у изводу. Али, изгледа, 
људи не могу да живе без „умирења животних про- 
тивуречности", и њихови захтеви би заиста били до- 
стојни поштовања кад се они не би „умирили" при- 
времено... на ситницама. У тој способности за- 
довољења недовољним крије се тајна успеха (иако 
пролазнога) другога дела „Фауста“. Који ће чита- 
лац веровати да Фауст заиста ужива „у тренутку 
вишега блаженства" због тога што му испадају за 
руком његови корисни проналасци, и да он, према 
уговору склопљеном са ђаволом, мора да се раста- 
не са животом2 Гете је само у једном остао досле- 
дан својој природи: он није приморао Фауста да 
тражи блаженство изван човечје сфере... али како 
је јадно и прозаично он измислио „умирење"! И 
г, Вронченко осуђује Гетеа за његов завршетак дру- 
гога дела; али са његовим прекорима не можемо 
да се сложимо. Он каже (на стр. 403): „При крају 
живота Фауст осећа да је, везавши се са чаролија- 
ма(2!!), проклео тим самога себе и све што га 
опкољава; он се плаши од свачега и у исто време 
мисли да он не треба да гледа изван земаљскога 
света; он жели да прокрчи пут ка слободи помоћу 
кориснога дела, и умире, маштајући о постизању 
свога кориснога циља. Фаусту је опроштено после 
смрти: кад пак он престаје да мудрује2 (молимо 

читаоце да обрате пажњу на ову реч; о њој ћемо 
да говоримо касније) и кад он налази прави путг 
Ту много не треба да се говори, драма је јасно и 
очигледно добила завршетак који није требала да 
има (т. ј. Фауст се није покајао у том што се ве- 
зао са чаролијом). Писац је то видео, и ради по- 
прављања ствари казао је у последњој сцени да се 
опроштење заслужује „непрекидношћу тражења"... 
с чим се г. Вронченко не може да сложи. Ми, са сво- 
је стране, такође нисмо задовољни „расплетом тра- 
гедије", али не због тога што је баш тај расплет ла- 
жан, већ због тога што је сваки расплет Фауста ла- 
жан; јер није само романтизму, који тек што је изи- 
шао из недара старога друштва, дата могућност 
да зна оно што ми још сами не знамо: свако „умире- 
ње" Фауста ван сфере човечјега делања неприродно 
је, а о другом умирењу ми засад можемо само да 
маштамо... Нама ће рећи да је такав закључак 
неутешан; али, пре свега, ми се бринемо о истини 
наших погледа, а не о пријатности; и друго, они 
који говоре о том да нерешене сумње остављају 
за собом страшну празнину у човечјој души, никад 
се искрено и страсно нису одавали тајној борби 
против самога себе; они би знали да на рушеви- 
нама система и теорија остаје једино неразориво, 
неуништиво наше човечје ја, које је већ због тога 
бесмртно што чак оно само не може да уништи 


себе... Према томе, нека „фФауст" остане недо- 
вршен, фрагментаран, као и то време чији је он 
изразилац, — време за које су Фаустове патње и 


радости биле вишим патњама и радостима, а Ме- 
фистофелова иронија — најбесрдачнијом иронијом! 

У недовршености ове трагедије састоји се њена ве- 
личина. У животу свакога од нас постоји епоха кад 
нам се „Фауст" јавља као најзначајнија творевина 
човечјега ума, кад он потпуно задовољава све наше 
захтеве; али долази друго доба, кад, не одуста- 
јући од признавања „Фауста"' за величанствену и 
дивну творевину, ми идемо напред, за другима, 
можда мањим талентима, али снажним карак~ 
терима, ка другој цељи... Понављамо, Гете, као 
песник, нема себи равнога; али су нам сад потребни 
не само песници... Ми (и то, нажалост, још не са- 
свим) постали смо слични људима који, кад гле- 
дају дивну слику што претставља просјака, не 
могу да уживају у „уметности оцртавања", већ се 
тужно узнемиравају мишљу о могућности просјака 
у наше време. 

У почетку чланка потсетили смо читаоце на 
Љермонтовљев стих: „Шта се нас тиче, јеси ли 
се ти патио, или не..." Али сад, прелазећи у 
ствари на преглед Вронченкова превода, не може- 
мо да не признамо да сваки прави велики песник. 
има права да каже нама, профанима: „Шта се мене 
тиче, допадам ли се ја вама, или не2" Ми га пре- 
коравамо у једностраности, у том што он не задо- 
вољава савремене захтеве; али талент није космо- 
полит: он припада своме народу и свом времену 
Он има право да постоји, не очекујући суђења дру- 
гих. Срећан је онај ко може своју случајну творе- 
вину (свака творевина засебне личности случајна 
је) да издигне до историјске неопходности, да њом 
означи једну од епоха друштвенога развитка; али 
велик је онај ко је, као Гете, изразио собом сав 

савремени живот, и ко у творевинама, у сликама, 
изнесе пред очи својега народа оно што је живело 
у грудима свакога, али често није могло да се изра- 
зи чак ни речју... Само садашњост која је моћно 
изражена карактерима или талентима, постаје не- 
умрлом прошлошћу... 


У старим уџбеницима налази се увек чланак о 
користи оне науке о којој се говори. Вероватно, 
читаоци ће нас ослободити од обавезе да доказује- 
мо корисност превода „Фауста' на руски језик. 
Рад г. Вронченка достојан је уважења и захвално- 
сти, иако смо већ сад приморани да признамо да 
се он никако не може сматрати за коначан. Али са- 
мо са појавом овога превода наша публика ће се 
упознати са Гетеовим „Фаустом". Нас једно само 
плаши... бојимо се такозванога зиссе5 4'езНте 
(успеха из поштовања), јер раду г. Вронченка не- 
достаје баш оно што се по правичности допада чи- 
таоцима, — одузета му је свака песничка боја. 
А ми бисмо веома хтели да руска публика прочита, 
и то са пажњом, „Фауста". Без обзира на своју не- 
мачку спољашност, он нам може бити разумљивији 
него иједном другом народу. Истина, ми, Руси, не 
бринемо се да кроз знање постигнемо живот; све 
наше сумње, наша убеђења, ничу и пролазе друкче 
него код Немаца; наше жене не личе на Гретхен; 
наш зао дух — није Мефистофел... Нашему здра- 
вом смислу показаће се много што-шта у „Фаусту" 
чудновато и извештачено (напр. златна свадба Обе- 
рона и Титаније; то је интермецо у ком већ по- 
чиње да се испољава Гетеова страст за алегорије); 
али уопште сав „Фауст"' треба да делује спасоносно 

ва нас; пробудиће он у нама многе мисли... И 
можда ћемо ми, читајући „Фауста", разумети, најзад, 
да растављање елемената који чине друштво није 
увек знак смрти... Ми се нећемо бесмислено при- 
клањати пред „Фаустом“, зато што смо Руси; али 
ћемо разумети и оценити велику Гетеову творевину, 
зато што смо Европљани... Неће нас уплашити 
отсутност „умирења", о ком смо малочас говорили; 
ми, као народ млад и снажан, који верује и има пра- 
во да верује у своју будућност, — не бринемо се 
толико о заобљењу и довршавању нашега живота и 
наше уметности. 

Г. Вронченко, осим превода првога дела „Фауста" 
по излагања другога, штампао је у својој књизи до- 
ста дугачак чланак под насловом „Преглед оба дела 
„Фауста". 

Не можемо да не изразимо жаљење што је ува- 
жени преводилац сматрао да је то било потребно. 
У овом „Прегледу' непријатно делује на читаоца 
нека чудновата љутња на философију разума уоп- 
ште, а нарочито на немачке научнике. Г-н Врон- 
ченко назива их „тумачима" и уверава „да ће, без 
сумње, и из Бове Краљевића изићи потврђивање 
какве год хоћеш философске системе". Ми врло до- 
бро знамо да сваки народ има своје слабости; зна- 
мо, например, да је други део „Фауста" дао пово- 
да неким главама са уским видокругом да напишу 
и лукаво извезенс књиге, и да су се те књиге чи- 
тале, јер савесни Немци све читају; спремни смо 
чак да признамо да су се творевине г. г. Ретчера, 
Гешела и др. славиле неко време; али, вероватно, 
г. Вронченко не мисли да је први открио недостат- 

ке другога дела „Фауста“ и ускост господе комен~ 
татора; све је то већ де Изеолте апсјеппе у Не- 
мачкој; довољно је да се покаже на низ чланака 
писца књиге „О узвишеном и комичном", Фише- 
ра, у „НаШвзсће Јаћгђисћег 1839 г. под насловом 
„Рле Га егашг Шђег Софез Баизе' („Литература 
о Гетеовом Фаусту"). Уопште, најновији савремени 
покрет умова у Немачкој, како нам се чини, није 
потпуно познат г. преводиоцу: не би тако опшир- 
но и са таквом жестином нападао (вид. стр. 373, 
4, 5и 6) на „тумачења“, „тумаче“, на њихове „про~ 
тивуречности“" итд. кад би знао да ратује про- 
тив мртвих; чланци тога истога Фишера, прожети 
таквом љутњом и неумољивом иронијом, вероват~ 
но, убили би код њега вољу да са своје стране 
исмејава „оронули ум, који се као подетињали ста- 
рац забавља калеидоскопом мудровања". А међутим 
г. Вронченко, поред своје нељубави према „подра- 
зумевању“, „тумачењу“ и „систематизацији", први 
чини ту исту грешку. Решивши се да се руководи 
„само здравим смислом", г. Вронченко приступа 
анализи „Фаустова" карактера, оцењивању мотива 
трагедије. И шта бива, — г. преводилац сам прави 
све своје закључке, чак не на претпоставкама, већ 
на нетачном преводу једне речи: „зтеђеп“, иако 
сам признаје да је његов превод нетачан. Реч „му- 
дровати", узета засебно, не може да служи као 
превод немачке речи „згеђеп“, каже он у примед- 
бама к стр. 380. Разуме се да не може, али тре- 
ба... треба се покоравати здравом смислу. Ево 
у чему је ствар. У другом прологу Дух каже Ме- 


фистофелу: 

„Ез нтеЕ дег Мепзсћ, 50 Јапд ег з'теђе 
(тј. човек се вара док год тежи). 


Г. Вронченко је превео тај стих овако: 


Човек 
Радо мудрује целога свога века; 
А мудрујући, не може да се не превари (стр. 18). 


И на том, сасвим нетачном преводу он заснива све 
своје даље закључке! Ево сопствених г. преводиоче- 
вих речи: „Шта је писац претпоставио што се тиче 
развоја и завршетка драмег На то налазимо у проло- 
гу одговор најпозитивнији. Мефистофел ће да води 
Фауста својим путем, али до циља неће доћи: 
Фауст ће наћи за себе прави пут, наћи ће баш онда 
кад прекине са мудровањем." Обратимо пажњу на 
последње суђење. Оно неизбежно извире из тога 
што „мудрујући, не може да се не превари". Т. ј. г. 
Вронченко веже се за једну реч... зар то исто не 
чине и они коментатори које г. преводилац тако 
победнички напада Г-н Вронченко толико се оду- 
шевио својим системом погледа на „Фауста“, да је 
чак на два или три места својега превода намерно 
искварио смисао оригинала. Например: 

Код Гетеа (у сцени ученика са Мефистофелом) 
ученик каже: 


Мосћее бега аз гесћез Мег аџзјеглеп 
(тј. ја бих желео да се овде научим нечему корисном); 


г. Врончеко преводи: 
Хоћу нечим паметпим да напуним главу (стр. 84) — 


међутим речи „напуним главу" очигледно противу- 
рече ропском, неискусном и мирном карактеру уче- 

никову. Даље, на стр. 88, он приморава тога истога 
ученика да пита ђавола: „Да ли да пођем, најзад, 
у филозофију2" а у Гетеа је речено: 


ја сам готово спреман да се бавим филозофијом... 


Итд. Мржња према „мудровању" побеђује у ува- 
женом преводиоцу његову властиту савесност, у 
коју се некако не сумња: он преводи нетачно... 
не престајући да се руководи здравим смислом. 
Читалац ће лако разумети из свега што смо мало- 
час рекли, да се ми потпуно не слажемо са Гг. 
Вронченком у погледу његова посматрања на Фау- 
ста, Мефистофела, итд. не због тога што је његов 
поглед сувише прост, већ због тога што је он су- 
више сложен и лукав. Ми, као и преводилац, не во- 
лимо ни тумачења, ни алегорије, ни коментаре, нас 
интересује само чисто човечје, само права истина; 
г. преводилац каже да је Мефистофел „оличење 
одрицања", и ми бисмо се потпуно сложили са њиме 
кад би се он задовољио својим опредељењем и кад 
би се он потрудио да продре дубље у сопствене 
речи; међутим, одједном то исто „оличење одрица- 
ња" јавља се у г. Вронченка некаквим личним, ка- 
прициозним духом, нечим што личи на Бертрама у 
„Роберту Ђаволу", мелодрамским ђаволом, који 
једног дивног јутра каже самом себи: „Дајде да 
посечем овога добротворнога човека, Фауста!" И 
ето, по Вронченковим речима (стр. 388), „од вре- 
мена познанства са Мефистофелом у Фаусту ишче- 
завају све утешне мисли"... Али како тог Та Фауст 
је хтео да се отрује пре познанства са ђаволом! 
Куд су се за то време деле ове утешне мислиг2,.. 

Даље (на стр. 389) г. преводилац тврди да је за 
Мефистофела „стварни посао" да „одмами жељну 
своју жртву у преступе које губе душу". То је 
Бертрам, потпун Бертрам!... Дозволићемо себи да 
учинимо г. преводиоцу примедбу, да борба демона 
против човека може бити само у опери г. Скриба и 
комп.; да, допустивши слично тумачење Гетеове тра- 
гедије, никад нећемо разумети зашто Мефистофе- 
лове речи буде тако дубоко саучешће у Фаустовој 
души; објаснити пак то саучешће само мађијским 
утицајем злога духа на човека, значи претварати 
велику трагедију у доста вулгарну мелодраму. Јест, 
(и нека нас г. преводилац прекори у страсти за ту- 
мачења) Фауст је тај исти Мефистофел, или, да се 
рече тачније, Мефистофел је апстрактан, оличен 
елеменат целога човека Фауста, „оличено одрица- 
ње", говорећи сопственим г. Вронченковим речи- 
ма. Сваки „који не мудрује' не може да не осети 
унутрашњу непрекидну везу која спаја Фауста са 
Мефистофелом; он не може да не призна у тим 
двема фигурама појаву једне исте личности — 
личности њихова ствараоца. Ми не мислимо да се 
упуштамо у тумачења; на супрот, за оне читаоце 
који су, можда, нашли да су наша суђења о Фау- 
сту сувише „лукаво извезена", спремни смо да на 
најпростији, најнаивнији начин изложимо своје ми- 
шљење о Гетеовој трагедији: и Фауст, и Мефисто- 
фел јесу тај исти Гете: усхићени полети, страсна 
туга научника који фантазира, такође су непо- 
средно изишли из песникова срца, такође су му 
храги и блиски, као и немилосрдно исмејавање, 
хладна Мефистофелова иронија... Дозволите да 

испричам анегдоту која ће лепше него сви наводи 
потврдити истинитост наших речи. За време прво- 
га Гетеова путовања са браћом Штолбергима по 
Швајцарској, један од њих је био страсно заљуб- 
љен у девојку са којом није могао да се жени; сам 
Гете се налазио под утицајем своје Лили. Негде, за 
време ручка, млади људи су разговарали о својим 
„љубавима", почели су да пију за њихово здравље, 
дошли су у усхићење, и Штолберг је предложио да 
се избаце све чаше кроз прозор, ради тога да нико 
други“ не би могао да скрнави својим прозаичним 
уснама оне чаше из којих су они пили за здравље 
„драгих". Чаше су полетеле кроз прозор, и Гете је 
бацио своју... „али у то време", прича он касније, 
„чинило ми се да Мерк стоји иза мене и гледа 
ме"... Вероватно, нашим читаоцима је познато име 
тога човека који је послужио Гетеу за стварање 
Мефистофелова типа и који се убио у 52 години 
свога живота. Присуство елемента одрицања, „ре- 
флексије", у сваком живом човеку, чини карактери- 
стичну особину наше савремености; рефлексија је 
наша снага и наша слабост, наша пропаст и наше 
спасење. .. 


Рефлектирати на руском значи „размишљати о 
сопственим осећањима". Али, казаће нам се, у Ге- 
теовој трагедији Мефистофел и Фауст се јављају 
као две засебне личности, које утичу једна на дру- 
гу; међутим, ко нам даје право да гледамо на њих 
као на једну недељиву целину, као на испољавање 
једнога, потпунога човекаг На то питање одгово- 
рићемо најпре сопственим г. преводиочевим речима. 
(стр. 378): „Дужни смо да се стално бринемо још 

о једном, да не мешамо суштину предмета са ње- 
говим песничким условима", и да додамо од себе 
да речи „песнички услови" ни изблиза не изражавају 
целу нашу мисао. Гете, овај поглавито стваралачки 
геније, није могао да не ствара одређене, стварне 
ликове, и зато се Мефистофел јавља код њега — у 
првом делу — не као бледа алегорија, већ као 
живо биће и активан човек, као год и Фауст. Али 
зар се ми у животу не старамо да „схватимо" људе» 
Зашто да се одричемо од права разумевања умет- 
ничких творевина, ма колико оне биле живе и ствар- 
не> Уз то, истинитост нашега погледа (а ми по- 
нављамо само оно што су Немци, које ми уважава- 
мо, давно казали) тако и пада у очи чак и површном 
посматрачу. Например, не каже ли сам Фауст Ме- 
фистофелу (у г. Вронченковом преводу): 


Настаће дан... њега ја са страхом очекујем; 
Спреман сам да сузе просипам... ја знам 
Да ће он проћи, проћи ће, ниједнога 
Не испунивши желења мојега! 
Да ће све наде уживања 
Он дрским потсмехом да уништи 
И наказом свакидашњости да исквари 
• Диван свет мојих виђења! 


Последња четири стиха су преведена нетачно; код 
Гетеа стоји: 

Пег зејђзе фје Аћпила једег Базе 

Ми ејдепа ти дет Кле! пмпдет, 


Гле 5ећбр ид шешег гедсп ВгизЕ 
МЕ гаџзепа Беђепајтајљеп пдегЕ; 


а то на руском значи: 


(Дан)... који чак предосећање уживања слаби 
својом тврдоглавом критиком и хиљадом животних 

ћудљивости, разонода не да да се развије створење 
мојих живих груди. 
А проклетство Фаустовор А његове речи: 


Кад тренутку ја речем: 
Не одлети! Ти си тако диван! 
ја ћу сам тад погинути радо... 


А Мефистофелове речи (нетачно преведене од г. 
Вронченка): 


Цад ћабег зећ дет Тешје] тсће егдеђеп, 
Ег тизоје досћ и Стипде дећ'п! 


| 
Т. ]. „И кад се чак не би ђаволу предао, он би ипак 


морао пропасти" — 


не показују ли сва та, готово насумце изабрана од 
нас места, да у Фаусту постоји онај исти негати- 
ван елеменат који се оличио у Мефистофелуз2 
Уосталом, читаоцима који деле наше мишљење не- 
ћемо више доказивати што је за нас само по 
себи јасно; а да би читаоцима који се не слажу са 
нама дали појам о том како г. преводилац развија 
свој сопствени поглед на Фауста, сматрамо за дуж- 
ност да наведемо неколико места из његова пре- 
гледа: 

На стр. 387: „Бертрам ... извињавам се, — Мефи- 
стофел није могао имати воље да намерно потпадне 
под Фаустову власт, а Фауст не само да није желео 
да завлада Мефистофелом, већ није ни мислио 0 
њему никако"... 


На стр. 391: „Мефистофел (упознавши Фауста с 
Гретхен) могао би се похвалити да је учинио зна- 
чајан корак за постизање свога циља; међутим он се 

тим не хвали, он види да су се у Фаустову срцу 
заједно са кобном за Маргариту страшћу пробудила и 
друга осећања, сасвим нежељна за ђавола: страх, 
жалост и покајање"... 

Не можемо да не приметимо уваженом прево- 
диоцу да он сам опет мало „мудрује' о љубави 
Фаустовој према Гретхен... 

На стр. 393: „Фауст напушта Маргариту — на- 
пушта због тога што је заједно са љубављу почео 
да упознаје и жалост, да види преступност својега 
понашања" и т. д. 

А ево оцена песничкога Гетеова талента (на стр. 
418): . 

„Он је у свакој творевини сматрао као главно и 
важно суштину, биће, мисао, правац. . . све пак оста- 
ло, обраду и језик, називао је он одећом, која може 
бити направљена овако или онако, лепше или 
ружније, без значајнога утицаја на вредност це- 
лине", 

Зар то личи на Гетеа, на пластичкога, панте- 
истичкога Гетеа, који није дозвољавао дељење идеје 
и форме, на онога Гетеа који је казао: 


Масће 156 јппеп! Мећћ 156 аиззеп! 
Репп жаз !ппеп 156 —— 56 дгацззеп!“ 


в у чијим очима се форма, ова спољашња одећа, 
по г. Вронченковим речима, односила ка идеји као 
тело к души! Поред тога, на стр. 375 речено је: 
„Ако слушаш мистике, онда је „Фауст"' јасно и нео- 
спорно написан у духу мистицизма"; најучтивије 


2 Ништа није унутра! Ништа није споља! јер све што је 
унутра, то је напољу! — Прим. прев. 

молимо г. преводиоца да назове по имену те ми- 
стике ... На стр. 427, г. преводилац, говорећи о Ге- 
теовим открићима, уверава да ни једном од њего- 
вих тобожњих открића није призната вредност, и 
да су „сва она у свету научника — већ заборавље- 
на — разуме се само по себи". Г-н Вронченко ће 
нам дозволити да му приметимо да је Гетеова теорија 
о бојама примљена готово од свих научника... 


Пређимо, најзад, на сам превод. Ма какво мишље- 
ње имао преводилац о писцу чија дела преводи, 
ако је добро извршио свој посао, он је у праву 
пред собом и пред читаоцима. 

Погледајмо уколико је успео г. Вронченко у свом, 
понављамо, савесном и благонамерном послу. Сва- 
ки превод је намењен поглавито онима који не знају 
оригинал. Преводилац не треба да се брине о том 
да онима што не знају оригинала остави да оце- 
не је ли тачно или не он превео овај или онај 
стих, овај или онај израз; он ради за „масе". 
Ма колико била предубеђена маса читалаца у ко- 
рист преведене творевине, ипак и њу треба да освоји 
ова творевина, као што је освојила некад свој сол- 
ствени народ. Међутим, на масу делује само оно 
што је несумњиво дивно, делује само таленат; тале- 
нат, стваралачки дар неопходан је преводиоцу; није 
ту довољна ни највећа савесност. Шта може бити 
ропски савесније од дагеротипаг Међутим, зар није 
добар портрет хиљаду пута лепши и тачнији од сва- 
кога дагеротипа2 Преводиочева заслуга је необично 
велика, али само онда кад заиста не може да му се не 
призна заслуга. Многи, не сасвим неспособни, али и 
не талентовани људи радо се примају превођења; 

преводећи, они се ослобађају од неопходности при- 
бегавања сопственом стварању (које их је, можда, 
више пута издавало); они имају пред собом готов 
материјал, али ипак они као да стварају, као да са- 
стављају. Међутим, праве преводиоце ми не убрајамо 
у такве. Прави преводиоци су доста ретки. Не могу 
се они назвати самосталним талентима, али су обда- 
рени дубоким и тачним разумевањем лепоте, изра- 
жене већ од стране другога, способношћу песничко- 
га оцртавања утисака које чини на њих њихов оми- 
љен песник; елеменат способности за јаке утиске 
преовлађује у њима, и њихов сопствен стваралачки 
дар одјекује паћеништвом, неопходношћу ослонца. 
Већином су они људи са тананим укусом, са разви- 
јеном рефлексијом. Такав је био Шлегел, такав је 
био и Фос. Нехотичне симпатије привлаче их к оном 
песнику чије творевине они хоће да преведу (сети- 
мо се Жуковскога и Шилера); сваки добар превод 
прожет је преводиочевом љубављу према својему 
обрасцу, разумљивом, разумном љубављу, т. ј. чи- 
талац осећа да између те две природе постоји 
стварна, непосредна веза... 


„Г-н Вронченко само делимично задовољава ове 
захтеве. Са задовољством констатујемо његову са- 
весну тежњу за јасношћу, његово стрпљиво тру- 
дољубље; он је преводио „Фауста“, што се вели, 
соп атоге, са љубављу —, и много шта му је заиста 
испало за руком, поглавито Мефистофелова улога; 
али он није песник, чак није ни стихотворац; није му 
приступачно оно што чини тајни склад стиха. У 
предговору он каже да „брига о углађености стиха 
није била главан посао, већ последњи"... И ми се 

не бринемо о углађености стихова, но уопште о 
стиху, којега ми, отворено кажемо, не налазимо у 
г. Вронченка. Оштре, прозне, отсечне Мефистофело- 
ве речи преводилац је, како смо већ казали, преве, 
често врло успешно, иако у њима неки пут избија 
нека непријатна шала, која није својствена немачком 
Мефистофелу: Мефистофел није хумориста. .. Сце- 
на код вештице, сцена у „Кући суседке" (стр. 134) 
преведене су чак врло добро, мада нам се и овде 
не допадају речи: „мили простачина“ (стр. 141), 
уметнуте у Мартина уста. Али, не говорећи већ о 
лирским местима, којих има у изобиљу поглавито у 
почетку трагедије, цела улога самога Фауста прс- 
ведена је уопште доста неуспешно, иако тачно. Ова 
тачност не радује нас потпуно — сад ћемо објасни- 
ти због чега. Што нам се више превод чини да није 
превод, већ непосредна, самобитна творевина, тим 
је он лепши; читалац не треба да осећа ни најмањи 
траг те асимилације, тога процеса, коме се подвр- 
гава оригинал у преводиочевој души; добар превол 
је потпуно преиначење, метаморфоза. Такав пре- 
вод не може бити шири или дужи, или чак ужи 
од оригинала; рђави преводиоци потсећају на децу 
која непрекидно помоћу шестара поређују у свом на- 
црту и оригиналу растојање од очију до усана итд. “ 
сами се чуде што код њих излазни друкче. Наше 
поређење, наравно, не примењује се сасвим према 
г. Вронченковом раду... Али његов рад заиста је 
рад... То није извор, који слободно и лако избија 
из недара земље, већ бунар, из којега са шкрипом и 
вриском шмрк извлачи воду. Стално се јавља код 
вас жеља да викнете: браво! још једна тешкоћа је 

савладана! онда кад не треба ни да мислимо на 
тешкоће. Људи који сасвим не знају оригинала, али 
обдарени памећу и укусом, најбоље су судије у тој 
ствари; приморајте их да прочитају, ево, макар ове 
стихове: 


„Сличан не боговима; јест, јасан је удес мој, 
Сличан сам црву ја који у прашини живи 
И храни се, и тамо, под лутниковом стопом 
Смрт и гроб налази (стр. 35), — 


вероватно ће их зачудити речи наштампане косим 
словима. .. И занста баш те речи се не слажу с ори- 
гиналом. .. 


У Гетеа је речено: 


„Реп Сббегла ајејећ' зсћ гесће 21 Чећ за ез дејћићи... 
Рет МУштте ејејсћ' зећ, дег деп Зеашђ дигећићЕ, 
Преп, уде ег мећ пп Зеашђе паћгепа Јеђу, 

Ре МУапдгег Гле уегшсћее«б ипа ђедтађе"; 


то јест: 


ја нисам сличан боговима! Сувише се дубоко то 
(6 (Е ЕаБ 

Сличан сам ја црву, који рије прашину 

И којега, док он тамо у прашини хранећи 
се живи, 

Нога пролазникова сатире и сахрањује, 


Како је непријатно понављање ове речи „праши- 
на!" Како тужно звучи последња реч „Љедгађе", — 
Нама ће казати да је превођење „Фауста" необич- 
но тешко... Слажемо се с тим; али осредњост је 
непријатна свуда, чак и у преводима. 

Понављамо: г. Вронченков превод је тачан, али 
смо казали каква је та тачност. Ми не осећамо је- 

дине дубоке опште везе између писца и преводио- 
ца, али налазимо много везица, као кончића, којима 
је свака реч рускога „Фауста" пришивена са одго- 
варајућом немачком речју. У другим случајевима 
чак и сама ропска тачност је нетачна. Например, 
Маргарита каже код г. Вронченка о Мефистофелу: 
„он ми је одвратан у дубини срца"... Превод овај 
учињен је од речи до речи, а међутим како је не- 
спретан и тежак израз! Г-н Вронченко је у већини 
случајева преводио речи... само речи... и нехоти- 
це ти дође да кажеш: 


Све је ту... само ситнице нема: 
Духовна њихова веза је одлетела (стр. 89). 


Уосталом, и код г. Вронченка, осим Мефистофе- 
лових речи, чији превод му је испао за руком, на- 
лазе се места која су уметнички изражена. Увере- 
ни смо да ће се сви читаоци „Фауста" радосно од- 
морити на овим стиховима: 


Погледај на град: смештен је у долини, 
Одавде се он види као на слици; 

Брзо из уских, старинских врата 

Куља збијеном гомилом народ; 

Сваки на сунце излази данас 

Да светкује дан васкрса Господњега. 
Сами, васкрснувши душом од послова, 
Заборавивши бригу о свакидашњим невољама, 
Сви испод кровова тешкога притиска, 
Из загушљивих и тесних радничких кућа, 
Из сванано-сумрачне сенке храмова, 

Из улица, стиснутих редовима зграда, 
Беже, да на слободи у уморне груди 
Удахну пролећни, лековити ваздух, 
Погледај, уживај! свуда, као таласи, 

Гомила се раздваја у близини, у даљини; 

А тамо, љуљајући се по светлој реци, 
Пливају посебно весели чамци; 

Ено, у пристаништу, сав до врха натоварен, 
Остао је један — и он већ одлази, 
Куд-год погледаш — са свих страна, 

Чак са гора, обојена хаљина се помаља... 


Дивно... О, 81 512 општа! — Казали смо у горњим 
редовима да преводилац, по нашем мишљењу, није 
требао да приморава Мефистофела да глуми; али 
већ могућност да свом преводу да неку боју, по- 
казује неку самосталност у преводиоцу, док је 
све остало преведено доста безбојно, слабо. Осим 
тога, приметили смо да г. преводилац на свим 
патетичким местима употребљава словенске речи, 
реторску надувеност, која је свуда неумесна и хла- 
ди читаоца — а у „Фаусту“ поглавито. Једна од 
главних Гетеових врлина, чак при поређењу са Ши- 
лером, састоји се у енергично-страсној простоти ње- 
гова слога; у самом „Тасу", у „Ифигенији", поред 
уметничке, понекад претеране обраде стиха, налази 
се много мање арханзама него у позним Шиле- 
ровим делима, јер је код Гетеа таленат израстао 
непосредно из сопственога свакидашњега његова 
живота, и сав је био прожет осећањем стварности. 
Позивамо се на оно што смо већ казали о спајању 
у Гетеовој души страсних покрета са необично та- 
наном и развијеном способношћу уздржљивости. 
Али, например, да ли у првој сцени „Фауста" по- 
знаје ко патетичне, нагле Гетеове стихове у овим 
тромим стиховима: 


Зашто ви, звуци, моћни и радосни, 
Мене овде у прашини тражитер ради чега2 

Грмите тамо где према вама срца нису хладна. 
ја чујем благовест, али вере немам... 
А чудеса јесу чеда вере! 


Звучала су пророчански у тами звона, 


У поља, у шуме ја сам бежао, 
Проливао потоцима сузе умилења 


Успомена дечјих снага 
Прети ми да предузмем последњи, грозан корак 
(стр. 39—40). 


Поред тога, приморани смо да поновимо да у г. 
преводиоца нема стиха. Например, погледајте по- 
знату „Фаустову посвету". Она је у Гетеа написа- 
на петојамбним стихом са цезуром, изузевши три 
стиха: 


Џпд тшапсће Њеђеп Зсћаћеп зеејдеп ашч!... 
Гле Беејеп, депеп 4ећ сје егзјеп запад — 
Масћ јепет зеп егпзеп Сејјеггајсћ,..: 


И ви осећате да отсутност цезуре као да зависи 
од саме садржине сва три стиха. Код г. Врончен- 
ка сви су стихови Посвете без цезуре и доста су 
тешки. .. Многима ће се, можда, наше примедбе по- 
казати као ситне зачкољице; али ми хоћемо да до- 
кажемо људима, обдареним музикалним слухом, да 
уважени преводилац нема баш тога осећања скла- 
да које се даје сваком песнику. — Смисао ориги- 
нала преведен је готово свуда тачно, изузев нека 
добровољна отступања и неколико недобровољних 


1 И многе друге сенке устају, душе оних које сам ја први 
пут опевао, као тихо, озбиљно царство духова... — Прим. 
прев. 

грешака. У броју првих налазе се такве за које не 
есуђујемо г. Вронченка, иако нам се чини да би 
боље било сасвим изоставити нека места (као, на- 
пример, Мефистофелов говор у другом прологу, 
итд.); али се налазе и таква у којима се јавно из- 
ражава или презрење према мудровању, или неу- 
месна жеља за појачањем боје. Например, у Гетеа 
Фауст каже: „бадава ће сухо размишљање 
(етосКкпез Зшпеп) покушати да одгонете ове све- 
шеттене знакове"; код г. Вронченка стоји: 


Али у књизи знакова тумачећи смисао, 
Немоћан је ум да их одгонета. 


Фауст код г. Вронченка назива Вагнера „магар- 
цем“ и „глупаком"; Мефистофел говори о Марга- 
ритиној „собици", о својој сопственој „њушкици", о 
том да Фауст „врти умом"; један грађанин упо- 
требљава речи: „дају по њушци" итд. Неки стихо- 
ви су сасвим нетачно преведени; например, шта зна- 
чи (стр. 1): „Чим је земаљско постојање укра- 
сило пре свој полет2" На стр. 15: 


. Мора се колебају; на обали су 
непокретне горе и поља... 


У Гетеа је речено: „Море ври широким струјама у 
тодножју стена"; на стр. 67: „Тамо је прославља- 
ње (72) са чистом љубављу..." итд., итд. Има чак 
грешака које показују незнање језика - - не књиш- 
кога, већ разговорнога. Ево неке од њих. На стр. 
66: „ашје Маћг задеп' никако не значи: „испричати 
бајку“, већ просто „поћеретати'; на стр. 96 г. 
Вронченко сматрао је један врло обичан израз: 

„аиз дет Јеееп Госћ рјеЏеп“' (бити при последњем 
издисају — од речи до речи „свирати из последње 
рупе") као непристојан и, с важношћу савеснога 
преводиоца, превео је тај израз... каког — изво- 
лите се уверити сами, уважени читаоче... На стр. 
102: „5је зта хот Вћет", значи: „они су родом са 
Рајне", а не „за њих је Рајна била уз пут". На стр. 
60 Мефистофелове речи Фаусту: „неки пут ћу ти 
ја и дозволити да вараш самога себе", преведе- 
не су: 

Ја све гледам(7) 

Како бих те нечим пријатно преварио... 


На стр. 168: 


Сва је снага у осећају... 
Природа је звук и дим..." 


У Гетеа је речено: „реч, назив" (Мате). Приро- 
да овде није умесна. На стр. 187 речи: „аџ5 дет 
уегаг епеп Висћејсћеп преведене су: „по књижи- 
ци насумце' — место: „по дотицаној (од употре- 
бе испрљаној, старој) књизи". Г-н преводилац је 
помешао речи: „егдгебеп“. и „мегдгејеп "! На стр. 
221 не зна се зашто су преведене Мефистофелове 
речи: „Могђеј, уотђе |" (мимо, мимо!") са: „нека 
их! (остави их!) хајдемо!' итд. У сваком случају 
то слик није захтевао. 

Нетачних израза такође има сувише много. Уз- 
гред да кажемо: иако г. Вронченко каже у предго- 
вору да су „у примедбама означена отступања"..., 
нису сва отступања означена у примедбама! Сем 
гога, тврдо смо убеђени да ниједан читалац неће 
упамтити ни четири стиха узастопце из г. Вроњ~ 

ченкова превода. Може ли ко, например, да упамти 
ова четири стиха (ми већ не говоримо о онима који 
знају оригинал): 


Фауст 


јест, мртве очи... види се да са саучешћем 
Нико није њихове трепавице затворио... 
Ево груди, на којим сам усхићења пио, 

Ево Гретхен, која ми је била радост и срећа! 


Из свега што је речено, изводимо овај закључак: 
све што је могао да уради савестан, вредан прево- 
дилац, не песник, учинио је г. Вронченко. .. али све 
то не задовољава читаоца. Значајно је да се није- 
дан г. Вронченков превод (његов „Магбет“, „Хам- 
лет") није сматрао коначан; други су, и не без 
успеха, преводили баш те трагедије. Као припре- 
ман рад, његови преводи су увек доносили велику 
корист: они су упознавали публику са значајним 
творевинама; изазивали су интересовање и позива- 
ли друге: његов „Магбет", његов „Хамлет" одли- 
кују се доста одређеном бојом; не можемо забора- 
вити да је љубав према Шекспиру у ствари пробу- 
ђена од њега у круговима наших читалаца. Али 
Гетеов „Фауст", признајемо отворено, наткрилио 
је његове снаге; тако одређена, страсна, дубока 
песничка личност могла је да буде изражена само 
од стране другога песника... Несумњиво, г. Врон- 
ченков превод стоји много више него неко слабо 
подражавање „Фаусту“, написано празнозвечећим 
јамбима; читаоци ће са задовољством и коришћу 
да прочитају овај нов превод; али ми не можемо 
сматрати г. Вронченков рад као коначан, иако ћемо 

се задовољавати њиме све дотле док се не јави дег 
гесјје Мапп (прави човек), како кажу Немци. 


Мишљење наше о самом „Фаусту“ познато је на- 
шим читаоцима; време је да Немци престану са 
сувише искључивим приклањањем „Фаусту' (не- 
давно смо читали г. Карјерову песму, у којој он на- 
зива „Фауста" даз Висћ дез Геђелз (књига живо- 
та), јер у својој прошлости, ма колико она била 
дивна, сувише дуго не треба уживати; време је, 
одавно је време да Немац- Фауст изиђе из своје 
ћелије, у којој он још увек седи поред Вагнера, као 
што цар Фридрих, по народним предањима, седи и 
дрема под земљом; време му је да престане да се ба- 
ви трансценденталним питањима... али на нас, Русе, 
„Фауст" не може имати сличан утицај: ми се уоп- 
ште не одликујемо одређеношћу и непокретношћу 
убеђења; насупрот, пре се треба бојати да ће 
„Фауст" проћи код нас незапажен, не пробудивши 
код нас нарочитога размишљања, тим пре што г. 
Вронченков рад, — рад огроман и савестан, — ни од 
кога неће добити друге награде сем хладне за- 
хвалности. Шта да се ради! То је засад код нас 
судбина свих сличних радова. 


„Отаџбински записи", 1845 г., бр. 1. 


П „Новосеље". Део трећи. Петроград, 1846. Издање 
Александра Смирдина, обична 8-на, стр. 506. 


ја имам пријатеља којега искрено поштујем. Не 
бринући се о том шта узбуђује људе, он само ми- 
сли на ручак. Код њега је ручак увек чудноват: ру- 

чају обично деветорица; као десетога не би он ни 
рођенога оца примио. Негде ових дана ручао сам 
код њега. Ту је био и англоман Ч., и научник С. и 
вечито весели Б., и алхемичар О., и уметник Г. и 
књижевник С., и ветеран петроградских гастроно- 
ма, мудрац по научности, уметник по призвању, 
онај чија душа је заборавила да остари са годи- 
нама. О ручку не треба ни говорити — домаћин је 
био задовољан. После ручка развалили су се по 
отоманима и фотељама, и стали су да пуше; али 
моји сабеседници убрзо су се разишли; једне је од- 
вукао преферанс, а друге --- билијар. ја сам остао 
сам. Оставши усамљен, не знам ни сам због чега, 
сетио сам се миле кнегиње и почео сам о њој да 
мислим. Нисам у њу заљубљен; она је кнегиња ста- 
рога рода, њена мати је саветница-дама, све у Пе- 
трограду знатне личности су њена родбина; она 
има врло много брилијаната, врло је неприступач- 
но-величанствена, врло је хладна и веома богата. 
ја у њу нисам заљубљен. . . бојим се ње... ја и она 
смо велики пријатељи, говоримо, по обичају, о сит- 
ницама. Ја је ни до данас нисам проучио. Њен жи- 
вот, миели, осећања, њена душа — све је то заго- 
нетка... Чини ми се да у овој жени морају бити 
два бића: једно је анђео, а друго —- лутка. Лутка 
она може да буде, тежи да буде. Али ко зна, наћи 
ће се, можда, човек за којега ће она хтети да буде 
анђео. .. Бог зна куда би ме однела моја маштања, 
кад не би дошао домаћин и не би ме позвао на бал; 
можда ћете и видети тамо некога... разумете 
ли2...", додао је он, жмиркајући левим оком. Ја сам 
се покорио, и после неког времена ми смо већ 

прилазили осветљеном прилазу велелепне куће. Бал 
као бал. Кола, кочијаши, цвеће, ливреје, ћилими, 
нага рамена, лустери, мундири и фракови. Загушљи- 
во је, врућина је. Ја сам стао у кут сале за игра- 
ње, где су играња обраћена у гурање. Не далеко 
од мене је стајала кнегиња, бледа, са развијеним 
коврџицама. Она ме је погледала како никад није 
гледала. ја сам појурио к њој, она је играла с 
ађутантом, којега је светско причање давно већ 
прогласило за њенога вереника. Знао сам га као 
егоисту са пријатном спољашношћу и слабом ду- 
шом: бојао сам се њега због кнегиње. Притајио сам 
се иза њих и почео сам да прислушкујем. Они су 
говорили о љубави, о супружанству. Он је говорио 
да жена треба да је у свему слободна; да само на- 
клоност срца може бити за њу закон; да муж не 
треба да је строг, ако је само сачувана приличност 
и свет се не буни и не грди. Кнегиња је одговарала 
са неком тужном покорношћу. Мени је било хлад- 
но, хтео сам да бежим. Али се кадрил завршио, ја 
сам погледао на лепотицу, и учинило ми се да ме 
зове, мами ме к себи, ласкавим, чаробним погледом. 
Пришао сам и ниско сам се поклонио. 


— Ја, чини ми се, — казала је она једва разговет- 
но, —— играм са вама наредну. 
— Ако нисте заборавили на своје обећање, — од- 


говорио сам, иако нисам мислио да је ангажујем. 
— За овим сам почео да лутам по собама за при- 
мање гостију. Ма куд да сам прилазио, свуда сам чуо 
разговор о свадби кнегињиној с ађутантом. Не зна~ 
јући шта да радим, пришао сам великој слици која 
је висила на зиду. Слика је претстављала Орлсан- 

ску девојку, у пуном наоружању, пред иконом. Све- 
ћа, која је горела на столу, осветљавала је њено 
лице; тамне витице виле су се по плећима. .. она се 
молила. Желећи да дознам име сликара, нагнуо сам 
се ближе к раму, опирући се руком о зид. Наједан- 
пут се тапет размакао, и ја сам увидео мала тајна 
врата. Како их нисам приметио! Куд води овај из- 
лаз2 Срце ми је закуцало од предосећања. Врата 
су се тихо отворила. Ушао сам у малу собу, тапе- 
тирану плавим сукном и слабо осветљену дрх- 
тавим сијањем алабастерове лампе. У удубљењу се 
оцртавала позната ми сенка и чуло се јецање. — 
„Шта вам је2г' викнуо сам и појурио напред. — 
Ви ме презиретег — казала је она. 


— Није истина, — ускликнуо сам. 


-— Не извињавајте се. Зашто Друкче није могло 
ни бити. Ви сте видели хладно, бездушно биће; 
сматрали сте ме за оно што треба да сам. Ви нисте 
криви. Ипак ми је жао да вас оставим у заблу- 
ди. Саслушајте ме. Разумите ме, опростите ми. ја 
никад нисам била дететом; родила сам се у сало- 
ну. Кад сам била мала, одевали су ме и водили 
пдсле ручка да ме показују гостима. Затим су ме 
научили да играм и водили су ме на дечје балове, 
где сам се већ упознавала са великим светом у ма- 
лим размерама. Плакала сам кад су друга деца 
била лепше од мене одевена, кад нисам играла са 
синовима важних и богатих оцева; дотеривала сам 
се, вртела раменима; хтела сам већ да се допаднем; 
исмејавала сам рђаве фијакере, старомодне хаљи- 
не, ружноћу, сиромаштину; грозила сам се све- 
га што није ласкало мојему самољубљу; нисам још 

умела да волим, а већ сам умела да презирем. Пра- 
тила ме је свуда, као сенка, француска васпитачи- 
ца, која ме је приморавала да се држим усправно, 
да не говорим гласно, да не изражавам своје мисли 
и осећања, и Бог зна чему ме је учила, јер сама са- 
свим, чини ми се, није знала ништа. Разумите шта 
вам кажем... ја никад нисам била дететом. Нисам 
знала ни праву милошту, ни дечју слободу, ни ду- 
шевно пространство при посматрању природе. У ва- 
роши, на летњиковцу, свуда сам навикла на бле- 
сак, на светске разговоре, које у почетку нисам ра- 
зумела, али у тим разговорима било је нешто при- 
влачно, отровно, и друге ја већ нисам хтела ни да 
чујем. Искварили су ми машту, нису ми дали сло- 
боде, искварили су ми расуђивање. А, верујете 
ли, у мени је, истину да речем, било много добро- 
га... ја бих, чини ми се, могла да будем добра же- 
на. Зашто сам се родила као наследница великога 
имања Кад сам већ била приметно поодрасла, од- 
једном су ме затворили на неколико година и поче- 
ли су да ме издржавају ради ступања у свет. Скри- 
вали су ме од свих, нису дозвољавали никаква за-. 
довољства, ни позоришта, чак ни шетње по Нев- 
ском проспекту. Нагло су ми отказали све на 
што сам навикла. Ступање у свет — то је за 
мене био тренутак ослобођења од неиздржљивога 
затвореништва. Мислим да затвореник у тамници 
не очекује тако својега помиловања како сам ја 
очекивала мој први излаз. Најзад је дошло време. 
Обукли су ме у белу хаљину, казали шта треба да 
се говори и да се слуша, поред кога треба седети 
и коме се треба клањати, једном речју, спремала 

сам се за живот, као што се спрема глумица за 
неку улогу. И начини опхођења, и речи, све је било 
припремљено, све је унапред било одређено. 


Дознао сам да и она мене воли, али „треба да 
се растанемо", казала је она: — „удају ме за чове- 
ка којега ја мрзим... Мати, родбина, свет, — 
сви, сви су против нас!" 

— Све је могућно! узвикнуо сам ватрено. 


„Није, казала је она, гушећи се и изнемогла 


од унутрашње борбе... Није... Сам против свих 
њих! ти не можеш да надвладаш, ти ћеш погинути. 
Нећу те њима предати... Не... Знаш... боље да 


ми побегнемо... Побегнимо на крај света... што 
даље, даље, да не би они могли поћи за нама у по- 
геру... да не би они могли ни трага наћи, у против- 
ном, ја знам, вратиће нас и тада ће нас раски- 
дати на делове. Хајдемо брже... Умрећемо, ако 
треба... Али умрећемо заједно. У овој соби посто- 
ји тајни излаз. још можемо да се сласемо. Брже, 
брже! Само... Чујеш ли кораке... Они иду... 
иду... иду!..." И избезумивши се од страснога 
узбуђења, грчевито је обавила своје руке око моје- 
га врата, и повукла ме за собом у тајна врата. Од- 
једном се врата са треском отворише, и на улазу 
се показа мала старица, кнегиња, са током, са 
перјем до тавана; за њом је ишао ађутант на пр- 
стима, и гомилала се сва кнегињина родбина, сви 
гости са бала"... 

Кнегиња је пала у несвест. ја сам претрнуо од 
ужаса, коса ми се накострешила. Кнегиња се ухва- 
тила за ноге и почела је да се смеје; за њом је ишао 
ађутант и сви, сви остали... Њихов смех, најзад, 

постао је тако оштар, тако гласан, да нисам могао 
да издржим — и пробудио сам се. Око мене су се 
кикотали сабеседници нашега момачкога ручка. 


= О, брате... прилично си спавао! — весело ми 
је казао домаћин, који је изгубио у игри. — Брзо ће 
једанаест часова. Сви ми крећемо на бал... Хоћеш 
ли и ти са нама2... 

— На какав балг — викнуо сам ја тако дивље да 
су се моји пријатељи поново засмејали. 

— Пробуди се, братићу, — одговорио је дома- 
ћин. — Сад је бал у старице кнегиње Р. .. због вере- 
ња кнегињице с целом свету познатим ађутантом. 

— Кажу, — прихватио је неко од гостију, — обоје 
су тако срећни да их је милина гледати. И замисли- 
те какав је чудноват случај: нико није знао да су 
они од пре неколико година заљубљени једно у 
друго. 

Таква је садржина нове приповетке графа Соло- 
губа „Бал' („Из записа Леонина"), којом отпо- 
чиње „Новосеље". Иза ње је Кукољникова припо- 
ветка „Старудија“. Неопходно је, иако ће изићи 
рђав каламбур, рећи да приповетка потпуно одго- 
вара свом називу... Бивало је да су се приповет- 
ке Кукољникове из времена Петра Великога жудно 
читале, јер су се одликовале заиста многим добрим 
особинама; прво смо их ми пратили са љубопит- 
ством и показивали њихове добре стране у нашем 
часопису. Али, или је материјал нестао (што, уоста- 
лом, једва ли је оправдано), или се г. Кукољник 
одучио да пише интересантне приповетке, или је, пак, 
како каже г. Гољадкин Старији, просто случај 
такав, — последње Кукољникове приповетке из 


64 


времена Петра Великога сасвим нису оно што и 
прве његове приповетке; неке су чак тако безбој- 
не и досадне, да, читајући их, стално мислиш да 
чиси отворио омашком неку г. Кукољникову при- 
поветку из живота италијанских уметника, — а 
познато је шта претстављају Кукољникове припо- 
ветке из живота италијанских уметника и у каквим 
случајевима оне могу бити препоручене од лекара, 
као сигурно медицинско сретство... Један уваже- 
ни отац породице завештао је на самртном часу 
својему сину да буде паметан и да не чита при- 
поветке из живота италијанских уметника, и на 
овом последњем био је чак и много упорнији него на 
оном првом. Баш у ту врсту спада и нова приповетка 
„Старудија". Иако су имена у њој сва руска, и лица 
која у њој играју улогу говоре о Петру и догађај 
одјекује истинитошћу из времена Петра Великога, 
ипак читалац чита и дочитава (ако само дочитава) 
приповетку са потпуним убеђењем да је прочитао 
приповетку из живота италијанских уметника. Пи- 
сац, као да је сам предвидео такву тужну окол- 
ност, и, да би бар нечим оштрије означио своја 
лица, метнуо је на њих неку нарочиту богословску 
боју... Назвали смо боју те нове приповетке бого- 
словском и одмах ћемо да објаснимо зашто смо то 
учинили. Ево, например, како каже Мак-Стефенс 
(треба приметити да је Кукољниково старање да 
својим лицима да оригиналност дошло овде до 
гога да је он чак Мак-Стефенсу, који је живео у 
Лондону, и, колико нам је познато, никад није био 
у „богословији“, дао ту исту, често помињану бо- 
ју), — ево како он говори: „Умрети од глади!... 

Зато што сам открио у тајнама природе нову сна- 
гу... Зато што брижљива природа на моја уста 
изволева да саопшти тој истој престоници, целом 
свету — једну од добротворних тајна својих"... 
Лила, кћи Мак-Стефенса, заједно са мајком својом 
Бетси, има на себи ту исту боју; чак на целој са- 
држини приповетке лежи иста боја, и само „Илу- 
страција' и у њој поглавито „Дописивање" могу 
дати јаснији појам о том новом оригиналном ма- 
ниру писања какав испољава Кукољник од неког вре- 
мена. Манир диван, на ком се може честитати г. Ку- 
кољнику: он је у томе изврсан!... Али да кажемо неко- 
лико речи о садржини „Старудија". Петар Велики, кад 
је био у Лондону, наручио је код Мак-Стефенса пар- 
ну машину, оставивши му за науку два млада ру- 
ска човека. Много је прошло времена док су успе- 
ли да машину доврше; кћи Мак – Стефенса успе- 
ла је да одрасте и да се разцвета, а један од уче- 
ника, Иван Семјонић, успео је да се у њу јако за- 
љуби. Али ето машина је готова, упакована у сан- 
дуке; Лила, која, уосталом, није волела Ивана Се- 
мјонића, по очевој наредби удала се за њега, и ето 
већ срећни Иван Семјонић путује у Русију са ма- 
шином, младом женом и са сларим слугом Ониси- 
мом. Али је олуја разбила лађу о шведске стене, 
Тамо, дознавши да је он Рус, задржавају га у јед- 
ној тврђави. Команданту се допала Лила, и Иван 
Семјонић се нашао у тамници, а Лила је постала ко- 
мандечткиња. Заборавили су на Онисима. Дуго су 
вођени преговори о миру. Најзад, уговор је потпи- 
сан, требало је ослободити заробљенике; сви Руси 
су се обрадовали и похитали у отаџбику; само је 

Онисим тужан: — умро је његов господар, зло- 
стављан од рђавих људи. Али нека он не тужи — 
г. Кукољник је правичан, и, ако код њега доброчин- 
ство не побеђује у потпуности, али порок ће, сва- 
како, бити кажњен. Ето, Онисим се решио да пође 
у отаџбину, и он иде да се последњи пут поклони 
господареву гробу: 

„Издалека је видео чудноват призор. На врху 
његове (7) стене била је весела гозба; официри су 
частили команданткињу, која је с мајком и децом 
допутовала да са ове стрме стене погледа у бездан, 
да ужива у посматрању лепе лађе. .. Старац је ожи- 
вео, видевши туђинце на драгој стени; брзо је 
изишао уз степенице које је сам начинио и, као приви- 
ђење, стао је у средини оних што се часте... Сви су 
се збунили; Лила је отскочила на сам крај стене... 

— И после смрти не да мира, — казао је старац 
страшним гласом: — Марко Степанићу! (тако је пре- 
водио Онисим: Мак-Стефенс) Марко Степанићу! Где 
је твоје проклетство... 


— Проклетство! ... — стигла је да викне Лила и 
омакла се. Бетси је приметила опасност, потрчала 
је Лили у помоћ, ухватила је за хаљину, и преступ- 
на кћи повукла је преступну мајку у бездан мор- 
ски... Официри су побегли доле, са лађе су посла- 
ти морнари, али море није вратило своје жртве. За 
време опште пометње, само је Онисим стајао мир- 
но на стени; услутан ветар се титрао његовом ду- 
гачком жутом косом; са лађе су трубом позвали 
Онисима; он је пао на гроб, пољубио и прекрстио 
земљу, и весео, као да се никад није десило у ње- 
говом животу ништа тужно, сео је у своју рођену 

лађу. Лађа је раширила крила и пошла, док је цео 
град са својим командантом очекивао да ли ће 
море вратити Лилу и Бетси." 

Нема ни сенке од мелодраме! Природно, оригинал- 
но, чудновато ново! И после тога има људи који 
се усуђују да такође пишу романе, и чак се ни- 
мало не старају да у њима подражавају г. Кукољ- 
нику, него иду својим путем, разумевајући на свој на- 


чин природност, оригиналност, уметност... На- 
страњаци! Не чуди се бадава „Илустрација" њихо- 
вој дрскости... И још да се не чудимо!... Бедни- 


ци, они часте публику све само супом — у почетку 
супа, у средини супа, под крај супа... они немају 
ни толико смисла да разумеју да једно јело до- 
дија; — само г. Кукољник је разумео тајну рома- 
на и врло добро зна, ако је у почетку ручка до- 
бро давати супу, онда после ње је најбоље сос, а 
потом печење и тако даље — и да у размацима није 
рђаво да се да нечега запенушенога, што пуца, — 
ето тада ће и изићи роман, те још какав... Али, у- 
осталом, оне који хоће да знају подробан рецепт 
за добар, истинито-уметнички, непогрешив роман, 
шаљемо к „Илустрацији". 

Да довршим излагање садржине приповетке. 
Сандуци са машином дошли су у Русију кад већ 
великога њенога Реформатора није било у животу. 
Банили су их у шупу, запечатили врата, поставили 
стражара, и сандуци су стајали тако до владавине 
цара Александра. Кад су откључали шупу, нашли 
су трула парчета дрвета, зарђале гвоздене точкове, 
покретаче и погоне кола. Сачувало се само парче 
пергамента, на коме су, не без муке, прочитали да 

су „Старудије" — парна машина, направљена у Ен- 
глеској по наруџбини Петра, Цара Московскога, 
год. 171... последњи број је био нечитљив,.. 


„Моја лопта" — чланак г. Хмељницкога из вод- 
виљних каламбура, састављен са примесом добро- 
душнога философирања на начин познатога руско- 
га философа г. Галића, — једном речју, чланак који 
је једва требало да буде удостојен части да буде 
и једанпут наштампан, — јавља се у штампи ове 
године већ други пут... Први пут је један део био 
наштампан у „Невском алманаху“ за 1846 г. Зашто 
се чине такве ствариг Да ли се показао издавачу 
чланак толико занимљив да није рђаво да се они 
понови2.,. Али и у таквом случају није у обичају 
ка се штампа оно што је већ наштампано, и то у 
сличном издању и исте године. Прештампавање 
само у једном случају има смисла, кад се чланак 
првобитно јавио у часопису који нема читалаца, 
па и онда он треба да носи на себи потпуно оправ- 
дање своје поновне појаве. Или, како се каже из- 
давачко - књижарским језиком, „није било мате- 
ријала", наравно, кад се има јака жеља да књига 
буде што дебља. Али је потребно било промислити, 
да, ако публика и не примети у чему је ствар, њој 
ће указати на то, и онда дебљина, о којој сте се ви 


тако бринули, — особина заиста почасна, ако се 
јавила на природан начин, без насилних мера, — 
место користи — обратиће се на штету књиге... 


Други чланак истога писца, „Римски карневал 
1844" г., није баш никаква новина, као већина пут- 
ничких књига и сваких путничких прибележака 
које се издају од стране руских путника, великих 

љубитеља да стављају до свеопштега знања да су 
они такође путовали... 

Чланак В. Луганскога (Даља) „Руски сељак" је- 
дини је чланак у целој књизи који се може читати 
не само један, већ и неколико пута, и то са нео- 
бичним задовољством. Навешћемо неколико одло- 
мака: 

„Код спахије био је обичај да се, сем суве и уки- 
сељене зелепи и корсња, сви отсечци и отпатци по- 
врћа посоле, и овако посољени употребљавају за за- 
чине, за шчи: за млађе; ова смеса је добраг 

Староста је почешао главу, погледао на друге и 
казао је: зашто да се перуг... 

— Како заштог Зар ти тако, са песком, да је- 
леш, као свиња! 

— Нипошто, не; оно, наравно, може се, власт је 
ваша, баћушка; — ако не то, како другови кажу, 
макар је и сасвим не солити. .. па има киселе... 

= Како то, ко то говори 

— Па сви то исто говоре, а ја, ваша је власт, го- 
сподару, казао сам тек онако вашој милости. — До- 
бацивање ово показало је да се довитљиви старо- 
ста сам досетио да је сувише почео да лаже. 

— Што си ти, Феклистовс, слагао, зар је то у 
нас било први пут уведено2 А који су шчи, реци 
ми, бољи: само са киселином или са додавањем 
сланога зачина 

—- Па зна се, наравно, са сланим зачином шчи 
као да су слађи, укуснији. 


1 Чорба са купусом и другим поврћем, — Прим. прев. 

— Онда, шта је, значи да сте лењи, да бацате 
отсечке у једно место, да их гурнете у чабар и да 
посолите2 Боље је, шта ли, да их гњечите, нога- 
маг ар 

Спахија хвата старосту Феклистова за ћубу; 
староста, висок, здрав и промућуран сељак, пада 
на колена, да би господару било подесније; затим 
спахија љуља Феклистову главу полако на све стра- 
не, без срца, мирно, и држи му дугачку поуку о 
том каква је корист уогиште од поврћа, како она 
подржава здравље сељака, који без њега неки пут 
седе само на хлебу; потсећа га како у почетку се- 
љаци низашто нису хтели да гаје кромпир, зовући 
га ђавољом јабуком, како га је послуга у трпеза- 
рији бацала под сто и радовала се што га пас не 
једе, — а после једне године нису се могле сачу- 
вати леје, вукли су сиров кромпир, незрео, ископа- 
вали су леје ноћу, као свиње, ископавши за грош, 
а загадивши за рубљу; потсећао га је како је у су- 
седном селу, и у другом, и у трећем, била иста 
незгода, и како и сад тамо сељаци целу зиму једу 
кромпир у чорби; показао је на разлику хране из- 
међу уредних домаћина-сељака, код којих има сва- 
ке сваштарине, и тврдоглавих и глупака, који, под 
изговором да немају кад, неће да праве градине, 
јер у њихових оцева и дедова није било поврт- 
њака, и радије седе на мекињама, него да се баве 
гајењем поврћа. — За све то време спахија је љу- 
љао старостину главу наоколо, према сунцу, и 
сопственик ове главе, дошавши једном у склад и 
меру таквога једноликога покрета, предупређивао 
га је без напора, бежао је главом напред, тако да 

је спахијина рука готово ишла за старостином гла- 
вом, а није је водила. Девет људи посматрача ста- 
јали су мирно и доста пожљиво слушали, смешка- 
јући се, шта је говорио спахија. 

— јеси ли разумео све што сам ти говорио, 
Феклистове2 

-— Разумео сам, господару; како да не 

= Испричај ми ти сад све то. 

Феклистов је почео да излаже на свој начин, све 
још клечећи на коленима; говорио је са убеђењем 
и са увереношћу, — неки пут се само помало збу- 
њивао, и спахија, чупајући га као од шале за ћубу, 
поправљао га је и приморавао да поново изложи. 

— Добро. Кажи ми ти, јеси ли све то први пут 
од мене чуог 

-— Не, господару, Степане Денисићу, не први 
пут, много смо ми доброга чули од ваше милости. 

— Пресуди ти сад сам мени и себи, ко је у пра- 
ву, и ко је кривг 

=— ја сам, господару, крив, позната је ствар. 

— А зашто сам ја, глупане, због тебе руку у ра- 
мену ишчашио7 

— Крив сам, господару, Степане Денисовићу 
све то чини наша глупост, —- и клања се до ногу. 

— А још си ми ти казао да сви тако мисле као 
ти; да ли је то истина, децог 

— Није, господару, нипошто није, не, — одгова- 
рају у глас сви посматрачи. 

— Зашто си то, па још као староста, одговорио узг- 
луд друге2 а2 Ето, ви увек тако радите: један изи- 
ђе из гомиле, виче за све, уверава да су сви за- 
једно, сви, каже, говоре, сви су такви глупани као 

и он, а они стоје, отпустивши уши, отворивши уста, 
и слушају; кад бих ја поверовао твом празноречју, 
онда би доиста, можда, сви били с тобом; чим те 
ја узмем за ћубу и потсетим те на све шта и како 
је било речено и урађено раније, — сви су од тебе 
—- подаље, а ти останеш намагарчен сам. 


— Тако је, господару, Степане Денисићу, исти- 
нито је и правично! 

Сељаци су се разишли на друге радове, и цео 
дан је само и био разговор о том како је спахија 
сигнио песак у подруму старостом, и говорио о по- 
врћу, о солењу; сви су кривили старосту и призна- 
вали да је спахија у праву. 

Шта мислите, да ли су многи радили у дома- 
ћинству по овоме примеру, уверивши се у истини- 
тост спахијиних савета и у корисност гајења по- 
врћаг Ни један; говорили су само о томе како би 
Господ дао што више жита, а шта ће они јести 
ако жито не роди, о том није било ни говора." 

Ево друге сцене: 

„Седе, у уторник Ускршње недеље, сељаци са 
женама, девојкама и децом на узвишењу пред ку- 
ћом; ускршња недеља била је рано, тек што се зе- 
мља пробудила; дан је топао; сви у свечаним ха- 
љинама, а светковали су Ускршњу недељу слабо, 
јер су једва издржали до пролећа: година је била 
неродна; пола села је јело спахијско жито и спа- 
хијски кромпир. 


— О-0о-ох! братићи, — казао је један, слежући ра- 
менима, на која је био набачен одозго плави огр- 
тач, — 0-д-ох! ето, кад треба сејати —- и сејати! 


— Јест, баш би било време, прихватио је други. 
Земља је постала сочна, сва се пробудила! 

— Шта ћеш да радиш, Божја је воља! 

— Тако се срце радује, кад изиђеш у околину: 
две кишице је послао Господ — одозго је загреја- 
ло земљицу — орна је, мекана, сва влага је упиве- 
на, сашла доле, тако бих, ето, чини ми се, сам легад 
и покрио се грудвом, порастао бих, Бога ми, пора- 
стао бих! 


—- Шта да се ради, значи, така је Божја воља. 
Ако хоће да да жита, он ће дати, макар и друге не- 
деље посејали, а ако неће, неће. Све је у Божјој 
руци. 

— Оно и јест тако; ето, кад Бог не да кише, 
опет ће ишчезнути жито, ако милост Божја не 
буде, и сунце кад почне да пржи њиву, да суши 
целу недељу, па и друге недеље такође, — онда, 
брате, код кога има жита, бар нека не носи у су- 
шионицу, већ пре нека баци у земљу, — све једно, 
исушиће се и стручка ти неће дати ниједнога. 

— Е, какав је глупан порастао у селу, — заиста 
глупан! а још се сељак зове! ето, требало би сви 
да ти поводом празника прописно истрљају теме, 
да више не мељеш све што ти на језик дође! Шта 
ту говорити којешта, дерати грло, као у хајциг 
Шта ти сад, ваљда, орати и сејати мислиш, Ускршње 
недеље 2 

— Орати... ко каже, орати сад... о том не 
треба ни говорити, о орању... ја говорим, ето, 
позивам се и на људе, у овакво време била би бла- 
годат да је земља, видиш, сирова, а не кажем да 
сад орем и сејем; ко те зовег Бог с тобом, нисам те 

звао да ореш, зна се, ко би сад пошао у то време, 
ваљда није за то Бог дао Ускршњу недељу. Ето, 
ако Бог да Томине недеље. 

На тај начин су наши сељаци седели на узвише- 
њу пред кућом целу недељу, закаснили су са сет- 
вом, сећали су се целе године како је Ускршња 
недеља била дивно време за сејање! ох, како је 
земља била орна и сочна! туговали су што Господ 
Бог опет није дао жита, почешали су главе, лупа- 
ли рукама о бедра — и пошли у зиму на пећ и на 
постеље." 

Наводимо још ову сцену: 

„Народ уопште у том селу није био увек једнак; 
како када ветар дуне: час миран, час ћудљив. 
Например, спахија нареди старости да ни један 
сељак и ни једна сељанка не смеју држати сви- 
ње, овце и телад у колиби где станују, већ да 
за зиму код свих буду топле шталице, за шта 
ће им дати грађу. Староста је три недеље ви- 
као са сељацима, а затим је дошао к спахији да 
му јави како сељаци не пристају на то. Спахи- 
ја је упитао старосту да ли је он при чистој све- 
сти. Ово питање је збунило Феклистова, и он се 
најпре ухватио за главу, најпре десном, а затим 
левом руком, и покушао је да реши ово питање, 
закопавајући прсте што дубље у косу. — Зар сам 
их ја питао за сагласност Одговарај, Феклистове, 
и не гледај ме као згранут, — слао сам те, је ли, 
да прикупљаш сагласност2 

— Не, господару, о томе не треба ни говорити; 
за ову ме ствар нисте слали. 

— А кад те нисам слао, зашто си ми донео тд 
што ми није потребно. 

— Ох, кад помислиш каква је прича изишла, 
— проговори Феклистов за себе, оборивши очи у 
земљу; он и сам није сад схватао како се то де- 
сило, да је он дошао и почео казивати паметно, 4 
чим је казао, изговоривши реч, изашло је глупо 
слали су ме за једно, помислио је он, а донео сам 
друго, а чинило се све једно... 

—- Хајде ти сад, мој љубазни друже, и не радњ 
више на своју руку, већ како ти ја кажем; сагла- 
сност нисам тражио, и није ми она потребна, већ 
нека буду шталице. 

Народ је решио да је спахија у праву, и зато. 
иако без воље и сагласности, ипак је почео да по- 
мало изводи стоку из колиба где људи живе. 


Али се није увек све свршавало тако мирно, би- 
вали су и други примери. Наступило је пролеће по- 
сле зиме о којој смо говорили, и сељаци, тумачећи 
целу зиму како је Крешчатовским лакше, јер плаћају 
годишње и не раде спахији, решили су да тако пређу 
на годишње плаћање. Сви разговори су вођени о том 
на основи тога што тобоже ова ствар сасвим зависи 
од њих, а не од спахије. На трећи дан Ускршње неде- 
ље долазе гомилом на спахијско двориште, мирно, ти- 
хо, не пијани, јер у селу није било крчме, и шаљу 
старце да позову спахију. Спахија излази, мисли да ће 
да чује нешто паметно, и чује — с неба па у ребра — 
допустите нам да плаћамо годишње. Доказавши им 
укратко бесмисленост ове молбе, он је хтео да до- 
зна откуд се то код њих јавило, — али место тога 
је чуо само један те исти упоран и непрорачунљиз 

захтев; не помаже никакво убеђивање: сељаци, нај- 
зад, отворено кажу да они хоће да плаћају тачно 
голико колико плаћају Крешчатовски, по 30 руба- 
ља од мужа и жене, а на спахилук неће. — Ваша 
је воља, ми пред вашом милошћу не смемо да гру- 
бо постуламо, али ви нам допустите, ми против 
ваше милости, господару, Степане Денисићу, не 
можемо да идемо, али ви нам допустите да пређе- 
мо на годишње плаћање; ми не желимо да радимо 
за спахију, а на годишње плаћање — сагласни смо. 
—- јесте ли ви полудели, шта ли2 ко ће ту земљу 
ка оре, ко ће домаћинство да водиг — Ми то већ 
не знамо; ко ће да остане да ради, то је ваша 
воља; а нас, господару, отпустите. Ничим се они 
нису могли убедити: тумачио им слахија још дуго 
и најзад им одлучно казао да их неће отпустити, 
и пошао је. 

Сви сељаци кренули су да иду у варош, к сре- 
гком начелнику. 


— Кад је тако, идите, — казао је Степан Денисић 
мирно, промисливши да треба неки пут Русу учи- 
нити по вољи и тим га научити памети, — идите к 


начелнику, а ја ћу вас допратити. 

Сељаци су гомилом пошли у варош, цело село 
моли начелника да пређу на годишње плаћање, а 
спахија наредио да му се упрегну кола, и прете- 
као их на путу. Он је нашао начелника, предупре- 
дио га је у свему, и сам ишчекивао своју гомилу 
сељака. Путем су се сељаци охрабрили; њима се 
чинило да су у потлуном праву — умало да нису 
свеци; договорили су се да не попуштају, да тра- 
же прелаз на годишње плаћање. 

Срески начелник их је скупио пред својом кућом, 
саслушао их и почео да им тумачи да су они, види 
се, полудели; да годишње плаћање, или рад за спа- 
хију, зависи од спахије, а не од њих, и да они не 


могу да траже ни једно ни друго. — Слушамо, го- 
сподине, — био је одговор, — јест, воља је ваша, ми 
више нећемо ићи на рад за спахију. — А кад је 


тако, казао је срески начелник, ја ћу вас извести 
на спахилук. Ти, говорниче, пођи овамо први, — а за- 
тим и други, и трећи, и на тај начин десетак људи 
по избору, ту, на месту, били су кажњени. — Ну, 
има ли још или не љубитеља г — упитао је срески на- 
челник: — онда изиђите овамо брже, немам време- 
на! Моји сељаци су се сви гомилом покоравали, 
сложили су се без речи с тим да су започели глу- 
пост, уверавали су да је то први и последњи пут, 
и другу и недругу ће казати да ово не чини, да ће, 
дошавши кући, чак и децу своју истући, нека за- 
памте очеву кривицу и глупост и, гледајући на 
њу, нека им буде тешко; обећали су без и једне 
речи ићи на спахилук, и испунили су реч; захваливши 
за науку, пошли су они мирно кући, изишли су у јутро 
у поље и живели даље са Степаном Денисићем мир- 
но и у пријатељству." 

Чланак „Два одломка из записа о Риму" спада 
у ону врсту чланака у коју и „Римски карневал 1844 
године", и на њега се може применити оно што смо 
казали о одломку г. Хмељницкога. .. 

Чланак г. Булгарина „Путс ање у Грузино 1824 
године" значајан је, између осталога, као нов доказ 
да нико ватреније од, г. Булгарина не воли истину и 
не влада таквом свагдашњом приправношћу да 

умре за истину. Не верујете ли — прочитајте чланак. 
Сем тога, он доказује како је много значајних, ма 
у ком погледу људи, који су били г. Булгаринови 
другови, — што, уосталом, из скромности, која је, 
као што је познато, једна од најважнијих човечјих 
врлина, писац ставља до знања публици тек онда 
кад славни друг већ труне у гробу, нем и неод- 
говоран. . “Умро је Пушкин, који је писао, између 
осталога, једно време, полемичне чланке под псеудо- 
нимом Феофилата Косичкина, и публика је одмах 
дознала из „Северне пчеле" да није било у њега 
човека толико блискога и тако пријатнога његовом 
срцу као што је био г. Булгарин. Умро је Грибо- 
једов — то исто је било. Ето, још недавно поно- 
вила се слична историја са Пољевим. Али да пре~ 
ђемо на наведени чланак. Уопште, цео он служи као 
нов доказ пишчева доброчинства; а доброчинства 
се његова овде испољавају јаче и одређеније него 
на другом месту. Оно, и разумљиво је: што више о 
нечему говориш, тим више стичеш навике и иску- 
ства, и уважени мистер Пексниф, у Дикенсовом 
роману „Мартин Чодлзвит", при крају пева још 
мекше и слађе него у почетку. Кад треба да се го- 
вори о г. Булгарину, ми такође немамо о чему да 
говоримо сем о његовим врлинама; али да не 
би пропао букет, постараћемо се да говоримо, 
по могућности, његовим сопственим речима: „Ин- 
тимности са старијим ја не волим и одвратно ми 
је фанфаронство које не поштује ни године, ни за- 
слуге, ни звања, али такође не умем да играм ни 
улогу лакеја, ни серајскога немога, ни бездушнога 
ласкавца. У свом животу имао сам прилике да бу- 

дем у блиским односима са неколиким не само јаким 
већ и са истинито великим људима" (стр. 203). 
Кад је г. Булгарин дошао у Грузино, граф Аракче- 
јев, изволите видети, сасвим није обратио пажњу 
на остале госте, већ је пришао одмах г. Булгарину 
и, казавши: „А! врло се радујем љубазном госту!" 
узео га је под руку и одвео у собе. „Може се за- 
мислити у каквом сам био положају! ја у првом 
пару, пред свима, идем са њиме под руку, као да сам 
стари пријатељ и „друг!' (стр. 205). Али г. Бул- 
гарин, ипак, нимало се није понео, и приписао је, 
по сопственој му скромности, графову љубазност 
његовој намери да да моралну поуку осталим гости- 
ма: „Писам на теме пао!" изводи он закључак, исти- 
чући, из осећања правичности, своју довитљивост. 
Сматрамо да је последња примедба сувишна... 
Уосталом, зашто да се задржавамо на ситницама! 
Изоставимо чак све ласкаве комплименте које је 
изговорио г. Булгарину граф Аракчејев, поредивши 
га, између осталога, чак са Цицероном (тако прича 
г. Булгарин)... и пређимо на овај факт. Граф је 
предложио да се пије за г. Булгариново здравље, а 
затим „просуле су се опет шале, међу којима сам ја 
(г. Булгарин) открио врло важну за мене околност, 
да сам био оклеветан пред графом, и то на нај- 
гнуснији начин, а на рачун мојега начина мисли". 
Хитајући да се оправда, г. Булгарин је казао: „Свој 
начин мисли ја никад не скривам и до гроба га нећу 
скривати, не из сувишности благоразумности, већ по 
карактеру. Кад би ми се допао тип Северно - аме- 
ричких држава, ја бих без заобилажења пошао у 
Америку и настанио бих се у њој..." (стр. 209). 

Овде би се много што-шта могло казати, али ћемо 
само потсетити читаоце да је г, Булгарин написао 
читаве свеске о љубави према отаџбини. .. Затим је 
г. Булгарин почео да прича о својим војним похо- 
дима, „од Лапландије до Гибралтарских стена", и 
аије чудновато што је он свакога заинтересовао, — 
јер, као што је казао покојни Пољевој у „Литерар- 
ним новинама“ (Ме 1): „чије љубопитство не би 
пробудио живот човека (г. Булгарина) који се ро- 
дио као Пољак, био васпитан у руској кадетској 
школи, после покорења Пољске био у руској служби, 
ратовао у руским редовима, био увучен касније суд- 
бином под Наполеонове заставе, тукао се под њего- 
вим орловима у Шпанији, и, кад су престали бојеви, 
заменио сабљу пером, постао најпре пољски, а затим 
руски књижевник!" и т. д. 

Али доста је. Свима је познато да г. Булгарин 
стоји на стражи рускога језика, чија чистота је за 
њега најскупоценија. То се види и по овом чланку, 
где ћете, између осталога, на стр. 211, наћи и овакву 
реченицу: „У једном крају сале са десне стране, 
излазећи из трпезарије, стајао је сто" и т. д. Многим 
би се могло учинити чудновато на који начин је 
сто излазио из трлезарије, па још у то време и 
стајао, кад се не би из „Париских писама“, који 
се штампају у „Северној пчели“, видело да сег. 
Греч' налази сад у Паризу. Дакле, ништа више не 
остаје него захвалити г. Булгарину на усрдности, 
коју показује колико може... Руски књижевници 


х Никола Ивановић Греч (1787—1867), познат у своје вре- 
ме као педагог и публициста. Уређивао је листове: „Син 


птаџбине" и „Северна лчела". — Прим. прев. 

наизменице кваре руски језик, и кад не би било г. 
Булгарина, чистота рускога језика пропала би пот- 
пуно! А још се налазе људи који се усуђују да не- 
гирају г. Булгаринове заслуге!... 


Две приповетке г. Гребенка: „Цртице из при- 
ватнога живота једнога буренцета" и „Поета" по- 
казале су нам се слабије од пређашњих приповедака 
истога писца, који без сумње има талента. 


Чланак Пољевога „Књижареви записи" јесте сићу- 
шан одломак, који нема богзна какву вредност. У 
„Нозосељу" има још и други чланак Пољевога, под, 
називом „Тимон Атињанин", слободне цртице из 
драмске Шекспирове приповетке, у стиховима... 


Стихови! Узгред да проговоримо о стиховима. У 
„Новосељу' има и стихова. Песници-прилагачи су ови: 
г. г. Бенедиктов, Хуберт, Дуров, Слепушкин, Стру- 
говшчиков и неко ко се скрио под три звездице и 
наштампао у „Новосељу" одломак из ХХХШ пе- 
сме Дантеова „Пакла". Стих превода је толико 
груб, да, што веле глумци, кад морају да декламују 
рђаве стихове, „језик се ломи". Мислимс да је боље 
не преводити Дантеа него га преводити таквим сти- 
ховима. Сем неколико Пушкинових подражавања 
Дантеу, не знамо на руском језику ничега што би 
давало и најмањи појам о Дантеовој поезији... Ху- 
бертови стихови били би изванредни кад се не би 
одликовали недостатком добре и оригиналне са- 
држине, — а форма им је -— чудновата. У једној 
песми („На туђем гробу") писац, не шалећи се, 
жали се на људе што они брзо заборављају умрле 
и не воле да посећују њихове гробове, приморава- 

јући јадне покојнике да леже и труну у самоћи... 
То је заиста велик преступ!... 


Ко спава у гробу, нека спава мирно, 
Нека се користи животом ко живи!.,. 


Једна песма г. Дурова („Кад трагичан глумац“) 
не би била рђава, кад је не би кварила последња ки- 
тица, која је сасвим сувишна и уз то још и рђава. 
Уосталом, она је већ била штампана у „Невском 
алманаху" и богзна зашто се овде јавља по други 
пут. Сви Слепушкинови стихови су забавни. Али оно 
на чему ће се поглавито зауставити пажња читаоца 
коме дође до руку „Новосеље", чим ће се он изне- 
надити, бити побеђен, преврнут, уништен, — јест, 
неоспорно, песма г. Бенедиктова „Три искушења", 
која се због тога наводи овде са строгом тачношћу. 


У дане ватрене младости, у пијанчењу бића, 
Знао сам три погибије, –– знао сам три предмета 
Који све руше: то су ватрене очи, 
И тамне витице, и пуне груди. 
Те очи... у њима се јављало небо; али је оно 
У две црне дуге обрва обавијено; 

» Сахранивши свој лазур и јарки сјај Данице 
За облацима обрва, за иглама трепавица, 
Под сводом гордога љиљанова чела — 
Мршти се, љутито; тајна магла 
По ћуди га је за трен ока покривала, 
Лила је кишу и град и муње бацала, 


Те црне витице... њих је страшно споменути се! 
Витице те... цео свет би у њих могао да потоне, 
Кад би оне с главе пале одједном просуте 

И буром развејане; извијене, преплетене, 

Као љуте змије, оне су се виле, црне, 

Као сплетке мржње, као сотонине мисли. 

Та црна коса, те витице густе, 

Њени праменови, упредени и смолисти прстенови 
Кад би се раскинули, чини се, могли би 

Спутати, опколити, обавити целу земљину куглу, 

И цела земља би изгледала као калуђерица 

У дубокој жалости, покривена покајничком кошуљом. 
Те младе груди... О! то је био диван крај, 

Где су живели светлост и мрак, спајали се пакао и рај; 
То је био метежни крај смутњи, ћуди, лукавства; 
То је било бујно, узнемирено царство, 

Где нису могли да сачувају пи снага, ни закон 
Сумњиви венац и престо који се тресе; 

То је била подривена обала над безданом океана, 
Опасно покретана дисањем вулкана: 

Али тропска врућина, али златна клима, 

Али светли брежуљци забрањене земље, 

Нудећи усхићење и негу неискусне љубави, 

Мамили су младића к тајанственој обали. 


Ето шта су стихови! ето шта је поезија!... Очи, 
— небо, обрве — дуга, очни капци — облаци, тре- 
павице —— игле, цело чело — свод неба повијен ма- 
глом из које струји киша и град и севају муње... 
А у витицама цео свет могао би да потоне. —— сит- 
ница је рећи, цео свет!... Извијене, савијене као 
љуте змије, црне, као сплетке мржње, као сотонине 
мисли. И да ли су то... те витице... Али боље да 
поновимо: није грех и поновити! 


Та црна коса, те витице густе, 

Њени праменови, упредени, и смолисти прстенови 
Кад би се раскинули, чини се, могли би 

Спутати, опколити, обавити целу земљину куглу, 

И цела земља јавила би се, као калуђерица, 

У дубокој жалости, покривена покајничком кошуљом. 


Шта велите2г Шта може бити јаче, рељефније, гран- 
диозније7... Али дозволите!,.. ја осећам нешто чу- 

дновато! Осећам у себи страсну жељу, можда чак 
позив да опевам... шта мислите!... витице, витице, 
опеване од г. Бенедиктова... Наравно, дрскост је 
нечувена, али је већ доцкан да се мисли — ја ништа 
не чујем, ништа не видим. . . ја певам. .. 


Те витице црне... кад би их отсекли, 
Злочиначки ударивши на њихову непобедљивост, 
Изаткали од њих навлаку, од конопца драгих -— 
У њој заковали бесних витица непрегледност, 

И истресавши перину ту, у дужину и у ширину, 
Преко жарких степа, преко мора сињег, 

Преко планина и шума, прострли је по мору, 


Цело човечанство би могло на њима заспати; 
У мирисном њиховом перју блажено потонути, 


И поносно блискошћу и надзвезданом етиру, 
Видети рајске чаробне снове 

О витицама црним, као Сотонине мисли, 
Као сплетке мржње, о ватреним очима, 

О дузи обрва и пуним грудима... 


Не! није то, ни близу није то!... Машта се одриче 
да измисли нешто грандиозније од слике целога све- 
та. спутанога само женском косом, који се због тога 
претворио у калуђерицу у дубокој жалости. .. Где 
ће тамо нова натуралистичка школа!... далеко је она 
од таквих слика!... Она уме само да преписује 
стварност, не трудећи се чак да је бар мало украси. .. 
Ето, ту је незамењива стара реторска школа!.,. 
„Уопште, треба да се прочита П-а свеска „Новосе- 
ља", да би се човек могао убедити у превасходство 
старе, реторске школе над новом, натуралистичком!... 


Сем тих чланака, у „Новосељу" је наштампана 
драма С. А. Гедеонова „Смрт Љапунова" и фламан- 
ска прошлост покојнога П. А. Корсакова „Нека живи 

покојник!" Драма је изишла и у засебној књизи; зато 
ћемо и ми говорити о њој засебно, а о чланку „Нека 
живи покојник!" ништа нећемо да кажемо, према по- 
знатој изреци о покојницима: де тогишз аше ђБепе, 
аџЕ ћи... 

„Отаџбински Записи", 1846 г., св. ХЕМТ, од. МЛ. 


Ш. Смрт Љапунова. Драма у пет чинова, у прози. 
Састав С. 4. Гедеонова. Петроград, 1846. У штам- 
парији Царске Академије наука. 8-на, стр. 115. 


Ове године, у Великом позоришту, давали су 
оперу г-на Николаи „1 Тетрјапо“, која се доста 
допала публици, иако у њој нема ни трага ствара- 
лачке способности, самосталности, већ је сва — по- 
дражавање. — Писац је имао окретности, образо- 
ваности, музичке начитаности, ако се може тако 
рећи; није учинио ни једну грубу грешку... Ето тим 
се одликује драма г-на Гедеонова, о којој смо обе- 
ћали да проговоримо на доколици, дајући преглед 
треће свеске „Новосеља", где је она наштампана. И- 
спуњавамо сад то обећање тим радије што се про- 
шлога месеца јавило мало белетристичних састава на 
које би требало скренути нарочиту пажњу. 

Драмска уметност, као и уопште све вештине и 
уметности, пренета је била у Русију са стране, али, 
захваљујући нашој благодатној земљи, примила се и 
пустила је корење. Сад је она већ утврдила стечене 
за себе симпатије и народну љубав; потреба посма- 
трања сопственога живота пробуђена је код Руса 
— од виших до нижих друштвених кругова; али се 
досад није јавио таленат који би умео да да нашој 

сцени неопходну ширину и пуноћу. Нећемо да по- 
нављамо већ више пута изражена на страницама 
„Отаџбинских записа" мишљења о фонвизину, Гри- 
боједову и Гогољу: читаоци знају зашто прва два 
нису могла да створе код нас позориште; што се 
пак тиче Гогоља, он је учинио све што може 
да уради оснивач, усамљени генијалан дар: он је 
прокрчио, он је показао пут по ком ће да пође у 
своје време наша драмска књижевност; али позо- 
риште је најнспосреднија творевина целога друштва, 
целога живота, а генијалан човек је, ипак, само је- 
дан. Семена која је Гогољ посејао, — ми смо у то 
уверени, — нечујно сазревају сад у многим умовима, 
у многим талентима; доћи ће време — и млада шу- 
мица ће израсти око усамљенога храста... Десет 
година је прошло од појаве „Ревизора"; истина, у 
току тога времена ми на руској сцени нисмо видели 
ни једну творевину коју бисмо могли убројати у Гого- 
љеву школу (иако је утицај Гогољев већ примећен 
код многих), али се десила необична промена од 
тога времена у нашем сазнању, у нашим потребама. 


_ Историја уметности и књижевности код нас, у 
Русији, значајна је својим нарочитим двојственим 
развитком. Ми почињемо са подражавањем туђим 
обрасцима; људи са талентом чисто спољашњим, 
говорљиви и делатни, показују у својим саставима, 
лишеним сваке живе везе са народом, да су само 
одраз туђега талента, туђе мисли, што им не 
смета да са задовољством говоре о оригиналности, 
о народности; њихови савременици, занети празном 
мишљу о слави, што им се лако опрашта, називају 
их великим писцима, великим уметницима, поређују 

их са познатим именима. .. Тако, Сумарокова су на- 
зивали руским Волтером! Међутим, нечујно и тихо 
врши се преврат у друштву; туђа начела се пре- 
рађују, претварају се у крв и сок; упечатљива руска 
природа, као да је очекивала тај утицај, развија се, 
не само сваким даном, већ и сваким часом, иде својим 
лутем, — и са свом дирљивом простотом и моћном 
неопходношћу истине ниче одједном, посред беско- 
риснога подражавања, таленат, народни, чисто-ру- 
ски, као што ће временом нићи руски, разумни « 
дивни начин живота, и оправдати, најзад, поверење 
нашега великога Петра у неисцрпљиву животнос“ 
2усије. 

Али ако се у неким гранама уметности и извршио 
тако благотворан прелом, зато смо ми у другим за- 
сад приморани да се хранимо надама и да се стално 
сусрећемо са саставима од којих су најбољи до- 
ори само зато што нису рђави, — и да се боримс 
против рекламних мишљења људи, које би пре « 
разложније од сваке критике убедила појана пра- 
вога талента... Најбољи приказ романа г. Булга- 
рина јесу „Мртве душе"; сваки приказ још потсећа 
на састав о коме се пише, признаје, у крајњем слу- 
чају, његово постојање; а „Мртве душе" приморал« 
су да се мирно забораве господа Вижигини и дру- 
гови. Морално-сатирични и историјски романи ста- 
рога кроја убијени су; али историјска драма живо- 
тари... И зато треба да се позабавимо „Смрћу 
Љапунова" г-на Гедеонова. 


Историјски роман, историјска драма... Ако сва- 
кога од нас тако јако занима тачно оцртавање 

развитка најобичнијега човека, онда какав утисак 
треба да учини на нас оцртавање развитка нашега 
рођенога народа, његове физиономије, његова срдач- 
нога, његова духовнога начина живота, његове суд- 
бине, његових великих делаг — Сетите се драмати- 
зованих Шекспирових хроника, „Геца фон Берли- 
хингена", романа Валтера Скота, најзад, чак Витеа 
и Меримеа. Ко се решава да, не понизно и трпељиво 
исприча судбину свога народа, угледајући се на са- 
времене описе народнога живота, већ да у живим 
сликама и лицима претстави своје претке, да избегне 
хладну алегорију и да не падне у сув реализам хро- 
нике, да заиста претстави некадашњи стваран живот, 
— томе је мало чак да има велики таленат: ако у 
срцу његовом не ври руска крв, ако му народ није 
близак и није разумљив непосредно, без икаквих 
расуђивања, боље је да се не дотакне свете ста- 
гине... Али велика дела се тим и одликују од ма- 
лих, што се чине лака за све, иако су заиста лака 
за веома малобројне; због тога се код нас такво 
мноштво људи и прима писања историјских драма. 

То је разумљиво и са друге стране. Коме није драг 
успех, ко не жели да му се пљеска2 У срцу Руса живи 
таква ватрена љубав према отаџбини, да само њено 
свештено име, изговорено пред публиком, изазива 
клицање од одобравања и саосећања. Али би канда 
било време да се замене патриотски усклици ствар- 
ним драмским интересовањем и да се не приписује 


1 Покојни Пољевој говори у својим „Записима рускога 
књижара", да се „на руском језику јавило мало записа"; али, 
који су се јавили, сви су се готово „распродали добро и спа- 
дали су у најбоље читане књиге". 


личном таленту изражавање осећања која није он 
изазвао. 


Љапунов је већ више пута удостојен двосмисле- 
не части да буде јунак руске историјске драме. 
У оцртавању његова карактера досад су поступали 
по примеру Карамзинову. При пуном поштовању пре- 
ма познатом историчару усуђујемо се мислити, да 
је он од Љапунова, као и од лица Грознога, направио 
лице фантастично. Љапунов је био значајан човек, 
частољубив и страстан, бујан и непокоран; рђави и 
добри полети са једнаком снагом потресали су њего- 
ву душу; он је био познат са разбојницима, убијао 
је и пљачкао — и ишао је да спасава Москву, сам 
је за њу погинуо. Такви људи се јављају у ме- 
тежна, тешка времена народних беда као на според- 
ним плановима; као споредни људи, они ишчезавају 
пред часном врлином, јасним и светлим разумом 
истинитих вођа; али њихова двојна, страсна прирд- 
да привлачи драмске писце... Шекспир је волео да 
слика такве људе. Зато избор Љалунова, као глав- 
нога лица драме, нама се увек чинио повољан; више 
пута смо маштали о тој јаркој, покретној слици, 
коју би способан писац умео да проведе испред на- 
ших очију. .. Место досадне једноликости, или изве- 
штаченога и још досаднијега шаренила, вештачких 
ефеката, он би нам дао, најзад, могућност да чује- 
мо глас истине, која је још више дирљива и потресна 
у прошлости него у садашњости... 

Пређимо на драму г. Гедеонова. Г-н С. А. Ге- 
деонов је човек образован и доста је читао, у том 
нема сумње. Да је он доста читао, сведочи мноштво 
позајмљивања, којима је он обогатио свој састав. 

Слог његов је течан и чист — слог образованога 
рускога човека. Као човек са укусом и образо- 
вањем, он није учинио ни једну грубу и очевидну 
грешку; план „Љапуновљеве смрти" баш је такав ка- 
кав би требало и очекивати. Једном речју, као састав 
еклектичан, драма г. Гедеонова показује колико се, 
при образованости и начитаности, може радити и 
без талента. 


Прави таленат ствара школу; али до појаве тога 
талента, обично се у области књижевности, која оче- 
кује слично обнављање, образује читава лажна 
врста, која у њој постоји, поред све унутрашње 
лажљивости. У нашој књижевности утврдила се баш 
такве врсте драма, захваљујући старањима покој- 
нога Пољевога, гг. Кукољника и Ободовскога. Г-н 
Гедеонов није изишао из колосека. који су провели 
његови претходници; али се он одликује од њих 
потпуном отсутношћу самосталности. У „Љапуно- 
вљевој смрти" лако је наћи и показати трагове ути- 
цаја Шекспира, Загоскина, Шилера, најновијих фран- 
цуских мелодрама, Гетеа, Гогоља, Кукољника и 71, д. 
Ова мозаичност чини, у исти мах, недостатак и 
добру страну драме г. Гедеонова: недостатак — 
због тога што нас само живо занима, а све што 
је механички састављено, мртво је; добру страну 
—- због тога што је неспособно подражавање ипак 
боље него рђава самосталност, већ због тога боље 
што не може да изврши никакав утицај. 


Пређимо на излагање садржине „Љапуновљеве смр- 
ти". Први чин се почиње у кући Заруцкога. Ко- 
заци пију. 

„Како! — говори први вођа, — да се поштени коза- 
ци покоре московској сељачини2 — Не био ја Остаг 
Кукубенко. .. 

Заварзин. Е-е, умири се, ђавољи сине! Мени 
од тога није лакше! погинуо је хроми Наливајко! 


|-и вођа. Хроми Наливајко је био добар козак! 


„Заварзин. Како да не! ишао је са мном “ 
Турчанију, бивао је у Натолији; поједе Пољака, за- 
куси Татарина; под Дубном му је стрела око из- 
вадила; био је славан козак. 

Заварзин (пијс). Погинули су још Тарасен- 
ко и Вертихвист.. ." 

Тарас Буљба је изванредна творевина, није ли 
истина, читаоче2... Козаци, разгоропађени само- 
влашћем Љапунова, куну се да ће га погубити. . 
Заруцки саопштава своје планове своме најближем. 
сараднику. јавља се гласник с извешћем о доласку 
Марине. Сва ова сцена написана је слогом „мале 
сељачким", слободним, као што доликује тадаш- 
њим козацима; али у наредној сцени Марина ево 
како говори: „Москва! Москва! како је тужно и 
пријатно гледати на тебе!" А њен сапутник, за- 
љубљени у њу младић, Симеон Волински, нешто 
средње између Макса из „Валенштајна" и Франца 
из „Геца фон Берлихингена", одговара јој: „Зар 
час твојега виђења са Москвом није страшни час 
нашега вечнога растанка2..." „О, ко ће ми преда- 
ти Коломну, ко ће ми вратити оних дванаест светлих 
дана мога живота2" Марина тражи од њега да је ов 
помири са Љапуновим. Симеон је уверава да би то 
било за њега не земаљска, већ рајска срећа! Ма- 
рина га назива дететом, а он кличе: ,О, зашто те 

ов (Љапунов) не види, зашто те не чује, чаробни- 
це! Која се гвоздена врата не би отворила пред 
моћном речју тих румених устаг какав лед се не 
би истопио од лучезарних твојих очијуг Марина! 
мој разум постаје нем пред твојом вољом!,.." 

Марина. Симоне, ја ћу те волети! 

Симеон. Ти, ти ћеш бити царица, ти ћеш ме 
заборавити! 

Марина. Дете... Иди, Симеоне! 

Симеон (одлази и враћа се). Марина! ти не 
волиш Заруцкога 7 

Марина. ја га презирем! 


Симеон. О! ја те волим (одлази на побочна 
врата). 

Марина (сама). Тебе волети! не, Симеоне! 
Марина те не воли, и неће те волети! Бедни, ни- 
штавни човече!... Циљ твојега живота, твојега 
делања је пољубац женин; истина, та жена је цари- 
да. а та царица сам ја!" 

Нама се поглавито допада та околност што за- 
љубљенога младића називају Симеон! То је словен- 
ско, у обичном разговору неупотребљиво име, и то 
име даје вам могућност да осетите да се налази- 
те у области замишљенога, и да се о истини овде 
уопште не ради. Долази Олесницки, посланик Гонсев- 
скога, и Заруцки. Олесницски говори са висине, Ма- 
рина такођс; после одласка посланикова, Заруцки 
скида маску и „припрема" Марину. 

Марина. Не знам шта значи; избавити сег (од 
Љапунова). 

Заруцки. Зна се (показује знак убиства). 

Како си постала неразумљива! А кад нам Љапунов 
надене петљу на вратг 

Марина (смешкајући се и ухвативши се обе- 
ма рукама за врат). Мој врат није створен за петљу 
џелата! 

Злруцки. Знамо, створен је за јеврејске за- 
грљаје... 

Марина. Заруцки! 

Заруцки (узима је за руку). Де, де, умири 
се, безумна! 

Заруцки одлази, Марина, виче: „О, вечно право- 
суђе! Љапунов пада од Заруцкога! Љапунов, та 
висока божанствена снага, то спајање свега див- 
нога и великога. . .' и после објављује да је „Заруц- 
ки у праву. Даље, сажаљење, одлази, доброчинство! 
Нека делује провиђење: ја му нисам сметња." 

Први чин се завршава. 

Ове сцене толико потсећају на слог, манир, на 
све покрете оних историјских драма које су се на 
туцета јављале на сцени Рогјее 56. Магшп и Дане, 
да се чине као превод. Краљица Маргарита у „Тоџг 
де Мезје" г. Гаљардеа јест рођена сестра Марине г. 
Гедеонова, 

Други чин почиње са дугачком причом Ржевско- 
га његовом блиском пријатељу о том како га је Ља- 
пунов увредио и како он намерава да му се освети. 
На велико изненађење гледаоца, Ржевски се одјед- 
ном лосле овога јавља као најватренији обожава- 
лац Љапунова, и чак гине заједно са њим. За овим се 
прикупљају козаци и руски војници; јавља се пи- 
сар Литкин, „шибани", говори складно, грди Љапу- 
нова; Љапуновци хоће да га бију, Трубецкога при- 

сталице бране га... Једном речју, читаоци, сетите 
се појаве капуцина у „Логору Валенштајна". Дола- 
зи Заруцки, држи говор, почиње овако: „Ево, у ту- 
мачењу тога сад је реч" (Тарас Буљба — дивна је 
творевина. ..). Помало цео народ он привлачи на 
своју страну. „ја, господо, држим овај говор", по- 
навља он, „не ради тога да нечим увредим Проко- 
пија Петровића Љапунова; он је наш војвода, ка- 
квих се не може наћи у целом свету"... Апа Вгшиз 
15 ап ћолоигабје тап. Али јез ђеаих езрги5 зе геп- 
сотетепе... (сродне душе се сусрећу). Гомила, коју 
подбада Заруцки, јури к Љапуповљевој кући. Он из- 
лази. .. све, разуме се, заћути и дрхти. Љапунов им 
каже разне непријатне истине и одлази. Сцена је 
ефектна. 

Други чин се завршава. 

У трећем чину опет видимо Марину, али не већ 
са Симеоном, него са блиском пријатељицом. Ма- 
рина јој каже: „Сећаш ли се, Јузефо, Самбора са 
његовим зеленим, са његовим тамним, раскошним 
парковима, са његовим алејама од кестена, где се 
тако често чуо пријатан смех двеју безбрижних и 
срећних лепотица2 Сећаш ли се оних наглих пре- 
лаза од дечјега смеха ка необјашњивој чудноватој 
тузи, кад се наша прса узбуђивала од непознатих 
жеља, и кад је лице било зајапурено2" Ето, кад је 
слог, баш је слог! „А после, кад је цела Пољска ба- 
цила своје пакосне младиће пред ноге Сендомир- 
скога бисера! Сви су читали судбину своју у тим 
очима, у осмеху тих ватрених уста!... И ја сам се 


7 И Брут је поштен човек (Из говора Антонијева, у Шек- 
епирову „Јулију Безару".) 


играла љубављу!" Јузефа јој одговара да „у човеч- 
јем срцу постоје друге жице." Долази слуга и 
јавља да је Љапунов побегао. Марина се разоча- 
ра, али долази Заруцки, објашњава целу ствар као 
своју срамоту и Љапуновљеву част, — и Марина у 
почетку објављује Заруцком да је он роб њене воље, 
на што Заруцки одговара да ће поћи кући и по- 
пити ракије, али одлази Љапунову. „јест,“ каже 
она, „постоје такве природе! у њима све ћути, у 
њима тиња скривен пламен — докле (0, докле! 
како је то „докле" добро!) га не оживи и пробу- 
ди туђе дисање! Марина вреди половину престола! 
Решено је! ја идем, идем за капом Мономаха".“ 

Ми смо у Љапуновљевој кући. Он беседује са стар- 
цем Аврамијем, обећава му да ће ослободити Гер- 
могена, спасти Москву. Старац се чуди. „ЈЏта 
је“, каже Љапунов, „наша војничка храброст при 
поређењу са мирном истрајношћу тога мужа2 
Летимо у борбу на брзим коњима, покривеним че- 
ликом... Звуци труба, дим барута, црвена крв... 
све пуни душу одважношћу. .. а он!" Поводом ово- 
га дугачкога говора не можемо да не приметимо 
да се такозвана општа места деле на истрцана и 
неистрцана. Јављају се бојари; почиње се спор, као 
што је и требало очекивати; кнежеви понижавају 
Љапунова; један му чак предлаже да изиђе са њи- 
ма на мегдан, по старом руском обичају; све се 


3 Владимир Всеволодовић Мономах, кијевски кнез од 1113 
до 1125, који је прекинуо кнежевске размирице и ујединио 
их све под својом влашћу; зато је и добио надимак Моно- 
мах. Руси и данас кажу кад се личност прими за неки тежак 
посао: „Тешка је Мономахова капа". — Прим. прев. 

ипак доводи у ред, и војводе се разилазе као дру- 
гови. Љапунов се моли. Улази Марина. „Сам, и 
моли се!' каже она, „ја то не волим". Почиње се 
између њих разговор. Марина правда своје понаша- 
ње. Љапунов јој нешто не верује, али је дирнут 
њеном судбином. Марина тежи да га саблазни, обе- 
ћава му венац, каже му: „Остави убиствену сум- 
њу"... „зЗмијо, змијо", шапуће за себе Љапунов, 
„ја те разумем"... Марина наставља са појачаним 
заносом: „јеси ли волео кад, Љапунове2 јеси ли чуо 
кад објашњење у страсној, моћној љубави из уста 
жене која није без осећања, која није намазана 
лутка, као што су ваше руске жене, већ жене 06- 
дарене умом и мишљу» Шта би било кад би се 
нашла таква жена, и кад би те узела за снажну 
руку, погледала у твоје светле очи и казала 
ти: друже, волим те!" Поред тога Марина предла- 
же Љапунову престо, а сина свога хоће да уда- 
љи... Љапунов негодује и засипа Марину проклет- 
ством и укорима. „Ако си ти дошла овамо да тра- 
жиш себи мужа, каже јој он, одушевљен Шекспи- 
ром, имам ја слугу Татарина, ја ћу га, можда, усту- 
лити теби; можда ће пристати да буде твој муж." 
Марина вади нож и виче: „О, Боже!" и пада на 
земљу. Љапунов је у почетку потсмешљиво гледа, 
а затим одлази. 

Трећи чин се свршава. 

У логору смо Руса. Војници седе у живописном 
нереду и спремају се за наступање. Стари војник 
учи младога да се не боји непријатеља. Али ето се 
јавља Симеон и говори врло испрекидано. Његов 
савез са Љапуновим је прекинут! „јест, узвикује 

он, да ниси ти мој Љапунов... убио бих те, мој 
Прокопе, и назвао бих Марину својом!' јавља се 
Љапунов; он познаје, а ја Валенштајн, старо- 
га војника, остаје насамо са Симеоном и коначно 
се обраћа у Валенштајна: „Ти стојиш поред мене 
као моја младост", каже он Симеону; „ег звала пеђеп 
пиг зује тејпе Јидепа", каже Валенштајн о Максу. 
Регеал! даш апее поз позбга Фухегип!! Љапунов пита 
Симеона о узроку његове туге, дознаје да овај 
воли туђинку, и престаје да буде Валенштајн; каже 
да се код Немаца жене са нагим грудима одају ђа- 
вољему весељу и заморском неморалу; за овим пре- 
лази на Марину и објављује своју намеру да је уда- 
ви сопственим рукама. Симеон, чувши ове речи, 
маша се једном руком за нож, другом додирује 
Љапуновљева прса: „Прокопе Петровићу, ти си већ у 
панцирној кошуљи2" — Љапунов одлази. Симеон 
хита к Марини, 


Долазимо у Маринин стан. 


Марина тумачи Заруцком своју намеру да поша- 
ље лажно писмо од Љапунова Гонсевском, преко 
Волинскога. У том писму Љапунов издаје своју 
отаџбину; Волински пада у ропство; Гонсевски ће 
ка отпустити, а Волински ће се са писмом вратити 
у бојарску скупштину, оптужиће Љапунова, — због 
чега Љапунов неминовно мора да погине. Истина, 
читалац не разуме на који начин Волински може 
нагло да постане такав неваљалац и зашто ће 
Гонсевски да преда писмо Љапуновљево Симеону, 
али у познатим драмама г. Бушардија бивају још и 
веће несаобразности! Зарупцки сумња у могућност 
да задобије Волинскога. „Он мене воли", одговара 

Марина; Заруцки још није уверен; „он мене воли". 
понавља Марина и подвлачи реч: мене! Заруцки 
више не сумња и одлази... Марина остаје сама... 
Али није могућно да целу наредну сцену не испи- 
шемо. 

Марина (сама; код ње нема никакве животне 
снаге. Она говори глувим, предсмртним, али твр- 
дим гласом): „К мени, к мени, паклене змије! К 
мени, црна освето! 

„Извршава се нечувено дело! дело тамно и крва- 
во, од којега Божји анђели окрећу своје главе! 

„Ти си сам крив, Прокопе Петровићу! ја сам по- 
шла к теби са љубављу, са надом и молитвом! Ти 
си ме одгурнуо, ти си скинуо своју руку са Мари- 
не! Ти си могао и ниси хтео да је извучеш из без- 
дна срамоте и злочина! 

„Како је он био диван у својој љутњи! Како је био 
племенит! Како сам осећала да могу да волим! Али 
он не зна за жалост! Неће ни њега нико да сажа- 
љева. Убиство и смрт триумфују! Све дивно гине. 
Без добра нема зла, ни зла без добра! 


„Показаћу ти ја, умем ли да се светим за увреде! 
Ти си имао друга, ти си га нежно волео; тебе ће 
твој друг да прода; пашћеш од његова ножа! Ти 


1 Ова пишчева примедба о Маринином душевном стању 
потсећа на примедбе писца друге историске драме, која се 
одликује високим комичним особинама. Нажалост, заборави- 
ли смо назив драме. Јунак баца из руке у руку главу својега 
противника, а писац у примедби примећује: „Страшно!' — У 
истој драми, место где бива радња једне сцене описано је о- 
вако: „С десне стране грменови и пољана; с леве стране ве- 
лики кнез у скупоценом оделу". . и у делу г. Гедеонова не- 
ма ничега комичнога. | = 

волиш своју Русију, страсно је волиш! Рус ће те 
назвати издајником, и доцнији летописци проклеће 
твоје име! Зар није истина да ја умем да се све- 
тим2 ја га чујем! Он иде! К мени, змије паклене, к 
мени, црна освето! 

Симеон. Марина! 

Марина. То си ти! Хвала ти што си дошао! 
Не бој се! Ја сам те позвала ради крваве освете! 
јучерашње увреде су заборављене! Хтела сам да 
видим још једном, још последњи пут, онога који ме 
је волео... 

Симеон. О, Боже! ми се растајемо 

Марина. Заувек! Ја путујем далеко, Симеоне! 

Симеон. Нећу да те разумем, али ми је 
страшно! 

Марина. Јеси ли могао да мислиш да ћу при- 
стати да будем играчка Љапуновљева2 Да ћу очаја- 
њем и сузама да повећам његову свечаностг јеси 
ли могао да помислиш да ћу да понесем на срамно 
губилиште преступника моју крунисану главу2 ја 
имам отров, Симеоне! 

Симеон. Ти нећеш умрети! 

Марина. Ти си ме волео! Испуни моју послед- 
њу вољу! Кад се на кулама у Кремљу разлегне ру- 
ско ура, и кад поносан вођа уђе у царске палате, 
неће ме више бити! Мој син је у Коломни! Спаси 
га, сакри га! Не дај томе непријатељу да се напије 
вевине крви детенцета! 

Симеон. Ти нећеш умрети! 

Марина. Дете! зар ти да ме спасеш> Веруј ми, 
све је свршено; ја се покоравам својој судбини. За- 
руцки ме оставља! Он ми је сувише скупо прода- 

вао своју заштиту: он је тражио ову руку! Ја сам 
појурила к Љапунову; Љапунов ме одгурнуо! Ти 
видиш, добри друже, ја морам да умрем! 

Симеон. О, Боже мој! 

Марина. Куда да бежимг Од кога да очекујем 
спасења2 Љапунов се клео да ће ме погубити; а ти 
знаш, уме ли он да одржи своје заклетве 

Симеон. Ја ћу га убити! 

Марина. О, Симеоне! он је твој друг... 

Симеон. ја га мрзим! 

Марина. Он је спасилац, нада твоје Русије... 

Симеон. Шта значи за ме Русија, шта значи 
другарство, шта ли цео свет, при поређењу са тво- 
јим погледом! ја живим тобом! дишем тобом! нека 
све гине, све се руши око мене, само да се ти, моја 
царице, осмехнеш своме робу! (Пада на коленај. 

Марина (узима га за руку). О, Боже мој! 
Овај живот је тако диван! Да будем тако вољена 
и да умрем! 

Симеон. Ја ћу те спасти! Ја ћу овим ножем 
извадити његово срце из прсију! ја ћу те спасти, 
чујеш ли2 

Марина. Волински, ти ме из гроба зовеш у жи- 
вот! Не заборави шта радиш! Не заборави чега се 
ти примаш! 

Симеон. ја ћу одржати своју реч! 

Марина. још није доцкан, ти можеш да се 
вратиш. Моја је судбина тешка! Тешко оном ко 
хоће да је са мном дели! 

Симеон. ја сам се решио! 

Марина. Памти да ја тражим потпуну, слепу 
послушност! Памти да за онога ко воли Марину 

не постоји ни друг, ни отаџбина, ни вера! Он тре- 
ба да је мој, сав мој! Он треба да живи мојим жи- 
вотом, да мисли мојом мишљу, да воли мојим 
срцем! 

Симеон. Ради тебе ћу да убијем рођенога оца. 

Марина. Добро је. (Свечано.) Отсад си ти 
мој роб, слел извршилац моје воље. 

Симеон. Царице, заповедај! 

Марина. Слушај-дер! Ја нећу да Москва буде 
заузета ове ноћи! 

Симеон. ја могу да издам! 

Марина. Ево писмо: метни на њега печат Ља- 
пуновљев. Узми га собом кад пођеш на јуриш. Ти во- 
диш предњу чету. Пољаци ће поћи у налад; пре- 
дај се у ропство оном ко ти каже моје име. Сутра 
ћеш бити слободан; сутра ћеш то писмо предати 
бојарима. 

Симеон. Ово писмо... 

Марина. Ти видиш да га је писао Љапунов; 
он јавља Гонсевском да ће се предати Пољацима; 
он је само заборавио да га својим печатом запе- 
чати! Ти се колебаш» Ти бледиш> Дај ми писмо! 
ја ћу га поцепати! 

Симеон. Остави! Љапунов је проживео свој 
век, 

Марина (наслањајући се на Симеоново раме 
и готово грлећи га). ја ћу те чекати. Дођи сутра; 
кажи ми: ти си слободна; немаш више кога да се 
бојиш. .. И ти ћеш добити пристојну награду. (Љу- 
би га и бежи.) 

Симеон. 0, да ли ћу ја доживети до сутра2... 


» 

Од смешнога до великога такође је један корак, 
као и од великога до смешнога. Аделхајда у „Гецу 
фон Берлихингену"“ говори Францу на растанку: 
„чпа дег зећбпзее Гоћп агјееб дет..." а Франц 
одговара: „О, мега! 1ећ ђав гит Могдел Јеђел!...": 


Ко је говорио да Гете није знао руски2... 


Чин пети. 


Љапунов је у очајању, напад није успео; Симеон 
је ишчезао без трага. Долази Ржевски и саопшта- 
ва Љапунову о Симеоновој издаји. Љапунов је опет 
у очајању. јављају се бојари. Они зову Љапунова 
на суд. Он иде. Писац нас преноси мислима на трг 
пред кућом Масалскога. Народ говори о Љапуно- 
вљевој издаји. Приметимо узгред, да готово сви наши 
писци старе школе, почињући од срећне Загоски- 
нове руке, приморавају руски народ да говори не- 
ким нарочитим језиком са шалама и пошалицама. 
Рус говори тако, али не увек и не свуда; његов оби- 
чан говор је необично прост и јасан. То нас потсе- 
ћа на Пушкинову причу о том како је он на Кав- 
казу сусрео персијскога посланика, почео да гово- 
ри са њим по источном обичају, и како је био 
застиђен чувши његов прост и учтив одговор. 


Дакле, народ тумачи, јавља се „божји човек", — 
„то чудновато лице без којега не бива ниједна ру- 
ска драма, — и, како је уобичајено, песмицама и 
ружним речима претсказује и предосећа беду. Као 


Х И најлепша слава те чека. — Прим. прев. 
2 0), кад бих могао да живим до сутра! — Прим. прев. 

„украс, пријатан у саставу", ово лице је вен сувише 
банално; тежња да се „божји човек" претстави као 
биће које све зна, поред његова безумља, доказује 
чудновату увереност у превасходство бесвеснога на~ 
дахнућа над простим и здравим разумом. У руским 
бајкама Иванушка-глупавац, којему све испада за 
руком, нимало није глуп. 


Долази Марина, „нерасположена", хоће да уђе у 
савет, вуче за собом „божјег човека"... излази Ља- 
пунов, смртно рањен. Марина се каје пред њим. Ља- 
пунов јој се захваљује и опрашта јој. „А ја те про- 
клињем!" виче „божји човек" и бежи. Симеон се 
„пробија кроз гомилу" и зове Марину да пође са 
њим, моли Љапунова да јој каже да је он његов син, и 
да га је он заклао. Он је полудео, као уопште у опера- 
ма што полуде примадоне и тенори у тешким тре- 
нутцима. .. 

Ово лудило је врло подесно за ограничене ком- 
позиторе. Али Моцарт не приморава дону Ану да се 
у присуству убијенога оца сети дана из детињства 
итд. као што то чине оперни лудаци. — Марина 
сама себе осуђује у присуству народа; народ нава- 
љује на њу са виком. .. Љапунов се спасава, прет- 
сказује Пожарскога и умире. 


Из наведенога прегледа г. Гедеонове драме чи- 
талац може да види да ли је правично наше мишље- 
ње о овоме саставу. Понављамо: образованом човеку 
врло је лако написати такву драму; али диезе се 
дие сеја ргошуе! (шта то значи2), како је говорио 
д'Аламбер. Да ли је она обогатила нашу душу бар 
једном живом и топлом речју, да ли нас је упозна- 

ла са новим, необичним погледом талентованога 
човека на руски живот, руско срце и на руску ста- 
рину2г Лако је оцртавати ваљане вође, „спајање 
свега лепога и великога", лукаве и частољубиве 
жене које зову „црне змије", заљубљене младиће 
Симеоне итд.; лако је приморавати ова бездушна 
и бескрвна лица да говоре језиком најновије фран- 
цуске мелодраме... та рег сћег (али заштог), 
како је питао граф Алмавива. Ми смо се бунили 
и бунимо се против злоупотребе патриотских из- 
раза, који се тако просипају из уста јунака наших 
историјских драма, бунили смо се и бунимо се због 
тога што бисмо желели да нађемо у нама више 
правога патриотизма, рођенога смисла, разумева- 
ња народнога живота, саосећања према животу 
предака... па, ако хоћете, и према народноме 
поносу... То сваки може да осећа, али сваки 
не може да изрази. Обрасцима такве врсте дра- 
ме могу да послуже Шекспирови „Хенрихи" и „Ри- 
чарди". „Стара Енглеска" (ОЈа Епдјапа) живи и 
дише у тим бесмртним творевинама... Ко ће нам 
учинити задовољство да погледамо на нашу стару 
Русијуг Зар се, најзад, неће јавити таленат који 
ће се примити да обради бар ову двојицу рјазан- 
ских племића — Прокопа и Захара Љапунове, и да 
нам покаже, најзад, руске живе људе, — који говоре 
руским језиком, а не слогом, — место оних чудно- 
ватих бића која под историјским и измишљеним имс- 
нима тако давно и тако неутешно пролазе испред 
наших очију! Или, као репдал. Малорусу Тарасу 
Буљби, ми сви још треба да се задовољимо руским 
Чичиковим 2 

јест, руска старина нам је мила, милија него 
што други мисле. Ми тежимо да је разумемо јасно 
и просто; ми је не обрћемо у систем; не увлачимо 
у полемику; ми је волимо не фантастички сло- 
љашњо лепом, старачком љубављу: ми је изучава- 
мо у живој вези са стварношћу, са нашом садаш- 
њошћу и будућношћу, која никако није тако одво- 
јена од наше прошлости, како опет мисле други. 
Али, понављамо: нека прави таленат, ма каква 
била његова теоријска, историјска убеђења, прет- 
стави нам нашу старину... наша пљескања неће 
изостати. Што се пак тиче „Љапуновљеве смр- 
ти" г. Геодеонова, ево наша последња реч о тој 
драми: нисмо је бадава у почетку чланка поредили 
са опером: она није ништа друго до оперско ли- 
брето. 


„Отаџ. Записи" 1846 год., бр. 8. 


М. „Генерал-поручник Паткуљ". Трагедија у пет 
чинова, у стиховима. Петроград. Састав Нестора 
Кукољника 


„Генерал-поручник Паткуљ" назван је од писца 
"трагедијом, а не историјском драмом, вероватно 
не без узрока. Реч трагедија, нако је изгубила свој 
првобитан, стари смисао, ипак преноси читаоца у 
ону идеалну сферу уметности где се лица јављају 
као претставници великих питања, великих човеч- 
јих догађаја, где се води борба између два основ- 
на начела живота, и где, према томе, трагичар има 
право да жртвује факта спољашњој вероватно- 

стил У г. Кукољникову саставу једно лице, Пат- 
куљ, испуњава целу сцену; патос — (ми бисмо веома 
желели да заменимо ову реч другом, да учинимо 
по вољи оним потсмешљивим и злојезичним људи- 
ма којима се она не допада, али не налазимо дру- 
ге), његов патос, то је Петрова величина, Русија 
која се јавља, ново царство, нови народ... О- 
стала лица -— Август, Карл, љубавници и Авгу- 
стови министри — служе само као оквир за слику. 
Нама се чини да је писац злоупотребио признато му 
право да мења догађаје: цела његова трагедија је 
испуњена анахронизмом, па који ћемо указати 
ниже; у сваком случају није требало приморавати 
Паткуља (на стр. 84) да говори о Молијеру као о 
живом човеку после тридесет три године од ње- 
гове смрти. Али пре него што приступимо прегле- 
ду г. Кукољникова састава, хтели бисмо да кажемо о 
самом Паткуљу, као о историјском лицу. 


Графица Кенигсмарк> каже код г. Кукољника да 


Цара Петра велико лице 
Уплашеној Европи претставља 
Велики Латкуљ. 


1 „Укољико трагичар може да отступи од историске исти- 
не У свему што се не тиче карактера лица које игра уло- 
гу, — и кољикогод хоће. —– Али карактери морају бити за 
њега свети. —- Пајмања стварна измена, свака унутарња 
противуречност уништава узрок по којему је изабрано баш 
то историјско лице; а нама се не може доласти оно чему не 
малазимо узрока". Лесинг, Хамб. драм., део |, стр. 105. 

2 Код г. Кукољника графица Кенигсмарк 1706 године до- 
бива опатију Кведлинбург, коју је, према историји, она до- 
била 1698 год. 

а бар тада, за три године до Полтавскога боја, 
Европа се није могла „плашити" Петра, — али ми- 
сао да противупостави младу Русију старој Ев- 
ропи, да покаже претставника нашега великога 
цара усред сјајнога и неморалнога Августова дво- 
ра, та мисао заиста би могла да послужи као осно- 
ва важнога песничкога дела. Како ју је остварио 
Кукољник, видећемо даље, али сад смо дужни да 
кажемо да, по нашему мишљењу, Паткуљ не за- 
служује ту почаст да буде такав Петров претстав- 
ник. Рођен са ватреним и племенитим срцем, са 
умом довитљивим и тананим, он је у младости сво- 
јој храбро устао за права своје отаџбине — и по- 
страдао је за своју одважност; осуђен на срамну 
казну, ако се није покајао за своју грешку, бар је 
на сваки начин тежио да изглади њене рђаве по- 
следице, молио је, писао је молбена писма; раздражен 
отказом, узалудним понижавањем, старао се да се 
освети шведској влади најпре својим творевинама, 
а затим делима; живео је нестално и немирно док 
га Флеминг није заврбовао у саксонску службу; 
одушевљен Петровом величином и, можда, патри- 
отском жељом да утврди судбину своје отаџбине, 
ступио је у број службеника рускога цара, не пре- 
кидајући уосталом везе са саксонским двором; ин- 
триговао је, заплетао и расплетао дела, стално је 
путовао, ступао је у односе са владама аустриј- 
ском, пруском, данском, а при ступању на престо 
младога Карла молио је за помиловање. Паткуљ 
припада броју оних путујућих дипломата, космо- 


' Одговор шведске владе на манифест 1702 г. био је јавно 
спаљен у Москви по наговору Паткуљеву. 

полита-државника, каквих је тада много било у Ев- 
ропи. Такав је био познати Херц, такав је био 
славни Алберони, његови савременици. Али Патку- 
љу је далеко од њих, „као до небеске звезде". Страш- 
на, мученичка Паткуљева смрт пробудила је пра- 
вично према њему сажаљење историчара — и, 
можда, то само га је извело из мрака, обесмртило 
његово име. Он је био одан Петру зато што је 
осећао његово превасходство и предвиђао њего- 
ву моћност; служио му је усрдно, ватрено али 
дејствовао једино из побуда личне користи. Јунак 
он није био, иако је више пута бацао своју главу 
на коцку — с'ебан Је таџуај5 собе ди шеџНег (то је 
била рђава страна занимања), како кажу Францу- 
зил Читаоци могу да посумњају у правичност ка- 
шега мишљења; ми ћемо им претставити необориве 
доказе: сопствена Паткуљева признања. Капелан 
хјелмскога пука, код којега се налазио заробљени 
Паткуљ, Лаврентије Хаген, — а не јагар, како га на- 
зива г. Кукољник, —— оставио је необично дирљив 
опис последњега дана јаднога Паткуља, који изне- 
нађује својом истином, Паткуља, чији је он био 
исповедник. Читање овога дакумента, писанога на 
други дан после његове смрти, тако јако је дело- 
вало на нас да се решавамо да поделимо на- 
ше утиске са читаоцем. Овај докуменат нео- 
бично је интересантан и у психолошком смислу: 


1 Познато је да су Херца казнили смрћу (са много већом 
неправичношћу него Паткуља) после Карлове смрти. „Могз 
тедз, Ндез јп гедет тог5 шеа", — казао је за себе Херц. Он је 
умро са необичном чврстином карактера, што се не може 
рећи за Паткуља. 


109 


читајући просто излагање уваженога пастора, ми 
као да присуствујемо предсмртним мукама стра- 
стога човека, који је много преживео, не слабога, 
али не јакога, паметнога, али не необичнога, какав 
је био Паткуљ... Такви су људи ближи и разум- 
љивији нама, много више им саосећамо. Ево тога из- 
лагања (пастор говори о себи у трећем лицу). 
„Пуковник је у поверењу казао пастору да ће Пат- 
куља да казне смрћу идућега дана, и поручио му је 
да то каже заробљенику и да припреми несрећно- 
га на хришћанску смрт. По овој наредби, капелан 
је пошао Паткуљу у трећем часу дана и нашао га 
је где лежи на постељи. Поклонивши му се, пастор 
га је замолио да га не осуди за неочекивану по- 
сету, тим пре што он (пастор) не сумња у то 
да су му у јадном његовом стању неопходни са- 
вети и утехе божанствене речи. „Врло ми је мило", 
одговорио је Паткуљ, — „и врло сам вам за- 
хвалан; верујте, господине пасторе, да ми ни једна 
посета није могла бити пријатнија. Дакле, додао 
је он, шта има новог" — Капелан је одговорио 
да он мора да му нешто каже кад буду насамо; 
Паткуљ је устао и обратио се дежурном официру... 
Капелан је такође пришао официру и шапатом му 
саопштио пуковникову наредбу. Чим је овај изи- 
шао, Паткуљ је узео пастора за руку... „Ох, г-н 
пасторе, почео је он необично узбуђеним гласом, 
шта хоћете да ми саопштите2" — Поштовани го- 
сподине, — одговорио је пастор, — ја долазим к 
вама са поруком језекије, ја треба да вам кажем 
шта је Исаија казао свом цару (Исаије ХХХУН!, 
1): „Побрини се о твом дому, јер ти умиреш, и не- 

ћеш живети!' Чувши ове речи, Паткуљ је поново 
легао и сузе су потекле из његових очију. Пастор 
је почео да га теши и казао му је да, пошто је он 
искусан у свим наукама, вероватно је добро упо- 
знат и са најглавнијом од свих наука, са религи- 
јом, и да због тога не треба да прима са таквим 
болом и са таквим узбуђењем саопштење које је, 
уз то, требао да очекује. „Ох", казао је Паткуљ, 
уја знам стару обавезу људи — да ће једанпут 
умрети; али ова смрт ми је сувише тешка". И он 
је тужно заплакао. Желећи да га поткрепи, па- 
стор му је казао да још није познато којом смрћу 
ће бити кажњен, али да ће она бити утолико спасо- 
носнија за његову душу. што буде страшнија за тело. 
Тада се Паткуљ придигао на постељи 'и, склопивши 
руке, ускликнуо је: „Господе Исусе, пошаљи ми 
правичну смрт". За овим, обративши се к зиду, 
наставио је: „Ах! редукција: у Шведској и Ли- 
вонији била је узрок свим мојим невољама". Капе- 
лан га је замолио да остави све земаљске мисли, 
које, иначе, не могу да му не буду непријатне, и 
да мисли на небо и вечност. — „Нажалост, добри 
господине пасторе, — одговорио је он, — моја душа 
је стара рана, напуњена гнојем; дозволите ми да 
пре свега избацим све што ми је на срцу; све то 
треба да изиђе напоље. Ова редукција, која је 
упропастила толико људи, — наставио је он, — 


1 Ова „редукпија" састојала се у конфисковању многих 
државних имања која је племство присвојило за себе или до- 
било као поклон пре више од сто година. Огромне земље, из- 
међу осталога, 10 грофовија и 50 баронија, подвргле су се 
овом конфисковању. 

ова редукција је узрок свим мојим несрећама. По- 
којни краљ куцнуо ме је по рамену и казао ми је: 
Паткуље, браните права ваше отаџбине како до- 
ликује поштену човеку. Шта да радим Али рђави 
људи све су растумачили у рђавом смислу. Нека 
Бог опрости Гастеру. Он је много допринео мојој 
несрећи. Најпре ме домамио, затим сасвим осле- 
пио, за овим је постао мој непријатељ и почео је 
да ме прогања. Убрзо ћу те видети заједно са мо- 
јим другим тужиоцима пред престолом Вечнога 
Судије. Боргхајм ми је такође много нанео штете; 
али је он бар радио по наредби. Шведска! Швед- 
ска! нисам те ја напустио са смехом и игром, Бог 
нека буде сведок! Али куд сам могао да се денем2 
Нисам могао да се сакријем у гробу, заједно са 
мртвима! ја нисам хтео да пођем у манастир: то 
ми не дозвољава моја религија; у савезним држа- 
вама нисам био у безопасности. Мени веле: ти си 
пошао к нашим непријатељима; према томе, ти си 
узрок овога рата. Али како је лажан закључак! Ја 
сам дошао к њима као несрећан изгнаник, а не 
као зао саветник и бунтовник. Тада нико није сма- 
трао да сам способан за такво дело, и заиста ја 
за то нисам био способан. Кад сам дошао у Сак- 
сонију, све је већ било урађено, и конвенција са 
Москвом је била потписана пре него сам ја нешто 
значио. ,." 


Пастор му је поново саветовао да се не упушта 
сувише у свакидашња дела, али Паткуљ га је узео 
за руку и казао: „Дозволите ми да се опростим са 
њима, с тим да више никад о њима не говорим. 
Које сте ви народности, г-не пасторе2" — Ја сам 

Швеђанин, одговорио је овај, родом сам из Шток- 
холма. „Тим боље", — казао је Паткуљ, — „ја бих 
врло желео да Швеђани дознају истину о мени. 
Господине пасторе, у мени је увек било шведско 
срце, иако му нису хтели веровати, —- али Бог је 
томе сведок. Може се судити о мом расположењу 
према Швеђанима по томе како сам чинио услуге 
неким главним од њих. Ове услуге су такве врсте, 
рећи ћу без хвалисања, да се сем мене нико не би 
на њих одлучио. Често су желели да ме награде 
новцем, али ја нисам пристајао на то; ја сам молио 
бар једну препоручљиву реч при шведском двору, 
да бих поново био у милости. На жалост, за мене, 
бедну заблуделу овцу, стално су била затворена 
врата кротости. Ја међутим нисам престајао са на- 
презањем свих снага, и са тим циљем отпутујем 
у Москву, кад су били тамо наши посланици. Ви 
сте, сигурно, о томе чули, — додао је он, обраћају- 
ћи се к пастору. — Да, одговорио је овај; чак сам 
имао част да у то време будем капелан при по- 
сланству; видео сам вас тамо. — „А! ви сте били 
тамо! зато сам и хтео да пре свега кажем да сам 
вас негде видео. Да, г-не пасторе, — наставио је 
он, — старао сам се да дођем у милост преко 
цара. Али кад сам дознао да је краљевским посла- 
ницима било наређено да ме пронађу и да траже 
моје издавање, приморан сам био да се кријем и 
да живим инкогнито. Тада су пустили глас да сам 
ја наговорио цара да не склапа мир. Али то је учи- 
нио Н.; креатура Н., а учествовали су у том и дру- 


1 Тешко се досетити на кога је Паткуљ мислио. Да није 
на Мењшикова2 

ги, које ја знам. ја, пак, саветовао сам да пристане 
на мир, колико сам могао да саветујем; и прве го- 
дине сам довео ствар до тога да је шведски краљ 
требао да добије Курљандију, пољску Литванију и 
већи део Самогитије, кад би он пристао на мир. 
Мислили су да цар неће хтети да потпише такве 
услове; али, насупрот томе, кад сам му предложио 
свој пројекат, он се врло обрадовао, загрлио ме и 
захвалио ми се на том. Међутим шведски краљ 
није пристао. Јадни заробљени Швеђани, којих је 
тада било у Москви неколико стотина, могли би та- 
кође да сведоче у моју корист. Ја могу рећи да сам 
потрошио више од сто хиљада талира да бих 
понова дошао у милост шведскога краља. Ох, кад бих 
се ја исто тако старао да заслужим Божје мило- 
срђе!" 

Он је поново заплакао. Пастор је опет почео да 
га теши, уверавајући да још није доцкан, али да не 
треба оклевати, и да су врата Божје благости још 
отворена за њега. — „У том и јесу моје наде", од- 
говорио је он: — „Ти си мој Бог, Ти ниси човек, јер 
љутња Твоја није вечна... Али срце моје пуца при 
мисли да сам лепше служио људима него Богу..." 
Додао је још неколико речи и, завршавајући, ре- 
као је: роселћез рофептег (огшепја рабеп(иг (силни ће 
бити кажњени силно). „Али, г-не пасторе, — наста- 
вио је он, — ја вас можда задржавам својим до- 
садним речима. Сад, ако вам треба да нешто у- 
радите... ја бих желео да останем насамо. Замо- 
лите такође, молим вас, г-на пуковника, да ме не 
прекидају... ја ћу то сматрати као милост." Па- 

стор је обећао да ће испунити његову молбу и 
удаљио се. 


Кад се он вратио к заробљенику, у вече у 7 ча- 
сова, Паткуљ, весео и задовољан, казао му је: „Из- 
волите, господине пасторе; ја гледам на вас као 
на небескога анђела. Сад, захваљујући Богу, сва- 
лио ми се са срца тежак камен, ја осећам велику 
промену у својој савести. ја се радујем што мо- 
рам да умрем. Боље је умрети него се дуго мучити 
у тамници! Ох, кад би само та смрт била сношљи- 
ва! Знате ли ви како ја треба да умрем" Капе- 
лан му је одговорио да не зна; али да ће, веро- 
ватно, све бити свршено без галаме, јер досад у 
пуку нико о том није знао, сем пуковника и њега 
(пастора). „И то је милост", — казао је Паткуљ. 
„Али зар нисте видели моју пресудуг Зар ће ме ка- 
знити смрћу, не саслушавши ме и чак не саопштив- 
ши ми пресудуг"' Пастор му је одговорио да, ве- 
роватно, постоји пресуда, али запечаћена, и њу ће 


отворити само на месту. — „Можда“, казао је 
Паткуљ, — „само да ме дуго не муче." Пастор га 
је охрабрио колико је могао, — а и он сам се 


старао да се утеши речима Светога Писма. Изме- 
ђу осталога он је казао на грчком стих из Апостол- 
ских дела (ХТМ, 22): „Са многим болом доликује 
нам да уђемо у царство Божје,' и из Посланице 
Римљанима (МИШ, 18); „јер не знам какве ће се 
рђаве страсти садашњега времена, жељни славе, 
јавити у нама." Затим је упитао, може ли доби- 
ти хартије и мастила. Кад му је пастор казао да 
може, он га је замолио за дозволу да му издиктира 
ово: 

Завештање или последња моја во- 
ља, коју хоћу да испуне после моје 
смрти. 

Прво, да моји рођаци, који су у шведској војсци, 
добију суме које ми се дугују, према облигација- 
ма што постоје, и да његово величанство шведски 
краљ буде милостив да им помогне у добивању... 


Издиктиравши ове редове, он је казао пастору: 
„Задржимо се овде, биће ми пријатније, и с времена 
на време молићемо се"; — То су и учинили. — 
„Сад“, — изговорио је он, — „Хвала Богу, ја се 
осећам све боље и боље. Ах! само да ме дуго не 
муче! Како бих ја радо дао сву своју крв, до по- 
следње капи, кад бих могао њом да откупим своје 
грехове! Није ли истина да је краљ милосрдан го- 
сподарг' — Да, одговорио му је капелан, ми 
треба да захвалимо Богу што нам је дао ми- 
лосрднога и благочестивога краља. — „То је глав- 
но", казао је Паткуљ, — „где је Божји страх, тамо 
су и друга доброчинства... Истину каже Давид, 
да је страх Божји почетак премудрости. Да ли је 
он опкољен поштеним људима2"' — настављао је 
он, говорећи о краљу. Капелан је одговорио пози- 
тивно, —— „А први министар, граф Пипер — шта2 
— је ли он велможа који се боји Богат" На то 
му је капелан одговорио да је граф више пута до- 
казао своју побожност. — „Хвала Богу", наставио 
је Паткуљ, — „са мном ће, према томе, поступити 
правично. Срећна је та царевина где влада бла- 
гост и правосуђе!" Он је почео да испитује капе- 
лана о Шведској, о университетима, о научницима, 
о богословским радовима доктора Мајера. Затим 

је почео разговор о Галеу, а поглавито о профе- 
сору Франку и доктору Брајтхаупту, литајући га 
за његово мишљење о њима, као и о том где се он 
учио. — „Да", казао је он, најзад, са дубоким уз- 
дахом, —— „да, да! имам ја тамо и амо другова који 
ће ме жалити и заплакати за мном, сазнавши о мо- 
јој смрти! Шта ће рећи обудовела курфирстка и 
фрајлина Љеволде и, поглавито, моја јадна верени- 
ца2 (Паткуљ је био верен са једном саксонском да- 
мом, по имену Ајнзидлен). О! какво ће то бити тужно 
за њу саопштење! Добри мој г-не пасторе, — додао 
је он, стиснувши му руку, — „могу ли вас узнеми- 
рити једном својом молбом2г" — Драге воље, — 
одговорио му је пастор, — ако сам само у могућ- 
ности да вам учиним неку услугу. — Будите тако 
добри, напишите јадној госпођи Ајнзидлен, мојој 
вереници; поздравите је од мене последњи пут и 
кажите јој да је моја смрт, ма како била сра- 
мотна, ипак срећна и спасоносна за мене. То ће 
је много утешити, нарочито ако она добије писмо 
од онога који је био код мене у последњем тре- 
нутку мојега живота. Помислите о мојој верној 
љубави. Моја вереница је сад слободна и ничим 
није везана, а ја умирем, предан и захвалан њој“... 

Пастор је обећао да ће испунити његову жељу. 
Паткуљ је извадио новчаник и поделио је свој но- 


вац на три дела, — „Сутра", казао је он, — „ако 
је угодно Богу, — нећу се бавити ничим сваки- 
дашњим". — Он је понудио пастору један од 


ових завежљаја, у ком је било сто златника. Кад 
је овај почео да се нећка, говорећи да он то не за- 
служује, Паткуљ је узвикнуо: „Ох, г-не пасторе, 

ја сам често давао по хиљаду златника за привре- 
мену услугу; ви ми сад причињавате неоцењиво ра- 
сположење и пријатност, и ја бих био рад да сам 
у стању да вас боље наградим! Уосталом, г-не па- 
сторе, ја хоћу да вам поклоним најскупоценије 
моје благо — грчки Нови Завет са коментарима 
Арија Монтана. Ова књига је била непрекидно са 
мном за време мојега изгнанства; она је сада у 
мајора Грутхузена; ви можете послати по њу". 
Пастор му се захвалио и обећао да ће је чу- 
вати целога живота из љубави према њему. 
Паткуљ је замолио пастора да поздрави мајора у 
његово име и да му изрази захвалност за све учи- 
њене снисходљивости. За овим је узео другу књигу 
и казао: „Ово сам ја написао. Узмите ову књи- 
гу, г-не пасторе, за успомену о мени. Она ће вам 
доказати моју веру. Ја бих јако желео да ова књи- 
га некако дође до краља". Пастор је казао Паткуљу 
да ће је он предати пуковнику, с тим да је он уру- 
чи краљу. — „Ох, како би то било добро!" узвик- 
нуо је Паткуљ. „Мила књиго, желим да ти будеш 
срећнија од мене. ја ти говорим оно што је Овидије 
говорио својим „Тпајез" (Жалопојкама), шаљући 
их к Августу из места својега прогонства: „Иди, 
моја књиго, и издејствуј ми оно што ја сам нисам 
могао да издејствујем.' За овим је он замолио па- 
стора да му прочита предсмртне молитве, нарочи- 
то ону која се почиње овако: „Вечном Богу дајем 
моју душу"... Он ју је сам поновио са највећом паж- 
њом и одмах започео разговор о сујети света. — 
„Бог ми је сведок", казао је он, — „да се посред 
свих земаљских блага моје срце сажимало, и да 

сам ја сад, кад, знам да треба сутра да умрем, 
мирнији и веселији него кад сам био на великим 
гозбама. Мипде пптилпде уаје, т.ј. збогом, нечи- 
сти свете! Г-не пасторе, уверавам вас да сам се 
често, поглавито у последње време, старао да се 
ослободим од света, али нисам могао. Сувише сам 
био везан. О, Исусе! буди заувек благословен, Ти, 
који кидаш ђавољске мреже! Мреже су искидане, 
моја душа је слободна, то је дело руку моћнога 
Карла. Хвала ти, Боже!... Истину је казао Све- 
ти Павле (посл. Рим. МШ, 27): „Знамо да сви 
који воле Бога напредују у благости". Госпо- 
дине пасторе, наставио је он, — ја вас задржа- 
вам: већ је касно, ви сте заморени."' Пастор је од- 
говорио да није, молио се Богу још са њиме и за- 
вршио је вечерњом молитвом. —- „Посаветујте ме, 
г-не пасторе, упитао је Паткуљ, да ли ја треба 
да се одморим малог ја врло дуго нисам спавао... 
врло сам слаб. Данас нисам јео ништа и попио сам 
само неколико гутљаја воде." Пастор му је савето- 
вао да се одмори. „Дакле", наставио је он, „моје 
тело може сад да се смири на неко време. .. Сутра 
су ми потребне све моје снаге. ја сам дужан и хоћу 
сутра да поткрепим своју душу светим причешћем". 
Тада је он погледао на свом часовнику колико је 
сати, легао на кревет, и пастор се удаљио. 

Сутра дан, 30-ог датума; око 4 часа у јутро, 
капелан је поново дошао к њему. Паткуљ је одмах 
чуо његов долазак, устао је и захвалио је Богу за 
добро проведену ноћ. „Већ одавно, казао је он, ни- 
сам тако добро спавао". Они су оба почели да се 


1 30/19 септембра 1707 год. — Прим. прев. 

моле Богу, и писац овога излагања признаје да 
мора искрено да похвали његову побожност, Око 6 
часова Паткуљ је казао пастору: „У име Исуса, да 
приступимо свеистином делању, док се дневна бука 
није повећала и омела нас.' Он је пао на колена и 
исповедио се са великим самопонижењем. Почетак 
његове исповеди нарочито је био значајан тим што 
је навео стих из Битија ХИМ, 16: „Шта да одго- 
воримо господину или шта да кажемо, или чим да 
се ПА аи Бог је видео неистину слугу сво- 
јих". Затим се причестио — и, причестивши се, 
замолио је пастора да му чита захвалне молитве, а 
сам их је понављао за њим. Нарочито се одуше- 
вио при стиху: „Поткрепи ме духом Твоје радо- 
сти", — који је, по његовим речима, био увек ње- 
гова омиљена изрека. 

Сунце је почело да излази. Он је погледао кроз 
прозор и казао: „„ајуе [езја Ф!ез! ти си дан моје- 
га брака. Надао сам се да ћу празновати у ово 
време другу свадбу: али је овај брак срећнији. Да- 
нас ће моја душа бити уведена у припремљени дво- 
рац, к предвечном свом веренику, Исусу Христу. 
Како се радујем! С каквом нестрпљивошћу сам 
очекивао овај дан!' — Тада је он по други пут 
упитао пастора каквом смрћу му је суђено да умре. 
Кад му је овај опет казао да он о том ништа не 
зна, он га је замолио да га не напушта, ма како 
би смрт била ужасна. „Изговарајте ми гласно свето 
име Исусово", — поновио је он, — „то ће ми олак- 
шати моје муке." Погледавши кроз прозор усклик- 
нуо је: „Ох, г-не пасторе, ено већ упрежу ко- 
ла... Слава Богу, они се журе: додијало ми је да 

живим. ..' За овим, погледавши на хартију, где је 
капелан почео био да пише његово завештање, — 


„све ће ово испунити", — казао је он. Пастор га 
је упитао, хоће ли он да се потпише, — „не, изго- 
ворио је он са уздахом, —- ја не могу да напишем 


то омрзнуто име. Моји рођаци ће и без тога наћи 
шта сам им оставио. Све је у реду, г-не пасторе, 
поздравите их кад их видите.' — Он је поново 
почео да се моли, док није дошао по њега дежур- 
ни потпоручник. Тада је казао, обраћајући се пасто- 
ру: „Ето и потврде ваше тужне поруке; — хај- 
демо", — додао је, — „време је", — и обукао је 
плашт. „Ви седите са мном", казао је пастору, — 
„не напуштајте ме". Сео је на кола и приморао ка- 
пелана да се смести позади. Он га је грлио и љубио, 
молио је да не заборави да преда поздрав вереници, 
захвалио му се... 

На тај начин су дошли на место извршења 
смртне пресуде, које је било опкољено са три сто- 
тине војника-пешака. Кад је Паткуљ видео већ 
спремљена копља и точкове, он се страшно упла- 
шио, пао је на прса капеланова и зајецао: „Ох, 
г-не пасторе, молите Бога да не паднем у очајање". 
Пастор га је тешио, потсећајући га на разапетога 
Христа... За овим су га узели, и, док су са њега 
скидали ланце, он је читао молитву. 

„О, Јагње Божје, Ти, који си, иако невин, био 
на крсту принесен на жртву“... 

Кад су га довели до самога места мучења, капе- 
тан хијелмскога пука одржао је јаким гласом овај 
говор: „Нека буде познато свим и сваком, да по 
нарочитој наредби његова величанства, нашега 

свемилосрднога господара и краља, овај човек, 
који је издао своју отаџбину, за одмазду за њего- 
ве преступе и за пример другима, мора бити из- 
ломљен точком и растргнут на четворо. Нека се 
сваки боји издаје и нека верно служи своме краљу." 
При речима „издао је своју отаџбину" Паткуљ је 
слегао раменима и погледао на небо. За овим је 
упитао: „Где треба да станем2г' И кад му је џелат 
показао место руком, он је сео на земљу, и, док су 
га раздевали, викнуо је капелану: „Молите Бога да 
ме поткрепи у овом тренутку"... Пастор се мо- 
лио и, обративши се народу, казао је: „Мила моја 
децо, читајмо „Оче наш" за овога јаднога човека!" 
— „јест, ох, јест", казао је Паткуљ, — молите се." 

У тај минут џелат га је ударио први пут. Паткуљ 
је викнуо из свега гласа: „Сажали се нада мном, 
Исусе!" Међутим он је добио 14 до 15 удараца. 
Пао је у руке неискуснога џелата, и мучења су 
његова била жестока и трајала су дуже. За све 
време мучења он је викао продирућим гласом, 
стално зовући Христа Спаситеља. „К мени, к мени, 
Исусе", викао је он: „дајем дух мој у твоје руке." 
Кад су га два пута ударили по стомаку, он више 
није викао, али је казао испрекиданим гласом: ,от- 
сеците главу"... — и како је џелат оклевао, он ју је 
сам метнуо на губилиште. Само са четвртим удар- 
цем су му је отсекли... затим га растргнули на 
четворо и наболи на копља." 

Нећемо давати никакав коментар овом припове- 
дању, јер оно само говори за себе, Ако нам кажу да 
је капелан намерно нетачно навео Паткуљеве речи, 
онда ћемо се позвати, пре свега, на осећање свакога 

читаоца, затим, приметићемо да је Швеђанин, који 
је желео да оправда свога краља, требао да метне 
у уста заробљеника сасвим друге речи. Нама ће 
рећи да је Паткуљ говорио под утицајем бли- 
ске смрти. Са тиме ћемо се потпуно сложити, јер 
ми смо само и желели да докажемо да Паткуљ 
није био јунак. Да су Августови министри и сам 
Август поступили са њим незаконито, нечовечно, 
несавесно, према оном што се тада називало тананом 
политиком, дипломатском науком, да их је Пат- 
куљ својом одважношту, старањем и делањем 
увредио и уплашио, — у то нема никакве 
сумње. Али он није страдао само за своју одваж- 
ност. Читаоци ће нам дозволити да саопштимо не- 
колико историјских података који се тичу Патку- 
љева затварања. Познато је да је Паткуљ, кад је 
био благајник руске војске, која се налазила у 
Пољској, генерал-поручник руске службе и посла- 
ник, у исто време служио и краљу Августу, и овај 
га је, између осталога, у октобру 1704 године (на 
годину и нешто више пре његова затварања) по-~ 
слао заједно са генералом Грантом и дванаест хи- 
љада војске да освоји Познањ. Опсада му није 
испала за руком; он је отступио. Непријатељи су 
искористили овај неуспех и, вероватно, још тада 
га оцрнили код краља. Поред тога, Август, из разум- 
љивих разлога, није веровао у савесност и спреман је 
био да сумња у све и у свакога: човек суди о другим 
по самом себи. У децембру 1705 г. Август се састао 
у Гродну са Петром, и баш из Гродна је послао у 
Дрезден наредбу да затворе Паткуља у Зоненшајнску 
тврђаву (после су га преместили у Кенигштајн), — у 

оно исто време кад, је, чинило се, он коначно скла- 
пао савез са руским царем. Овај макијавелски на- 
чин делања био је уосталом потпуно у духу Авгу- 
стове политике. Тада су се појавила различна ту- 
мачења узрока ове наредбе. Саксонски двор опту- 
жио је Паткуља да је он склопио тајни уговор са 
немачким царем (што је чак доста вероватно), — 
да је желео да раздвоји савезнике (Пстра и Авгу- 
ста), да се увредљиво изражавао о Августу. Али 
под овим јавним оптужбама скривале су се друге, 
неизражене оптужбе. Тешко је продрети у ову 
маглу, расплести мреже свих тих дипломатских ин- 
трига, личних непријатности, издаја и поткупљивања, 
али, вероватно, Паткуљ, који је видео Августову 
дволичност и несигурност и хтео, можда, да за- 
глади пређашње кривице, покушао је да удеси оно 
што је после десет година испало за руком Гецу, 
т.ј. да зближи Петра са Карлом; — а Август, са 
своје стране, предосећајући неизбежан крај рата 
са шведским краљем и потстакнут од стране сво- 
јих дошаптивача, Паткуљевих непријатеља, желео је 
да се обезбеди, тим пре што једва да је и сам Пат- 
куљ бирао средства. Затворивши у тамницу посла- 
ника рускога цара, он се подвргавао (и заиста се 
подвргнуо) Петровој љутњи; али, вероватно, он је 
успео, ако не да сасвим оцрни Паткуља у очима 
монарха, а оно бар да оправда његово затварање 
привремено, јер иако је у почетку Мењшиков пошао 
из Пољске натраг у Русију, ипак ни Петар није хтео 
да да никакав одговор кујавском епископу, којег 
му је послао Август, док не ослободе Паткуља. 
Међутим у септембру 1706 г. (т.ј. девет месеци 

после Паткуљева затварања у тамницу) ми опет 
видимо Мењшикова и Шереметјева на расположе~ 
њу Августу пред Калишем. Петар никако није мо- 
гао очекивати срамну предају Паткуља Карлу; са- 
знавши о њој, узбудио се од негодовања, употре- 
био је сва средства за спасавање својега послани- 
ка, старао се у току целе године (Паткуљ је био 
предат у септембру 1706 године, а кажњен смрћу 
крајем септембра 1707), али при познатом тврдо- 
главству и гордости Карловој никакве претстав- 
ке нису могле да помогну. Ништа не баца толико 
светлости на Августов карактер као његово пона- 
шање под Калишем. Алт-Ранштатски уговор био је 
већ потписан, а он је, истина нехотице, напао на 
Мардефелда, (кога г. Кукољник упорно назива 
Мардофелдом), дао му испод руке на знање да му 
прети опасност, и није смео да саопшти Мењшикову 
да је већ склопљен мир. Август није био рђав човек, 
али је, чини ми се, савест у њему ћутала стално. 
Дволичност његова испољава се, између осталога, у 
наредби, датој такође испод руке кенигштајнском 
команданту, да ослободи Паткуља; Петрова љутња 
плашила је Августа... Кад су Паткуља, из неспо- 
разума, из тврдоглавства или из користољубља, пре- 
дали Швеђанима, команданту су тајно отсекли 
главу... 

Из свега изложенога долазимо до закључка да 
је Паткуљ био човек паметан, окретан, можда су- 
више окретан, искусан дипломата и добар Петров 
слуга. Својом страшном смрћу он је искупио све 
пређашње грехове и правично заслужује наше са- 
жаљење и саосећање... Паткуљ није могао да не 

презире Августа, његов двор, његове главне служ- 
бенике; он је осећао да се Петар није смео осло- 
нити на таквога лакомисленога и невернога чове- 
ка, и старао се да за сваки случај задобије за себе 
нове савезнике; уздајући се у своју посланичку неод- 
говорност, он се пустио у сувише одважне и суви- 
ше многобројне интриге, и сам се заплео у својој 
мрежи. Ми ћемо се, на згодном месту, постарати да 
оценимо такође права Карла, Паткуљиног судије, а 
сад пређимо на сам г. Кукољников састав. 

Већ давно (и врло благоразумно) примљено је 
као правило да критичар нема права да пита пис- 
ца зашто је он изабрао такав предмет, зашто се 
придржава овога или онога мишљења 2 — јер он тре- 
ба пре свега сам да појми какав је поставио себи 
задатак писац, а затим да прегледа како га је он 
решио. Ако је г. Кукољнику било потребно да од 
Паткуља направи надахнутога пророка величине 
Русије, претставника Петровске мисли и снаге, ми 
можемо да протестујемо у име историјске истине; 
али ми најпре треба да докажемо да са ствара- 
лачкога гледишта писац није остварио сопствену 
намеру, да бисмо имали право да осудимо његов са- 
став. Приступам прегледу дела г. Кукољника. 

Чин први. Радња се дешава око Калиша. Ула- 
зе граф Шулембург,! саксонски генерал, познат 
са свога незаслуженога пораза при Фрауштату 
(год. 1706), и са познате заштите Крфа од Тура- 
ка 1716 год., у својству фелдмаршала венецијан- 
ске војске, — и Смигељски, пољски генерал. — 


1 Неумесно Август код г. Кукољника назива Шулембурга 
старцем: Шулембургу је било 1706 год. 45 година; он се ро~ 
дио 1661. 

Смигељски, ухвативши копију уговора о миру, по- 
слатога Августу, прети да ће предати „ове хар- 
тије' Паткуљу (који, приметимо узгред, већ око 
годину дана седи у тврђави); Шулембург хоће да 
га затвори, али Смигељски одлази са претњама. 
Улази Август са свитом. Краљ с нестрпљивошћу 
очекује договор, стално меша француске речи, 
ради „сошеиг Лосаје“; велики хетман крунски, 
Сињавски, кори га за оклевање, и меша ла- 
тинске речи. Ми налазимо да је писац могао да 
искусније прикаже пољске магнате, који су тада 
опкољавали Августа (тим пре што се они већ не 
јављају на сцени), — али ствар није у том. Сви се 
старају да наговоре Августа да ступи у бој; Август 
се колеба. Јавља се Паткуљ; убеђује краља, даје му 
новаца у банкнотама. Треба „променити"; долази 
јеврејин Лемељ; Август купује у њега за сав новац 
разне поклоне дамама. Смигељски долази са из- 
вешћем о поразу Швеђана. Август полази да спаса- 
ва њихове остатке. 


Појава друга. Роза, Паткуљева вереница, 
шета са својом слушкињом. Швеђани нападају на 
њих. Август стиже у помоћ, спасава Розу, очаран 
је њеном лепотом, трчи за њом и предлаже јој 
да отпутује у Дрезден. Роза дознаје ко је он, „бу- 


# Узгред да приметимо, да готово сви наши стихотворци, 
употребљавајући француске речи у својим стиховима, не сма- 
трају да је е шие« самогласник, Тако и г. Кукољник у сопште 
сјезЕ Ђеаи! место четири (сот-те сезе Ђеац) види три слога 
(ком се бо) — у ђБопјоиг, сопшеззе, четири (бон-жур-кон-тес) 
место пет (бБоп-јоџг-сот-ђез-5е). Истина, последње речи изго- 
вара кнегиња Тешен расејано, толико расејано да каже соп- 
ћеззе. 

ни се" и сматра већ себе као жртву. Август јој 
између осталога каже: 


Посута вечерњом зором, 
Ви ћете бити... 


Роза одговара: „ја ћу спавати"... Они одлазе. 
— Зар, мислили смо по завршетку ове сцене, љу- 
бавник друге руке, овај врећасти, добри човек да 
буде Август, онај раскошни, изванредни, фини Ав- 
густ, најуспелији подражавалац Луја ХМ, онај кру- 
нисани властелин, о ком нам говори историја Зар 
је Август икад изговарао овакве речи: 


Инкогнито спасоносан покров, 

Гледај, Фирстенберже, не дати! 

Еп ћоште рпуб учинићемо сопаибје... 
С таквим дгасезг ишле су ваше руке... 
Ам доих р!агућг де гемоп, та Козе! 


Писац нас преноси у калишки замак и упознаје са 
Августовим љубавницама: графицом Естерле, кне- 
гињом Тешен, графицом Кенигемарк, иако ми, при- 
знајемо, нисмо сасвим задовољни са тим познан- 
ством, памтећи стихове: 


Не дај вам, Боже, срести се на балу 
Са богословом... 


Графица Естерле „забавља се засад са Пољкињом 
(кнегињом Тешен). „Испрескакала сам је пропи- 
сно, памтиће ме!" прича она другој дами у прису- 
ству кнегиње; потом одлази. Кнегиња Тешен са- 
општава г-ђи Кенигсмарк да она више не воли 
Августа и да је заљубљена у Паткуља. Одједном до- 
трчи графица Естерле, саопштава да су јој од 

влажнога ваздуха помодриле руке и лице и да је до- 
путовао Август. Август се враћа као победник, раз- 
даје своје поклоне. Јавља се Паткуљ — и шта ту 
требаг шта ту треба, читаоци2 зна се шта: обична 
грдња а Ја Еџе ВЈаз, јевтин несумњив сопр де 
«ћеасте, неопходан закључак првога чина. Август, 
као искусан, са свима нитима драмских претста- 
ва упознат глумац, слуша до краја Паткуљеву ре- 
читост. Али Паткуља није лако задовољити. — 
„ја“, каже он, „разумем ваш положај; вама је 
срамота да од ових дама одузмете поклоне; не 
брините: ја ћу сам све да учиним". Кнегиња Те- 
шен и графица Кенигсмарк покоравају се добро- 
вољно, од графице ·-Естерле, која се одликује чудно- 
ватом тврдоглавошћу да говори неправилно на 
француском језику, Паткуљ отима футролу са бри- 
лијантима — и први чин се завршава. 

Други чин. Ми смо у кабинету краља Авгу- 
ста. Флеминг моли графицу Кенигсмарк да води 
интригу са Розом Ајнзидлен у његову (Флеминго- 
ву) корист. Графица пристаје. Каква искусна алу- 
зија на дворску „галантност" ! Улази Август. Флеминг 
га убеђује да нареди да се што „брже сакрије" 
Паткуљ и поводом тога два пута назива себе „ли- 
сицом". Уопште, наивност је једна од главних осо- 
бина трагедије г. Кукољника. Сва лица која играју 
улогу одмах верују једно другом, сви гласно изра- 
жавају своје мишљење. По тој наивности графица 
Кенигсмарк одмах издаје Августу тајну љубави 
кнегиње Тешен, и Август јој одмах верује и љубо- 
моран је. 


И. С. Тургењев, ХХ 9 129 


Платиће и Паткуљ и кнегиња (узвикнуо је Август) 
Данас на балу поднећу оставку... (кнегињи) 
А Паткуља... 


Улазе Имхоф и Пфингстен (којега г. Кукољник. 
не зна се због чега, назвао Фингштајн) и доносе 
уговор Алт - Ранштатски. Август на све пристаје; 
али у засебној тачки тражи да му се изда Пат- 
куљ... Узгред да приметимо, не у засебној, већ у 
П тачки уговора; свих тачака је било 22 и 1 за- 
себна, у којој је, насупрот, речено да, ако ча% 
све гаранције од стране краља Августа не буд; 
ипак пружене, уговор остаје на пуној снази, Аг- 
густ не пристаје. Флеминг скрива уговор у не- 
дра, боји се да се „жене": не избрбљају. Почиње 
бал. Кнегиња Тешен механички пружа руку “ 
каже: „У мало што нисам заборавила на церемони- 
јал". Али Август кличе: Рагдоп, тадате! и од- 
лази са другом дамом; кнегиња Тешен остаје сама 
и каже: „Дајте ми невиност. Част ми дајте! Стил 
мужевљев!" Јавља се Паткуљ. 


Ох (каже она) вашу руку, племеннти Паткуље! 
Сад ми је потребна тврда рука, 

Да сиђем са клизаве висине, 

На коју ме насиље извукло ... 


и т. д., држећи се стално слога васпитаника старив- 
ских духовних школа. Они обоје иду на бал. 

У „великој пролазној соби" Август разговара са 
графицом Кенигсмарк о својем тешком стању 


1 У броју тих „жена" налази се позната Кенигсмарк, на- 
звана од Волтера најзначајнијом женом двају векова!!! И те 
каже човек Августова двора!!! 

Стварно, изгубити све због Паткуља непријатно 
је. Али ето се и он сам јавља са кнегињом Тешен, 
која обећава да ће га причекати на тераси. Пат- 
куљ опет прилази краљу... нису све скупоцености 
предате: нема украса за главу, који је Август по- 
клонио Рози. — Краљ изражава негодовање. Али 
Паткуљ не тражи само то. Где је Алт-Ранштатски 
уговорг И, без и једне ружне речи, спушта руку 
у Флемингов џеп, вади уговор, „и већ сад није 
шала!" седа и чита! Флеминг „тихо" саветује Ав- 
густу да затвори Паткуља у тамницу. Али Паткуљ 


скаче „од љутње". „Не", каже он, — „и прохтело 
ми се, и имам вољу за борбу... Ви сте, господине, 
са мном играли раз де деих“... (удвоје). Међутим 


се одједном јавља Роза са украсима на глави. Пат- 
куљ виче: брависимо, пљеска у дланове и дивље 
се кикоће. „Рогове нећу носити" (наставља он): 


Код сваких врата биће два Арапа, 

А код постеље пас медиолански! 

Сан, шта ће ми сан2 У вашој соби за спавање, Розо, 
Ставићу свој стб за писање; целу ноћ 

Не може се писати и нема се шта; зато ћу леро 
Чистити ја; по брачној постељи 

Разбацићу књиге, писма и земљописне карте... 

Ви спавајте, Розо, спавајте, одмарајте се!... 
Форнарина Рафаелова... 

Те груди сломи надвоје"... 


Ах, опростите, читаоче, то је из „Доминикина"... Ро- 
за одговара: ,Жане, тако ти Бога, Жане!"' Жан је 
пита: „јеси ли ти невина2" — Роза: „Бог ме је од- 
бранио". Жан: „Ћути!' За овим је Жан претстав- 

ља Августу као своју вереницу, а краљ, пун љубо- 
море, даје Флемингу кључ од Кенигштатске куле. 

Чин трећи. У Паткуљевој смо кући, у Дрездену. У 
првој сцени он се опрашта са руским пуковником, ко- 
ме између осталога саопштава да он има две рукеи 
два ува. За овим се јавља Роза, отац и њена мати 
(без речи, како је речено у списку лица која игра- 
ју улогу). Отац у брзини благосиља своју кћер, 
мати је такође благосиља без речи, и сви, сем Пат- 
куља, одлазе у цркву. — Паткуљ остаје сам. Улазе 
Флеминг, Фирстенберг, 6 аџчап!. Они су дошли да 
одведу Паткуља у затвор. Паткуљ даје Флемингу це- 
дуљу Карлову, коју је, како сам каже, купио „за не- 
знатну суму". Флеминг види из цедуље да и њему 
спремају погибију Имхоф и Фингштајн (о чему, ра- 
зуме се, историја не каже ни речи; насупрот томе, 
Флеминг је њих погубио, пошто их је искористио), — 
и веран систему наивности, који је проведен кроз 
целу драму, постаје бесан и предлаже Паткуљу да 
отпутује са њим у Данциг. Али Паткуљ не пристаје 
ни на какве предлоге, позива своје људе, Они излазе 
иза тајних врата, за којима се виде три шпијунска 
леша. Видите ли, каже он, ја сам слободан! 


Мој стан је препун тајни... 

... Кад хоћу... поћи ћу у тамницу, 

Кад имам вољу — отпутоваћу к Петру поштанским 
колима... 


Пред мојим испрсканим колима 
Ви ћете буктиње мирно понети... 


И, вероватно из делитантизма, одлази у тамницу. 
Боже мој! опет смо помислили, завршивши и ову 

сцену, зар овај маркиз Фанфарон, овај нови капе- 
тан Пистољ, овај господин што сувише галами и 
који стално говори ,„лп Капа Сатђузез мед ! — зар 
је то Паткуљ, чак онај Паткуљ каквим га је прет- 
ставио г. Кукољник 2 


А ево вам и навике а Ја Шекспир: 


Ми ћемо по старешинству 

На Карла прскати нашом крвљу, 

Свет ће искусити са мрљама грозницу: 
Ал' да ли ће бит корисно пуштање крвиг 
Оронула Европа неће ослабити, 
Наспаваће се, и опет на старом месту 
Отвориће стару своју берберницу... 
Наместо, Имхоф! (виче Паткуљ) 

По преварама у комисији сте ви први, 
По старешинству шести... Седите мирно... 
Имам ја пилуле и за вас! 

Зар ви, лутке слабе и мршаве, 

Да водите у затвор мене... 


Знај наше! 


У наредној сцени Август потписује мировни уго- 
вор, добива од рускога цара курира — шаље к 
њему посланика. Улази Роза. Она моли за Патку- 
ља и после неколико тренутака приморана је да 
каже: „ја вас не разумем, Господару." У томе и 
јесте ствар, одговара Август. 


и ја нисам разумео 
Шта је хтео Шарл од мене... 
А кад је стиснуо... мимо воље сам се досетио! 


1 „Краљ Камбиз" је једна од епглеских трагедија пре Шек- 
спира. Тамо један од јунака између осталога каже: „Уда- 
вићу све планете таласима моје крви"... 

Роза остаје као залога Паткуљеве слободе. 

Сличне сцене писале су се хиљаду пута и увек 
једнако... Зато се, чини ми се, на њима не треба 
задржавати. 

Преносимо се у Паткуљеву тамницу. Он се спре- 
ма да пише своје белешке, потом говори о сво- 
јим заслугама. И овде на сваком кораку непри- 
јатно делују на читаоца извештачене или нетачне 
речи. Долази командант и предлаже Паткуљу да 
купи себи слободу. Паткуљ му одговара говором, 
ишараним речима: „Нисам имао јаку вољу да се 
показујем као плашљивац"... одриче се, даје му 
новаца и остаје сам. Паткуљ помиње Петра, који 
га је, види се, заборавио. Наједанпут улази Роза. 
Опет обична у таквим случајевима сцена (Види, ре- 
цимо, Мапоп де Гогше од В. Ига). Али Иго не при- 
морава Дидиа да хвата Мариону за грло и да отима 
од ње из недара (као у Флеминга) писмо. У том 
писму (које је украла Роза од Августа) Петар 
пише: 


Док Паткуљ слободу не добије, 
Петар са Августом неће да има посла ... 


Паткуљ виче: „Ура! нисам заборављен!" — Овај 
усклик је могао бити тачан и дирљив, кад г. Ку- 
мрољник не би одмах приморао Паткуља да дода: 


И ланац — мој венац, и стид — моја порфира, 
Срам у зраке величине пресуо се... итд. 


И мимо воље слажеш се са примедбом једнога оштро- 
умнога рускога критичара, да је слаба страна ру- 
ске књижевности укус и (додаћемо ми) осећа- 
ње мере. Док Паткуљ виче и декламује, улазе Шве- 

вани и узимају га. Роза пада у несвест. Паткуљ се 
опрашта са њом; али читалац није дирнут; ко је 
Паткуља приморавао да декламује! Трећи чин се 
завршава. | 

Чин четврти. 

Ми смо у Алтранштату, у Пиперову стану. Код 
њега су у гостима посланици свих држава. 

(Приметићемо, између осталога, да је херцог 
Марлборуг био послат Карлу у августу 1707 год., 
а не у септембру 1706 г., кад је био потписан уго- 
вор о миру. Али то још није тако велика историј- 
ска грешка; код г. Кукољника Паткуљ шета на 
слободи у Калишу у оно време кад он, према 
историји, већ годину дана седи у Кенигштајну. 
Али зашто се потрзало тако велико лице као 
Марлборуг, ако се сва његова улога ограничава 
овим речима: „Отпутовао је!' затим после неко- 
лико страница: „Себе, несрећни Паткуље, поште- 
лите!' — и више ништа). 

" Јавља се Карло и... 

Никако се не можемо сложити са погледом Г. 
Кукољника на Карла. Шведски Александар прет- 
стављен је у његовом саставу као некакав лудак 
им крвопија грубијан, који само говори о мучењу 
свих и свакога помоћу точка... „Ох, Пипере", по- 
чиње он, „стално су гости код тебе!..," 


Луност из костију изгнаћу ја точком... 
Потсмешљива осмеха 

ја не опраштам... ове генерале (аустријске) 
Да пошљу к мени... А! Безанвале, 

Седиш као Јеврејин... 

Код те одвратне девојчуре Кенигсмаркр... 

Ја ћу вас, причекајте! 

Најпре ћу точком свршити са претседником, 

А затим ћу и чланове тајнога савеза!... (саксонске). 


Карла моле за Паткуља... А он „виче, лупнувши 
ногом": „Сви (између осталима и Марлборуг) ку- 
ћама! У противном ја ћу вам одредити друге ста- 
нове“... 

Карло ХМ: био је самољубив, охол и надувен, 
али усредсређен и хладнокрван. Кад се љутио, он 
је само мрштио обрве и бледео. Уосталом, он је био 
побожан, једноставан, друштвен, строго је одржавао 
дату реч, волео је истину и није трпео ласкања, 
говорио је мало, проводио је живот уздржљив или 
правилан, одликовао се бескорисношћу и дарежљи- 
вошћу. Тешко је решити шта је у њему више за- 
препашћивало —- храброст или хладнокрвност. Он 
је сав и увек био стиснут и миран (иако се смејао 
често и радо); страшна тврдоглавост изражавала 
се у његовој ћутљивој одлучности. И овај човек, 
који је у часовима кад је био расположен говорио 
својим блиским људима: „тајешсатиз де геде“ 
(дајте да клеветамо краља), чији поход на Ру- 
сију чак није тако безрасудан како многи увера- 
вају по Волтеровим речима, — тај човек код г. Ку- 
кољника јавља се као некакав полупијан џелат, 
разјарен биво, полудео сељак... Бар да се писац 
сети разумнога Аристотелова савета, да не пока- 
зује у трагедији човека који је потпуно рђав или 
потпуно добар. Одвратност није трагичан утисак. 


1 Позивамо се на Норберга, Де-Лимие, Адлерфелда, Вол- 
тера — на све историчаре. 

= А Карло ХП код г. Кукољника изазива баш то 
осећање. 


Да се област слали 


каже Карло Августу, који је тек допутовао 


Није тако пријатно, као Петрова посланика 
Разбити на комаде, као стакло, точком... 


За овим, свакако ради сошецг Госаје, приморава 
га да говори са Августом о својим чизмама, међу- 
тим из историје је познато да га је примио свечано 
и срдачно и да је сам отпутовао к њему у Лајпциг, 
а затим у Дрезден. Ми такође не мислимо да се 
умни и фини кнез Д. М. Голицин изражавао тако 
несносно незграпно како га је приморао да говори 
с. Кукољник. 


А ти куда ћеш, Навуходоносоре!... 
Пилићи ласкају, а ти се још кочопериш: 
Па нисмо ми твоје кокошке... 


Чудновата ствар! Сва су лица г. Кукољникове 
трагедије врло слична једно другом: сва су некако 
тешка, незграпна и доста груба. Зашто се г. писац 
решио да им да једнаку боју, ми бисмо, можда, и 
могли да растумачимо, али боље да кажемо коју о 
Паткуљевој смрти. Наша душа негодује при мисли о 
мученичкој његовој смрти, али тада није само Карло 
уништавао точком своје побуњенике. Са правнога 
гледишта, Карло се никако не може оптужити. Пат- 
куљ је био осуђен на смрт од стране његова оца; 
није се јавио кад су издате биле адвокаторије за 
време ступања новога краља на шведски престо; 
— као поданик Карлов, јавно је устао против њега, 

водио је рат против њега..., према томе издао је 
свога господара. Са своје стране Паткуљ је био у 
праву; он је желео, како смо казали, да утврди 
судбину Лифландије; — али мало ли је спорова у 
којима су обе стране у правуг Кад би Карло наре- 
дио да се одмах убије Паткуљ, историја не би 
имала права да га жигоше неизгладивом мрљом. 
Много већега сажаљења, у ствари, заслужује Лиф- 
ландац Пајкуљ, који је око тога времена осуђен 
на смрт. Пајкуљ (генерал краља Августа) доказао 
је да је он већ у 15-ој години својега живота са 
својим родитељима напустио Лифландију, никад 
није био у служби Швеђана; за 11 година пре рата 
продао је своје имање у Лифландији, —- па ипак је 
био осуђен на смрт (у Шведској, 1707 год.). Али 
баш то узајамно право (Карла и Паткуља) могло 
би да да трагедији истинит значај. Место тога г. 
Кукољник завршава четврти чин овом сценом: Пат- 
куљ стоји насред логора, прикован за дирек. До- 
лази Карло и исмејава га. Паткуљ моли Карла да 
нареди да га не муче, већ да га убију. Карло одго- 
вара: „хвала на савету — помиловање нећеш до- 
бити". Паткуљ се одушевљава и сликованим стихо- 
вима претсказује му пропаст... Карло, у почетку, 
„бесан" виче: „доста! завежите му уста!' За овим 
лупа ногом — вапије: „Графе, пушке пуните! где 
су џелати2" Најзад пуца из топа, јури к бубњу, 
зове на узбуну... 


Тешко и непријатно осећање обузима читаоца... 
као да је цео оркестар засвирао у нереду. .. Страш- 
но громко и страшно погрешно. 

У петом чину најпре видимо Августа са 
флемингом, затим се јавља цео његов двор (међу 
осталим и кнез Голицин). Август свечано лишава 
своје милости Имхофа и Финкштајна и шаље их у 
тврђаву. 

(По историји, Имхоф, као већи кривац, платио 
42 40.000 талира, и седео је до 1714 г., Пфингстен 
— до своје смрти, до 1733 год.). Али кнез Голицин 
није задовољан и тражи посланичка акта... Од- 
једном се јавља Роза. Ми преписујемо сву ову 
сцену: 


Роза (пруживши Августу руку) 


Изволите на цркву, Господару! 

Тамо је цео брежуљак попрскан његовом крвљу; 
Паткуљев крик је на тргу, као ветар. 

Диже се и, молећи за пријем, иде од куће до куће, 
Плаши децу. Треба га умирити, 

Сакупити разбацане његове кости, 

Метнути у сандук и сахранити с почашћу 

И цркву над гробом треба подићи! 

Над гробом метнути натпис; Зајуе ([езја саће! 

Он је тим речима поздравио сунце смрти... 
Прилог изволите дати на цркву, Господару!... 


Август (тихо) 


Не смем да се осврнем, да позовем 
Кога било... 


Роза 
Диреци, точкови, губилиште, 
Разноврсна оруђа мучења... 
ја их памтим, видим их, гледајте: 
На тргу она стоје, као звери, 
Цврче, гвозденим ноктима воде... 
Народ радосно посматра, и ја такође... 
Смеју се, ја се смејем, и ви се смејете.,. 

Зар није забавно и смешног... 

Где је Паткуљг Ето иде у плашту, без капе. 

Гледајте, моли се, и ја се молим, 

И ви се молите! Зајуе [езка аез! 

Бах! у прса ударац! И небо је потамнело. . 

Позеленео је и заструјао ваздух, 

Ноћна птица је ужасним гласом 

Изговорила свето божје име! 

Два, три, четири, пет, шест, седам удараца! 

(Плачући) 

Сва сам истучена, погледајте ожиљке, 

И у глави и у срцу; ја сам оглувела; 

Страшно боли! И сама не знам 

Како сам издржала... Страшно боли! (равно, 
гласно, али испрекидано) 

Петнаест! Сва је природа задрхтала, 

Сва осећања, као деца, разбежала су се; 

Врећа са костима остала је, и виче 

Овако, страшно: „Главу отсеци!" 


Кнегиња Тешен 
Небески оче! 


Голицин 
Господе, помилуј... 


Роза 


А ту су се размилели зверови... 

Замахнуо је точак, и високо је 

Огромна рука задрхтала! 

Гледајте. .. ено другу је откинуо ... 

Нога, нога... још нога! Мрачно је! (Иде и 
нешто тражи): 


Осветли, Жероме, осветли! поправи фењер! 

Наћи ћеш траву попрскану крвљу, 

Сам не чупај, кажи, почупаћу и сакрићу... 
(Заустављају се) 


Шта прст, само прст! и са прстеном, 
Са мојим прстеном! А леш» Леш су птице 
развеле! 
Тражи га, Жероме, тражи! 
Све се свршило! 
(Павши на колена) 


Прилог молим на цркву, Господару! 


Ова сцена може послужити као пример такозва- 
не лажне природности, игре и генијалности, на- 
презања снага уображенога талента, који је до- 
леко од тога да може да оправда веру у своју спо- 
собност. Јавља се Фирстенберг са извешћем О до- 
ласку Петра... Голицин каже Августу: „На одго- 
ворност, господару, зову на одговорност..." Роза 
трчи цару у сусрет и пада на прагу главних врата. 


Велики (каже она) 
И правични судијо, суди нас! 


Завеса пада. 


Нисмо сасвим задовољни овим завршетком, прво 
због тога што очекивања које је он пробудио 
нису оправдана историјом, а друго, због тога што 
улога таквога Пеџшз ех таста једва ли доликује 
великом руском реформатору. 

Не греши само расплетом ова трагедија. И у њој, 
као и у многим другим саставима руске сцене, ка- 
рактеристика, уметност вођења дијалога, претстав- 
љање гледаоцима игре страсти и користи, — све је 
принесено на жртву декламацији, која је неки пут 
доста успела, каткад надувена, увек неприродна и је- 
днолика. Низар је некад назвао најновију француску 
књижевност |егашге [асПе (лака књежевност); ми 

бисмо хтели то исто да кажемо о драмским саставимз 
сличним „Паткуљу". Зар је тако тешко да се место 
живих људи, „опдоуап(з е; а'уег5 (променљивих и 
различитих), како каже Молгајдпе, који су лотпу- 
но одани једном великом циљу, или побеђени соп- 
ственим страстима, али живих, делатних, који се 
боре и гину, претстављају фигуре измишљене, уо- 
сталом, удешене према извесним позоришним ефек- 
тима, које противурече самим себи, као што не- 
успело извршење противуречи промишљеној наме- 
риг Ко може да ужива у књижевним или уметнич- 
ким творевинама, не обзирући се на то што је осе- 
ћање истине у њему повређено, тај, разуме се, неће 
се са нама сложити; али ми не пишемо за њега 
Узалуд ћете ви тражити у свим овим дугачким 
чиновима „Паткуља" нешто предвиђено, мимо 8в0- 
ље потресно, какав било далек одјек оних „прости: 
и слатких звукова" којима је тако богат Шекспир. . 

Опет Шекспир, упитаћете виг Да, опет Шекспир, # 
увек Шекспир — и не само он, већ и Корнеј, и чак. 
Расин и Шилер... Неће умрети ови песници, јер 
су они народни, и разумљиви из живота својега на- 
рода... А док се код нас не јаве такви људи, не- 
ћемо престати да указујемо на та велика имена, не 
ради тога да им подражавају, већ да пробудимо 
поштено такмичење и да оправдамо нашу критику 
Разумљиво је због чега су Руси у време детињства 
наше књижевности говорили о својим Молијерима “ 
Волтерима; али ми смо сад сазрели; — и, са поно- 
сом посматрајући на своју прошлост, с поверењем 
на будућност, ми можемо, у нади на сопствене сна-. 
ге, да признамо у чему смо још сиромашни... Кол 

нас нема још драмске књижевности и нема још 
драмских писаца... Ова жила у њиви наше народ- 
ности још није одебљала тако да избије снажним 
п обилатим извором, а невешто скривено подража- 
вање у стању је да радује само оне који се “у 
души слажу са г-ђом Стал, да Ја Ишебгаге еп 
Визче езе |атпизетел« де даиејдиез дел Шћолте 
(литература у Русији је забава неколицине племи- 
ћа), — и сасвим су задовољни таквом невином 
забавом. 


1846 год. 


У. Приповетке, бајке и приче козака Луганскога. 
Петроград 1846. Четири дела. 


Читаоцима „Отаџбинских Записа" можда ће се 
у своје време дати подробна и по могућству пуна 
оцена творевина В. И. Даља; сад пак намеравамо 
да се ограничимо општом карактеристиком овога 
значајнога и орнгиналнога талента. Памтим да је 
неки рђав стихотворац ускликнуо једном да, кад 
би му небо дозволило да изабере своју судбину, он 
би желео да постане не прави државни саветник, 
не милионар, већ баш народни писац. Небо увек не 
чује молитве обичних смртних; оно је оставило 
стихотворца при његовим сликовима, а козаку Лу- 
ганском, вероватно, без икакве са његове стране 
молбе, одредило да буде писац доиста народни. 
Ми највише ценимо у таленту јединство и заобље- 
ност: није онај мајстор коме је много дато, а он 
својим богатством не може да управља, већ онај 

ко има све своје при руци. А г-ну Даљу дато је 
много, и влада он вешто својим талентом, погла- 
вито тамо где је он као код своје куће. 


Назвали смо г. Даља народним писцем и треба да 
оправдамо тај назив. Код нас још влада лажно ми- 
шљење да је тобож онај народни писац који го- 
вори народним језиком, подражава руским поша- 
лицама, често изражава у својим. делима ватрену љу- 
бав према отаџбини и дубоко презрење према ту- 
ђину... Али ми не схватамо тако реч „народан", 
У нашим очима заслужује тај назив онај ко или по 
нарочитом дару природе, или због сувише немир- 
нога и разноликога живота, као да је поново по- 
стао Рус, прожео се сав суштином својега народа, 
његовим језиком, његовим начином живота. Ми 
употребљавамо овде реч „народан"“ не у оном сми- 
слу у ком она може бити примењена на Пушкина и 
Гогоља, — већ у њеном искључиво ограниченом 
значењу. Да би се заслужио назив народнога писца 
у овом искључивом значењу речи, потребан је не 
толико личан, својеобразан таленат, колико саосе- 
ћање према народу, родбинско према њему распо- 
ложење, потребан је наиван и добродушан дар по- 
сматрања. У том смислу нико, потпуно нико у ру- 
ској књижевности не може да се пореди са г. Да- 
љем. Он зна Руса као свој џеп, као својих пет пр- 
стију. Кад су се пре десет година појавиле прве 
приче козака Луганскога, оне су обратиле на себе 
свеопшту пажњу читалаца руским складом ума и 
речи, необичним богатством чисто руских изрека и 
израза. Нису се у њима могле признати нарочите 
уметничке добре стране у смислу садржине, али 

својом неизвештаченом и свежом бојом оне су се 
оштро одвајале од баналнога ћаскања непризна- 
тих народних писаца. Као први покушаји снажнога 
талента, ове приче су особито добре, али такве 
врсте састави још немају истинито-књижевнога 
значаја... И писац се није ограничио њима: козак 
Лугански постао је Даљ. Г-н Даљ је сад у самом 
расцвету својега талента, и најлепше његове творе- 
вине појавиле су се ових последњих година. 


Постараћемо се да одредимо саставне елементе 
његова талента. Г-н Даљ је врло паметан, — у том 
нема сумње; али он је још више разборит, разбо- 
рит руском разборитошћу. У свом животу он је, 
можда, видео и промислио много. У њега је мало 
хумора, али рускога бујнога оштроумља он има 
бездну. Он што говори, претходно проводи све 
кроз свој ум, показује се као најневинији човек и 
мајдобродушнији стваралац у свету; одједном 0- 
сећате да су вас ухватили за ћубу, пустили у вас 
добро заоштрене канџе; ви се осврћете, — пред 
пред вама је писац, који као да ни у чему није уче- 
ствовао... „ја, каже, ту сам са краја, а ви како 
стег" — Русу је он доста причинио бола, али 
га Рус воли, јер и сам Даљ воли Руса, воли чувара 
куће са његовим утирачем за јело и са прљавом 
четком, на коју у недоумици наслања своју браду. 
Слог Даљев је чисто руски, мало незграпан, мало не- 
маран (и нама се необично допада ова незграпност 
и немарност), али је језгровит, жив и складан. Ко- 
зак Лугански (није бадава козак!) не подиже се на 
смучкама, не говори вам: „ја ћу, господо, да вам 
испричам ово или оно; ја сам сасвим рђав, врло па- 

метан и невероватно насмешљив човек"... Ни спо- 
мена! Кад га слушате, он је нижи од траве, ти- 
ши од воде. Али у његовим приповеткама стал- 
но се сусрећу стварчице од којих се јавља же- 
ља да се потскочи, а у делима оних научника 
и слаткоречиве господе свега има сем непред- 
виђенога... А нас, грешне људе, бубалице, само 
непредвиђено и весели. Други пут се чак јавља код 
читаоца и неко осећање увреде: зашто је Рус дат у 
шаке овоме козакуг Али шта да се ради!... Кат- 
кад, истина, козак помало и ћаска, поноси се „ре- 
чима".. . али ко је безгрешан! Треба такође призна- 
ти да г. Даљу нису увек успеле веће приповетке; 
свезати и размрсити узао, оцртати игру страсти, 
развити логично цео карактер — све то није ње- 
гова ствар; у сваком случају овде он не спада у 
прве мајсторе; али где причање не прелази грани- 
цу „физиологије“, где писац снима с природе, он 
ставља пред вас или трбушастога трговца, или ру- 
скога сељака на узвишици пред кућом, чувара ку- 


ће, посилнога, спахију — угоститеља, чиновника 
средње руке, — и ви не можете да не дођете у о- 
душевљење ... Преведена г. Даљева дела једва 


ли би се допала странцима, јер у њима има сувише 
рускога духа, она су искључиво народна, али ми 
уживамо у њима не због тога што је, рецимо, тач- 
но оцртано ово или оно лице, већ због тога што 
је Русу све руско пријатно, ма колико оно било 
каткад и смешно. Ми, грешни људи, признајемо, 
налазимо нарочиту лепоту у том што сељаци на 
Ускршњу недељу нису узорали земљу, не обзирући 
се на своје разумне речи, и у том што посилни дели 

цео свет на две половине — на своје и несвоје, па 
се тако и понаша према њима... У Русу се таји и 
сазрева зрно будућих великих дела, великога на- 
роднога напретка. 


Г-н Даљ је, вероватно, провео неке године своје- 
га живота на југу и на истоку Русије... Уосталом, 
где он није бивао! Молдовани, јевреји, Цигани, Бу- 
гари, Киргизи — све су то њему познати народи. 
Њихов начин живота, обичаје, градове и насеоби- 
не, разнолику природу наше Русије он оцртава мај- 
сторски, не многим, али тачним потезима. У г. 
Даља много више је памћења него маште, али тако 
верно и брзо памћење може да замени ма какву 
машту. Слремни смо, међутим, да се сложимо с тим 
да, кад би г. Даљ сав свој век провео у једној ва- 
роши, његов таленат се не би развио ни за поло- 
вину од тога што је показао; али зар је мало људи 
који су пропутовали сву руску државу уздуж и 
попреко, и ништа нису видели, ништа нису чули и 
ништа не памте, или памте само ситнице. Зар 
није таленат — способност да се при једном по- 
гледу примете карактерне особине једнога краја, 
народнога насеља, да се ухвате најмањи изрази 
разних, да речемо високим слогом, личности, и да 
се, сред сваке врсте сплетака и ситних брига, са- 
чува непромењена, непринуђена веселост Значај- 
је што је г. Даљ, вероватно, свестан своје сопстве- 
не, јако изражене оригиналности, не даје јој да се 
сувише затрчи, и ретко прелази у манир, не толи- 
ко, колико, на пример, г. Велтман, са којим он, уо- 
сталом, има доста заједничких особина. једно му није 
сасвим успело, као и готово свим нашим писцима, 

чак ни Гогољу, — оцртавање жена... Некипут 
бисмо желели да нађемо код г. Даља више укуса; 
не би требало да тако богат таленат, као што је 
његов, тражи тако сиромашне шале, као, напри- 
мер, ове натписе изнад глава Вакха Сидоровића 
Чајкина: „Од метле са фењером и до самога пу- 
ковника и даље".,. „Од кувара Неирова све до де- 
војака Кољухиних"... 

Али свакако не можемо а да искрено не честитамо 
руској публици на појави творевина В. И. Даља. 
Нека њихов успех пробуди у њему вољу да нам 
поклони још више приповедака сличних „Колбасни- 
кову и брадачима", „Посилном", „Сељаку", и нека 
се он растане са својим бајкама у сликовној про- 
зи, као са играма не сасвим још зреле младости, 
поглавито са саставима сличним „Ноћи на раскр- 
сници", која, поред мноштва успелих појединости, 
потсећа на Шекспиров „Сан летње ноћи", што није 
у корист даровитога писца. Г-н Даљ је већ заузео 
једно од најпочаснијих места у нашој књижевно- 
сти: нека он потпуно потврди то место за себе. 


„Отаџб. Записи" 1846, свеска |, од. МЕ. 


МЕ. Неколико речи о новој комедији г. Островскога: 
„Сиромашна удавача“. 


Ми ретко дајемо, у рубрици критике, преглед оних 
творевина које се јављају у штампи не у засебној 
књизи; али смо хтели да, с једне стране, покажемо 
своју пажњу младом писцу кога тако високо це- 
не московски критичари, и који је доиста знача- 

јан и даровит; с друге стране, желели смо да, по 
могућству, загладимо нашу кривицу пред њим, — 
кривицу, да приметимо узгред, заједничку целој 
нашој новинарској сабраћи, а која се састоји у том 
што о првој познатој комедији Островскога није 
било речено ни речи. Ми и сад нећемо о њој да го- 
воримо, задржавајући за себе право да то учинимо 
касније, јер се о њој не може говорити површно и 
укратко. Поделићемо сад са читаоцима утисак који 
је учинила на нас „Сиромашна невеста". 

Плод нашега читања био је овај: таленат г. Остров- 
ски има, и то ванредан, — чак смо спремни да се не 
одричемо од наших нада, пробуђених у нама првом 
творевином г. Остроговскога, на његов значај у бу- 
дућности; али да би се оне могле оправдати, неоп- 
ходно је да г. Островски, — и ми молимо г. Остров- 
скога да у нашим речима види израз нашег искреног 
убеђења, — неопходно је да се одрече лажнога ма- 
нира, који он као да додаје себи и који није био за- 
пажен у „Својим људима"... 


Али пре него што објаснимо у чему се, по наше- 
му мишљењу, састоји лажан манир, неопходно је да 
укратко изложимо саму садржину „Сиромашне не- 
весте". 

Садржина је врло проста. Ана Петровна, удова 
сиромашнога чиновника, има кћер, Марију Андре- 
јевну, удавачу. Мати се стара на све начине да је 
удоми; у тој ствари помаже јој стари друг њенога 
мужа, неки г. Добротворски. Марији Андрејевној 
удварају се млади људи: Милашин и Мерић; она 
сама заљубљена је у Мерића; у њу пак заљубљен је 
неки Хорков. Мати Хоркова, такође удовица, гра- 

ђанка, врло се брине о свом сину. Међутим г. До- 
бротворски препоручује Беневоленскога, чиновни- 
ка; овај чиновник може да добро помогне Ани Пе- 
тровној у парници која прети целој њеној имовини; 
овај се заљубљује у Марију Андрејевну и предлаже 
јој своју руку. Удовица пристаје и почиње да убеђује 
Марију Андрејевну, која је мало пре имала прво 
објашњење у љубави са Мерићем. Марија Андре- 
јевна моли за тродневно одлагање, у нади на сво- 
јега драгана; али се показује да овај није имућан, боји 
се брака, мисли само како да се срећно ослободи, и 
Марија Андрејевна решава да се уда за Беневолен- 
скога. 

Не можемо рећи да смо изложили читаоцима 
садржину комедије г. Островскога: ово једва а- 
ко су њене основне мисли; али, лошто ће њу, ве- 
роватно, сви прочитати, нама није потребно да се 
упуштамо у веће потанкости. Желели смо само да 
означимо главне тачке на нашему путу. 


Прво што треба да приметимо у комедији г. 
Островскога, чему са задовољством одајемо пот- 
пуно признање, — јесте истинитост свих лица 
уведених у комедију, —— свих, сем главнога лица — 
сиромашне удаваче. Заиста су сва лица жива, не- 
сумњиво жива и истинита, иако ни једно од њих 
није доведено до оне победе песничке истине кад 
лик, узет од стране уметника из недара стварности, 
излази из његова пера као тип, и кад сам назив, 
као, например, назив Хлестакова, губи своју слу- 
чајност и постаје опште име — надимак. Такву 
судбину неће дочекати ни једно лице г. Островско- 
га. Међутим, он је додирнуо једну жицу која је до 

жанас давала у области уметности само слабе 
звуке, а то је жица наивности, једноставности, неке 
дечје отворености у егоизму. Сва су лица комедије 
г. Остроговскога егоисте, наивне егоисте, изузевши 
сиромашну удавачу Хоркову (о којој ћемо говорити 
у даљим редовима), и још, можда, старца Добро- 
творскога; али се поглавито изразио овај егоизам 
код младих људи Милашина и Мерића и код са- 
свим грубога материјалисте г. Беневоленскога. Ова 
три лица су врло добро оцртана, поглавито Мила- 
ацин, — младић завидљив, ситан, досадан, при- 
лепљив, који стално кука, опрашта се, не одлази и 
мирно изражава злобу и чуди се зашто к њему не 
прелази свака туђа срећа, — и тврдоглави, снажни, 
рачунџија и вредан човек Беневоленски. Мерић, 
предмет љубави бедне удаваче, такође је добро 
оцртан; он се одликује од Милашина тим што, бу- 
дући да није ружан, мање завиди и изражава зло- 
бу, него се, напротив, поноси својим победама и уоп- 
жте је велики зорлија, иако је плашљив и опрезан до 
крајности. Егоизам се и код њега испољава јако; 
например, он улази к Марији Андрејевној. „Како ми 
зе драго, како сам те очекивала, Владимире!", 
усхићено каже она. — „јесмо ли сами2' пита он. 
— „Сами смо". И он је лагано љуби; уопште, у при- 
густву Марије Андрејевне он само и мисли на једно 
— да је што пре пољуби. Треба признати да 
су нискост и егоизам у спрези са младошћу необично 
кобро и тачно схваћени од стране г. Островско- 
та. Али се нама чини да сцена у којој се Ме- 
рић објашњава у љубави Марији Андрејевној није 
г. Островском испала за руком. Разумемо пишчеву 

намеру кад ставља у уста књишке речи; али ове 
речи у самој својој безначајности — безначајне су 
Очевидно, не даје се сваком тајна да и нискост 
уздигне до „бисера створења"... Али 0 односи- 
ма Мерића према Марији Андрејевној говориће- 
мо касније, као и о карактеру ове сиромашне 
удаваче. Хтели бисмо сад да кажемо неколико речи 
о њеној мајци — Ани Петровној, а такође и о мајци 
Хоркова. У оцртавању баш ова два карактера на- 
рочито се јасно изражава онај лажан манир који 
смо мало пре поменули. Овај лажан манир састоји се 
у подробном оцртавању свих посебних особина и 
ситница свакога засебнога карактера у танчинама 
до крајности, у некој лажној психолошкој анализи, 
која се обично свршава тим што свако лице стално 
понавља једне те исте речи, у којима се, по пишче- 
вом мишљењу, изражава његова особина. Нећемо 
тим да кажемо да су те речи нетачне, али умет- 
ност није дужна да само понавља живот, и у свим 
тим бескрајно малим цртицама губи се она одре- 
ђеност, строгост нацрта, које тражи унутрашње 
осећање чак и оног читаоца који има најјаче пробу- 
ђену и одважну машту. Не може се избројати ко- 
лико пута Ана Петровна говори о себи да је она 
жена слаба, сузна, да се не може без мушкарца у 
кући, и т. д. Рецимо да њено вечито плакање доли- 
кује њеној џандрљивој, млитавој и, поред све доброте, 
дубоко себичној природи; али треба свему знати и 
меру. Овај исти начин, који се састоји из бескрајно- 
га понављања успелога или комичнога израза, г. 
Островски употребљава стално, ма о каквим лици- 
ма говорио. Г-ђа Хоркова понавља непрестано да је 

она, наравно, жена необразована, а син њен — 
образован, али да је ипак уважава. Слушкиња 
Дарја ни једном не изиђе на сцену без једнога исто- 
га усклика; г. Добротворски ни речи не може да 
каже без понављања да је он знао оца Марије Ан- 
дрејевне од детињства; и т. д. Зашто, питамо се, ч0- 
век са талентом г. Островскога да лепи својим ју- 
нацима такве натписе, који потсећају на свитке са 
речима које излазе из уста фигура на средњеве- 
ковним сликама! Чак најбоља оцртана лица, као г. Г. 
Беневоленски и Милашин, нису избегли ову судби- 
ну. Не говорећи већ о том да из тога излазе до- 
садне дужине, да весео смех, пробуђен у читаоцу 
првом појавом комичне фразе, уступа, најзад, место 
осећању непријатнога раздражења при двадесетом 
њеном понављању, — ми смо спремни да тврдимо да 
је такве врсте ситничарска разрада карактера неи- 
стинита, уметнички неистинита, поред све своје спо- 
љашње вероватности, и нама се чини да баш ову 
замерку треба да осети г. Островски јаче него 
све остале, при јавној тежњи његова талента ка 
једноставности и истини. Шта би г. Островски ка- 
зао пејзажисти који би решио да дотерује најмања 
влакна у листићима, најситнија зрнца песка на 
првим плановима својих сликаг Сећамо се да смо 
једном у Риму срели живописца који је предла- 
гао својим посетиоцима микроскоп ради бољега 
расматрања ситнога разрађивања његових слика; али 
". Островски не треба да завиди лукавој и ситни- 
чарској вештини ове мозаичне израде, није то по- 
требно писцу „Својих људи“, ове значајне драме, 
значајне поглавито са ширине и слободе манира. 

Г-н Островски зна боље него ми да се Денер, позна- 
ти сликар старачких лица, пушта у кабинете љуби- 
теља као куриозум, а ми се надамо да г. Остров- 
ски тражи за себе почасније место, на које му 
уосталом његов таленат даје пуно право. 


Из свега изложенога види се да ми замерамо г. 
Островскому не само то што он стално понавља: 
ми му замерамо што он сувише ситни каракте- 
ре, — ситни толико да сваки засебан делић 
ишчезава, најзад, за читаоца, као што сувише 
ситни предмети ишчезавају за вид. Г-н Островски, 
у нашим очима, да се тако изразимо, увлачи се у 
душу свакога лица, од њега створенога; али ћемо 
му приметити да ова неоспорно корисна операција 
треба да се врши од стране писца претходно. Лица 
треба да су у пуној његовој власти кад их он 
изводи пред нас. То је психологија, казаће нам се; 
можда, али психолог треба да ишчезне у уметнику, 
као што ишчезава испред очију костур под живим и 
топлим телом, коме он служи као тврд, али не- 
видљив ослонац. Не би било рђаво да ово примете 
и неки наши критичари, који сматрају за дужност 
да почињу сваки свој чланак ађ оуо, као да и у кри- 
тици његова убеђења, његова основна правила не 
треба да пређу у тело и у крв, и он је сваки пут 
приморан да их истиче пред себе и пред читаоце, 
као некакве диреке са ознаком километара, да се 
не би скренуло с пута. Уз то овај ситан манир 
неумесан је поглавито у драмским делима, где он 
успорава и охлађује ход радње, и где су нам нај- 
скупоценији прости, нагли покрети, у којима се 
звузно испољава човечја душа, —- слични, напри- 

мер, овој цртици коју узимамо од самога г. Остров- 
скога: Марија Андрејевна спрема се да каже Ме- 
рићу своју тугу, — тражење њене руке од омрзну- 
тога г. Беневоленскога. Мерић је прекида при- 
медбом да су јој тако дивне очи да се код њега 
јавља жеља да је пољуби. Марија Андрејевна, чија 
се судбина решава у тај тренутак, узвикује нај- 
зад: „Та саслушај, тако ти Бога". 

Мерић. Добро, добро; слушам. 

Марија Андрејевна. Мисам стигла ни да 
се приберем од твојега пољупца (крије очи ру- 
кама; Мерић је љуби), кад допутова тај Бе- 
неволенски; он је груб, необразован, просто ужас. 

Мерић. Мери, па то је досадна материја. 

У тим неколиким речима, у нехотичном Марији- 
ном покрету, у Мерићевом поступку открива нам 
се дубљи поглед, у суштину карактера и односа 
између Марије и Мерића него у пажљиво дотера- 
ним, тако званим психолошким анализама. Сав дру- 
ги чин, одакле смо узели наведене речи, изврстан је 
од почетка до краја, пун је хумора и мање него 
сви остали има обележје рада, мање од свих оста- 
љих има мирис Диогенове лампе. (Трећи чин, на- 
супрот, врло је слаб, и тешко се чита без некаквога 
осећања досаде; као да су се у њему спојили сви 
недостатци г-на Островскога). У другом чину све 
су сцене добре: разговор Марије Андрејевне са 
Хорковом, у ком она, не мислећи да је он у њу за- 
љубљен, пара његово срце полупризнањем своје 
љубави према Мерићу; наредни разговор између 
Хоркова и Милашина, где се овај млади човек јавља 
у пуној светлости; најзад, појава г-на Беневолен- 

скога, његова објашњења са Аном Петровном, ње~ 
гово неочекивано питање Марији Андрејевној, у ко- 
ју је већ стигао да се заљуби: какве она воли бон- 
боне2 — све је ово одлично. Али време је да прогово- 
римо о Марији Андрејевној. Пре свега смо дужни да 
кажемо да се примедбе које смо малочас учинили г. 
Островском не односе на карактер Марије Ан- 
дрејевне. Стварајући лик ове младе девојке, он се 
мање одавао својој обичној наклоности к ситној 
анализи, он је јасно тражио велике потезе, простор; 
Марија Андрејевна готово ништа не понавља, а ме- 
ђутим њен карактер је најмање успео: види се да 
наши недостаци расту на једној њиви са добрим 
особинама, и тешко је ишчупати једне, поштедевши 
друге. Марија Андрејевна сасвим није живо лице: 
она је сва направљена; утисак који она оставља 
нејасан је, и, боље рећи, сам писац то осећа. Као 
доказ тачности наше мисли служе, између оста- 
лога, речи уметнуте од стране г. Островскога у 
уста сиромашне удаваче, са јавном намером да се 
њима објасни њен карактер. Кад, например, Мари- 
ја Андрејевна, у петом чину, решивши се да се уда 
за Беневоленскога, каже: „страсност душе, која ме 
умало није погубила, сад ми је потребна: за њу ће 
бити племенита употреба" (она се спрема да испра- 
ви мужа), ми, променивши заменицу првога лица на 
треће, врло добро разумемо да писац тако о њој 
мисли, и жели да и ми будемо таквога мишљења с 
њој; али никако не можемо да верујемо да је Ма- 
рија Андрејевна доиста могла да изговори те речи, 
Ово је Скрибово лукавство, поглавито у његовим 
либретима, кад приморава људе да говоре не оно 

што треба да кажу, него што о њима мисли у 
го време гледалац; и ако се г. Островски, при свој 
својој, понављамо, несумњивој тежњи за истином, 
решио да прибегне истом маниру — значи да је он 
сам осећао нејасност карактера који је ство- 
рио, као и неопходност коментара. Ова нејасност, 
ово колебање прате Марију Андрејевну у проду- 
жењу целе комедије. Неопходности, животне неоп- 
ходности у њеном лику нема. Писац савесно и 
брижљиво јури за њом — за том несхватљивом 
цртицом живота, и не достиже до ње до краја дра- 
ме. Из математике нам је познато да преломљена 
на најмање углове права линија може само бескрај- 
но да се приближи линија круга, али се никад не 
може спојити са њим. Тачно тако и ум, рад, пажња 
повлаче само, ако се тако можемо изразити, праве 
линије. Само песништву је дата она „таласаста ли- 
нија лепоте", о којој је говорио Хогарт. Нарочито 
су неуспели, између осталога, невелики монолози 
разјашњења, којима се завршава готово свака сце- 
ва Марије Андрејевне,. На пример, после првога 
објашњења у љубави, у ком су она и Мерић нешто 
брзо прешли при разговору на ти, — она, оставши 
сама, изговара ове речи: „Отишао је... Да ли сам 
добро урадила2... Срамота ме је, и весело ми је... 
та, ако је то само шала од његове стране Бо- 
же мој, како ме савест гризе! А ако ме он стварно во- 
ли Он је увек тако замишљен, тужан! Ох, како 
бих хтела да знам да ли ме он воли!" и т. д. Од 
ове невелике тираде стално веје извештачена по- 
зоришна атмосфера. Ми се не чудимо што се Ма- 
рија Андрејевна заљубила у Мерина, овога сасвим 

ње недостојнога младога човека: знамо да у изве- 
сним годинама девојке воле омиљеника не по сили 
неких нарочитих заслуга, већ због тога што им је 
дошло време да воле; али се сва њена љубав веже 
и развија некако натегнуто и књишки. Она воли 
зато што је писцу неопходно да је примора да за- 
воли, да би на њеном осећању према Мерићу могао 
да заснује иптсрссовање за драму, затим да уве- 
де обичну борбу, коју завршава, најзад, обична 
жртва; међутим читалац не верује ни у ову љубав, 
ни у ову борбу, — у само постојање Марије Ан- 
дрејевне он не верује; а њена жртва не побуђује у 
њему ни сажаљења, ни негодовања: жртва њена про- 
лази неоцењена, једва запажена... Коначно пак 
умирење остаје сасвим неразумљиво. Спремни смо 
чак да се сложимо с тиме да читалац који је по- 
стао искусан у читању, читалац који је пропратио 
већу количину тих нереалних женских лица који- 
ма је тако богата наша књижевност, пропратио 
њихове такозване патње и радости, „пропратиће", 
ваљда, и ово лице, и чак са изразом саучешћа. Али 
на свежега човека ово лице једва ли ће учинити 
дубок утисак, и, сем две-три топле речи, сем по- 
следњсга опраштања Марије Андрејевне са Мери- 
ћем, где овај, одрекавши се њене руке и добив- 
ши од ње опроштај, каже да је све дивно, — по- 
нављамо, сем ове сцене, и наредне са Милашиним, 
у којој она, с муком задржавајући сузе, игра са 
њиме „дурака", — једва ли ће ту од нечега да 
заигра срце у свежега човека. Али нарочито ће се 
показати натегнут, или, да кажем песничким сло- 
гом, „измишљен, вештачки", завршетак, где Марија 


158 


Андрејевна неочекивано баца поглед на себе са гле- 
дишта корисности, спремајући да почне исправља- 
ти Беневоленскога. Једном речју, фигура Мари- 
је Андрејевне, као госпођице, потпуно ишчезава 
пред лицем неке кћери начелника градске полици- 
је у Гогољевом „Ревизору"; као девојка, она час 
изазива у нама сажаљење, час нас одбија, као, на- 
пример, у оној сцени где она сама захтева од Ме- 
рића да је узме за жену; љупкости у ње такође нема 
и она пролази кроз нашу душу као гост кога ни- 
смо разумели, —— можда због тога што у њему и није 
било ништа за разумевање. Види се да је г. 
Островски хтео да у лицу Марије Андрејевне да 
значајан тип... али наше поштовање према њего- 
вом таленту приморава нас да признамо да лик 
сиромашне удаваче није успео. 


Обећали смо да кажемо неколико речи о Хорко- 
ву. Он се јавља само у две сцене. У првој он у по- 
четку дознаје да га не воле, а затим учи Милаши- 
на како да нашкоди Мерићу, и чак, поред својих 
племенитих осећања, нуди Милашину похвата- 
на писма својега срећнога противника; а у дру- 
гој — он долази доста загрејан од пића, моли за 
опроштај за непријатности причињене Ани Пе- 
тровној од стране његове мајке, и плаче за Мари- 
јом, која се већ решила да се уда за Беневоленско- 
га. Ово лице је г. Островски оцртао уметнички, 
што показује у њему изврстан драмски инстинкт; 
штета што га није развио. 


Из споредних лица добро су такође оцртане 
проводаџике —- једна убрађена марамом, а друга 
=— са капицом на глави. За жаљење је што оне су- 

више потсећају на лице познате проводаџике у 
„Женидби“. 

Сад нам остаје да кажемо неколико последњих 
речи о комедији г-на Островскога уопште. Општа 
боја њена је тачна, иако сува; њени недостатци, ко- 
лико се нама чини, извиру делимично од недостатка 
снаге, делимично од лажнога правца који је дат 
снази. Приметићемо још да карактери, које је извео 
пред нас г. Островски, при свој тачности у опртава- 
њу стварности, показују нам се тачно толико ко- 
лико је то потребно ходу радње. Код првосте- 
пених мајстора то је друкчије. Ми врло добро 
знамо какав је Хлестаков за сценом и у свим 
положајима у животу. Унутрашња, драмска, пате- 
тична страна „Сиромашне удаваче' чини нам се 
да нимало није продубена; драма је заиста паметно 
промишљена, могла би да буде дирљива, буди осећа- 
ње поштовања према таленту, према пишчевом 
уму — и само то. Уосталом, и то је довољно. Ни- 
једна сцена нове творевине г-на Островскога не 
може се поредити са познатом завршном сценом 
„Својих људи". Господин Островски нас је приморао 
својом „Удавачом" да заборавимо његове неуспеле 
скице; али он је све још задужен код својих чита- 
лаца: он је почео необично —— и читалац очекује 
од њега необичнога. Са свим тим, ми искрено по- 
здрављамо комедију г-на Островскога, желимо му 
да иде даље, да расте, да очврсне, — желимо му 
нарочито да се ослободи од оних мрежа које је 
он сам метнуо на свој таленат... Нека се остваре 
у њему наше наде! 


1851 год. 

УП. „Записи пушчанога ловца Оренбуршке губер- 
није. С. А-ва, Москва 1852 г." Писмо једном од из- 
давача „Савременика". 


У току овога лета више пута сте ме потсећали, 
љубазни Николају Алексејевићу (Некрасове), на мо- 
је обећање да проговорим подробније у вашем часо- 
пису о дивној књизи С. Аксакова; до данас нисам 
могао да испуним своје обећање: као прави ловац 
— ловац душом и телом, ја готово за све ово вре- 
ме нисам испуштао пушку из руку, а перо нисам ни 
додирнуо. 

Али сад је код нас зима; другога октобра уда- 
рио је први мраз, а трећега октобра ујутро по- 
дигла се снежна вејавица и досад не престаје; 
поља су одједном побелела; дуго ловити нема мо- 
гућности; изван куће, говорећи речима руске пе- 
сме, савија, мути, сипа у очи; пре недељу дана ја 
сам још убијао на десетке шљука, а сад с муком 
убијем пар: „изгурала их је", како се изражавају 
ловци, ова жестока рана хладноћа. 

Увек је тежак и невесео долазак „чаробнице 
зиме", али је нарочито тужна њена појава кад она 
бане тако рано, као ове године. Код нас није било 
јесени, — она ју је убила — јесен са свом ње- 
ном лепотом, с њеним „сјајним умирањем"... 
Страшно је помислити да је већ почетком окто- 
бра код нас почела зима... Истичући се јако на 
мртвој белини победнога снега, свеже, још не уве- 
нуло зеленило бреза, а нарочито топола, чини се 
као нека лаж и исмејавање. Седећи међу четири 
зида своје собе, сетио сам се свога обећања: ни- 

сам могао да идем у лов, али су моје мисли све 
још биле заузете ловом; жудно сам се латио пера, 
и ево пишем за „Савременик“ критику „Записа" 
оренбуршкога пушчанога ловца, -— књиге која ми се 
није мицала са стола од самога мога доласка у 
село, 

Али, говорећи истину, ја не пишем критику, јер 
се у књизи г. А-а нема шта критиковати, или го- 
тово нема шта. Невелике нетачности, недоговорене 
речи, пропуштања која се каткад појаве у њој, већ 
су све, или готово све побројане и примећене у. 
8-о] књизи „Москввићанина", у врло добром члан- 
ку, потписаном словима В. В. Ова иста слова на- 
лазе се у истом часопису под низом мањих причи- 
ца о лову око Москве, причица које су одликују 
тачношћу тона, простотом излагања, и које пока- 
зују да је писац страстан и искусан ловац. Главну 
грешку (0 мери за мерење барута) сам г. А-в 
старао се да исправи у засебном чланку, на- 
штампаном у „Московским ведомостима". Од себе 
ћемо додати само то, да „Записи' оренбуршкога 
ловца нису књига типа „Сћаззеиг аџ сеп Ф4'аггее“ 
Елзеара Блаза, која се сматра класичним саставом за 
француски лов. „Записи“ г. А-ва нису ловчева књи- 
га у строгом смислу, они не могу да служе као 
пуно руководство за ловца-почетника, иако се дра- 
гоцене примедбе и савети налазе готово на свакој 
страници; сам писац то осећа. Ево шта он каже у 
самом почетку своје књиге: „Мислио сам у почет- 
ку да говорим исцрпније у мојим записима уопште 
о пушчаном лову, т. ј. не само о гађању, о дивља- 
чи, 0 њеним наравима и о местима живовања у 

Оренбуршкој губернији, већ такође о ловачким 
псима, о пушкама, о разним стварима које спада- 
ју у ловљење и уопште о целом његовом техничком 
делу. Сад, примивши се тога посла, увидео сам да је, 
откад сам оставио пушку, технички део пушчанога 
лова веома напредовао, а да га ја не знам блиско и 
потанко у његовом садашњем стању". 


Заиста, за 25 година које су протекле откад је 
уважени г. А-в престао да иде у лов, и пси, и 
пушка и пушчане принадлежности, — све се изме- 
нило: француски, курландски пси немају пређашње 
вредности; били су почели да се славе маркловски 
пси, али им је слава сасвим потамнела; енглески 
пси заузели су првенство, поглавито поинтери пра- 
ви и полуправи; полуправи једва ли нису бољи за 
нашу климу. Што се тиче сетера, који су се у по- 
четку допадали због брзог тражења, неуморности 
и одлучности, мишљења почињу да се деле. Ен- 
глеске пушке Мантонове, Мортимерове, Пордејеве 
замениле су не само Моргенротове и Штарбусове, 
већ чак и Лепажове; немачке, бечке и прашке пушке 
сасвим су изишле из употребе; остало је само њи- 
хово преимућство у смислу јевтиноће, уз доста 
мстрајну израду; али ако не наше тулске, онда 
варшавске Бекерове стоје, наравно, изнад њих. 
Пре 25 година још се није јављало питање (при- 
знајем отворено, за мене самога још не сасвим 
решено) да ли треба сматрати проналазак пу- 
шака које се пуне позади (а Ја Рореге или Ге- 
бачсћеих) као корак напред у вештини, или, на- 
супрот, као празан неплодан покушајг Да ли им је 
суђено да истисну пушке које се пуне кроз грло, 

или не Много преимућства имају пушке а Ја Ко- 
реге, али и доста незгодности; о свему том ви ни 
речи нећете наћи у А-ва. Блаз је посветио целу 
главу овом питању. Он завршава тим што одба- 
цује пушке а Ја Корегф али граф Ланжел, писац 
књиге „Нудјепе дез сћаззешгз' (хигијена ловаца), 
хвали их. Даље, ко би од ловаца сад употребљавао 
неспретна, тешка танад место лепих и истрајних 
потпрашника и сачменица Диксонових и других ен- 
глеских мајстора, неиздржљиве набијаче место чи- 
стих и лепих чаура за метке! Што се тиче капсу- 
ља, то, иако писац никад није помоћу њих пуцао 
(вид. „3. Р. О, стр. 222 — у наше време се то чи- 
ни просто невероватно!), он ипак хвали њихове 
добре особине (прашнике и сачмаре он сматра као 
неподесне и придржава се старинске фишеклије); 
али он ни речи не говори и није могао да каже о 
најновијим усавршенствима по овој ствари; не по- 
миње енглеске тамне покретне клинове, француске 
гравиране, са словом С (Сехејое), које, сем тога 
што никад не штроцају (енглеске, са дуплим дном, 
чак пред пуцањем могу се стављати у воду), и не 
раздвајају се, као аустријске, са словима 5. В., по- 
знате фабрике ЗеШег и ВеЏој, или домаће са без- 
именим поклопцима, које штроцају чак и у суво 
време и својим трескањем стално причињавају 
стрелцу ране на руци и на образу. Узгред да ка- 
жемо о капсли: дуго сам делио мишљење многих 
искусних ловаца о њој; доиста, све измишљене до- 
сад. капсле показале су се као незадовољавајуће; 
најзад, прошле године јавила се једна машиница 
енглескога порекла, која потпуно постиже свој 

циљ. Машиница ова налази се у малој округлој 
торбици од јухта на појасу, са таквим истим по- 
клопцем на федеру; ви тражите капслу — покло- 
пац се отвара од притиска ваших прстију и одмах 
се затвара сам, чим сте извадили капслу. Ово је 
необично подесно и врло просто, као Колумбово 
јаје, као Паскалова тачка. 


Правила која предлаже писац за обучавање 
паса врло су тачна; пријатно нам је да видимо да 
чак пре 20 година г. А-в није одобравао хајку паса 
и друге ствари и начине немачкога обучавања, који 
су владали у то време. Заиста, код куће научите 
пса послушности, разумевању позива, речи: натраг! 
приморајте га, шалећи се, да вам даје хартију или 
рукавицу (али не камен или чак кључ, како саве- 
тује г. А-в) и пођите затим с њим у поље: ако је 
он од расе, а то је главно, ваш пас ће убрзо разу- 
мети шта ви од њега тражите. Ове године сам ја 
то проверио на делу: први пут сам повео у лов мла- 
до псето од полурасних енглеских (истина, кћи од- 
личне мајке), које сам васлитавао код куће; и, по- 
ред тога што је оно, по плашљивости својега карак- 
тера, целих шест недеља се бојало звука од пуцња 
и само се искрадало издалека за мном, чим се оно 
решило једнога дивнога дана да нападне на црни- 
ћа, убијенога на десет корака од њега, његови ус- 
песи су зачудили мене самога. После петнаест 
дана оно је већ радило као искусан пас, стојало је 
жао мртво, давало одлично, — једном речју, потпу- 
«но ми је заменило своју, нажалост, остарелу мај- 
ку... Али да се вратимо на књигу г. А-ва. Из све- 
га што сам казао, може се закључити да је њена 

техничка страна слаба и непотпуна, — она је, из- 
ражавајући се високим слогом, заостала од савре- 
менога стања науке; али, понављам, сам писац то 
не одриче, и уз то, технички део његових записа 
има свега 34 странице, за које свакако љубитељи 
лова треба да су захвални г. А-ву, поглавито за 
одличне савете у погледу гађања, на стр. 31, 32, 33. 
Његово прво правило: „Никад не треба мислити о 
том да ћеш промашити циљ", потсећа ме на изре- 
ку једнога старога московскога ловца, давно већ 
умрлога, Л. И. Татаринова, којега сам познавао у 
раној младости: „Стрелци“, говорио је он, „деле 
се на три разреда: бивају међу њима охачи, пу- 
цачи и пљескачи. Охачи само охају кад скаче див- 
љач, пуцачи пуцају и не погађају, пљескачи пуца- 
ју. Од пуцача може још да изиђе пљескач; из оха- 
ча — никад". 


После ове 34 странице увода почиње се стварно 
књига. И каква је лепа ова књига! колико је у њој 
свежине, грације, запажања, разумевања и љуба- 
ви према природи!... Али ја примећујем да се 
упуштам у узвике, а у критици то, говоре, не вре- 
ди. Почећу да расуђујем темељно. 

Књига г-на А-ва може се расматрати са два гле- 
дишта: са гледишта ловца и са гледишта природ- 
њака. Почећу од првога. 


Уверен сам да ће сваки ловац који прочила „За- 
писе" г. А-ва бити нарочито привучен и усхићен 
искреном и ватреном љубављу писца према своме 
послу, према отменом занимању ловом, — савесно- 
шћу његове страсти. Казаће ми се да је, у ствари, лов 

ситница, „тренутна“ забава, и да не заслужује тако 
јаких израза; али, сем тога што, ја мислим, чак 
ни ситнице не испадају за руком без искрене ода- 
ности свом послу, могао бих да наведем запре- 
пашћавајуће доказе за то да лов у човечјем живо- 
ту, у историји човечанства, заузима не последње 
место. Свима је познато шта је значило право лова 
у европском свету, не само у току средњих векова, 
већ чак и до најкаснијих времена (укидање закона 
који су се тицали дивљачи — даше Јам5 — чинило 
је једну од најважнијих рефорама које је провео 
граф Греј само 31 год.), и зато нећу говорити о 
решењима Хенриха ТУ, о том колики су познати 
људи били страсни ловци, и т. д., — приметићу само 
то да лов, ако хоћемо да будемо правични, треба 
сматрати као једно од најглавнијих човекових за- 
нимања. Не говорећи већ о библијском Немроду и 
другим царевима - ловцима, чији ликови су се са- 
чували на остацима најстаријих двораца у храмо- 
ва, — доста је потсетити на онојуместо у 11-ој 
песми „Одисеје", где Улис, у броју сенки старих 
јунака које је он позвао, по савету ЊЦирцеје, из 
Аида, види митскога великана Ориона: 


Поред њега (Миноса) и Ориона страшнога видео сам ја: 
Томиле дивљих зверова терао је он пред собом, 
Које је сам он некад убио по пустим планинским врховима. .. 
У рукама је држао буздован од несаломљивога гвожђа. 


И Руси су од незапамћених времена волели лов. То 
потврђују наше песме, наше приче, сва наша пре- 
љања. Где се може и ловити, ако не код нас: чини 

се, има се где и има се шта ловити. Витезови Вла- 
димирова времена убијали су беле лабудове и све 
патке на забрањеним ливадама. Мономах у свом 
завештању, оставио нам је опис својих бојева против 
дивљих бикова и медведа. Достојан отац великога 
сина, један од најмудријих руских царева, Алексије 
Михаиловић, страсно је волео лов. Сви знају о ње- 
говом „Сеоском полицијском старешини", или „Но- 
вом састављању и уређењу чина главнога управ- 
ника ловаца сокола"; мање су позната његова пи~ 
сма једноме бојару, која је објавила Археогра- 
фичка комисија. У њима му цар излаже своје 
„изласке". Уопште, лов је својствен Русу: дајте се- 
љаку пушку, макар конолцем везану, и шаку барута, 
и он ће да лута у голим опанцима по мочварима и 
по шумама од, јутра до увече. И не мислите да 
би он из ње гађао само патке, са истим оружјем 
ће он поћи да ишчекује медведа на „овсу", неће он 
у грлић да гурне тане, већ своје израде некако на- 
прављену коцкицу, и убиће медведа; а ако не убије, 
допустиће да га медвед изгребе, освестиће се и по- 
лужив ће се довући до куће и, ако оздрави, опет ће 
да пође на истога медведа са истом пушком. Исти- 
на, деси се каткад да га медвед опет изломи;, али 
Рус је саставио пословицу: „ко се боји звера, нека 
не иде у шуму". Овој општој, свуда раширеној 


1 Истине ради треба рећи да се, нажалост, количина див- 
љачи код нас брзо умањује; узроци томе смањивању су дво- 
јаки: једни су утешни — исушавање мочвара и сл. други 
нису толико утешни: уништавање шума и навика наших ло~ 
ваца да не штеде ни „маторе"; обичај да се зими крију 
патке такође је врло штетан, 

страсти рускога народа, страсти чије најтајније 
корене, можда, треба тражити у самом његовом 
полуисточном пореклу и првобитним скитачким на- 
викама, — најбоље одговара књига г. А-ва: она њом 
дише, сва је прожета њом. Сам ја, нисам био у 
Оренбуршкој губернији, али сам задовољан што 
је г. А-в баш тамо ловио, у тим величанственим и 
обилним дивљачи степама, које је он тако красно 
описао; оне су, чини ми се, и дале његовој страсти 
привлачну искреност и снагу, а његовој кичици — 
слободу и ширину. 

Сад треба да, према обећању, кажем неколико 
речи о том како ће природњаци гледати на тво- 
ревину г. А-ва. Сам ја, ви знате, немам част да 
припадам њиховом сталежу; али ја страсно волим 
природу, поглавито у њеним живим појавама, зато 
ћу допустити себи да кажем неколико речи о „За- 
писима пушчанога ловца" и са тога гледишта. Чо- 
век не може да се не подаје природи, он је са њом 
везан хиљадом непрекидних нити: он је њен син; 
саосећање које узбуђује у души живот нижих 
бића, тако сличних човеку својим спољашњим из- 
гледом, унутрашњим уређењем, органима осећања 
и чула, унеколико потсећа на оно живо интересо- 
вање које се код свакога од нас рађа у развоју 
сисанчета. Сви ми, тачно је, волимо природу, бар 
нико не може рећи да је он сасвим не воли; али и 
у овој љубави често бива много егоизма. И то: во- 
лимо природу у односу према нама; гледамо на њу 
као на наше подножје. Зато, између осталога, у 
такозваним описима природе стално или се налазе 
поређења са човечјим душевним покретима („и 

сва неповређена, кикоће се стена"), или се просто и 
јасно оцртавање спољашњих појава замењује раз- 
мишљањима поводом тих појава. 

Ако се само „преко љубави“ може приближити 
природи, онда ова љубав треба да је бескорисна, 
као свако право осећање: волите природу не по 
сили тога што она значи у односу према вама, ч0- 
веку, већ због тога што вам је она сама по себи 
мила и драга, — и ви ћете је разумети. 

Враћајући се на књигу г. А-ва, у интересу пра- 
вичности треба да речем да он гледа на природу 
(живу и неживу) не са некога искључивога гледи- 
шта, већ онако како на њу треба да се гледа: ја- 
сно, просто и са потпуним саосећањем; он не му- 
друје, не лукави, не подмеће јој задње намере и 
циљеве; он посматра паметно, савесно и танано; 
он само хоће да дозна, да види. И пред таквим по- 
гледом природа се открива и дозвољава му да „за- 
вири" у њу. Зато ћете се ви смејати, али вас уве- 
равам да кад сам прочитао, например, чланак о 
тетребу, показало ми се, истину рећи, да се не мо- 
же живети лепше него што живи тетреб... Кад би 
тетреб могао да прича о себи, он, уверен сам у 
то, не би ни речи додао ономе што нам је казао о 
њему г. А-в. То исто треба рећи о гуски, патки, 
шљуки. . ., једном речју о свим птичјим врстама са 
којима он нас упознаје. Немци сматрају да је гу- 


1 За такви пример такве поезије може послужити В. Иго 
(в. његове Оглепсба!ез). Тешко је побројати колико је 
овај лажни манир нашао подражавалаца и обожаватеља, 
а међутим ниједан његов облик неће остати: свуд видите 
писца место природе; а човек је само и снажан онда кад 
се на њу наслања. 

ска, ова паметна опрезна птица, глупа; Рус, на- 
супрот, приметио је, да чак гром скреће на себе 
пажњу гускину; заиста, при сваком ударцу, она, 
искрививши главу, гледа на небо. Истина, она од 
тога нимало не постаје паметнија, али ову суд- 
бину она дели са многим философима. Говорећи 
без шале, ја не могу да се науживам довољно у 
птичјим „физиологијама" г. А-ва. Никако не на- 
меравам да га поређујем са Бифоном и не усуђујем 
се да одричем велике заслуге „оца историје при- 
родине"; али треба да признам да такви сјајни ре- 
торски описи, као, например, свима нама од детињ- 
ство познати опис коња: „коњ је најплеменитије 
човеково освајање" итд. у ствари мало нас упо- 
знају са оним животињама којима су они посвеће- 
ни. Чини ми се, истину да кажем, да овакве врсте 
слаткоречиви нацрти много мање захтевају труда, 
него прави, топли и живи описи; исто тако, много 
лакше је казати горама да су оне „побегле од пра- 
вине к небесима", стени — да се она „кикоће", муњи 
= да је она „фосфорна змија", него песнички ја- 
сно оцртати величанственост стене над морем, 
мирну громадност гора или огромно наглу брзину 
муње... И разумљиво је: ништа није теже за чо- 
века него се одвојити од самога себе и удубити се 
у појаве природе. Грмите, не силазећи с места, сви- 
ма громовима реторике: на то се неће много потро- 
шити снаге; покушајте да разумете и да изразите 
оно што се дешава, макар у птици, која се ућути 
пред кишу, и ви ћете видети како то није лако. 
Према свему изложеном, ја мислим да ће сваки 
природњак са истинитим уживањем прочитати 

књигу г. А-ва. Покојни Одибон, мислим, био би 
њоме тронут. Знате ли ви, например, да се сматра 
да једна од највећих тешкоћа у историји приро- 
де јесте тачно оцртавање спољашњега изгледа и 
боје птицаг Погледајте како је у свему том успео 
г. А-в. Тим више сам уверен у услех „Записа 
пушчанога ловца" међу природњацима, што је 
наука код нас за последње време узела правац ви- 
ше позитиван и практичан, или, говорећи тачније, 
правац уперен више на живо посматрање природе, 
него на састављање оних, некипут песничких и ду- 
боких, али готово увек нејасних и неодређених хи- 
потеза, којима је Шелинг завртео главе почетком 
овога века. 


Казаћу још неколико речи о слогу „Записа" г. 
А-ва. Његов слог ми се необично допада. Ово је 
прави руски језик, добродушан, гибак и окретан. 
Нема ничега извештаченога и ничега сувишнога, 
ничега напрегнутога и ничега тромога — слобода 
и тачност израза једнако су изврсни. Ова књига је 
написана радо и радо се чита. Више пута сам при- 
метио како г. А-в уме да мајсторски описује (неки 
одломци су били штампани у априлској свесци „Са- 
временика"). Сад бих хтео да скренем вашу па- 
жњу на ову околност: постоје танано развијене, 
нервозне, раздражљиво-песничке личности, које и- 
мају неки нарочит поглед на природу, нарочито 
осећање њених лепота; оне примећују многе сен- 
ке, многе, често готово неуловљиве делиће, и они 
успевају да их изразе изванредно срећно, тачно и 
грациозно; истина, велике линије слике њима или 

измичу, или они немају довољно снаге да их ухва- 
те и задрже. За њих се може рећи да им је нај- 
приступачнији мирис лепоте, и речи су њихове ми- 
рисаве. Делимично код њих добива на рачун оп- 
штега утиска. У сличне личности не спада г. А-в, 
и ја се томе врло радујем. Он ту не лукави, он не 
примећује ничега необичнога, ничега таквога до 
чега се дочепавају „немноги"; али оно што он види, 
он види јасно, и тврдом руком, снажном кичицом 
пише дивну широку слику. Чини ми се да су ове 
врсте описи ближе стварности и тачнији су, јер у 
самој природи нема никаквога довијања и мудро- 
вања, она се никад ничим не поноси, не стара се 
да се допадне; у самим својим ћудима је она до- 
бродушна. Сви песници са истинитим и снажним 
талентом нису заузимали став допадања пред ли- 
цем природе; они се нису старали. да, како се 
каже, прислушкују и докуче њене тајне; великим и 
простим речима оцртавали су они њену лепоту и 
величину; она их није раздражавала, она их је за- 
гревала; али у том пламену није било ничега 6о- 
лешљивога. Сетите се описа Пушкинових, Гогољевих 
или, макар оног познатог места у „Краљу Лиру", где 
Едгар описује слепом Глостеру стрму морску обалу, 
која тобоже пада стрмо код самих његових ногу: 


Приђите, сер... Ево тог места. Станите. Како је страшно! 

Како се врти глава! тако ниско бацати своје погледе! 

Чавке и вране, које се вију тамо у ваздуху на средини 
раздаљине,“ 


1 ,..ећав уд «ће пмамац аг... Непреводљиво. 

Чини се једва да су велике као муве. На половини пута доле 

Виси човек који купи морске траве... Ужасно занимање!,.. 

Он ми се чини да није већи од своје главе. 

Рибари који иду по обали 

Тачно су као мишеви, а она висока лађа на ленгеру 

Смањила се до величине свога чуна; њен чун 

То је тачка која плови, 

Као да је сувише мала за вид... Шумно ударање морских 
таласа 

Које ври и ропће на небројном камењу, — 

Овде се не чује... сувише је високо... 

Нећу више да гледам... 


Свега две-три цртице: песник не жели ни да каже 
нешто необично, ни да нађе у слици, која се јавља 
његовим очима, нарочите, непримећене још црте; 
са тачним инстинктом генија придржава се он јед- 
нога главнога осећања, осећања висине са које 
гледа Едгар, и смањивања свих предмета, — а ме- 
ђутим, да ли се може још шта додати2 Стари Грци 
су такође просто гледали на природу; могло би се 
навести мноштво доказа за то... Уосталом, они су 
имали велико преимућство над нама: у њиховим 
срећним устима песништво је први пут проговори- 
ло звучним и слатким језиком о човеку и природи. 
(Признајем да не умем саосећати књижевностима 
које су претходиле грчкој.) Зато се ништа не може 
поредити са бесмртном младошћу, са свежином и 
снагом првих утисака, којима одишу Омирове пе- 
сме. Мало пре сам поменуо Пушкина: односи ово- 
га, по свом духу заиста класичног песника! према 


1 Пушкин заслужује назив песника „древнога по духу" 
много више него елегантни полу-Француз, уосталом тален- 

природи такође су прости, природни, као у старих 
и, при свој одважности песничких слика, потпуно 
здрави. Ко не зна његове „Облаке"2 Нећу одрећи 
себи у задовољству да испишем целу ову песму: 


Последњи облаче развејане буре, 

Само ти се крећеш по јасном лазуру, 

Само ти бацаш невеселу сенку, 
Само ти жалостиш ликујући дан. 
Недавно си небо покривао широм, 

И муња те је обвијала грозно, 

И грмео је из тебе тајанствени гром, 
И жедну земљу појио си кишом, 
Доста сад, сакриј се! Минуло је време, 
Земља се освежила и бура је прошла. 

И ветар, милујући листиће дрвећа, 

Тебе са умирених тера небеса. 


Красно! Једном речју, кад се описују појаве у при- 
роди, ствар је у том да кажете све што вам може до- 
ћи у главу: кажите оно што треба сваком да дође у 
главу, — али тако да ваше оцртавање буде јед- 
нако оном што ви оцртавате, и ни ви ни ми, слу- 
штаоци, не можемо ништа више да желимо. 


Али наше задивљене симпатије према таквим сли- 
кама, према таквим звуцима, не треба да учине 
да будемо неправични према оним полуженским 


товани Андре Шеније али поводом тога могао би се на- 
мисати цео чланак. Такав чланак био би сад својевремен, 
кад се јавило мноштво подражавалаца Андреју Шенијеу 
класицима, — подражавалаца који се старају да протуре 
мршаву сиромаштину својега измишљања за строго осећање 
мере, које је својствено грчкој фантазији, плашљиву љубаз- 
мост своје немоћи за мирну грацију античне снаге. 

песничким личностима које сам малочас помињао, 
и срећне, умиљате песме Тјутчева или Фета наћи 
ће одјека у нашем срцу. Хтео сам само да кажем 
да г. А-в није пошао њиховим стопама, и, по- 
нављам, његов манир се изврсно слаже са добро- 
душно-паметним, јасним и одлучним тоном целе 
књиге, 


Писмо моје изишло је доста дугачко, а међутим 
колико бих желео још да вам кажем: да саопштим 
своја лична запажања, да говорим о такозваним ло- 
вачким „успесима и неуспесима", и ловачком сује- 
верју, предању и о веровањима. Али се бојим 
да не заморим вашу пажњу и пажњу читала- 
ца. Одложићу све то за друго писмо, које ћете 
добити убрзо. Ограничићу се сад изразом же- 
ље да лов, ова разонода која нас зближава са 
природом, приучава нас трпљивости, а други пут 
и хладнокрвности пред опасношћу, даје нашему 
телу здравље и снагу, а духу —- чилост и свежину; 
ова разонода која је веселила и наше прадедове 
на обалама широких руских река, и јунаке народ- 
них балада, стрелце Робин-Гуд, у веселим зеленим 
храстовим шумама старе Енглеске, и многе друге 
људе по целој земаљској кугли, — нека дуго још 
цвета у нашој отаџбини! Чаробан Оберонов рог 
неће престати да звучи за „оне што имају уво", и 
Вебер неће бити онај последњи музичар којега ће 
одушевљавати поезија лова! Сад сам казао да нас лов 
зближава са природом: само ловац је види у сва- 
ко време дана и ноћи, у свим њеним лепотама, 
у свим њеним ужасима. Кажимо искрено хвала г. 
А-ву за његову књигу и пожелимо да други пођу 

његовим трагом и да нам изложе све оне разно- 
врсне начине ловљења којих се он није дотакао. 
Завршавам речима „Старешине сеоске полиције" 
Алексија Михаиловића: „још више читајте ову књи- 
гу краснога и славнога лова, вредни и мудри лов- 
ци, да видите и разумете многе добре и разумне 
ствари. Ако разумно прочитате, наћи ћете свакога 
утешнога добра..." и још: „Ако сте ловци, забав- 
љајте се, веселите се овом добром разонодом, врло 
забавно и угодно и весело, да вас не савладају ја- 
диковања и сваке туге". 

Р. 5. Чуо сам да се спрема друго издање „За- 
писа пушчанога ловца". Њихов успех предупредио 
је моје похвале: тим боље! 


Село Спаскоје, октобар-новембар, 1852 год. 


МШ, „Сестричина". Роман, састав Јевгеније Тур. 
4 дела. Москва, 1851 г. 


Било је време, пре неколико година, кад се у 
домаћој критици увела једне врсте ранглиста — 
деоба писаца, који су, према својим способности- 
ма, добивали различне степене, простога белетри- 
стичара, дагеротипичнога сликара обичаја, простога 
талента, уметничкога талента, генијалнога талента 
и, најзад, чак и генија. То време је сад прош- 
ло, између осталога и због доказане неспособно- 
сти многих генијалних талената и генија; оно је 
прошло, и ми га нећемо исмејавати. У овој, по из- 
гледу педантној, класификацији било је много 
више младости погледа, више вере у уметност и 

њене раднике него у наше позитивно, суво и рав- 
нодушно време. Системи, уопште, стварају они... 
Нама, старцима, није сад до система. И зато неће- 
мо употребљавати терминологију оних давно про- 
шлих времена; нећемо узнемиравати њен прах; али 
ћемо замолити читаоце да нам дозволе да кажема 
неколико несистематских речи о талентима уоп- 
ште, о њиховим различним својствима, пре него 
приступимо оцењивању творевине г-ђе Тур. Читао- 
ци се не морају узнемиравати: бићемо кратки; 
многоречивост младости прошла је код нас заједно 
са епохом о којој смо мало час говорили, а до ста- 
рачке брбљивости још нисмо дошли. 


Почећемо од свима познате истине. Постоје та- 
ленти двојаке врсте: таленти сами за себе, незави- 
сни, као да су одвојени од личности самога писца, 
и таленти више мање тесно везани са том лич- 
ношћу. Нећемо тим да кажемо да таленти које 
смо обележили као независне могу бити лишени 
сталне унутрашње везе уопште са животом, са 
овим вечним извором сваке уметности, а нарочито 
са личношћу писца. Не верујемо у тако зване 06- 
јективне таленте, који тобоже падају бог зна ода- 
кле у нечију главу и седе тамо, цвркућући каткад, 
као птица у кавезу; али, с друге стране, не може- 
мо не осећати да, например, Гогољева лица стоје, 
како се каже, на својим ногама, као жива, и да, 
ако постоји између њих и њихова ствараоца неоп- 
ходна духовна веза, онда суштина ове везе остаје 
за нас тајна, решење које спада у област психолд- 
гије, а не критике, У талентима другога степена, 
или, говорећи мање увредљивим језиком, у тален- 

тима друге врсте, ову везу осећа читалац; творе- 
вине њихове, можда, такође могу да стоје на сво- 
јим ножицама; али рука која их је поставила не 
одваја се од њих, њихов пулс долази не од сопстве- 
не крви, вера у њихово постојање везује се са не- 
ким напрезањем. Оне су живе не због тога што се 
у њима самостално усредсредило живо начело, већ 
због тога што их је пустио у обрт ипак жив 
човек; зато се ове творевине одликују обично 
искреношћу, срдачношћу и топлином; недостатак 
мајсторства и завршности откупљује се другим ин- 
тересовањем. У њима је можда мање истине, али 
оне често изазивају више саосећања, поглавито 
ако у њима постоји оно без чега је све у уметно- 
сти ништавно, ако у њима има личне истине. Разу- 
ме се да у нашој деоби нема ничега апсолутнога: 
било би смешно подводити бескрајну разноликост 
уметничких личности под неке непокретне рубри- 
ке; али општи смисао границе коју смо повукли чи- 
ни нам се да је тачан и да одговара стварности. 


Таленат г-ђе Тур спада баш у таленте овога, ре– 
цимо, другога реда, и ми се томе радујемо. Обично 
такозвани објективни таленти радије се усвајају и 
од самих писаца, и они ишчекују тај немачки епи- 
тет и траже га као најласкавији комлименат, а та- 
кође и од критичара. За читаоце то се не мо- 
же рећи: они се не упуштају у такве апстракт- 
ности, и воле оно што их интересује. Али, понав- 
љамо, врло смо задовољни што је г-ђа Тур та- 
ква каква је; овом је узрок врло прост: г-ђа 
Тур је жена, Рускиња, и ма колико било наше по- 
штовање према овој извиканој „објективности“, — 

мишљења, срце, глас руске жене, — све је то за 
нас скупоцено, све нам је блиско... и ово драго, 
ово блиско, једва ли није први пут проговорило у 
области уметности на уста г-ђе Тур. Књижевница 
је код нас, у Русији, било много; неке су од њих 
имале необичне способности; али од свих њих 
једна, — молимо живе за извињење, — која већ сад 
није жива, г-ђа Ган, могла би да оспори г-ђи Тур то 
преимућство први пут изражене речи, које смо 
малопре поменули. У те жене доиста је било и ватре- 
но руско срце, и искуство живота женског, и стра- 
сност убеђења, — и није је оставила природа без 
оних „простих и слатких звукова" у којима се 
срећно изражава унутрашњи живот; али ју је пи- 
сање уништило, књижевност (ма колико била чу- 
дновата ова реч, али је она тачна) јој је штетила; 
жеља да ствара завршила се код ње ужурба- 
ном немоћи, и Марлински је коначно ставио на 
њу печат своје штетне слаткоречивости. Она је 
остала као красна, чак, можда, дирљива успомена 
у памћењу љубитеља лепога, али у правом живом 
песништву њој нема места. Срећа првога успеш- 
нога почетка припада г-ђи Тур, мада и у њеним 
творевинама, како ћемо видети даље, местимично 
се одразио утицај оне реторике у чијој плеви се, нај- 
зад, угушио красан таленат њене претходнице. 

Г-ђа Тур јавила се први пут пред публиком пре 
не више од две године. Сви се сећају утиска који је 
произвела „Грешка", — утиска подржанога „Дуж- 
ношћу" и потпуно утврђенога „Антонином", епи- 
зодом из романа о ком пишемо. (Не говоримо ни 
о „Првом априлу", неуспелом покушају у раду сасвим 

туђем за г-ђу Тур, — раду драмском, ни о „Две 
сестре", приповетци штампаној у „Отаџбинским 
записима". Никакав таленат не би могао да савла- 
да тешкоће које неизбежно извиру из лажне основ- 
не мисли ове творевине). Сјајне наде које је пробу- 
дила г-ђа Тур оправдале су се толико да су већ пре- 
стале да буду наде и постале су својина наше књи- 
жевности: таленту г-ђе Тур, хвала Богу, није потреб- 
на похвала ради стварања, он може са чашћу да из- 
држи најстрожију критику. 

Не намеравамо да се упуштамо у исцрпнију ана- 
лизу творевина г-ђе Тур које претходе „Сестричи- 
ни". Таленат њен, по самој својој суштини, не може 
се одликовати већом разноликошћу, и пажљивом 
проматрању, што га са саосећањем прати, он се 
испољава сав у свакој њеној творевини. Примети- 
ћемо само да је „Грешка“, при свој неновости садр- 
жине, немарности слога и неколико досадних ду- 
жина, зачудила све својом искреношћу, искре- 
ном јачином осећања, неким стремљењем убеђе- 
ња и племенитом одважношћу душежкоја је сачу- 
вала младост под ударцима бола и није подлегла 
болешљивој тузи. Поред тога, странице „Греш- 
ке" одисале су Москвом, московским друштвом. 
У „Дужности" се налазе места која опомињу на 
Жорж-Сандову, — места која дишу дубоком узбу- 
ном распаљене страсти. О „Антонини" сад нећемо 
говорити посебно, хитамо да пређемо на роман, чи~ 
ји наслов смо исписали у почетку нашега чланка. 


Роман, роман у четири дела! Знате ли да, сем 
жене, нико у наше време у Русији не може да се 
реши на такав тежак, на такав, у сваком случају, 

дугачак подвигг ИМ заиста, чим да се попуне чети- 
ри свескег Историјски роман, Валтер - Скотовски 
роман, та пространа, солидна грађевина, са сво- 
јим неколебљивим фундаментом, укопаним у на- 
родну њиву, са својим опширним уводима у обли- 
ку тремова, са својим парадним собама и мрачним 
ходницима ради лакшега саобраћаја, — тај роман 
је у. наше време готово немогућ: он је преживео 
свој век, није савремен... Код нас, можда, његово 
време још није дошло; у сваком случају он се код 
нас није накалемио, чак ни испод Лажечникова 
пера. Романи „а ја Гшпаз', са множином свезака 
ад |Бишт, код нас, истина је, постоје; али читалац 
нека нам дозволи да поред њих прођемо ћутке. 
Они су, додуше, факат, али не сва факта нешто зна- 
че. Остају још две врсте романа, која су ближа 
једна другој него што би се чинило по првом из- 
гледу, — врсте романа које ћемо, да би се избегла ра- 
зна и не свуда подесна тумачења, назвати по имену 
њихових главних претставника: Сандовски и Дикен- 
совски. „Ови романи су код нас могући и, чини се, 
примиће се; али сад се пита, да ли су се у толи- 
кој мери испољиле већ стихије нашега друштвено- 
га живота, да би се могло захтевати од писца, 
који хоће да оцрта те стихије, да роман буде по 
размеру од четири свескег Успех, у последње вре- 
ме, разних одломака, скица, чини ми се, доказује 
супротно. Засад чујемо у руском животу засеб- 
не звуке, на које поезија одговара таквим истим 
брзим одјецима. Пример Гогољев овде ништа не 
значи: прво, за такве људе као што је он, естет- 
ски закони нису писани, и он је без сваке охолости 

могао да говори о упереним у њега очима целе 
Русије; а друго, у томе што је он своје „Мртве 
душе" назвао поемом, а не романом, — лежи ду- 
бок смисао. „Мртве душе" су доиста поема, додуше 
епскога карактера, а ми говоримо о романима"! Али, 
неко ће нас упитати, ако ми заиста не можемо лаке 
ауше да признамо могућност, у књижевном смислу, 
романа у четири свеске, зашто мислимо да само 
жена може код нас да предузме и да доврши такву 
нечувену ствар Баш због тога што за жену која 
„чак пише", не постоје те сметње, које би задржале 
писца на првом кораку. За њу није страшно да по- 
пуни целе десетке страница или непотребним ра- 
суђивањима, или причама, које се не односе на 
предмет, или просто брбљањем, — за њу није 
страшно да погреши. Она пише халапљиво, брзо, 
са некаквим мимовољним поштовањем према пи- 
сању уопште, без литерарних навика и пронала- 
зака; и тешко жени која би се решила да пише 
друкче, тешко жени „ствараоцу"! Нека нико не по- 
мисли, међутим, да ми захтевамо од жене-књижев- 
нине некаквога несвеснога инстиктивнога ствара- 
за. Мисао, са свим њеним патњама и радостима, 
живот са свим својим видљивим и невидљивим тај- 
нама, приступачни су њој колико и мушкарцу. 
Ми само тврдимо да у женским талентима (и 


1 Редови означени знацима навода били су избачени од 
од стране цензора, који је био дично нерасположен према 
Гогољу. Овај сам факат безапелационе самовоље, мислим, 
летне говори о тадашњем књижевном безакоњу, него рђаво 
прослављене анекдоте о „слободном духу" — „лажном про- 
року" ит. д. 

ми не искључујемо највећега од њих — Жорж- 
Сандову) има нечега неправилнога и нелитерарнога, 
што бежи право из срца, непромишљенога, најзад, — 
једном речју нечега таквога без чега се оне на 
много не би одлучиле и, између осталога, на роман 
у четири свеске, 


Приступимо сад њему, томе роману. Прегледају- 
ћи његову садржину, надамо се да ћемо јасније из- 
разити своје мишљење о таленту г-ђе Тур, који смо 
досад обележили само општим потезима. 


Роман почиње не сасвим успешно; на четрде- 
сет шест страница продужује се врста увода, из 
којега, истина, дознајемо положај главних лица, 
али који би се могао скратити већ и због тога што 
у ствари описи —- нису јака страна г-ђе Тур; они 
већином излазе код ње слаби и троми; у њеном на- 
црту нема мирноће и јасности; она треба да је 
сама одушевљена да би могла одушевити друге, 
и њена лица, која играју улогу, постају, по могућ 
ству, жива само од онога тренутка кад она почну 
да дејствују. Јунакиња романа, Маша, сестричи- 
на, живи у селу своје тетке, каприциозне и до- 
садне старе девојке. Машини родитељи су умрли 
давио. нс оставивши јој никаквога наследства. У 
истој кући са њом живи њена баба, добра старица, 
која штити Машу од угњетавања њене жучне 
тетке. У овај породични круг, који је доста тачно, 
иако доста бледо оцртан од стране г-ђе Тур, 
уведен је један кућни пријатељ, син управитеља 
оближњега села, Машин учитељ, неки Иљмењев, плав 
младић, сав саткан од самоодрицања, неспретно- 

сти, оданости, поштене туге и тајне љубави, једно 
од оних лица која, од срећне руке Ралфа у „Индија- 
ни", стално налазимо у сваком роману најновијега 
времена. 


Између њега и његове ученице Маше постоје нед- 
бично нежни и уопште врло похвални односи, али не 
без неке тихе досадности за читаоца. Он је њен 
наставник, њен друг, њен васпитач. Он је врло 
воли, и она њега воли; али већ од првих страница 
романа осећате да се ова узајамна љубав неће од- 
мах крунисати жељним успехом, да ће ову иди- 
личпу тишипу парушити бура, да је Машину срцу 
суђено да искуси осећање страсније и врелије него 
што је дечје расположење према своме скромном 
наставнику. И заиста ова бура настаје. Она се јав- 
ља у облику сјајнога кнеза Чељскога, владаоца 
баш онога села којим управља отац Иљмењевљев. 
Он није сам: њега прати неки г. Плетњејев, такође 
плав господин са тако бледом физиономијом да 
читаочево памћење од свих његових слабо видљи- 
вих цртица с муком уздржава једну, неку полу- 
дечју, полустарачку усхићеност и маштање. Кнез 
се јавља и, како је обичај, побеђује. Иљмењев, по 
обичају, такође се досећа, пати и ћути. Плетње- 
јев, иако се мање досетио, ипак се заљубљује, пати 
и такође ћути. Односи кнежеви према Маши, у 
оцртавањима којих често се налазе црте истините, 
танане и нежне, —— црте које само жена може да осе- 
ти и да изговори, — односи ови нагло су прекинути 
грубим мешањем тетке, Варваре Петровне. Кнез 
одлази, добивши на последњем виђењу уверење 
о Машиној љубави. Маша неко време пати и тугу- 

је; саучешће њенога вернога паладина Иљмењева 
помаже јој да издржи растанак... Али баба њена 
умире, препоручивши је опет истом Иљмењеву, и 
Маша одлази у Москву да тамо живи код друге 
своје тетке, кнегиње Беловодске. Одласком њеним 
из рођенога гнезда завршава се први део романа, 
и ми драге воље признајемо да је сва мука, сав 
бол последњега дана растанка, ово туговање од 
љубави ожалошћене душе, која се одваја од свега 
што јој је драго, и сва ова бескрајна, готово прет- 
смртна туга, нигде није оцртана са већом топли- 
ном ин истинитошћу него што је на страница- 
ма где видимо Машу, Машу заљубљену у друго- 
га, која последњи пут седи са другом својега де- 
тињства под кровом те куће, где је оно тако срећ- 
но прошло. 


Пре него што пођемо даље, казаћемо неколико 
речи о овој првој свесци. Главни њен недостатак 
је несразмерна дужина. Не би он ништа изгубио, 
тврдимо одлучно, кад би га скратили на половину. 
(Осећање мере недостаје г-ђи Тур. За брбљивим 
описима протежу се дијалози који ни у каквом 
облику и нипошто неће да се зауставе. Нарочито је 
нејасна средина овога првога дела, захваљујући упор- 
ном задржавању у њему Иљмењева и Плетњејева, 
али о свим тим недостатцима ми смо већ малопре го- 
ворили, као о више мање неизбежним својствима 
женскога писања. Зато и све дивно, све симпатично, 
све што ми тако волимо испод пера једне жене, на- 
лази се и код г-ђе Тур. Звуци, који час нехотице по- 
тресају, час дубоко дирају, често се налазе код ње 
посред безначајних страница. Карактера, у строгом 

смислу ове речи, код ње нема, и најсувишнија места 
у роману г-ђе Тур јесу они описи помоћу којих се она 
стара да нам растумачи карактере својих јунака. О- 
писи ови ништа не тумаче и чак каткад, својом неод- 
ређеношћу, својим општим местима сметају утиску 
читаочеву. Најбоље је успео нацрт карактера Варва- 
ре Петровне, у разради којега смо са задовољством 
приметили неку тачну, чисто женску иронију. По- 
нављамо, карактера нема у првом делу „Сестри- 
чине" (о кнезу Чељском говорићемо после), али 
има једно лице, Маша, којему се не може не 
саосећати искрено. Не може се рећи да је она ори- 
гинална; али младе девојке и у стварности ретко 
бивају оригиналне, и те опште особине, које се код 
свих њих понављају, заједничке им радости, на- 
де, узбуђења, патње, — она њихова општа лич- 
ност, ако се може тако рећи, дивно се показала у 
лику Машину. Нећемо да кажемо да и споредна лица 
које је изнела г-ђа Тур у овом првом делу, као што 
су баба, мати Иљмењева, отац његов и друга 
лица, међу којима је доста добро истакнут кне- 
жев слуга, размажен и изломљен дечак, — не- 
ћемо да кажемо да су ова лица лажна: она су само 
бледа, лишена оне типичне вредности, оне животне 
испупчености, које саме не дају да се забораве. 
„„Сестричну", уопште, неће убрзо заборавити, али 
ни једно лице из овога романа, изузев Антонине, 
неће остати у памћењу читалачке публике; усуђу- 
јемо се да то претскажемо... Али је време да се 
пређе на други део. 

Прве главе овога другога дела спадају у најбо- 
ље у целом роману: у њима је показана породица 

Беловодских, која се састоји од мајке, хладне и ме- 
тодичне, изванредно приличне и усавршене, али 
некако неприродно и сумњиво усавршене жене, и 
трију кћери, од којих старија, Мери, личи на мај- 
ку, друга — Ањута, пуста, светска девојка, а тре- 
ћа — Соња — лукаво, паметно и већ покварено 
дете. Све ове фигуре, као и оне које им служе као 
штафажа, врло су успеле. Положај Маше у овој 
породици оцртан је јасно и тачно; причање је 
живо, просто, и готово се нигде не прекида ни 
сталним расуђивањима на пет страница и више о 
том што је сад или било или ће бити речено, ни 
оним благоглагољивим разговорима у којима се тако- 
ђе расуђује де опшшђивз геђиз еб де ај дшђиздат. 
Истинитошћу, искреном, страсном истинитошћу 
дишу све ове странице. Читалац на сопственом 
срцу осећа притисак хладнога терета које дави 
Машу у кући кнегињиној. Први њени излази у свет 
врло су симпатично описани. Али од половине све- 
ске интересовање слаби: прво, опет се јавља Плет- 
њејев, ово сасвим непотребно у економији романа 
лице, и, по старом, шири око себе неки тужан при~ 
тисак, који потсећа на утисак лакога тровања пли- 
ном. Он се љути на Машу, која почиње да помало 
налази задовољство у расејаностима света, и, Боже 
мој, како опширно се љути! Заједно са њим ничу, 
као из магле, разна бледа лица: кнез Невалин, кнез 
Девин, кнез Габин, граф Запољски, барон Чернов, 
сјајна виртуоскиња Алина Ленска, — и сви ови кне- 
жеви, графови, барони и дворани, више или мање 
врте се око Маше. Кнез Невалин чак је јако заљуб- 


1 0 свему и свачему. — Прим. прев. 

љен у њу. Најзад, јавља се сам јешпе ргепџег, јавља 
се кнез Чељски. Он је, по старом, заљубљен у 
Машу, али, да не би изазвао сумњу, кокетује 
с Мери, старијом кћери кнегиње Беловодске. Мери, 
то хладно, скривено, способно да влада собом 
биће, сама је у њега страсно заљубљена, и г-ђи 
Тур изврсно је испало за руком да изрази ову 
„суву“, мучну и непривлачну страст. Кнез Чељски, 
најзад, изјашњава се у љубави Маши. Неке прет- 
ходне сцене су изврсне и могла их је написати 
само жена, паметна жена, чији поглед, примећују- 
ћи ситнице, не само што се не губи у њима, већ баш у 
тим ситницама узима општи покрет и правац жи- 
вота и страсти. Зато су друге сцене нејасне и ду- 
гачке. Добротворни Иљмењев такође долази у Мо- 
скву, пред завршетком расплета односа између кне- 
за и Маше. Читалац поздравља његову појаву чу- 
дноватим осећањем, сличним оном са којим често 
сусрећемо неке наше добре другове: нама је при- 
јатно да их видимо, али нам није непријатно да се 
са њима растанемо, и за време њихове отсутности 
ми некако радије изражавамо своју сагласност са 
њиховим погледима. На крају књиге видимо Анто- 
нину, ону исту Антонину чије је име, захваљујући 
одломку наштампаном у „Комети", с правом поста- 
ло готово популарно. Она нам се показује онаквом 
каква је била после њене приче са омрзнутим Миљ- 
котом — и суровим, неизлдржљивим објашњењем 
између њега и ње завршава се овај део романа. 


Сад би требало да пређемо на расматрање трећега 
дела, али бисмо хтели да претходно кажемо неко- 
лико речи о избору Машинога срца, о кнезу Чељ- 

ском. Кнез Чељски такође није живо лице. У њему 
се опет изразио општи тип, доста раширен у наше 
време, — тип за који, захваљујући једној прило- 
ветци, постоји заједнички надимак — тип Тамари- 
на. Чељски је престонички Тамарин, као што је 
Тамарин — паланачки Чељски... Приметићемо уз- 
гред, да је Тамарин живље лице него Чељски, баш 
због тога што оваква господа уопште имају више 
могућности за постојање у провинцији. Чељски се 
мање претвара, са мањом добродушношћу ужива у 
својој личности, не дозвољава себи никакве фатал- 
ности у односима према другим, не претендује тако 
наивно на освајање невиних срдаца. Он је уопште 
лепше васпитан, више је видео него Тамарин, али 
суштина њихова је једна те иста: у обојице је исти 
немирно-педантан егоизам, иста празна претензија, 
исто помањкање свакога интересовања, иста сићу- 
шна способност и бесконачна самоувереност, исти 
дилетантизам самосазнања, иста сиромашна приро- 
да. Нисмо сасвим мишљења да овакво лице не треба 
оцртавати, насупрот, треба га показати док је још у 
развитку, али бисмо желели да оно, као свако комично 
лице, не излази испод ироничне власти својега ства- 
раоца, испод бича сатире, или, ако је овај бич за та- 
кво биће сувише тешко оруђе, нека бар покаткад 
звецне изнад њега тресак веселога исмејавања. Међу- 
тим не сматрамо да је неколико јаких и строгих 
фраза, које писац каже на адресу свога јунака, до- 
вољна накнада за ону нехотичну нежност према 
њему, која се стално показује или јасно, или про- 
вирује између редова. Чак смо спремни да се сло- 
жимо с тим да кнежеви Чељски, поглавито у ро- 

манима, лако освајају срца младих девојака, нала- 
зимо да је то обична ствар; али чиме они могу да 
очарају миран уметников поглед, према коме су 
они сами у обавези, јер их је он створио и увео у 
живот Или можда на нас још делује она јевтина 
лепота самозадовољнога монденства, онај лажан ари- 
стократски сјај, и ми га штитимо, као унутрашње 
од њега очарани, као љубавници што штите једно 
другог Због чега, почињући са осмехом хумора 
оцртавати ово лице, које није без освајалачких 
особина, али, понављамо, које је комично, и си- 
ћушно--комично, због чега одједном оловка за- 
трепери у нашој руци, и ми нехотице час ублажа- 
вамо оштру њрту, час додајемо погледу снагу и 
дубину, чију лажност осећамо сами, час живописно 
и широко покривамо мршав и немоћан стаср Исти- 
на, наше уметничко осећање протестује с времена 
на време, кажемо нашему идолу оштру, дрску, 0- 
творену реч, — и поново слабимо од љубави пре- 
ма њему. .. Због чегаг Због чега је све тог На ово 
питање није тако лако одговорити... 


Уз то, није једино то питање које се јавља у чи- 
таочевој глави. Због чега Иљмењев, овај добри Ма- 
шин геније, ова одана, нежна природа која воли, 
— због чега он пошто пото мора да буде невешт, 
незграпан, ружан и ћутљив, — због чега се његова 
коса диже горе, у облику лишћа артишока2 Да ли 
се то јавља из жеље да се он истакне као јака су- 
протност фином кнезу, да ли је стваралац хтео да 
оцртавањем овога лица, код којега нема никакве 
спољашње лепоте и које је тако достојно љубави, 
да ли је он хтео да покара у самом себи и у чи- 

таоцу оно осећање ропства пред лажним сјајем свет- 
ских манира о којим смо малочас говорили, — у 
сваком случају, не можемо да не видимо одраза на 
самом Иљмењеву опет онога Чељскога: сваки од 
њих показује нам се као члан антитезе, оцртане 
већ хиљаду пута у романима, — антитезе сјајнога, 
хладнога и лажнога са истинитим карактером, 
топлим, али већ сувише тамним, и не можемо да не 
изразимо жаљење што је г-ђа Тур, са својим жи- 
вим погледом на ствари, пошла овим, унеколико утр- 
веним путем. 


Време је, свакако, да пређемо на трећи део. У по- 
четку овога дела кнез Чељски, већ Машин вереник, 
путује у Петроград, поводом теткине болести, и чи- 
талац дознаје да је Мери, старија кнегињина кћи, 
такође верена са графом Запољским, човеком зре- 
лим и давнашњим породичним пријатељем. Мери је 
крила неко време своју љубав према кнезу, али не 
може да опрости Маши њену срећу. Већ пред свад- 
бом она почиње да поткопава ову омрзнуту срећу. 
Читалац предосећа да ће, захваљујући њеном под- 
муклом старању, невино Машино девојачко дру- 
гарство са Иљмењевим тужно одјекнути у животу 
младе жене — кнегиње Чељске. Мери сама пома- 
же састанцима Мишиним са њиме и са Плетњејевим, 
који је заљубљен сад већ не у Машу, већ у Анто- 
нину, али по старом притискује читаоца својим при- 
суством; она женским инстиктом предосећа баш 


7 Сетимо се између осталога Џорџа Седлеја и Осборна у 
„Вашару таштине", Леона Леони и Ханрија у Жорж-Сандове, 
и др. Г-ђа Тур је начитана; али начитаност није увек врлина 
код писца. 

оно што ће у Машином карактеру морати да време- 
ном доведе до раскида између ње и њенога верени- 
ка, и са стрпљивошћу и предупредљивошћу паука 
она шири своје мреже. Она је паметна, али ради 
достизања свога циља њој и није потребан велик 
ум: доста је сам егоизам, хладно и скривено лу- 
кавство. Шта има заједничког између добре, лако 
усхићене, просте и отворене Маше и господина 
Чељскога2 — Ничега. Њих везује сад само једно осе- 
ћање, младо у Маши, и које се претвара да је мла- 
до у кнезу; али ће оно проћи и остаће само дубока 
разлика између две душе, које нису створене једна 
за другу. Мери је много сличнија кнезу, они су обоје 
— једнога поља јагоде; и читалац осећа да ће пре 
или касније они морати да буду у заједници, макар 
то било на рушевинама Машине среће. Трећи део 
се завршава двоструком свадбом — Машином и Ме- 
рином. Кнез је још пре свадбе потпао под Мерин ути- 
цај, почиње да сумња и да изражава љубомору, — 
једном речју, испољава сву сићушност своје душе. 
Али главно интересовање целога овога дела усред- 
сређује се не на овим лицима, већ на Антонини 
Бертини, на њеном причању, у ком се пред нама 
јавља цео њен живот, и које заузима око две тре- 
ћине овога трећега дела. 

Изгледа да не треба да уверавамо наше читаоце 
у дубоке симпатије које је у нама изазвао таленат 
г-ђе Тур. С друге стране, они су могли да виде 
да те симпатије нису код нас слепе и да смо, без 
икаквог заобилажења, изразили своје мишљење о 
ономе што нам је изгледало мање успелим у ње- 
ној творевини; зато се надамо да они неће са 

сумњом гледати на ватрене похвале које смо 
спремни да упутимо Антонининој причи, поглавито. 
у првом делу причања. Ове странице, говоримо са 
тврдим убеђењем, остаће у руској књижевности. 
Оне ће, можда, стати у ред оних одабраних песничких 
слика које су постале наше домаће, о којима воли- 
мо да мислимо, према којима симпатије прелазе, нај- 
зад, у навику, тесну везану са свим што је нај- 
лепше у нашим успоменама. Садржина таквих срећ- 
них слика готово увек је проста: она је проста као 
и саме основе живота. ПМазвали смо ове слике 
срећним: срећа се њихова састоји не у новини или 
нечувености главне мисли, већ у том што им је 
живот успео, што им је он отворио своје изворе и 
радо је пошао по њима својим сјајним таласом. У 
том се и састоји цела њихова оригиналност, њихова 
реткост. Не одјекује живот на сваки позив; чаробна 
Аладинова лампа, пред којом се све отвара, даје се 
у руке не многим, чак и међу песницима. Боље 
рећи: она често долази у руке оним који немају 
тако великога талента; сетимо се Опата Превоа и 
његове Мапоп БКезсач«, Бернардена де-Сен-Пјера и 
његова Павла и Виргиније. Доста је тешко одредити 
услове такве среће: они су везани са самим живо- 
том тих срећника. Али смо дужни да кажемо, да 
је неки доста јак одраз те среће, среће да се створи 
прост лик који није осуђен да умре, постао удео пи- 
сца „Антонине". Хтели бисмо да верујемо да Анто- 
нину неће заборавити, — да неће заборавити прве 
године њене младости, њене љубави према Мишељу, 
са целом чаробном свежином и лепотом првих збли- 
жавања, са стидљивом победом неочекиванога бла- 

женства, са раздирућим болом наглога растанка. 
Све је то написано просто, ватрено, немарљиво, 
као што уопште пише г-ђа Тур и као што је, при- 
метићемо узгред, написана „Мапоп Гезсашћ'. Али 
сама непажљивост ове форме у причању Антонине 
чини лепоту. Нагла искрена страст не тражи изра- 
за и не налази их: они јој сами трче у сусрет. 


Крај причања, почињући од појаве г. Бертинија. 
Италијана са моћним темпераментом и мелодрам- 
ским наклоностима, нама се мање допада. Однос 
Антонинин према њему, не сасвим природан и на- 
прегнут, некако непријатно квари склад утиска. 
добивенога од стране читаоца из прве половине при- 
чања, 


змеђу трећега и четвртога дела постоји шесто- 
годишњи размак. Ми уопште нисмо велике приста- 
лице таквих наглих скокова. Већином интересо- 
вање се задржава и умире на оном истом месту 
где се прекинула нит приповетке. Нећемо рећи, сва- 
како, да су наше речи нашле потпуно оправдање у 
четвртом делу „Сестричине". У њему има дивних 
појединости. Развој догађаја проведен је чак са ве- 
ћом јасношћу нацрта него што смо очекивали од 
г-ђе Тур. Али читалац неизбежно предвиђа сав овај 
развој до најмањих танчина, од саме прве сцене, 
где нам писац претставља кнеза већ раздражено- 
га, коме је досадна његова жена, и који је за- 
љубљен у другу жену, у Мери, — Машу, одгурну- 
ту, тужну, са тајном раном на срцу, и, најзад, са- 
му Мери, која је по старом хладна, уверена у своју 
победу, у свој неограничен утицај на кнеза и спрем- 
ва да се свети Маши до краја. Читалац, понавља- 

мо, предвиђа све будуће прелазе ове драме, и, ако 
не предосећа какве ће баш врсте бити расплет, 
тужан или весео, ипак већ јасно види пут до њега 
и иде за писцем не са уживањем, већ са радозна- 
лошћу. Уосталом, нећемо да овом примедбом 
умањимо добре стране последњега дела романа, 
иако се у њему могу наћи неке непотребне дужи- 
не, не у појединостима самога хода радње, већ у ра- 
суђивањима поводом тога хода. Хитамо, ипак, да 
умиримо читаоце примедбом, да је у току ових 
шест година Плетњејев стигао, истина, донекле 
неочекивано, да се ожени Антонином и да отпу- 
тује у село, где га, најзад, писац „оставља, поже- 
левши му потпуну срећу", што му и ми искрено же- 
лимо. Шта човек није способан да обећа на растан- 
ку! Са Иљмењевим Маша је готово прекинула 
познанство, он је, као и сви несрећни, али племе- 
нити љубавници, наденуо на себе маску лажне 
равнодушности и одважно ју је носио све док је 
Маша била или се показивала срећна, т. ј. до онога 
времена док му и није било потребно да скида маску. 
Али ево где почиње домаћа драма: очаравање је 
давно ишчезло, испољавају се последице страшне 
грешке: тешко је младој жени под притиском лаж- 
нога и понижавајућега положаја. .. Долази време да 
пријатељ крочи напред и да пружи руку у помоћ. 
Али примити ту руку није лако. Наступа обично 
стезсепдо завршетка. Почињу неспоразуми, сумњи- 
чења, увреде; са раздраженошћу кривих људи про- 
гањају кнез и Мери невину Машу. Клевета се просипа 
као отров; тренутна врапања пређашњих осећања, 
нехотични прекори савести одмах се смењују новим 

увредама. Немилосрдан егоизам, распаљен преступ— 
ном страшћу, гази добродушну и сувише савесну сла- 
бост; покривши се непробојним оклопом приличја, он 
бије како хоће своју безаштитну жртву, која се час 
узалудно стара да умилостиви своје непријатеље, час 
још неуспешније покушава да се бори против њих. 
Поштеде она нема. Ослонац за ослонцем клизи из 
њених ослабелих руку; спољашње благостање та- 
кође се руши; она гине..., али ево јавља се спа- 
силац у лицу ујака Чељскога, старца Очињина. Ко- 
ристећи се крајњим растројством ствари својега 
сестрића, овај добротворни деиз ех тасћупа откуп- 
љује од њега Машу, једва живу од, свих удараца који 
су јој нанесени. Он је узима са собом. Иљмењев их 
прати и, после неког времена, дознајемо да граф 
Запољски, Мерин муж, убија на двобоју Чељско- 
га, и, ма да нам писац не каже ништа о победи до- 
брочинства, у праву смо да претпоставимо да осведо- 
чено Иљмењево другарство неће остати без на- 
граде. 

То је садржина последњега дела „Сестричине". 
Испричали смо је укратко, али се надамо да смо 
казали довољно да би изазвали код читаоца нај- 
живље интересовање према њој. 


Завршавајући преглед романа г-ђе Тур, намера- 
вамо да у неколико речи поновимо и да саста- 
вимо у једну целину наше разбацане примедбе о 
њеном таленту. Али пре свега да поменемо о осе- 
ћању са којим смо испустили из руку њену књигу. 
Ово осећање је било топло, симпатично: ова књига 
је написана срцем и говори срцу. Од ње одише не- 
ком племенитошћу, искреношћу, топлином. Сама за- 

грејаност са којом се г-ђа Тур често упушта у су- 
вишна и не нова расуђивања, — ова загрејаност, 
којој бисмо, признајемо, слабо поверовали кад би 
писац био мушкарац, једва ли не утиче на нас дир- 
љиво са њене стране; ова расуђивања могу нам се 
показати као фразе, али не као фразерство. 


Код ње, додуше, поводом истина, познатих свима, 
јавља се тон полуусхићен, полупоучан, као да их је 
она сама мало час открила; али то може да се де- 
си... и то се може опростити. Запажа се код г-ђе 
Тур недостатак ироније, комичнога елемента. Мно- 
ги ће да плачу, нико се неће насмејати, читајући 
„„Сестричину". Талента, тога независнога елемента, 
о ком смо говорили у самом почетку нашега члан- 
ка, — талента, који песник као да свесно узима у 
руке, код г-ђе Тур или нема, или врло мало. Њен 
таленат, таленат лириски, нераздељен од ње, коли- 
ко је способан да оцртава најмање покрете пишче- 
ве душе, његово лично животно искуство, толико је 
неспособан да ствара самосталне карактере и ти- 
пове. Слог г-ђе Тур, како смо казали мало час, не- 
пажљив је. језик њен је брбљив, често је реч вод- 
њикава и уопште више музичка него живописна; 
али је у том нећемо прекоравати. То је њен недо- 
статак, и то је њена врлина у једно исто време. 
Али нам је непријатно било да на неким страница- 
ма „Сестричине" нађемо реторику, каткад готово 
школску, нешто што одише „Збирком угледних са- 
става", некакве претензије на састављање, на лите- 
рарне украсе. Ове претензије мање више су ра- 
зумљиве или извињавајуће у оцртавању карактера, 

али чим да се објасне, на пример, ових петнаест ре- 
кака, којима се почиње шеста глава четвртога дела: 

„„Да ли вам се дешавало да видите миран и безбри- 
жан простор мора, који се простире као провидан 
иристалро Ни једне струје, ни најмањега колебања, а 
изнад њега такође широк, такође безмеран лазур 
неба, нескривен ни једним облачком, ни најма- 
њим облачком; у нечујним покретима мора одра- 
жава се небо и у свечаном спокојству гледају они 
један другога и, сливајући се на видокругу, чине 
једну целину... Какав је мир и како је он несигу- 
ран! Тишина, мир стихија само је тренутак неде- 
лања пред буром и вихором. Облак долеће са да- 
лекога видокруга, одмах се одражава и замрачи 
мирно дотле(!) огледало вода, за трен ока дели 
небо од мора и нарушава мир: ветар урличе, гони 
облак, подиже валове, и уједан тренутак тамо где 
је било огледало отварају се бездне, где је била 
лазура, састављају се облаци, и муња их пресеца, и 
гром страшном грмљавином довршава грозну сли- 
ку. У човечјем животу дешава се то исто' ит. Д. 


Истрцаност поређења не откупљује се, као што 
видите,новином израза, тачношћу и свежином боја. 
Сличних мрља има много у роману г-ђе Тур, и 
остаје нам само да жалимо што искусна и пријатељ 
ска рука није прошла по њеним страницама пре него 
се он јавио у штампи, 

Али поред свега тога ми срдачно поздрављамо 
његову појаву и надамо се да се г-ђа Тур, охра- 
брена успехом, који, несумњиво, очекује њену 
„„Сестричину", неће тим ограничити на попришту, 
које је она красно започела. Надамо се такође да 

нам она неће замерити што смо јој указали на оно 
шта нам се чини слабо у њеном роману. Добро у 
њему није нашло у нама равнодушног оцењива- 
ча, а право свакога истинитога талента, право на 
нелицемеран и савесан суд, чини нам се да је са 
наше стране потпуно поштовано. 


„Савременик", 1852, бр. 1. 


ТХ Неколико речи о песмама Ф. И. Тјутчева. 


„Повратак поезији није могао бити непримећен, 
ако не у књижевности, оно у часописима". Ове 
речи су се доста често чуле у последње време. 
Мишљење у њима изражено тачно је, и спремни 
смо да се сложимо са њим, али са овом примед- 
бом: ми не мислимо да поезије нема у нашој са- 
временој књижевности, поред свих прекора у сва- 
кидашњости и бљутавости који се на њену адресу 
упућују; али разумемо жељу читалаца да уживају 
у складу стиха, у чару одмерене лирске речи; ра- 
зумемо ову жељу, саосећамо јој и делимо је пот- 
пуно. Ето због чега нисмо могли да се искрено не 
обрадујемо скупљању у једну целину разбацаних 
досад песама једнога од најзначајнијих наших песни- 
ка, кога као да нам је завештао поздравом и одо- 
бравањем Пушкин — Ф. И. Тјучева. 


Казали смо сад, да је г. Тјутчев један од најзна- 
чајнијих руских песника: казаћемо више: у нашим 
очима, ма колико било увредљиво за савременике, 
г. Тјутчев, који припада претходном поколењу, стоји 
изнад све своје сабраће у Аполону. Лако је указати 

на оне засебне каквоће по којима стоје изнад њега да- 
ровитији од садашњих наших песника: на чаробну, 
иако унеколико једнолику Фетову грацију, а на енер- 
гичну, често суву и тврду Некрасовљеву страсност, 
на правилни, каткад хладни, Мајковљев живопис; али 
на једном Тјутчеву лежи печат оне велике епохе којој 
он припада и која се тако јарко и снажно изразила у 
Пушкину; једино у њему запажа се сразмерност та- 
лента са самим собом, она подударност његова са 
животом пишчевим, — једном речју, бар део онога 
што у пуном свом развоју чини битну особину вели- 
ких талената. Круг г. Тјутчева није широк — то је 
истина, али је он у њему као код своје куће. Таленат 
његов није састављен од невезано разбацаних елеме- 
ната: он је затворен и влада собом; у њему нема 
других елемената, сем чисто лирских; али су ови 
елементи одређено јасни и срасли су са самом 
личношћу пишчевом; његови стихови немају карактер 
састава; они су сви, чини се, написани поводом 
извеснога случаја, као што је то хтео Гете, т. ј. они 
нису измишљени, већ су израсли сами, као плод на 
дрвету, и по тој скупоценој каквоћи познајемо, изме- 
ђу осталога, утицај Пушкина, видимо у њима отсјај 
његова времена. 

Рећи ће нам се да ми безразложно устајемо против 
састава у поезији, да се, без свеснога учешћа ствара- 
лачке фантазије, не може замислити ни једна умет- 
ничка творевина, сем, можда, нскаквс првобитне на- 
родне песме, да у свакога талента постоји спољашња 
страна, — страна заната, без које ни једна уметност 
не бива; све је то тако, и ми ниуколико то не одбацу- 
јемо: устајемо само против одвајања талента од оне 

њиве која му једина и може да да сок и снагу, — 
против одвајања од живота оне личности којој 
је он дат на поклон, од општега народнога живота, 
коме, као јединица, припада та личност. Слично 
одвајање талента може имати своје предности: оно 
може да помаже најлакшу његову обраду, развој у 
њему виртуозности; али овај развој се увек свршава 
на рачун његове животне снаге. Од отсеченога су- 
вога парчета дрвета може се направити каква год 
хоћете фигура; али већ на том сувом дрвету не може 
да расте свеж лист, неће се развити на њему мирисан 
цветак, ма колико га загревало пролећње сунце. 
Тешко писцу који хоће да направи од својега живо- 
га талента мртву играчку, којега саблажњава јевтин 
триумф виртуоза, јевтина власт његова на својим 
бљутавим надахнућем. Ме, песникова творевина не 
треба да му се даје лако, и он треба да не убрзава 
њен развој у себи другим средствима. Давно већ и 
дивно је речено да он треба да је носи у своме срцу, 
као што мајка носи дете у утроби; лична његова крв 
треба да ври у његовој творевини, и ову животворну 
струју не може да замени ништа што је унето са 
стране: ни паметна расуђивања и тако звана искрена 
убеђења, па чак ни велике мисли, ако би се такве 
имале у залихи... И оне, и саме те велике мисли, ако 
су заиста велике, излазе не само из главе, већ и 
из срца, по дивном Вовенаргову изразу: „Гез дтапдев 
репзбез јеплепе ди соеиг'1 Човек који жели да 
створи нешто цело треба да за то употреби цело 
своје биће. 


1 Велике мисли долазе из срца. — Прим. прев. 

Начело „стварања", или, да се изразим правилни- 
је, састављања, реторике, тако јако развијено у на- 
тој књижевности пре петнаест година, сад, наравно, 
веома је ослабило: ником сад неће одједном пасти 
напамет, богзна због чега, да сагради петочину фан- 
тазију поводом некаквога италијанскога сасвим спо- 
реднога живописца, који је оставио за собом две-три 
рђаве слике, скривене у мрачним кутовима трећо- 
степених галерија; нико сад неће опевати, нагло пот- 
павши под власт преувеличанога усхићења, натпри- 
родне коврџице неке девојке, која, можда, чак ни- 
кад није ни постојала на свету; али, ипак, састављање 
није ишчезло из наше књижевности. Трагови њего- 
ви, и то доста јаки, могу се запазити у делима мно- 
гих наших писаца; али код Тјутчева га нема. Недо- 
стаци г. Тјутчева друге су врсте: код њега често на- 
илазимо на застареле изразе, са бледим и тромим 
стиховима; каткад се чини као да не влада језиком; 
спољашња страна његова талента, она страна коју 
смо мало пре поменули, није, можда, у довољној ме- 
ри развијена; али се све то надокнађује искреношћу 
његова надахнућа, оним песничким дахом којим 0- 
дишу његове странице; под силаском тога надахну- 
ћа, сам језик г. Тјутчева често задивљује читаоца 
срећном одважношћу и готово пушкинском лепотом 
својих конструкција. Интересантно је такође посма- 
трати како су се у пишчевој души рађале те, у ствари 
не многобројне песме (нема их више од стотине), ко- 
јима је он завршио овој пређени пут. Ако се не ва- 
рамо, свака његова жеља почињала се мишљу, али 
мишљу која се, као ватрена тачка, претварала у пла- 
мен, под утицајем дубокога осећања, или јакога ути- 

ска; због тога, ако се тако можемо изразити, свој- 
ства својега порекла, мисао г. Тјутчева се никад не 
јавља читаоцу нага или апстрактна, већ се увек спа- 
ја са ликом, узетим из света душе или природе, про- 
жима се њим, и сама га прожима недељиво и непре- 
кидно. Искључиво, готово тренутно лирско располо- 
жење поезије г. Тјутчева приморава га да се изра- 
жава сажето и кратко, као да би хтео да се опколи 
стидљиво женском и фином линијом; песнику треба 
да изрази једну мисао, једно осећање, сливено заје- 
дно, и он их већином изражава једним ликом, баш 
зато што он не мисли да се поноси својим осећањем 
пред другима, ни да игра њима пред собом. У том 
смислу поезија његова заслужује назив стварне, тј. 
искрене, озбиљне. Најкраће Тјутчевљеве песме готово 
су увек најуспелије. Осећање природе у њему је нео- 
бично танано, живо и тачно; али он, говорећи језиком 
који није сасвим примљен у отменом друштву, не ј а- 
ше на њему, не пристаје да компонује и бојадише 
своје фигуре. Поређења човечјега света са родбин- 
ским му светом природе никад нису натегнута и хла- 
дна код г. Тјутчева, не одјекују наставним тоном, не 
старају се да служе као објашњења неке обичне ми- 
сли, која се јавила у пишчевој глави и коју је он схва- 
тио као сопствено откриће. Сем свега тога, у г. Тјут- 
чеву је запажен танано фини укус, који је плод мно- 
гостранога образовања, читања и богатога живот- 
нога искуства. Језик страсти, језик женскога срца, 
познат му је и он успева у њему. Песме г. Тјутчека 
које нису црпене из личнога, сопственога извора, као 
што су „Наполеон“ и др., нама се допадају мање. У 
г. Тјутчевљевом таленту нема никаквих драмских 

или епских начела, мада је ум његов, неоспорно, про- 
дро у све дубине савремених историјских питања. 

Поред свега тога не претсказујемо г. Гјутчеву по- 
пуларност, ону шумну, сумњиву популарност, коју, 
вероватно, г. Тјутчев и не тражи. Таленат његов, по 
самом својству свом, није окренут гомили и он од 
ње не очекује оцену и одобравање; да би се потпуно 
оценио г. Тјутчев, треба сам читалац да буде обда- 
рен неком танчином разумевања, неком гипкошћу ми- 
сли, која не стоји сувише дуго празна. Љубичица сво- 
јим мирисом не додирује на двадесет корака око се- 
бе; треба јој се примаћи, да би се осетио њен при- 
јатан мирис. Понављамо, не претсказујемо популар- 
ност г. Тјутчеву; али претсказујемо дубоко и топло 
саосећање свих оних којим је драга руска поезија, а 
такве песме као што су: 


Пошљи Господе своју утеху... 


им друге, поћи ће из једнога краја Русије у други и 
надживеће много у савременој књижевности што се 
сад чини дуговечно и има шуман успех. Г. Тјутчев 
може да каже за себе да је он, по речима једнога 
песника, створио речи којима није суђено да умру; 
а за правога уметника нема веће награде од слич- 
нога сазнања. 


„Савременик", 1854, бр. 4. 


Х Предговор роману Ауербаха 
„Летњиковац на Рајни". 


Новом роману писца који располаже талентом као 
што је таленат Бертолда Ауербаха, исто тако је мало 

потребна препорука руској публици, као и сопстве- 
ној, немачкој публици. Слава његова је утврђена, а. 
име његово је постало драго код нас, као и у Енгле- 
ској, у Америци, у Француској. Али нека ми се до- 
пусти, као старом пишчевом пријатељу, да се кори- 
стим појавом његове последње творевине у руском 
преводу, да бацим летимичан поглед на његово про- 
шло делање. 

Досад се није изгладио у Немачкој утисак учи- 
њен његовим познатим приповеткама из швајцар- 
скога сеоскога живота (,зећуагхмајјег ПогЕе 
зећасћееп), које су се појавиле почетком четрдесе- 
тих година. Обраћање књижевности народном жи- 
воту запажа се око тога истога времена у свим 
европским земљама (сетимо се Жорж-Сандове — ја 
Маге ап Рлађје, Та рее ЕБадебе и т.д., а такође 
и онога што се десило код нас, у Русији), али част 
почетка припада Ауербаху. Покушаји да се иско- 
ристи недирнута њива народнога живота, где се још 
не осећа задах трулежи од „отрова рефлексија", и 
да се тим самим да ослабљеној књижевности нов 
живот и здрави сокови, —— слични покушаји сретају се 
још пре Ауербаха: у Немачкој досад није заборављен 
онај део Имермановога романа „Минхаузен", где је 
са онаквом песничком истином оцртан начин жи- 
вота вестфалских сељака; фигуре „сеоскога старе- 
шине" (Ођбегзесћијхе) и „плаве Лизбете" постале су 
трајна својина књижевности; али сам роман, ла- 
жан, извештачен, беживотно фантастичан, као и све 
творевине немачке романтичарске школе двадесе- 
тих година, гута својим мутним таласима красну 
оазу вестфалске идиле. Сама ова идила јавила. 

се у „Минхаузену' као споредна епизода, и Имер- 
ман јој није ни давао другога значења. Ауербах је 
поступно друкче. Вративши се у мирно пристаниште 
родних шварцвалдских долина, он је оставио иза 
њих сву своју наученост и образовање, све што 
је до тога времена њега узбуђивало и интересовало; 
није оставио само таленат песничкога посматра- 
ња, и његово осетљиво срце које воли остало је у 
њему. Ауербах није саставио идилу: он се потпу- 
но загњурио у народну „суштину“. Није танано 
развијен човек, са нехотичним сазнањем својега 
превасходства, снисходљиво ступио у однос са но- 
вим и интересантним начином живота, посећивао 
сељачке породице, изучавао њихове нарави, њихове 
животне навике и чудноватости; у њихов круг је 
продро песник који је сам био син ових долина, 
родио се сам у сељачкој породици: са синовљом 
нежношћу и „лиететом' враћао се он у свет са 
којим су га спајале крвне везе. Он је налазио 
у њему оно што му нису давале оне класе средњега 
н вишега градскога сталежа у којима се он до тога 
времена налазио: просте човечје односе, целе, 
нескрхане карактере, једнострано тврда морална 
убеђења —- и, као поставку за целу слику, ону из- 
ванредну и величанствену и пријатну шварцвалдску 
природу, од које одише поткрепљивом свежином 
борових шума и планинских врхова. 


Није без основа казао Гете: „Кад не би било око у 
облику сунца, зар би оно могло да види сунце"2: И 


2 ХМаг треће даз Аџбде зоппепћаћ, хле Кбпаг фе Зоппе ез 
етђИсКеп! 

Ауербах, поред све снаге својега талента, не би 
могао тако органски да завлада свим тајнама тога, 
дотле готово затворенога живота, кад би му он 
сам био туђ. Овај факат тумачи, између оста- 
лога, и оно преимућство које је сачувао Ауер- 
бах пред свим својим следбеницима и подражавао- 
цима. У његовим речима се чује звук ничим неза- 
мењен. Исто тако, ако је допуштено поређивати 
мало са великим, и код нас, у „Савушки", несрећ- 
нога, недавно погинулога И. Т. Кокорева, осећа 
се, поред све сиромашне садржине и неумешности 
оцртавања, својеобразан топао млаз, који се јавља 
само као плод нарочите блискости писца начинима 
живота и наравима које он описује.Кокорев је био, 
као што је познато, син малога грађанина. Ауербахо- 
ва колевка стајала је у сиромашној сеоској кућици у 
Нордштетену (родио се 1812); од малена и са свих 
страна, око домаћега огњишта, у школи, на улици, у 
шумама и долинама, окруживао га је сељачки на- 
чин живота. Радник његова оца, добродушни Наги, 
причао му је, идући за плугом, старинске бајке и 
легенде, чобанин му је певао песме које је сачу- 
вало живо предање, девојке су их понављале на 
скуповима за преслицама, — и цело ово песничко 
богатство заувек је падало неизгладивим цртица- 
ма на његово срце. Била је још једна склоност која 
је дала његовом развитку нарочит правац, њего- 
вом уму — нарочиту боју. Ауербах је Јеврејин, и 
од детињства је знао невољу. Његов отац се бавио 
трговином стоке, поред земљорадње, и, оптерећен 
многобројном породицом, једва је излазио на крај. 
Заједно са песничким талентом Ауербах је насле- 

дио и ону оштрину расуђивања, ону јасну појмљи- 
вост, ону издржљиву снагу стрпљивости, једном 
речју оне особине које чине засебне знаке јевреј- 
скога рода. Ове особине су му биле корисне — нај- 
пре при изучавању Талмуда (од дванаестогодишње- 
га узраста био је одређен за звање рабинера); 
он их је касније развио јаче, кад је, као сту- 
дент у Минхену и Хајделбергу, заменио своја 
пређашња занимања чисто спекулативном филосо- 
фијом. Песник и философ и јеврејин испољава- 
ли су се у Ауербаху у самом избору првога његова 
научнога рада и првога песничкога дела. Предмет 
и једнога и другога рада било је једно исто лице, 
блиско по духу и по пореклу и као родбинско 
Ауербаху: Спиноза. Целокупно издање творевина 
великога јеврејскога мислиоца у немачком преводу 
и роман који носи његово име појавили су сеу 
једно исто време, 1837 године. Романи који су се 
за овим јавили: „Песник и трговац", „Мили људи", 
„Шта је срећа2', иако су дали писњу почасно ме- 
сто у тадашњој немачкој књижевности, могу нас 
сад интересовати само као сведочанство поштено- 
га и савеснога тражења пута који би одговарао 
рођеним талентима. Пут овај се, најзад, открио 
њему код куће, у тишини швајцарских долина. Са 
појавом првога зборника „Сеоских приповедака" 
(1843 г. Ауербах је превалио 31 годину свога жи- 
вота), које су створиле литерарни жанр, он је већ 
знао свој циљ и ишао је к њему право. 


Рекли смо да је Ауербах оставио за границом 
своје отаџбине целокупну своју нагомилану обра- 
зованост: овај израз захтева некојега ограничења. 


И. С. Тургењев, ХХ 14 209 


Не може се сасвим одбацити утицај културе, па и 
не треба одбацивати. Поред тога, она особина ње- 
гова ума која га је упутила изучавању Спинозе 
није га оставила ни у сељачкој колиби, коју је он 
посетио и опевао. Нацртавши необично тачним, та- 
наним, иако покаткад унеколико ситним цртица- 
ма своје фигуре, он се неки пут не одриче за- 
довољства да се позабави философијом на њихов 
рачун; он са свом вештином искуснога мајстора 
скреће читаоцу пажњу на њихов тајни значај, на 
оно символично које лежи у основи свакога непо- 
среднога живота, и изражава се други пут, из- 
гледа, најбезначајнијим речима и поступцима... 
Приповетка његова каткад прелази у алегорију. 
Зато није ни чудновато што се он дуго није задо- 
вољавао оцртавањем оних простих човечјих односа, 
оне вечне историје љубави, њених туга и радости, 
којим су искључиво посвећене његове прве припо- 
ветке: он је почео да постепено уноси најновије 
дисонансе у патријархалан склад села. Тим више је 
он имао права да то учини, што у наше време бор- 
ба великих интереса и питања која узбуђују дру- 
штво продире у најсакривеније кутове. Обративши 
се народу ради лечења сопствених недуга, он 
је свршио тим што је открио присутност тих 
истих недуга, лод другим формама, у народу. 
Уметникова пажња почела је да се усредсређује 
поглавито на оним лицима одобренога од његове 
стране света, која се сама увлаче у ову борбу, под- 
лежу јаком утицају друштвених питања. Ауербах 
се примио да оцртава (у „Луциферу" и другим ро- 
манима) час сукоб независнога, слободнога духа и 

јакога карактера против освајачкога ауторитета 
римско-католичке курије; час све последице нагло- 
га преноса дивне женске душе у сложене услове 
дворскога, престоничкога, вештачкога живота... 
Читаоци, вероватно, нису заборавили роман на 
који мислимо — „Професорова жена", једна од 
најпоетичнијих Ауербахових творевина. У овом 
делу он се такође први пут дотакао питања које 
га од тога времена све више и више привлачи, у 
које он тежи да продре што дубље, |— а то је пи- 
тање брака у свој његовој важности и потпуности, 
са свим његовим готово нерешивим противуречно- 


стима — и сталном тежњом за решењем и умире- 
њем. И Ауербах је покушао да претстави ово ре- 
шавање, ово умирење — најпре у најскромнијој, 


доњој сфери (у „Еделвајсу"), а затим на самим 
врховима друштвене грађевине, у највишим круго- 
вима европске културе. Читалац разуме да је реч 
о роману „На висини", добро познатом и руској 
публици. Дубина погледа на свет, снага психолошке 
анализе, усавршено мајсторство језика, све сталне 
особине Ауербахова талента никад се нису сјајније 
јавиле него у овој изврсној творевини; али се не 
може не признати да се песничко стварање каткад 
удаљава на други план, испољава се у појединостима 
и сувише јасно иступа рад довитљивога расуђивања. 
Нарочито пада у очи при оцртавању тих, сличних 
лавиринту путева, по којим красна дворска дама 
и њен царски пријатељ, опијени страшћу, теже да 
изиђу на ону слободну висину где после покаја- 
ња и патње долази победа коначнога умире- 
ња. Све је то врло паметно, танано, занимљиво 

(Ирмин дневник, например, испуњен је најинтере- 
сантнијим подробностима), али се може у свему 
том пожелети више животнога и оне сентиментал- 
ности која, као и у Дикенса, иако у другом обли- 
ку, чини Ахилову пету Ауербаховога талента. Са 
увереношћу можемо рећи да ови недостаци гото- 
во не постоје у овом роману, а све велике добре 
особине ствараоца швајцарских приповедака пока- 
зују се у њему са потпуношћу које још није било. 
још никад Ауербах није давао себи тако широк за- 
датак, није га узимао тако дубоко и није га изра- 
ђивао са таквим савршенством. 

Сад смо, не без намере, назвали Ауербаха ства- 
раоцем швајцарских приповедака. Он сам зна да је 
његова главна снага у вези са отаџбином, он зна 
у какву њиву су урасли његови корени. Не случај- 
но он и у роману „Ма висини“ оцртава фигуре 
сличне Валпурги и целој њеној породици. Изабрав- 
ши престоницу, засад северне Немачке, за место 
својега сталнога живљења, он није прекинуо стал- 
не односе са својом љубазном Швапском. За њу он 
издаје својега „Кума' (Сеуабегзтапп), свој „На- 
родни календар“. Истина, тамо где се, може се 
рећи, родила његова муза, у овим прирајнским доли- 
нама, влада још, и сваке године устаје, у својим 
противкултурним тежњама, она моћ против које је 
он управио толико стрела, и којој се спрема да на- 
несе нов ударац у свом последњем роману, моћ 
сујеверја и предрасуда. Али Бертолд Ауербах је у 
пуном расцвету живота и снаге, — и он неће оду- 
стати од борбе у којој види свој позив. Нека он 
поклони својој земљи и целом читалачком свету 

још много творевина, у којим висока образованост, 
у вези са јасним умом и песничким талентом, за- 
једно теже да, по могућству, реше животна пита- 
ња, која нам је завештала сва протекла историја 
европских народа! 


„Весник Европе", 1868 г. 


ХЕ. Хамлет и Дон - Кихот: 


Говор, одржан 10 јануара 1860 године на јавном предавању 
у корист Друштва за потпору оскудних књижевника и на- 
учника. 


Прво издање Шекспирове трагедије „Хамлет" и 
први део Сервантесовог „Дон-Кихота" појавили су 
се једне и исте године, на самом почетку ХУП-ог 
столећа. 

Та ми се случајност учинила значајна; таква бли- 
зина та два поменута дела навела ме је на читав 
низ мисли. Молим за допуштење да поделим данас 
с вама те мисли, а већ унапред рачунам на вашу 
снисходљивост. „Ко хоће да разуме песника, тај 
мора ступити у његову област", — казао је Гете; 
—- прозаик је лишен свих права на такав захтев; 
али он се може надати да ће његови читаоци — 
или слушаоци — зажелети да му праве друштво у 
његовом путовању, у његовим истраживањима. 

Некоји између мојих погледа можда ће вас и из- 
ненадити својом необичношћу; али у том се и са- 


1 Превео Јован Максимовић. 


стоји нарочито превасходство великих песничких 
творевина које је геније њихових твораца неумрлим 
животом надахнуо, — што погледи на њих, као и 
на живот уопште, могу да буду бесконачно раз- 
новрсни, чак и противуречни, и у исто време под- 
једнако истинити. 

Колико ли је досад коментара већ било написано 
на „Хамлета", а колико их се још предвиђа у будућ- 
ности! До каквих ли различитих закључака није 
доводило изучавање тог доиста неисцрпног типа! 


„Дон-Кихот", већ по самој природи свог задатка, 
по збиља велелепној јасности причања, баш као 
сунцем југа обасјаног, даје мање повода за ту- 
мачења. Али нажалост, ми Руси немамо доброг 
превода Дон-Кихота. Већина нас је сачувала о ње- 
му доста неодређене успомене. Под речју „Дон- 
Кихот" ми често подразумевамо просто једну бу- 
далчину, — реч „донкихотство" је код нас равно- 
снажно са речју: бесмислица, — док би, међутим, 
под донкихотством требало да се подразумева ви- 
соко начело самоложртвовања, које је само (у овом 
делу) са комичне стране схваћено. 

Добар превод „Дон-Кихота" био би права заслуга 
пред публиком, и свеопшта захвалност очекује 
оног књижевника који нам својим дораслим прево- 
дом да ту јединствену творевину у свој њеној ле- 
поти. 

Но да се вратимо предмету наше беседе. 

Рекао сам како се мени истовремена појава „Дон- 
Кихота" и „Хамлета" учинила значајном. Учинило ми 
се да су у та два типа оваплоћене две основне, про- 

тивуположене, супротне особености човечанске при- 
роде — оба краја оне осовине око које се иста обр- 
ће. Учинило ми се да сви људи припадају, више или 
мање, у који било од та два типа; да скоро сваки 
између нас личи или на Дон-Кихота, или на Хам- 
лета. Истина, у наше време, Хамлета се појавило 
далеко више но Дон-Кихота; али се ни Дон-Кихо- 
ти још нису сасвим изгубили. 

Да се објаснимо. 

Сви људи живе — свесно или несвесно — на 
основи и силом свог начела, свог идеала, тј, силом 
онога што они сматрају за истину, за лепоту, и за 
добро. Многи добијају свој идеал већ готов, у од- 
ређеним, историјски сложеним и сталоженим фор- 
мама. Они живе подешавајући свој живот према 
том идеалу, неки пут и отступајући од њега под 
утицајем страсти или случајности, — но они о ње- 
му не дискутују, не сумњају. Други га, напротив, 
подвргавају анализи своје сопствене мисли. 


Било како му драго, но ја се канда нећу много 
преварити, ако кажем да се за све људе тај иде- 
ал, та основа и сврха њиховог битисања налази или 
ван њих, или у њима самима: — другим речима, за 
свакога између нас стаје на прво место или своје 
рођено ја, или нешто друго, признато за више. 


Неко ми може приметити да стварност не допу- 
шта тако оштрог разграничавања, да у једном и 
истом живом бићу оба та гледишта могу да се сме- 
њују, чак да се у некој мери и сливају. Но ја нисам 
ни мислио да тврдим немогућност измена и про- 
тивуречности у човековој природи; ја сам хтео 

само да укажем на таква разна држања према свом 
идеалу — па ћу сад да покушам да прикажем на 
какав су се начин, по мом схватању, та два разна 
држања оваплотила у типовима што сам их иза- 
брао за предмет своје данашње беседе. 

Да почнемо Дон-Кихотом. 


Шта изражава собом Дон-Кихот2г Погледајмо на 
њега не оним брзоплетим погледом који се задр- 
жава на површности и на ситницама. Ако тако на 
њ погледамо, тада већ нећемо видети у Дон-Кихо- 
ту само једног витеза печалног лика, обличје ство- 
рено за исмевање старинских ритерских романа. 
Познато је да се значење тог лица раширило под 
сопственом руком његовог бесмртног творца, и да 
Дон-Кихот другог дела, љубазни сабеседник кне- 
жева и кнегиња, мудри наставник штитоноше-гу- 
бернатора, — већ није више онај Дон-Кихот какав 
нам се јавља у првом делу романа, нарочито на по- 
четку, — није више онај настран и смешан особе- 
њак на кога ударци са свих страна као киша па- 
дају; и стога ћемо да покушамо да продремо до 
језгре, до саме суштине ствари. 


Понављам: шта изражава собом Дон-Кихотг 
Веру, пре свега; веру у нешто вечно, непомерно, у 
истину, једном речи, у истину која се налази ван 
оделитог човека, коју он не постизава лако, која 
тражи да јој се служи и жртвује, —- али присту- 
пачну постојанству у служењу њој, у сили самопо- 
жртвовања. 

Дон-Кихот је сав прожет оданошћу идеалу, ради 
кога је готов да поднесе све могуће оскудице, да 

жртвује живот. Сам живот свој цени он само у- 
толико 'ууколико је овај кадар да служи као сред- 
ство за остварење идеала, за увођење истине, прав- 
де на земљи. 


Рећи ће ми неко да је он тај свој идеал поцрпао 
својом уобразиљом из фантастичког света ритер- 
ских романа. Слажем се — и у том се састоји — 
комична страна Дон-Кихота; али сам идеал остаје 
у свој својој нетакнутој чистоти. 


Живети за себе, бринути се о себи, — Дон-Кихот 
би сматрао за стидно. Он сав живи (ако је могућ- 
но тако се изразити) изван себе, за друге, за своју 
браћу, ради уништења зла, ради противдејства си- 
лама, човечанству непријатељским — волшебници- 
ма, џиновима — то јест: насилницима, притеснио- 
цима. У њему нема ни трунке себичности, он се не 


стара за себе, он је сав самопожртвовање — оце- 
ните ту реч! — он верује, верује крепко и без освр- 
тања. 


Отуда је он неустрашив, стрпљив, задовољава се 
најскромнијом храном, најбеднијим оделом: до све- 
га тога му ништа није стало. Смеран срцем, он је 
духом велик и смео. Дирљива његова побожност 
не стешњава његову слободу. Далек од таштине, он 
не сумња у себе, у свој позив, чак ни у своје фи- 
зичке силе; воља је његова — несаломљива воља. 


Стална тежња ка једној и истој сврси даје неку 
једноликост његовим мислима, једностраност ње- 
говом уму; он зна — мало, али њему није ни по- 
требно да много зна: он зна у чем се састоји ње- 

гово дело: зашто живи на свету, а то је — најглав- 
није знање. 

Дон-Кихот може неком да изгледа час савршен 
безумник, стога што и најочевиднија опипљивост, 
материјалност, ишчезава пред његовим очима, таје 
као восак на огњу ентузиазма (он стварно у дрве- 


ним луткама види — живе Мавре, и ритере у ов- 
новима), — час умно ограничен, стога што не 
зна ни лако саосећати, ни лако уживати, — али он 


је, као дуговечно дрво, дубоко пустио жиле у тло, 
те није кадар да изневери своје уверење, нити да 
се омишља и да прелази с једног предмета на дру- 
ги. Чврстоћа његовог моралног састава. (обратите 
пажњу да је тај будалина, тај скитач-ритер — 
најморалнији створ на земљи) даје нарочиту сна- 
гу и величанство свим његовим мишљењима и 
беседама, свој његовој појави, крај свих комичних 
и понижавајућих положаја у које он непрестано 
стално пада... 


Дон-Кихот је ентузиаста, служитељ идеји, и сто- 
га је њеним сунцем обасјан. 


А шта претставља собом Хамлет2 


Анализу пре свега и себичност, и стога безверје, 
неверовање. Он сав живи за самога себе, он је се- 
бичњак; али веровати у себе — то чак ни себичњак 
не може: веровати се може само у оно што је ван 
нас и над нама. Али то ја, у које он не верује, дра- 
гоцено је Хамлету. То је полазна тачка, ка којој се он 
враћа непрестано, стога што у целом свету не нала- 
зи ничега уза шта би свом душом могао прионути. 
Он је сумњало — па се вечно маје и петља са самим 

собом; он је стално забављен не својом дужно- 
шћу, но својим личним стањем и положајем. 

Сумњајући у све на свету, Хамлет, наравно, не 
штеди ни самога себе. Ум је његов и сувише разви- 
јен да би се могао задовољити оним што он у себи 
налази. Он је свестан о својој слабости, али свака 
самосвест је сила, отуд потиче његова иронија, про- 
тивност ентузиазму Дон-Кихота. 

Хамлет са уживањем коре самога себе, стално 
мотрећи на самог себе, вечно завирујући у своју 
унутрашњост. Он до танчина зна све своје недо- 
статке, презире самога себе — и у исто време, мо- 
жемо рећи, он живи, храни се тим презирањем. 


Он не верује у себе — а ташт је и сујетан; он не 
зна шта хоће и зашто живи — а воли, и везан је за 
живот. 

»О Боже, Боже! (кличе он у другој сцени првог чи- 
на), што ли си Ти, судија неба и земље, забранио 
грех самоубиства!... Како ми бедан, празан и ни- 
штаван изгледа овај живот!" 

Али он ипак неће жртвовати тај деран и празан 
живот; он машта о самоубиству још пре појаве се- 
ни очеве, пре те страшне поруке која коначно уни- 
штава његову и онако већ слабу вољу, али он себе 
неће убити. Љубав према животу исказује се већ у 
самим тим маштама о уништењу живота! Свима 
осамнаестогодишњим младићима позната су таква 
осећања: 


То крвца ври, сувишно обиље сила! 


Него не будимо одвећ строги према Хамлету: он 
пати —- и његове патње су и болније и вредовније 

од патњи Дон-Кихотових. Овога бију груби чобани, 
злочинци што их је он ослободио; но Хамлет сам 
задаје себи ране; у његовим је рукама такође мач: 
обострано оштри мач анализе. 

Дон Кихот је, то морамо признати, збиља сме- 
шан. Његова појава — тешко те није најкомичнија 
појава коју је икад песник насликао. Његово име је 
постало смешан надимак чак у устима руских сеља- 
ка. О том сам се ја рођеним ушима уверио. Већ при 
самом помену њега, искрсава нам у уобразиљи су- 
воњава, неотесана, куконосата појава, обучена у 
смешан панцир, дигнута на жгољави скелет бедне 
раге, оног јадног, вечно гладног Росинанта коме ч0- 
век не може да одрече неко пола смешно, пола 
тронуто саучешће. 


Да, Дон-Кихот је смешан. .. Али у смеху се нала- 
зи и измирујућа и искупљујућа сила —- и, ако није 
узалуд речено: „чему се смејеш, томе ћеш и послу- 
жити", онда би се могло додати: коме си се пот- 
смехнуо, томе си ти већ и опростио, тога си готов 
чак и да заволиш. 

Напротив, спољашњост Хамлетова је привлачна. 
Његова сета, његов блед, премда не и мршав изглед 
(мати његова примећује о њему да је он пун, „опг 
зоп 15 [ае" ), црно, сомотско одело, перо за шеширом, 
отмене манире, несумњива поезија његовог говора, 
стално осећање потпуног превасходства над други- 
ма, напоредо са заједљивом забавом самопотцењи- 
вања, — све се то свету допада, све осваја. Свако- 
ме би ласкало да га сматрају за Хамлета, док нико 
не би желео да заслужи назив Дон-Кихота. 

„Хамлете-Баратински", писао је своме побратиму 
Пушкин; са Хамлетом никоме ни на памет не пада 
да се потсмева, и баш у томе и јесте његова осуда: 
волети га скоро је немогућно; само људи као што је 
био Хорацио могли су да буду одани Хамлету. О њи- 
ма ћемо после говорити. Саосећа му и жали га сва- 
ко, то је и разумљиво: скоро свако налази на њему 
неке своје рођене црте; али волети га, понављам, 
немогућно је, стога што ни он сам никога не воли. 


Да наставимо наше упоређивање. Хамлет је син 
краља кога је убио рођени брат отмичар престола. 
Отац његов излази из гроба, из „адовог ждрела", 
да заветује сина да га освети, а син се колеба, лаже 
сам себи, теши се тиме што коре и ружи самог себе, 
и најзад убија свога очува — случајно. Дубока пси- 
холошка црта, због које су се многи, чак паметни, 
али кратковиди људи усуђивали да осуђују Шекс- 
пира! 


А Дон-Кихот, бедан човек, скоро просјак, без ика- 
квих средстава и веза, стар, саморан, узима на се- 
бе да исправља зло и да штити и брани гоњене и 
вређане (потпуно туђе му) људе на свој земаљској 
кугли... Шта мари, ако се већ први његов покушај, 
да ослободи невиност од силеџије — као двострука 
беда сручи на главу саме те невиности. .. (Ту мислим 
на призор кад Дон Кихот спасава оног дечка од 
газде који га бије, а који, чим избавитељ оде, јадног 
дечка десет пута горе кажњава). Шта мари што, 
мислећи да су пред њим штетни џинови, Дон-Кихот 
напада на корисне ветрењаче. .. 

Комична кринка, навлака тих обличја не треба да 

одводи наше погледе од скривеног у њима смисла, 
јер коме би, кад жртвује себе, падало на памет да 
прво мери и израчунава све последице, сву веро- 
ватност користи од свог поступка, — тај тешко да 
је способан за самопожртвовање. Са Хамлетом се 
ништа томе слично не може десити; зар он, са ње- 
говим проницавим, финим, сумњаличким умом, — 
зар тај да падне у такву грубу погрешку! Не, он 
се неће борити са ветрењачама, он не верује у џи- 
нове... но он их не би нападао баш и кад би они 
збиља постојали. Хамлет не би стао тврдити, као 
Дон-Кихот, показујући свима и свакоме берберски 
леген, да је то прави волшебни шлем Мамбринов. 
Али ја мислим, кад би баш и сама гола истина 
стала оваплоћена пред његовим очима, да се 
Хамлет ни тада не би одлучио да стоји добар да је 
то збиља она, истина... Јер, ко зна, можда, и исти- 
не нема, и она на свету не постоји, исто као и џи- 
нови 2 

Ми се смејемо Дон-Кихоту... Али ко између нас 
сме, по савести запитавши себе, своја проша- 
ста, своја данашња убеђења, -— ко ће се одлучити 
да тврди да ће он свагда и у свакој прилици уочити 
разлику и да је правио разлику између берберског 
оловног легена и волшебног златног шлема2... 


И стога се мени чини да је главна ствар у искре- 
ности и у снази самог убеђења... а резултат... ре- 
зултат је у рукама судбине. једино нам она може 
показати да ли смо се борили са утворама, или са 
стварним непријатељима, и каквим смо оружјем по- 
крили и заштитили своје главе... Наша је ствар да 
се наоружамо и да се боримо... 

Значајно и занимљиво је држање светине, тако- 
зване људске масе, према Хамлету и Дон-Кихоту. 


Полоније је претставник масе према Хамлету; 
Санчо-Панса — према Дон-Кихоту. 


Полоније је послован, практичан, здравомисле- 
ћи, премда у исто време ограничен и брбљив ста- 
рац. Он је изврстан администратор, примеран отац. 
Сетите се само његових поука сину свом Лаерту 
приликом одласка овога у иностранство, — поука 
које се у мудрости могу такмичити са познатим на- 
редбама губернатора Санчо-Панзе на острву Бара- 
тарији. 

За Полонија је Хамлет не толико будала ко- 
лико дете, и кад овај не би био краљевски син, он би 
га презирао због његове немогућности позитивног и 
делатног остваривања својих мисли. Позната је сце- 
на са облаком између Хамлета и Полонија; сцена у 
којој Хамлет уображава да старца магарчи има за 
нас очевидан смисао који потврђује наше гледиште. .. 


Допустићу себи да вам је овде поновимо: 
Полоније. Краљица жели да говори с тобом, 
принче, н то одмах. 


Хамлет. Видиш ли онај облак Сасвим као ла- 
ставица. 


Полоније. Права ластавица. 

Хамлет. Него, канда личи на камилу. 
Полоније. Па... леђа су збиља као у камиле. 
Хамлет. Или као у кита. 

Полоније, Пљунути кит. 

Хамлет. Лепо. — ја одох код мајке. 

Зар није очигледно да је у тој сцени Полоније — 
у једно и исто време — дворанин који угађа прин- 
цу, и зрео човек који неће да се противи болесном, 
ћудљивом дечкуг Полоније ни мрве не верује Хамле- 
ту, и право има. Са свим, својственим му ограниче- 
ним самопоуздањем он приписује Хамлетову ћудљи- 
вост његовој заљубљености у Офелију, и у том се 
он, наравно, вара; али он се не вара у оцени њего- 
вог карактера. 

Хамлети су, збиља, маси непотребни; они њој 
ништа не дају, они је никуд водити не могу, јер ни 
сами никуд не иду. А и како ће да воде, кад не зна- 
ју, постоји ли земља под ногама Осим тога, Хамле- 
ти презиру масу. Ко ни самог себе не цени и не ува- 
жава — кога и шта може тај уважавати2 А и вреди 
ли се и бавити око те масе2 Она је тако груба и 
прљава! а Хамлет је — аристократа, и не само по 
рођењу. 

Сасвим нам други призор претставља сам Санчо- 
Панза. Он се, напротив, смеје Дон-Кихоту, зна врло 
добро да је овај шашав, па ипак трипут оставља свој 
завичај, кућу, жену, кћер, да пође за тим шенутим 
човеком, иде за њим свуда, трпи све могуће непри- 
јатности, одан му је до његовог последњег часа, ве- 
рује му, поноси се њиме и горко плаче клечећи крај 
бедне постеље где скончава његов бивши господар. 


Надом на неку зараду, на личну корист — та се 
оданост објаснити не може. Санчо-Панза има и су- 
више много здравог смисла; он врло добро зна да 
осим батина, штитоноша скитача-витеза скоро ни- 

шта друго нема да очекује. Него разлог његовој 
оданости треба тражити дубље; она, ако је мо- 
гућно тако се изразити, има свој корен у тешко те 
не најбољој особини масе: у њеној способнсти срећне 
и часне заслепљености (на жалост! њој су и друкчи- 
је заслепљености познате); у способности несе- 
бичног ентузиазма, презирања других личних кори- 
сти, што је за сиромаха човека скоро равно прези- 
рању насушног хлеба. 


Велика, светско-историјска особина. Маса људи 
свагда свршава тим што иде, безусловно верујући, 
за оним личностима које је раније исмевала, које је 
чак проклињала и прогонила, но које, не плашећи 
се ни њеног гоњења, ни проклетства, не бојећи се 
чак ни њеног исмевања, издржљиво и непомерно 
греду напред, уперивши свој духовни поглед у сврху 
коју само они. виде, траже, падају, дижу се и најзад 
— налазе... и с правом; јер само онај налази кога 
срце напред води. Гез дгапдез репзбез мгеплеп« ди 
соеиг, — рекао је Вовенарг. 


А Хамлети никад ништа не находе, ништа не про 
налазе, нити каквог трага за собом остављају; осим 
трага своје сопствене личности они не остављају 
иза себе никакво дело. Они не воле и не верују; па 
шта онда могу они наћиг Чак у хемији (а да не го- 
воримо о органској природи), да би се појавило не- 
ко треће, ново вештаство, потребан је спој двају; а 
Хамлети су вечно само собом заузети и забављени; 
они су самотни, па стога и неплодни. 


Али приметиће ми ко: „А Офелијар — зар Хамлет 
не воли њу2" 

Па да рекнемо коју и о њој, — а кад смо већ ту. 
тада и о Дулцинеји. 

У односима наша два типа према жени има тако- 
ђе много значајног. 


Дон-Кихот воли Дулцинеју, непостојећу женску, 
и готов је свој живот за њу да даде (сетите се ње- 
гових речи, кад он, побеђен, бачен у прашину, каже 
свом победнику који је већ измахнуо на њ својим 
копљем: — Прободи ме, витеже, али нек не послу- 
жи моја немоћ смањењу доброг имена и славе 
Дулцинејине; ја ипак, и овакав, тврдим да је она нај- 
савршенија лепотица на свету"). 

Он воли идеално, чисто, у толикој мери идеално 
да чак и не подозрева да предмет његове страсти 
уопште и не постоји; у толикој мери чисто да кад 
се Дулцинеја јавља пред њим у обличју грубе и 
прљаве геакуше, он не верује сведочанству својих 
очију, и сматра да је то њу неки пакостан вол~ 
шебник тако претворио. 

ја сам и сам у свом веку, у својим путовањима, 
виђао људи који су умирали за тако исто непосто- 
јећу Дулцинеју, или за нешто грубо и прљаво, у 
чем су они видели остварење свога идеала, и чије су 
претварање они тако исто приписивали утицају злих, 
— у мало што не рекох: волшебника, — злих слу- 
чајности и личности, Ја сам их виђао, и кад неста- 
не таквих људи на свету, нека се занавек и књига 
историје затвори! У њој тада неће имати шта да се 
чита. 


Од чулности нема ни трага код Дон-Кихота; све 
су његове маште стидљиве и безгрешне, и тешко да 

се он у тајној дубини свога срца и нада на коначно 
сједињење са Дулцинејом, тешко те се чак и не бо- 
ји тог сједињења! 

А Хамлет Зар он воли2 Зар би се и сам иро- 
нични његов творац, најдубљи зналац човечанског 
срна, одлучио да даде том себичњаку, том сумња- 
лу, прожетом свим разједајућим отровом анализе — 
како заљубљено, одано срцег Шекспир није пао у ту 
противуречност, и пажљивог читаоца не би стало 
неког великог труда да се увери да Хамлет — чо- 
век чулан и чак потајно сластољубац — (не смеје се 
узалуд дворанин Розенкранц кад Хамлет пред њим 
каже како су му жене досадиле), да Хамлет, велим, 
не воли, но се само претвара, па и то нехатно, 
да воли. За то имамо сведочанство самог Шекспи- 
ра. У првој сцени трећег чина Хамлет говори Офе- 
лији; 

„ја сам те некад волео!" 


Офелија: „Принче, ви сте ме нагнали да вам 
верујем". 

Хамлет; „А ниси требала да верујеш!... Јате 
нисам волео". 

И рекавши ту последњу реч, Хамлет је далеко 
ближи истини но што је и сам мислио. Његова осе- 
ћања према Офелији, створу невином и до светости 
јасном, или су цинична (сетите се његових речи, 
његових двосмислених напомена кад он, у сцени са 
оном претставом на позорници, иште од ње дозво- 
лу да јој... легне у крило!), или су голе фразе (0- 
братите пажњу на сцену између њега и Лаерта, кад 
он скаче у гроб Офелијин, па говори језиком до- 

стојним Брамарбаса или капетана Пистоља: „Сто 
тисућа браће не могу се са мном у препирку упу- 
штати! нека се на нас милион брда сурва!" ит. д.). 

Сви његови односи према Офелији ипак за њ ни- 
су ништа друго но опет занимање самим собом, и у 
усклику његовом; „о, нимфо! сети ме се у својим 
светим молитвама", ја видим једино његову дубоку 


свесност о сопственој болној немоћи — немоћи да 
заволи; — које се скоро сујеверно клања „светињи 
чистоте", 


Него доста је било говора о тамним странама 
Хамлетовог типа, о оним странама које нас баш сто- 
га тим већма боле и тиште што су нам ближе и ра- 
зумљивије. Потрудимо се да оценимо оно што је у 
њему оправдано, па стога и вечно. 

У њему је оваплоћено начело одрицања, оно исто 
начело које је други велики песник, оделивши и 
одвојивши га од свега чисто-човечанског, приказао 
у обличју Мефистофела. Хамлет, то вам је исти 
Мефистофел, али Мефистофел затворен у живи 
круг човечанске природе; отуд његово одрицање 
није зло, оно је уперено против зла. Хамлетово 
одрицање сумња у добро, али у погледу зла код ње- 
га не постоји сумња, и он с њим — са злом — сту- 
па у жестоку борбу. У то добро, оно —- то одрицање 
— сумња, то јест, оно подозрева и не верује у ње- 
гову истинитост и искреност, и напада на њега, али 
ве као на добро, него као на патворено, фалсифи- 
ковано добро, под чијом се кринком ипак крије 
зло и лаж, његови исконски непријатељи. Хамлет 
се не цери демонски-безучесним кикотом Мефи- 
стофеловим; у самом његовом горком осмеху осе- 

ћа се и сета која говори о његовим патњама, па нас 
стога мири с њим. 


Вечно сумњање, скептицизам Хамлетов није ни 
индиферентизам, и у том се састоји његов значај и 
вредност. Добро и зло, истина и лаж, лепота и ру- 
гоба не сливају се код њега у једно случајно, немо, 
тупо нешто. Скептицизам Хамлетов, не верујући у 
данашње остварење истине, непомирљиво ратује са 
лажју, и већ тиме постаје једним из главних побор- 
ника оне истине у коју не може потпуно да пове- 
рује. 

Али у одрицању, као у огњу, налази се разорна 
сила — и како да задржи ту силу у границама, ка- 
ко да јој укаже где управо треба она да се задржи, 
да застане, кад је и оно што она има да искорени, и 
оно што треба да поштеди, често нераскидно 
једно с другим сливено и свезаног Ето где нам се 
јавља тако често опажена трагична страна чове- 
чанског живота: за делање потребна је мисао; али 
мисао и воља се разјединили, и из дана у дан се све 
више разједињују... 


Апа ећиз (ће пабуе ћџие ог гезојиноп 

15 аскнед ојег ђу (ће раје саз ог Фоџаће ... 

(Урођено руменило воље 

Бледи и разболева се, покривајући се бледилом ми- 
сли...) 


каже нам Шекспир устима Хамлетовим... И ето, 
с једне стране стоје Хамлети који мисле, свесни, који 
често све обухватају, али који су често и некорисни 
м осуђени на непомичност; а с друге — полу-без- 
умни Дон-Кихоти, који само стога и доносе корист 

и покрећу људе, што они виде и знају само једну 
једину тачку, која често чак и не постоји у оном 
обличју у којем је они виде. И нехотице се рађају 
питања: па зар је потребно бити луд да би се могло 
веровати у истину И зар ум, који је освојио самог 
себе, тим истим лишава себе све своје снаге 

Далеко би нас одвело чак и површно расправљање 
тих питања. 

Ограничићу се напоменом да у тој раздвојености, 
у том дуализму који сам поменуо, морамо гледати 
основни закон свега човечанског живота. Сав овај 
живот није ништа друго но вечно мирење и вечна 
борба двају непрестано разједињених и непрестано 
сливајућих се начела. Кад се не бих бојао да упла- 
шим ваше ухо философским изразима, ја бих се од- 
лучио да кажем да су Хамлети израз основне цен- 
трипеталне силе природине, по којој све што живи 
сматра себе за центар створења, а на све остало 
гледа као да постоји само за њега (тако се кома- 
рац који је сео на нос Александра Македонског, са 
спокојном увереношћу у своје право, хранио њего- 
вом крвљу као храном која му следује; сасвим тако 


исто и Хамлет, мада презире себе, — што комарац 
међутим не чини, — стално односи све на самог 
себе.) 


Без те центрипеталне силе (према средишту те- 
жеће силе себичности) природа не би могла битиса- 
ти, исто тако као што ни без оне друге, центрифу- 
галне (од центра даље бежеће) силе, по чијем за- 
кону све постојеће постоји само за другог. (Ту си- 
лу, то начело оданости и жртве, осветљено, као шта 
рекох, комичном светлошћу — „да не дражи гуске" 

= то начело претстављају собом Дон-Кихоти). Те 
хве силе, заостајања и покрета, конзерватизма и 
прогреса, — основне су силе свега што постоји. Оне 
нам објашњавају растење цвета, а оне нам дају и 
кључ за разумевање развића најснажнијих на- 
рода. 

Хитам да пређем од тог, можда неумесног умо- 
вања, на друге, обичније нам погледе. 

Опште је признато да је између свих творевина 
Шекспирових ваљда најпопуларнији Хамлет. Та тра- 
гедија спада у број комада који несумњиво и сваки 
аут пуне позориште. При савременом стању наше 
публике, при њеној тежњи ка самосвести и разми- 
шљању, при њеној сумњи у саму себе и њеној мла- 


кости — та појава је појмљива. Али, не говорећи о 
лепотама којих је препуна та, можда најзначајнија 
творевина најновијег духа, — немогућно је да се 


човек не диви генију који је, будући и сам у многом 
вродан своме Хамлету, одвојио га од себе слободним 
замахом творачке силе — и поставио његово обличје 
на вечно изучавање потоњим нараштајима. 

Дух који је створио тај лик, дух је северног ч0- 
века, љух рефлексије и анализе, дух тежак, мрачан, 
зишен хармоније и сјајних лепота, незаокругљен у 
лепе, често ситне форме, али дубок, снажан, разно- 
лик, самосталан, руководећ. Из самих недара сво- 
јих извукао је он тип Хамлета, те је тим самим по- 
казао да и у области поезије, као у другим обла- 
стима народног живота, он стоји изнад свог рође- 
тог порода, стога што га потпуно разумева. 

Дух јужнога човека починуо је на творевини Дон- 
Михота, дух светао, весео, наиван, пријемчив, који 

не рони у дубину живота, не захвата далеко, али као 
огледало одразује све његове појаве, ја не могу 
овде да се одупрем жељи, — не да повучем пара- 
лелу између Шекспира и Сервантеса, — него само 
да укажем на неке тачке разлике и сличности међу 
њима. 

Шекспир и Сервантес, помислиће неко, — па ка- 
кво ту може бити упоређење2 Шекспир — тај ги- 
гант, полубог... Да; али не испада ни Сервантес 
пигмеј пред тим гигантом који је створио „Краља 
Лира", — но човек, — и то човек у пуној мери. А 
човек има право да чак и пред полубогом стоји на 
својим рођеним ногама. 

Неоспорно, Шекспир силно надмаша Сервантеса 
— и не њега само — богатством и снагом своје 
уобразиље, сјајем највише поезије, дубином и вели- 
ким домашајем огромног ума. Али зато опет, ви у ро- 
ману Сервантеса нећете наћи ни натегнутих досе- 
така, ни неприродних, претераних поређења, ни 
неукусно сладуњавих кончети; нећете наићи на ње- 
говим страницама онолику масу одрубљених глава, 
ископаних очију, свих тих река крви, тог гвозде- 
ног и тупог зверства, грозног наслеђа средњега ве- 
ка, варварства који спорије ишчезавају из северних, 
упорних природа. А, међутим, и Сервантес је, као и 
Шекслир, био савременик Вартоломејске Ноћи. И 
још дуго после њих спаљивани су јеретици и крв 
се лила; а хоће ли и престати икад да се пролива 2 


Средњи век се исказао у „Дон-Кихоту" као од- 
блесак провансалске поезије, басновитом грацијом 
оних истих романа којима се Сервантес тако до- 
бродушно потсмевао, и којима је, међутим, и сам 

он платио последњи данак својим „Персилесом и Си- 
гисмундом" > Шекспир узима своја обличја одасвуд 
— с неба, са земље — за њега забрана не постоји; 
ништа не може да избегне његов свепродирући 
поглед; он их истрза, ишчупава неодољивом сна- 
гом орла који као стрела јури на свој плен. 

Сервантес умиљато изводи пред читаоца своје 
немногобројне ликове, као отац своју децу. Он узи- 
ма само оно што му је блиско и присно, али зато 
му је то блиско — тако познато! 

Све човечанско изгледа подвласно снажном ве- 
лебном генију енглеског песника; Сервантес црпе 
своје богатство једино из своје душе, јасне, кротке, 
богате животним опитом, али не озлојеђеним њиме; 
није се узалуд Сервантес, у току седмогодишње 
тешке заробљености учио, као што је сам говорио, 
науци стрпљења. Круг њему подвластан ужи је 
од Шекспировог; али се у њему, као и у сваком оде- 
литом живом створу, огледа све човечанско. 

Сервантес вам неће засенути очи муњевитом речју, 
он вас не потреса титанском силом победоносног 
надахнућа; његова поезија није шекспирско, неки 
пут и мутно море, него је то — дубока река која 
мирно протиче између разноликих обала. И мало по 
мало занет, запљускиван са свих страна њеним 
прозрачним таласима, читалац се драговољно пре- 
даје истински-епској тишини и лакоћи њене матице. 


Уобразиља радо изазива пред собом ликове сво- 
јих вршњака-песника, који су и умрли у један 


: Познато је да се његов ритерски роман „Персилес и Си- 
ризмунда" јавио после првог дела „Дон - Кихота". 

и исти дан, 26 априла 1616 године. Сервантес веро- 
ватно није ништа знао о Шекспиру; но велики тра- 
гик, у тишини свог Стратфордског дома, камо се 
био усамио за три године пре смрти, могао је про- 
читати знаменити роман, који је био још тада преве- 
ден на енглески језик... 

Слика достојна четкице сликара-мислиоца: Шек- 
спир чита Дон-Кихота! Благо земљама у којима ни- 
чу такви људи, учитсљи савременика и потомака! 
Вечно свежи ловор, којим се увенчава велики чо- 
век, спушта се и на чело његовог народа. 

Завршујући своју, ни издалека потпуну студију, ја 
молим за дозволу да вам саопштим још неколико 
оделитих примедаба. 

један енглески лорд (добар судија у тој ствари) 
називао је једном преда мном Дон Кихота обрасцем 
правог џентлмена. И збиља, ако је једноставност и 
мирноћа понашања обележје које одликује такозва- 
ног отменог човека, онда Дон Кихот има потпуно 
право на то име. 

Он је прави хидалго, — хидалго чак и тада кад 
му кнежеве враголанке-служавке све лице насапу- 
не. једноставност његових манира потиче из не- 
статка онога што бих се ја решио да назовем ње- 
говим самољубљем, а не уображеношћу. Дон Кихот 
није много самим собом забављен и, уважавајући 
себе и други свет, ни не пада му на памет да се 
фбрма. А Хамлет, при свим својим господским, 
отменим приликама, мени изгледа, извините за 
француски израз: ауапЕ дЧез атз де рагуепи — чини 
утисак скоројевића. Он, немиран и досадан, честе 
груб и неотесан, позира и изиграва ролу. Но зато 

му је дата способност самосвојног и згодног изра- 
жавања, сила својствена свакој личности која раз- 
мишља и себе разрађује, и стога посве недоступна 
Дон Кихоту. 

Дубина и танчина анализе код Хамлета, његова 
многострана образованост (не треба губити из ви- 
да да је он био студенат витенбершког универзи- 
тета) развише код њега укус скоро непогрешив. Он 
је изврстан критичар; његови савети глумцима су 
поражавајући тачни и умни; осећање лепога је скоро 
тако исто јако у њему као осећање дужности код 
Дон-Кихота. 

Дон-Кихот дубоко цени све постојеће установе, 
религију, владаре и кнежеве, но у исти мах је сло- 
бодан, и признаје слободу других. Хамлет грди кра- 
љеве и дворане, —— и у суштини је насртљив и не- 
трпљив. 

Дон-Кихот је тек нешто мало писмен; Хамлет је 
вероватно водио свој дневник. Дон-Кихот, при свем 
свом оскудном образовању, има одређен начин ми- 
шљења о државним пословима, о администрацији; 
Хамлет нема кад, а нема ни зашто да се тиме бави. 


Много се протествовало против бесконачног ба- 
тинања што га Сервантес товари на јадног Дон- 
Кихота. ја сам раније напоменуо да у другом делу 
романа јадног ритера већ скоро и не бију. Али ћу 
још да додам да би се он без тих батина мање до- 
падао деци, која тако грамжљиво читају његове пу- 
столовне доживљаје, па и нама маторима он би се 
показао не у својој правој светлости, него некакое 
хладно и надмено, што би опет противречило њего- 
вом карактеру. 

ја малочас поменух да га у другом делу већ не 
туку; али на самом крају тог дела, пошто је Дон- 
Кихота коначно савладао ритер Сјајног Месеца, 
преобучен у бакалавра, после његовог одрицања од 
ритерства, кратко време пре смрти, — чопор свиња 
свега га ногама изгази. Једном сам имао прилику 
да чујем замерке Сервантесу — зашто је он то на- 
писао, као понављајући старе, у качару бачене 
шале. 

Али и ту је Сервантеса руководио инстинкт ге- 
нија: — у самом том ружном догађају лежи дубок 
смисао. Гажење свињским ногама дешава се свагда 
у животу Дон-Кихота — а нарочито у последње им 
дане. То је последњи данак што га они морају да 
плате грубој случајности, равнодушном и дрском 
неразумевању уличног пука... То је шамар фарисе- 
| а а 

После тога они могу да умру. Они су прошли 
кроз пламен живог огња, извојевали су себи бесмр- 
тност — и она се отвара пред њима. 

Хамлет зна, кад му треба, да буде и подмукао, па 
чак и немилосрдан. Сетите се само погибије два дво- 
ранина што их је краљ послао у Енглеску, а које је 
посланство он удесио; сетите се његовога говора о 
Полонију, кога је он убио. Уосталом ја у том видим, 
као што рекох, одјек тада тек минулог средњег ве- 
ка. С друге стране пак, ми у честитом, искреном 
Дон-Кихоту морамо уочити наклоност ка полусве- 
сној, полуневиној превари, ка ласкању самом себи — 
наклоност која је скоро свагда присутна у уобра- 
зиљи једног ентузијаста. Његову причу о том шта 
је он видео у Монтезиносовој пећини, очигледно је 

он сам и измислио, али није могао да обмане лука- 
вог геака Санчо-Панзу. 

Хамлет — од најмањег неуспеха клоне духом и 
жали се; а Дон Кихот, издеветан од робијаша на га- 
лијама у толикој мери да не може да се макне, ни 
мало не сумња у успех свог предузећа. Тако је, ка- 
жу, Француз Фурије сваког дана, у току много го- 
дина, одлазио на састанак са Енглезом кога је он 
преко новина позивао да му да милион франака ради 
извођења његових планова -— а који му се, наравно, 
никад није јављао. 

То је, неоспорно, веома смешно; али ево шта ме- 
ни долази у главу: стари јелини говорили су да њи- 
хови богови знају да буду и завидљиви, ла су, у 
случају потребе, сматрали за корисно да их укро- 
ћавају добровољним жртвама (сетите се прстена 
што га је Поликрат бацио у море). Па што не бисмо 
и ми помислили да известан део смешнога неми- 
новно мора да се уплете у поступке, у сам карактер 
људи позваних на велико ново дело, као данак, као 
жртва која ће умирити — завидљиве боговег Па 
ипак, без тих смешних особењака-проналазача, ч0- 
вечанство се не би напред кретало — па Хамлети 
не би имали о чем да мисле и мудрују. 


Да, понављам: Дон Кихоти налазе, Хамлети раз- 
рађују. Али, запитаће ме неко, како то могу Хамлети 
нешто разрађивати, кад они у све на свету сумња- 
ју и ничему не верујуг Ма то ћемо им ми одговори- 
ти да, по мудрој уредби природиној, потпуних, са- 
вршених Хамлета, исто тако као ни савршених 
Дон-Кихота, уопште и нема: то су само крајњи изра- 
зи двају праваца, путоказни стубови које су песни- 

ци истакли на два различита пута. Њима живот те- 
жи, никад их не достижући. Не треба заборављати 
да, као што је начело анализе доведено у Хамлету 
до трагизма, тако је и начело ентузијазма у Дон- 
Кихоту — до комизма, а у животу се потпуно ко- 
мично и потпуно трагично ретко налази. 

Хамлет много добија у нашим очима од Хорације- 
ве оданости према њему. То лице је прекрасно и 
често га сретамо у данашње време, што служи на 
част нашој епохи. У Хорацију гледамо тип следбе- 
ника, ученика у најбољем смислу речи. Са каракте- 
ром стоичким и искреним, са пламеним срцем, са 
малко ограниченим умом, он осећа свој недостатак 
и скроман је, што ћете ретко видети код ограниче- 
них људи. Он жуди за поуком, за упутством, и сто- 
га осећа страхопоштовање према интелигентном 
Хамлету, и одан му је свом силом своје честите ду- 
ше, не тражећи чак ни узајамност. Он му се пот- 
чињава не као принцу, него као глави. 

једна између најглавнијих заслуга Хамлета са- 
стоји се у том што они образују и развијају људе 
сличне Хорацију, — људе који, примивши од њих 
семена мисли, оплођују их у свом срцу, пак их по- 
сле разносе по васколиком свету. 

Речи којима Хамлет признаје Хорацијев значај 
чине част и њему самом. У њима се изражавају ње- 
гови сопствени појмови о високом достојанству Ч0- 
вековом, његове благодарне тежње, које у њему ни- 
какав скептицизам није био кадар да ослаби. 


»Чуј, — каже он њему: 


Од оног доба како је ово срце 
Постало владарем својих избора 


И научило да човека од човека разликује, — 
Оно је изнад свију тебе изабрало. 

Патећи се, као да ипак ниси патио: 
Примао си и ударце — и дарове судбине, 
Благодарећи и за једно и за друго. 

Благо ли теби: разбор и страсти су се 

У теби тако сложили да не служиш 

Срећи као свирала, не издајеш 

По њеном ћефу, какве она хоће звуке. 
Дај ми јуначину кога страст 

Не би робом начинила — па ћу га 

Као зеницу очњег вида чувати — 

Сакрићу га у најсветији тајник моје душе, 
Као што сам и тебе сакрио... 


Поштен скептичар свагда цени стоика. Кад се 
распадао старински, јелински и римски свет, —— а 
и у свакој епохи, сличној том добу, — најбољи љу- 
ди су се спасавали прибегавајући стоицизму, као 
једином уточишту где се још могло очувати чове- 
чанско достојанство. Скептици, ако нису имали сна- 
ге да умру — „да се отправе у онај крај одакле се 
још ниједан путник није враћао", — постајали би 
епикурејци. Појава разумљива, тужна и сувише нам 
позната. 

И Хамлет, и Дон-Кихот умиру дирљиво; али како 
су различити последњи часови обојице! Дивне су по- 
следње речи Хамлетове. Он се умирује, стишава, на- 
ручује Хорацију да живи, даје свој предсмртни глас 
у корист млађаног Фортинбраса, ничим не умрља- 
ног претставника права на наследство престола... 
Али поглед Хамлетов не обраћа се напред... „Оста- 
ло је... ћутање", каже умирући скептик — и зби- 
ља занавек умукне. 

Смрг Дон-Кихотова навејава нам на душу неиска- 
зану милину. У том тренутку сав велики значај тога 
лица постаје сваком јасан и разумљив. Кад му 
бивши његов штитоноша, желећи да га утеши, ка- 
же да ће се они ускоро опет кренути на ри- 
терске пустоловине: „Не, — одговара му самртник, 
— све је то за навек прошло, и ја вас све молим за 
опроштај. Ја сад већ нисам Дон-Кихот, ја сам сад 
опет Алонзо добри, као што су ме некад звали, — 
Мопзо е! Вџепо'. 

Та реч је збиља дивна; помињање тог надимка 
први и последњи пут у роману — потреса читаоца. 
Да, само та једна реч има још значење пред лицем 
смрти. Све ће проћи, све ће ишчезнути, највиши 
ранг, власт, свеобухватајући геније, све ће то у 
прах да се распе... 


Све велико земаљско 
Разлеће се као дим... 


— али добри поступци човекови се неће као дим 
разлетети; они су дуговечнији и од најсјајније ле-~ 
поте; „све ће да мине, рекао је апостол, једина ће 
љубав да остане и траје". 

ја немам више шта да додајсм после тих речи. 
ја ћу се сматрати за срећног ако сам упозоравањем 
на ова два основна правца човечанског духа, о ко- 
јима сам сад пред вама говорио, изазвао у вама 
неке мисли, можда чак с мојима и несагласне, — ако 
сам, макар и приближно, испунио свој задатак и ни- 
сам заморио вашу благонаклону пажњу. 


1860 г. 

ХП А. С. Пушкин. 


Говор, одржан на јавној седници Друштва љубитеља руске 
ињижевности, поводом открића споменика А. С. Пушкану 
у Москви. 


Моштована господо, подизање споменика Пушки- 
ну, у чему је учествовала, чему саосећа сва обра- 
зована Русија, и на откривање којега се скупило тако 
много наших најбољих људи, претставника земље, 
владе, науке, књижевности и уметности, — ово по- 
лизање претставља нам се као данак дужне љубави 
хруштва према једном од најзаслужнијих његових 
чланова. Постараћемо се да у неколиким потезима 
одредимо смисао и значај тој љубави: 


Пушкин је био први руски уметник-песник. Умет- 
аост његова, узимајући ову реч у оном широком 
смислу који прикључује у њену област и поезију, 
— уметност, као оцргавање, оличење идеала који 
леже у основама народног живота и који одређују 
његову духовну и моралну физиономију, — чини 
једно од основних човекових својстава. Већ предо- 
сећана и показана у самој природи, уметност — ве- 
штина — јавља се, истина, такође као подражава- 
ње, али већ одуховљено, у најраније доба народ- 
нога постојања, као нешто битно човечје. Дивљак 
каменога доба, који је нацртао кременовим врхом 
на удешеном одломку кости медведову или лосову 
главу, престао је већ да буде дивљак, животиња. 
Али само онда кад стваралачком снагом одабра- 
них људи народ достиже до свесно-потпуног, ори- 
гиналног израза своје уметности, своје поезије, — 

ов тим самим објављује своје право на сопстве- 
но место у историји, он добива свој духовни облик 
и свој глас, он ступа у братство са другим народи- 
ма, који су га признали. Не назива се узалуд Грчка 
отаџбином Омира, Немачка — Гетеа, Енглеска — 
Шекспира. Не мислимо да одричемо важност дру- 
гих појава народнога живота — у области верској, 
државној и т. д., али ту особину, на коју смо мало- 
час указивали, даје народу његова уметност, његова 
поезија. И томе се не треба чудити: народна умет- 
ност је његова жива, лична душа, његова мисао, 
његов језик у вишем значењу те речи. Достигнувши 
својега потпунога израза, она постаје својина це- 
лога човечанства, чак и више него наука, баш због 
тога што је она човечја душа која звучи, мисли и 
која не умире, јер може да надживи физичко по- 
стојање својега тела, својега народа. Шта нам је 
остало од Грчке Њена душа нам је остала! Ре- 
лигиозне форме, а за њима научне, такође наджив- 
љују народе у којима су се оне јавиле, али по ономе 
што у њима има општега, вечнога; поезија, уметност 
— по ономе што у њима има личнога, живога. 


Пушкин, понављамо, био је наш први песник 
уметник. У песнику, као у потпуном изразиоцу на- 
родне суштине, спајају се два основна њена наче- 
ла: начело осетљивости и начело самоделања, жен- 
ско и мушко начело, — усудили бисмо се да додамо. 
Код нас, Руса, који смо касније него други сту- 
пили у круг европских породица, оба ова начела 
добивају нарочиту боју; осетљивост код нас се 
јавља двојствено: и на сопствен живот и на жи:от 

других западних народа са свима његовим богат- 
ствима и, каткад, горким за нас плодовима; а само- 
делање наше добива такође некаку нарочиту, не- 
равномерну, бурну, други пут свакако генијалну 
снагу: она мора да се бори са туђом компликовано- 
шћу и са сопственим противуречностима. Сетите се, 
поштована господо, Петра Великога, природа које- 
га је некако родбинска самом Пушкину. Није без 
ничега он гајио према њему нарочито осећање обо- 
жавања са љубављу. Ова двојствена осетљивост, 0 
којој смо мало пре говорили, значајно се одразила у 
животу нашега песника: најпре рођење у старој 
племићској кући, затим туђинско васпитање у ли- 
цеју, утицај тадашњега друштва, прожетога са 
стране донетим принципима: Волтер, Бајрон и ве- 
лики народни рат 1812 године, а тамо — удаљава- 
ње у дубину Русије, гњурање у народни живот, на- 
родни језик, и позната старица дадиља са њеним 
епским причањем. Што се пак тиче самоделања, 
оно се у Пушкину пробудило рано и, изгубивши 
брзо свој истраживачки, неодређен карактер, обр- 
нуло се у слободно стварање. Њему није било ни 
осамнаест година кад је Батјушков, прочитавши 
његову елегију „Ишчезава полетела леја облака", уз- 
викнуо: „Злочинац, како је он почео да пише!" 
Батјушков је био у праву: тако још није нико пи- 
сао у Русији. Можда је, узвикнувши „злочинац!", 


1 Костантин Николајевић Батјушов један од најистакну- 
тијих песника прве четвртине деветнаестога века, који је при– 
псе 40 унеколико неокласичарима, — Прим. прев. 

Батјушков нејасно предосећао да ће се неки ње- 
гови стихови и конструкције назвати пушкинским, 
иако су се јавили пре Пушкина. „Ре депје ргепа зоп 
ћлеп рагбоше оп 1 је (гоџуе',1 гласи француска посло- 
вица. Независан Пушкинов геније убрзо се, ако се не 
узму у обзир ретка и безначајна отступања, осло- 
бодио од подражавања европским узорима и од са- 
блазни дотеривања на народан начин певања. Такво 
дотеривање, као и уопште дотеривање на народ- 
ност, исто тако је неумесно и бесплодно као и пот- 
чињавање туђим ауторитетима; као најбољи доказ 
за то служе с једне стране Пушкинове бајке, а с 
друге „Руслан и Људмила", најслабија од свих ње- 
гових творевина. Са неумесношћу подражавања ту- 
ђим ауторитетима сложиће се, наравно, сви, али 
ће, можда, неко рећи: ако песник у својим тво- 
ревинама не буде стално имао у виду, имао циљ — 
рођени народ, он никад неће постати његов песник: 
народ, прост народ неће га читати. Али, поштова- 
на господо, кога великог песника читају они које 
убрајамо у прост народ2 Немачки прост народ не 
чита Гетеа, француски — Молијера, чак енглески 
не чита Шекспира. Њих чита — њихова нација. Сва- 
ка уметност је подизање живота у идеал: они који 
стоје на обичној подлози, на подлози свакидашње- 
га живота, остају ниже од тога узраста. То је врх до 
којега се треба подићи. Па ипак су Гете, Молијер 
и Шекспир народни песници у правом значењу те 
речи, т. ј. национални су. Дозволићемо себи упоре- 


+ Геније се користи свим што нађе. — Прим. прев. 

ђење: Бетховен, например, или Моцарт, несумњиво 
су национални немачки композитори, и њихова му- 
зика је поглавито немачка; међутим, ни у једној њи- 
ховој творевини нећете наћи трага не само позај- 
мљивању од простонародне музеке, већ чак ни 
сличности са њом, баш зато што је ова народна, 
још стихијска музика прешла к њима — у њихово 
тело и крв, оживотворила их и потонула у њима 
исто онако као и сама теорија њихове уметности, — 
као што ишчезавају, например, граматичка прави- 
ла у живом песничком стварању. У другим, још 
више удаљеним од те свакодневне подлоге, више 
у себе затвореним гранама уметности, сам назив 
„народна“ не може се ни замислити. Постоје на- 
ционални сликари: Рафаел, Рембрант; народних 
сликара нема. Приметићемо узгред, да истица- 
ње лозинке народности у уметности, поезији, књи- 
жевности јесте особина слабих, још незрелих пле- 
мена, или оних што се налазе у ропству, у стању 
угњетавања. Њихова поезија треба да служи дру- 
гим, наравно, важнијим циљевима — чувању само- 
га њихова постојања. Хвала Богу, Русија се не налази 
у сличним приликама; она није слаба ни потчи- 
њена другом племену. Она не треба да се боји за 
себе и да љубоморно чува своју самосталност; све- 
сна своје снаге, она чак воли оне који јој указују на 
њене недостатке. 

Да пређемо на Пушкина. Питање, може ли се он 
назвати националним песником, у смислу Шекспи- 
ра, Гетеа и др. оставићемо сад отвореним. Али 
нема сумње да је он створио наш песнички, наш 


књижевни језик, и да ми и наши потомци треба 
само да идемо путем који је утро његов геније. 
Из наведенога могли сте се већ уверити да ми не 
можемо да делимо мишљење оних, наравно, са- 
весних људи, који тврде да прави руски књижевни 
језик уопште не постоји; да ће нам га дати само 
прост народ, заједно са другим спаситељним уста- 
новама. Насупрот, ми налазимо у језику који је 
створио Пушкин све услове животворности: руско 
стваралаштво и руска осетљивост складно су се ује- 
диниле у том дивном језику, и Пушкин је сам био 
диван руски уметник. 


Баш руски! Сама суштина, све особине његове 
поезије поклапају се са особинама, са суштином 
нашег народа. И не говорећи о мушкој лепоти, снази 
и јасноћи његова језика — она простодушна истина, 
отсутност лажи и фраза, простота, она отвореност 
и поштење осећаја -— све те добре особине добрих 
руских људи задивљују у Пушкиновим творевина- 
ма, и не само нас, његове сународнике, већ и оне 
од туђинаца којима је он постао приступачан. Су- 
ђења оваквих странаца бивају драгоцена: њих не 
поткупљује патриотски занос. „Ваша поезија", ка- 
зао нам је једном приликом Мериме, познати фран- 
цуски писац и обожавалац Пушкина, којега је он, 
без заобилажења, називао највећим песником сво- 
је епохе, умало не у присуству Виктора Ига, „ваша 
поезија пре свега тражи истину, а лепота се за 
овим јавља сама по себи; наши песници, насупрот, 
иду сасвим супротним правцем: они се брину пре 
свега о ефекту, оштроумљу, сјају, и, ако се поред 

свега тога њима учини да могу да не вређају 
сличност истини, они ће и то, можда, узети као до- 
датак.. .' „Код Пушкина", додао је он, „поезија се на 
чудан начин расцветава, као да је сама по себи 
никла из најтрезвеније прозе". Исти Мериме стал- 
но је примењивао према Пушкину познату изреку: 
„Ргорше соптшма фФфсеге", признајући то умење да 
се на свој начин кажу опште познате ствари као 
саму суштину поезије, оне поезије у којој се при- 
мирују идеалност и реалност. Он је такође поређи- 
вао Пушкина са старим Грцима, по равномерности 
форме и садржине лика и предмета, по отсутности 
сваких тумачења и поучних извода. Сећам се да 
је, прочитавши једном „Анчара", после последња 
четири стиха, приметио: „Ниједан најновији пе- 
сник не би могао да се на овом месту уздржи од 
коментара." Мериме се такође усхићавао Пушки- 
новом способношћу да одмах ступа !л тефаз гез,! 
да хвата „вола за рогове", како говоре Французи, 
и показивао је на његова „Дон Жуана" као на при- 
мер таквога мајсторства. 

Да, Пушкин је био средишни уметник, човек који 
стоји блиско самој средини рускога живота. Овој 
његовој особини треба приписати и ону моћну сна- 
гу оригиналног присвајања туђих облика коју нам 
признају и сами странци, — истина, под нешто ома- 
ловажавајућим именом „способности за асимила- 
пију". Ова особина му је дала могућност да створи, 
например, монолог „Тврдице ритера", под којим би 
се са поносом потписао Шекспир. За чуђење је та- 
кође у песничком Пушкиновом темпераменту она 


х У суштину ствари. — Прим. прев. 


нарочита мешавина стварности и мирноће, или, да 
се изразимо тачније, она објективност његова та- 
лента, у ком се субјективност његове личности по- 
казује само у унутрашњем жару и ватри. 


Све је тако... Али имамо ли права да назовемо 
Пушкина националним песником у смислу светско- 
га (ова се два израза поклапају често), као што 
називамо Шекспира, Гетеа, Омира2 


Пушкин није могао све да уради. Не треба за- 
боравити да је он сам морао да сврши два посла, 
која су у другим земљама одвојена целим столе- 
ћем и више, а то је: да утврди језик и да створи 
књижевност. Поред тога, над њим је такође лебде- 
ла она тешка судбина која са таквим, готово 
злурадим упорством прогања наше омиљенике, Није 
му било ни тридесет седам година кад га је она 
отргла од нас. Без дубоке туге, без некаквога тај- 
нога негодовања не могу се читати речи које је он 
написао у једном свом писму на неколико месеци 
пред смрт: „Моја се душа раширила: ја осећам да 
могу да стварам.' Да ствара! А већ се правило то 
глупо тане које је требало да учини крај његовом 
расцветалом стварању! Можда, већ се спремало 
тада и оно друго тане које се одређивало за уби- 
ство другога песника, Пушкинова наследника, који 
је почео своје поприште познатом, пуном негодова- 
ња песмом, које му је улила погибија његова учите- 
ља... Алм се нећемо задржавати на ова два тра- 
гична догађаја, тим пре трагична што су они слу- 
чајни. Из ове таме вратимо се светлости, вратимо 
се Пушкиновој поезији. 

Овде није ни место ни време да се указује на 
његове засебне творевине: то ће учинити други 
боље од нас. Ограничићемо се примедбом да нам 
је Пушкин у својим творевинама оставио мно- 
штво образаца, типова (још један несумњив доказ 
генијалне способности!), типова онога што се после 
извршило у нашој књижевности. Сетите се само 
сцене у крчми из „Бориса Годунова", „Летописа села 
Горохина" итд. А такви ликови, као Пимен, као 
главне личности „Капетанове кћери", зар не служе 
као доказ да је и прошлост живела у њему оним 
истим животом којим живи садашњост и прелдви- 
ђена од њега будућност 2 

А међутим, ни Пушкин није избегао општу суд- 
бину уметника-песника, зачетника. Он је искусио 
хладноћу савременика према себи; наредна поколе- 
ња још више су се удаљила од њега, престала су 
да осећају потребу у њему, да се васпитавају на 
њему, и само недавно опет се почело примећивати 
враћање његовој поезији. Пушкин је сам предосе- 
ћао ову хладноћу публике. Као што је познато, он 
се за последње године својега живота, у најлепшим 
данима својега стваралаштва, готово ничим није 
делио са читаоцима, остављајући у ташну такве 
творевине као што је „Бронзани коњаник". Он доне- 
кле није могао да не осети потцењивање према пу- 
блици, која је навикла да види у њему некаквога 
слаткопевца, славуја... А и како да га окривљује- 
мо, кад се сетимо да чак и тако паметан и проницљив 
човек као Баратински,: позван да заједно са други- 


1 Евгеније Аврамовић Баратински (18300—1894), литерарин 
писац. — Прим. прев. 

ма прегледа преостале после Пушкинове смрти ру- 
кописе, није се либио да ускликне у једном писму, 
адресованом такође паметном пријатељу, овако: 
„Можеш ли да замислиш шта ме највише чуди код 
свих тих песникаг Обиље мисли! Пушкин је мисли- 
лац! Зар се могло очекивати" Све је то предосе- 
ћао Пушкин. Као доказ за то служи познат сонет 
(„Песнику", 1-га јула 1830 г.), за који молимо од 
вас дозволу да га прочитамо пред вама, иако га, 
наравно, сваки од вас зна... Али не можемо одо- 
лети жељи да украсимо овим песничким златом 
наш сиромашан, прозан говор: 


Песниче, не цени народну љубав! 
Усхићених хвала проћи ће тренутан шум, 
Чућеш суд глупака и смех хладне гомиле; 
Али ти остани тврд, миран и невесео. 


Ти си цар; живи сам. Слободним путем 
Иди, куда ти каже слободан ум, 
Усавршавајући плодове омиљених мисли, 
Не тражећи награде за племенит подвиг. 


Оне су у самом теби. Ти си сам свој виши суд, 
Строжије од свих умеш да оцениш свој рад. 
Је си ли њим задовољан, строги уметниче2 


Задовољанг Онда нека га гомила грди 
И пљује на олтар где твоја ватра гори, 
И са дечјим несташлуком љуља твој троножац“. 


Пушкин ипак, у овом случају, није сасвим у праву, 
поглавито у односу према наредним поколењима. Ни- 
је била ствар у „суђењу глупака" и у „смеху хладне 
гомиле"; узроци хлађења публике лежали су дубље. 
Они су доста познати. Треба само да их освежимо 

у нашем памћењу. Они су лежали у самој судбини, 
у историјском развоју друштва, у условима у ко- 
јима се рађао нов живот, који је из књижевне епо- 
хе прешао у политичку. јавиле су се неочекиване 
и, при свој неочекиваности, законите тежње, нечу- 
вене и несаломљиве потребности; јавила су се пи- 
тања на која се морало дати одговора... Тада 
није било до поезије, до уметности. Усхићавати се 
једнако „Мртвим душама" и „Бронзаним коњани- 
ком" или „Египатским ноћима“ могли су само 
страсни књижевници, поред којих су протекли 
јаки, иако мутни таласи тога новога живота. Пуш- 
кинов поглед на свет показао се узак, његово ис- 
крено саосећање нашој, каткад званичној, слави — 
застарело, његово класично осећање мере и скла- 
да — хладан анахронизам. Из белога мермернога 
храма, где је песник био жрец, где је, истина, го- 
рела ватра... али на олтару — сагоревао је... 
само тамјан, — људи су пошли на шумне тргове, 
где је потребна баш метла... и метла се нашла. 
Песник - одјек, по Пушкинову изразу, песник сре- 
дишни, који сам к себи тежи, позитиван, као жи- 
вот у миру, — смењен је од песника-весника, цен- 
трипенталнога, који тежи за другим, негативним, 
као живот у покрету. Најглавнији првобитни Пуш- 
кинов тумач, Белински —- смењен је од других су- 
дија, који су мало ценили поезију. Изговорили смо 
име Беслинскога — и, мада ничија похвала не тре- 
ба данас да се чује заједно са похвалом Пушкину, 
— ви ћете ипак, вероватно, дозволити нам да сао- 
сећајном речју одамо пошту успомени на овога нео- 
бичнога човека, кад дознате да му је судбина од- 


251 


редила да умре баш 26 маја, у дан рођења песника 
у коме је он видео више испољавање рускога ге- 
нија! 

Враћамо се развоју наше мисли. Одмах после 
прекинутога Љермонтовљева гласа, кад је Гогољ 
постао већ властодржац људских мисли, прозву- 
чао је глас песника „одмазде и туге", а за њом су 
пошли и други — и повели су са собом младо по- 
колење. Уметност која је изборила за Пушкинове 
творевине право грађанства, несумњивост својега 
постојања, језик који је створен тим творевинама, 
почела је да служи другим начелима, који су исто 
тако неопходни у друштвеном уређењу. Многи су 
видели и досад виде у тој промени просто опада- 
ње, назадак; али се усуђујемо да приметимо да 
пада, руши се само мртво, неорганско. Све што је 
живо, органски се мења — растењем. А Русија ра- 
сте, не пада. Да је слично растење, као и сваки 
раст, неизбежно скопчано са болестима, мучним 
кризама, са најгорим, на први поглед безизлазним 
противуречностима, не треба, чини ми се, ни дока- 
зивати; том нас учи не само општа историја, већ 
и историја сваке засебне личности. Сама наука нам 
говори о неопходним болестима. Али збуњивати се 
тим, оплакивати пређашњи, ипак само релативни 
мир, старати се да се вратимо к њему и да вра- 
тимо к њему друге, макар силом, — могу само 
преживели или кратковиди људи. У епохама на- 
роднога живота, које носе назив прелазних, дуж- 
ност је човека који мисли, правога грађанина своје 
отаџбине, да иде напред, не обзирући се на тешко- 
ће и често на прљавштину пута, али да иде не гу- 

бећи из вида ни за трен ока оне основне идеале на 
«војима је саграђен сав друштвени начин живота, 
чији је он жив члан. И пре десет и петнаест година 
— свечаност која је довела све нас овамо била 
би поздрављена као чин правичности, као данак 
друштвене захвалности; али, можда, не би било 
овога осећања једнодушности које прожима сад 
све нас, без разлике звања, занимања и година. Већ 
смо указали на радостан факат да се омладина 
враћа к читању и изучавању Пушкинових тво- 
ревина; али не треба да заборавимо да је узастоп- 
них поколења прошло пред нашим очима -— поко- 
лења за које Пушкиново име није било ништа дру- 
го до само име у броју других осуђених на заборав 
имена. Нећемо, свакако, да сувише оптужујемо ова 
поколења; старали смо се да укратко оцртамо 
због чега је овај заборав био неизбежан. Али не 
можемо да се не радујемо том враћању ка поезији. 
Радујемо се поглавито због тога што се наши мла- 
дићи враћају к њој не као људи који су се кајали, 
који, разочарани у својим надама, заморени соп- 
ственим грешкама, траже пристаништа и умирења 
у ономе чему су они окренули леђа. Ми пре видимо 
у том враћању знак бар некојега задовољења; ви- 
љимо доказ да бар неки од тих циљева ради којих 
се сматрало да је не само дозвољено, већ и оба- 
везно да се приноси на жртву све што није у вези 
с делом, да се сажме сав живот у једно корито, — 
ла се ови неки циљеви признају постигнути, да бу- 
дућност обећава постизање других, и ништа више 
неће сметати поезији, чији главни претставник је Пу- 
шкин, да зауме своје законито место у сред других 

законитих појава друштвенога живота. Било је вре- 
ме кад је лепа књижевност служила готово као је- 
дини изразилац тога живота; за овим је наступило 
време кад је она сасвим сишла са позорнице. .. Пре- 
бђашња област је била сувише широка; друга се су- 
зила до ништавила; нашавши своје природне грани- 
це, поезија ће се утврдити за увек. Под утицајем 


старога, али не застарелога учитеља, — ми тврдо у 
то верујемо, — закони уметности, стваралачки на- 
чини добиће опет своју снагу, и — ко знаг — 


можда ће се јавити нов, још непознат геније, који 
ће да надмаши својега учитеља — и заслужиће пот- 
пуно назив национално-светскога песника, које се 
не решавамо да дамо Пушкину, иако се не усуђујемо 
ни да му га одузмемо. 

Ма како било, Пушкинове заслуге пред Русијом су 
огромне и заслужују народно признање. Он је дао 
потпуну разраду нашему језику, који се сад, по свом 
богатству, снази, логици и лепоти облика, признаје 
чак од страних филолога једва ли не као први после 
старо-грчкога језика; он је одјекнуо типичним обрас- 
цима, бесмртним звуцима на сва питања и позиве 
рускога живота. Он је, најзад, први побб моћном ру- 
ком заставу поезије дубоко у руску земљу, и, ако је 
прашина битке, која се почела после њега, замрачи- 
ла привремено ову светлу заставу, сад, кад је ова 
прашина почела да опада, поново је засијао на ви- 
сини од њега пободени победнички стег. 

Сијај, као он, племенити бронзани личе, подигнут у 
самом срцу старе престонице, и јави наредним поко- 
лењима о нашему праву да се зовемо велики народ, 
јер се у средини тога народа родио, поред других ве- 

ликана, и такав човек! И као што је о Шекспиру ре-~ 
чено да сваки који се поново научио писму неизо- 
ставно постаје његов нов читалац, тако се ми нада- 
мо да ће сваки наш потомак који са љубављу за- 
стане пред вајарским Пушкиновим ликом и који 
разуме значај те љубави, тим самим доказати да 
је он, слично Пушкину, постао више Рус и више обра- 
зован и више слободан човек! Нека вас ова последња 
реч не зачуди, поштована господо! У поезији је сила 
која ослобођава, у њој је сила која уздиже. Зато се 
надамо да ће у недалекој будућности чак и синови- 
ма нашега простога народа, који сад не чита нашега 
песника, бити разумљиво шта значи то име: Пушкин! 
и да ће они свесно да понове оно што смо недавно 
чули из уста која несвесно шапћу: „Ово је споменик 
— учитељу!" 


Јуни, 1880 г. 


ХШ Предговор новим Пушкиновим писмима жени. 


једва ли ко може да посумња у необичну интере- 
сантност ових нових Пушкинових писама. Не гово- 
рећи већ о томе да сваки редак највећега рускога 
песника треба да је скупоцен за све његове сународ- 
нике, не говорећи о томе да у овим писмима, као и у 
оним што су се пре ових појавила, избија као стру- 
ја светли и одважни Пушкинов ум, зачуђава отво- 
реност и тачност његових погледа, једрина и нека 
нехотична лепота израза; али због нарочитих при- 
лика у којима су ова писма писана, она бацају јарку 
оветлост на сам Пушкинов карактер и дају кључ за 
разумевање многих догађаја који су следили у њего- 

вом животу, чак и онога тужнога и болнога којим се, 
као што је познато, овај живот завршио. 

Писана са потпуном отвореношћу породичних од- 
носа, без поправака, напомена и скривања, она нам 
тим јасније оцртавају песников морални лик. 

Иако је добио француско васпитање, Пушкин је 
био не само најталентованији, већ и највећи Рус сво- 
јега времена; и већ са тога гледишта његова писма 
заслужују пажњу свакога образованога Руса; за 
историчара књижевности — она су право богатство: 
обичаји, сам начин живота извесне епохе, одразили 
су се у њима кратким, али јарким потезима. 

Дозволићу себи да додам од својега имена, да 
сматрам свој избор од стране Пушкинове кћери за 
издавача ових писама као један од најпочаснијих фа- 
ката моје књижевне каријере; не могу у довољној ме- 
ри да оценим поверење које ми је она указала пре- 
невши на мене одговорност за неопходна скраћива- 
ња и избацивања. 

Можда сам унеколико заслужио ово поверење сво- 
јим дубоким поштовањем успомене на њенога ро- 
дитеља, за чијег се ученика сматрам, од. „младих 
ноката", и сматра се и сад... „Мези та зетрег адого"... 


Уосталом, брижљив преглед писама убедио ме је 
да се могло ограничити на најнеопходнија и немно- 
гобројна изостављања; већином ова изостављања 
долазе због излишне „енергије" реченице: Пушкин, 
као прави Рус, а уз то у писмима која су имала строго 
приватан карактер, није волео да се устеже. 

А не треба заборављати да је од времена писања 
ових писама прошло готово пола века и да, према 
том, кад се тиче тумачења такве личности какав 

је био Пушкин, историја ступа у своја права, и 
давнина покрива својим уваженим покровом оно што 
се могло за оно време показати као сувише интимно, 
сувише блиско појединим приватним лицима којих 
су се писма тицала. 

Сама песникова кћи, решивши да саопшти отаџ- 
бинској публици преписку својега родитеља која је 
адресована његовој жени, њеној мајци, освештала 
је, тако рећи, наше право да пренесемо цело питање 
у више узвишену и незаинтересовану, управо доку- 
ментарну сферу. 

Остаје нам само да се искрено захвалимо графици 
Н. А. Меренберг на овом поступку, на који се она, 
наравно, решила не без некојега колебања, и да 
изразимо наду да ће исто осећање захвалности осе- 
тити и доказати јој наша јавност. 


Париз. Новембар, 1877. 


ХМ Говор за трпезом, 


Одржан у Петрограду за ручком професора и књижевника, 
13-га марта 1879 г. 


Поштована господо, као одговор на све што сам 
чуо, на све те топле поздраве, ја бих требао да по- 
новим само оно што сам казао пре недељу дана у 
Москви учесницима на ручку сличном овом данаш- 
њем: нема могућности да се изрази захвалност, јер 
— где се могу наћи тако јаки изразиг Такви часови 
се не заборављају до краја живота; у њима је ви- 


1 Потанкости о овоме ручку у част Тургењева и сам текст 
говора за трпезом штампане су у „Веснику Европе"", 1879, 
април, стр. 21 и наредне. 

ша награда за писца, за свакога јавнога радника. 
Али овде, у Петрограду, у присуству многих мојих. 
другова и пријатеља, тих људи „четрдесетих годи- 
на", о којима су тако много стали да говоре у послед- 
ње време, и зближење са којима је толико примећено 
у редовима савремене младежи, чини догађај, — до- 
гађај значајан, — у присуству свих вас, поштова- 
на господо, хтео бих да поделим са вама ову доиста 
радосну мисао. Ма шта ви говорили о прекиду који 
се тобоже десио у постепеном развитку нашега. 
друштвенога живота, о расцепу између поколења, 
од којих млађе не памти и не признаје старијега, а 
старије не разуме и такође не признаје млађега, 
— и ма шта говорили, већином непозване, су- 
дије — постоји ипак област на којој се ова поко- 
лења, бар у већини, пријатељски слажу; постоје 
речи, постоје мисли, које су им једнако миле; 
постоји тежња, постоје наде, које су им заједничке; 
постоји, најзад, идеал, не далек и не нејасан, већ 
одређен, остварљив и, можда, близак, у који они под- 
једнако верују. Још недавно, врло недавно, није то 
могло да се каже; али сад је ово истина, ово је фа- 
кат, видљив за свакога непредубеђенога човека, —- 
и садашњи ручак један је од тих факата. 

Мени не треба да упорније указујем на овај 
идеал; он је разумљив и у књижевности, и у науци, 
и у друштвеном животу. Онај што у овом тренутку 
говори пред вама, написао је пре шеснаест година 
роман „Оцеви и деца". У то време он је могао само 
да покаже на несагласност која је владала тада 
између поколења; тада још није било попришта на 
коме су се она могла састати. То поприште сад по- 

стоји, ако још не у стварности, оно у могућности; 
оно је јасно за мислиочеве очи. Узалуд ће нам ука- 
зивати на нека преступна одушевљења. Појаве су 
ове дубоко тужне; али видети у њима израз убеђе- 
ња, својствених већини наше омладине, било би не- 
правично, претерано и толико исто преступно... У- 
правне снаге које владају и треба да управљају суд- 
бином наше отаџбине могу још брже и тачније него 
ми сами да оцене сав значај и сав смисао садашњега, 
казаћу отворено, историјскога тренутка. Од њих, од 
ових снага зависи да се сви синови наше велике по- 
родице споје у једно радно, једнодушно служење Ру- 
сији, — оној Русији каквом ју је створила историја, 
створила прошлост, којој треба правилно и мирно да 
се примакне будућност. Зато дозволите мени, човеку 
прошлости, човеку четрдесетих година, човеку ста- 
ром, да подигнем здравицу за младост, за будућност, 
за срећан и здрав развитак њене судбине, и да се 
остваре, најзад, речи нашега великога песника, да 
наступи могућност да сваки од нас може да ускликне 
у дубини душе: 


Надајући се слави и добру, 
Гледамо напред без бојазни! 


1879 год. 

НеРролози, писма 


— Превео Д-р Димитрије Ђуровић — 


1. Две речи о Грановском.! 
Писанпо уредницима „Савременика". 


Аисћ фе 'Тогеп зоНеп Јеђеп. 

Шилер. 
Јуче је била сахрана Грановскога. Нећу да гово- 
рим о томе како ме је јако потресла његова смрт. 
Смрт ова спада у друштвене губитке, и одјекнуће 
горким неспоразумом и болом у многим срцима по 
целој Русији. Сахрана његова била је нешто дирљи- 
во и дубоко значајно; она ће остати као догађај у 
успомени свакога њенога учесника. Никад нећу за- 
боравити оне редове људи, онај ковчег који се тихо 
љуљао на раменима студената, она гологлава и мла- 
да лица, оплемењена изразом поштене и искрене 
туге, онога нехотичнога оклевања многих људи из- 
међу разбацаних гробова, чак и тада кад је већ све 
било свршено и последња прегршт земље пала на 
прах омиљенога учитеља. . . Једна иста осећања испу- 
њавала су свакога, испољавала су се на свим устима 
н у свим погледима, сви су хтели да их што више за- 


1 Тимотије Николајевић Грановски (1813—1855), чувени 
професор московскога универзитета и један од вођа руске 
друштвене мисли четрдесетих година ХЕХ века. — Пр. прев. 


3 И мртви треба да живе. — Прим. прев, 

држе у себи, и страшно је било разилазити се... Сва~ 
ко заједничко осећање, чак и тужно, везујући људе, 
уздиже их. Сваки од оних што су дошли на гробље, 
ма каквом правцу он припадао, сувише је добро знаа 
шта је изгубио у Грановском руски живот и руска 
наука. За душе младића, још „не искушене и не замо- 
рене „спљоштеном безначајношћу" животних зађе- 
вица, таква осећања нарочито су благотворна; под 
њиховим надахнућем њихово срце куца јаче и се- 
мена будућих добрих дела и витешких поступака са- 
зревају у њему. .. Нека да Бог да ми научимо бар ту 
корист да извлачимо од наших губитака! 

Вероватно, о Грановском ће се писати много; 
дужност је његових ученика и његових колега да 
растумаче његов значај, да разјасне узроке општега 
саосећања према њему, да оцене његов утицај. 
Саопштићу вам неколико мојих успомена о њему. 
Упознао сам се са њиме 1835 г. у Петрограду, у уни- 
верситету, где смо оба били студенти, ма да је он 
био по годинама старији од мене и у време мојега 
ступања био на последњем курсу. Он се није ба- 
вио искључиво историјом; он је тада чак писао песме 
(ко их није писао у младости2); и ја нејасно пам- 
тим одломак из драме „Фаус!", који ми је он про- 
читао једне сумрачне зимске вечери, у великој и 
празној својој соби, за колебљивим сточићем, на 
ком је, место свакога чашћавања, стајала боца са 
водом и тегла са слатким. 

У том одломку Фауст је био претстављен (по ре- 
чима једне старинске немачке легенде) високо по- 
дигнут у ваздух, у стакленом сандуку, заједно са“ 
Мефистофелом; бацајући поглед на широко распро- 

стрту земљу, на реке, шуме, поља, људске станове, 
Фауст је, замишљен, пун тужнога погледа, говорио 
монолог, који 'ми се тада учинио диван... Мефисто- 
фел је ћутао; ја, уосталом, и сад не могу да себи 
претставим какве би речи ставио Грановски у уста 
ђаволу... Иронија, поглавито заједљива и жестока 
иронија, није била својствена његовој светлој души. 
Сећам се још другога вечера и другога читања: за- 
једно смо халапљиво прелиставали тек што оштам- 
пан зборник песама једнога песника, чије име је, 
ако је сад заборављено, тада било чувено по целој 
Русији. Са каквим усхићењем је Грановски поздра- 
вљао нове наде руске поезије, како се испуњавао сав 
племенитом радошћу саосећања! 


Уосталом, у Петрограду сам га виђао ретко; али 
сваки састанак са њим оставио је на мени дубок 
утисак. 

Туђ педантизму, испуњен добродушношћу која о- 
чарава, он је још тада уливао оно нехотично пошто- 
вање према себи које су тако многи касније искусили, 
Од њега је одисало нечим узвишено чистим; дата му 
је била способност (ретка и благотворна особина) 
да буди дивна осећања у души другога не убеђе- 
њима, не закључцима, већ сопственом душевном ле- 
потом: он је био идеалиста у најлепшем смислу ове 
речи, — идеалиста не у самоћи. Он је тачно имао 
право да каже: „ништа човечије није ми туђе", и 
зато се и од њега није отуђивало ништа што је 
човечје. 


Након неколико година после овога срео сам се са 
њим у Берлину. ја се тада готово нисам видео са 
њим, и нисмо се састајали... Говорећи истину, ја 

тада нисам био достојан да се са њим састанем. Уз 
то, он се у то време спријатељио са Н. В. Станкје- 
вићем, човеком о коме се не може мало говорити, 
а много — сад није за то ни место ни време. Стан- 
кјевић је имао највећи утицај на Грановскога, и део 
његова духа прешао је на њега. 

Упознао сам се са Грановским потпуно у Москви; 
али други су га много чешће виђали него ја, и могу 
да нам саопште више података О његовом москов- 
ском животу, о његовом университетском делању. 

Ограничићу се на две речи. Сви се једнодушно сла- 
жу у том да је Грановски био изврстан професор, 
да је, не узимајући у обзир његов, унеколико лаган 
говор, владао тајном праве слаткоречивости; али, 
свакако, други, судећи о њему по његовим литерар- 
ним радовима, знајући такође да на назив специја- 
листе, научника у строгом смислу речи, он није имао 
претензија, — чуде се неразумљивој тајни, снази и 
ширини његова утицаја на људе. 

Одгонетање ове тајне врло је просто: сва се она 
састоји у самој личности Грановскога. 

У складним природама, каква је била његова, 
недостаци су неопходни; кад би личност Грановскога 
била више оригинална, оштрије изражена, — млади 
његови ученици не би се обраћали к њему са таквим 
поверењем. Грановски је био приступачан у свако 
време; није никад одгурнуо од себе никога. Прожет 
сав научном мишљу, посветивши се потпуно просве- 
ћивању и образовању других, он је сматрао самога 
себе као друштвену својину; као својину свакога ко 
је хтео да се образује и просвети... Њему је сваки 
прилазио слободно, као извору покрај пута, и црпео 

је животворну течност изучавања; што је сам преда- 
вач мање додавао у ову течност својега, тим је она 
била чистија. — Своје, оригинално у његовој поуци 
било је баш то племенито самоодрицање, та отсут- 
ност личнога захтева и мудровања. Он је предавао 
науку, коју је дубоко поштовао и у коју је поштено 
веровао, како ју је сам примао, не кварећи је, не ста- 
рајући се да је савије, ако не у систем, оно у дугу. 
Овом савесношћу у предавању науке објашњава се 
необична лепота његова говора; тако светлост, про- 
лазећи кроз провидљив кристал, не мењајући своју 
суштину, игра се живим бојама. 

Људи уопште утолико имају значаја и утицаја 
уколико су потребни; а људи слични Грановском, сад 
су нам крајње потребни. Још је далеко време кад ће 
нама бити потребни специјалисти, научници; нама 
су сад потребни некористољубиви и несаломљи- 
ви службеници науке, који ће тврдом руком др- 
жати и високо подизати њену светлост, који ће, 
говорећи нам о доброти и моралу, о човечјем досто- 
јанству и части, потврдили истину својих речи 
сопственим животом... Такав је био Грановски, и 
због тога се и проливају сузе за њим, и због тога је 
он, човек без породице, био окружен таквом љубављу 
и у животу и за време смрти... Њега сад не може 
нико да замени, али ће он сам да делује за гробом, 
— делање његово ће бити дуго и благотворно. Није 
он узалуд живео — неће он умрети. У целом њего- 
вом делању није било ничега таквога што он не би 
могао гласно и јасно да призна пред свима; он је 
дању сејао своја семена, при светлости сунца, и кад 

она порасту и донесу своје плодове, у њима неће 
бити ничега горкога. .. 
Веће од те похвале и те награде нема за човека. 


Москва. Субота, 8 октобра 1855 г. 


Џ. Николај Ивановић Тургењев: 


29-ог октобра ове, 1871 године, преминуо је у сво~ 
јој вили Вербуа (Мег!-Војљз — или „Зелена Шуми- 
ца", као што ју је покојник звао), крај Буживала, у 
околини Париза, један од најзначајнијих и, до- 
даћу слободно, као одговарајући пред нелицемерним 
судом потомства, један између најблагороднијих 
руских људи, Николај Ивановић Тургењев. 

Нисам намеран да улазим сад у подробну оцену 
покојника, као политичког делатника, научника и пу- 
блицисте: дивни чланци А. Пипина, у којима се он 
тако често позива на сведочанство Николаја Ивано- 
вића и цитира га, наново су обратили у последње 
време пажњу мисаоног дела публике на тог изгна- 
ника нарочите врсте, који је, провевши скоро пола 
столећа удаљен од завичаја, живео, може се рећи, 
само Русијом и за Русију. 

Наравно, ниједан будући руски историк, кад му 
дође на ред да излаже поступне фазе нашег дру- 
штвеног развића у ХЕХ-ом столећу, неће ћутке пре- 
ћи Н. И. Тургењева. Он ће указати на њега као 
на једног од најтипичнијих претставника оне зна- 
чајне епохе којој је дато име Александровске, и 
у току које су биле засађени или изазвати зачетци 


2 Превео Јован Максимовић. 

рефорама које су биле изведене за време другог 
Александра. 

ја ћу се овде ограничити на саопштење неких 
биографских, библиографских података и мени мо- 
гућну реконструкцију личнога карактера и обличја 
човека за кога ме је осећање дубоког срдачног 
штовања везивало много више него везе нашег да- 
леког сродства. 

Николај Ивановић се родио 11 октобра 1789 го- 
дине, од оца Ивана Петровића Тургењева и Екате- 
рине Александровне, рођене Качалове. Родио се у 
Симбирску, где је и провео прво своје детињство, 
али се школовао у Москви, на Маросејци, у дому 
који је припадао његовој породици (сада је тај дом 
сопственост гг. Боткиних). 

Он је имао три старија брата: Ивана, који је 
умро у детињству, Андреју, преминулог 1803 год., 
Александра, умрлог 1845, и једног млађег, Сергија, 
који је умро 1827 године. Отац им, Иван Петровић, 
није много преживео свог љубимца Андреју, прија- 
теља Жуковског; мати им је умрла много доцније. 

Значај целе те породице Тургењевих довољно је 
познат: она је не једанпут била предмет књижевних 
и критичких истраживања. Може се без претери- 
вања рећи да су они спадали у број наших најбољих 
људи, и да су били у присним односима са другим 
најбољим људима оног времена. Њихова је делат- 
ност оставила приметан и не некористан, славан 
траг. 

Николај Ивановић, по примеру брата свог Алек- 
сандра, који је студирао у Гетингенском универзи- 
тету, такође је, 1810 и 1811 године, слушао на 
истом универзитету предавања тадашњих чувених 

професора — Шлецера, Хеерена, Гедеа и других, Он 
се бавио већином политичком економијом, финан- 
сијским и камералним наукама. 

Посетивши 1811 године Париз, где је видео Напо- 
леона на врхунцу његове славе, али већ предосе- 
ћао његов пад, — дванаесту годину провео је у Ру- 
сији, а тринаесте био је, као што је познато, прико- 
мандован знаменитом Штајну, чију је успомену он 
до старости као светињу штовао. Сам пак Штајн 
гајио је осећање пријатељства према младом свом 
ломоћнику; име Николаја Тургењева, по његовим 
речима, било је „истоветно са именом поштења и 
части". 

Николај Ивановић пратио је, у својству владиног 
комесара, нашу армију у походу од 1814 и 15 годи- 
не, а почетком 16 вратио се у Русију, крај свег од- 
враћања од стране Штајна, који је желео да га код 
себе задржи. 


Ускоро затим он издаје свој „Оглед пореске тео- 
рије". У том спису, који му је одмах прибавио углед 
и славу, он се, говорећи његовим сопственим речи- 
ма, користио сваком постојећом могућношћу да, са 
државне и финансиске тачке гледишта, нападне 
на крепосно (спахијско, чипчијско) право или, 6о- 
ље, не-право, — на тог непријатеља са којим се он 
борио целог свога века — борио се дуже од свих 
и, можда, раније од свих савременика. 


Постављен за цивилног секретара у Државном 
Савету, Николај Ивановић је 1819 г. доставио цару 
Александру, преко графа Милорадовића, мемоар,. 
са натписом: „Нешто о крепосном (робовском). 
стању у Русији." 

Мисао проведена у том мемоару састојала се у 
том да сељачком ропству може учинити крај само 
апсолутизам, да овај једини може избавити Ру- 
сију од таквог чуда и срамоте. Мисао је та пора- 
зила цара, те он рече графу да ће узети најбоље 
идеје из тога мемоара, чија племенита искреност 
није прибегавала никаквим адвокатским досеткама 
и скретањима с правога пута, и да ће он (цар) 
неизоставно учинити нешто за сељаке. 


Историји су познати узроци зашто је то обећање 
остало неиспуњено... Ми се овде нећемо у њих 
упуштати. Н. И. Тургењев био је на дужности при- 
ватног секретара до 1824 године. Пошто је отпу- 
товао из Русије, ради поправке свог здравља, апри- 
ла месеца исте године, он ју је угледао тек 1857 
године — већ као старац. Познати су и узроци који 
су начинили од човека коме као да је све обећава- 
ло сјајну каријеру, кога је очекивао министарски 
портфељ, о коме се и сам цар Александар не један- 
пут изражавао да му он једини може заменити Спе- 
ранског —— који су, велим, начинили од овога чо- 
века —— државног злочинца, осуђеног на смрт. 


Позната је и упорност са којом је Н. Тургењев, 
обарајући разлоге у извештају истражне комисије, 
доказивао да ни најмање није крив у делу од 14-ог 
кецембра. Његов непристанак да се врати из 
мностранства и да изађе пред суд решио је њего- 
ву судбину, мада у нашим законима, у то доба, за 
нејављање на позив није постојала одређена казна. 
Несрећа Н. Тургењева била је велика, силан је био 
удар који се сручио на њега; али он се и у самој 
несрећи својој могао тешити тиме што је Штајн, 

другар и наставник његове младости, одлучно и 
стално одрицао да призна оправданост његове осу- 
де... Исто је тако мислио и тако се изражавао и 
Хумболт. Са мишљењем Штајна и Хумболта су се, 
доцније, сложили били чак и неки који су — осу- 
дили били Н. Тургењева! 

Истинитост тих последњих речи могу да потвр- 
де, осим књиге „Та Еџиазје ег ]ез Виззез , писма 
Александра Тургењева брату Николају, која је по- 
којник скупио и овај мах се завршује њихово штам- 
пање у Лајпцигу (упозоравам читаоце, међу оста- 
лим, на она писма где А. И. Тургењев наводи речи 
кнеза Козловског). Породица Н. И. Тургењева сма- 
тра за своју дужност да оствари његову намеру, те 
ће се та писма ускоро и појавити на свет. Корек- 
турни примерак тих писама налазио се у мојим ру- 
кама, и ја могу да будем сведок колико су та пи- 
сма занимљива и важна за изучавање епохе која је 
настала после 1825 године. Писма нам та приказу- 
ју у веома привлачној светлости самог А. И Тур- 
гењева, човека, у колико ја могу да судим, кога наш 
нараштај није сасвим тачно оценио. 

Николај Тургењев, изгубивши у иностранству 
нежно вољеног брата Сергија (дубока међусобна 
оданост свих чланова породице Тургењевих њихова 
је нарочита породична црта), удаљио се у први 
мах у Енглеску, затим у Швајцарску, где се упо- 
знао са будућом својом женом, Кларом, ћерком 
једног Сардинца, маркиза Виарис, храброг офици- 
ра Наполеонових армија, коме су другари на боји- 
шту код Пруског Ајлау-а једногласно досудили ти- 
тулу барона империје, којом је била одликована 
њихова дивизија, 

Н. Тургењев се венчао са девојком Виарис у Же- 
неви, 1833 године, и изродио с њоме два сина и 
кћер. 1857 године он је први пут, 1859 г. други пут 


посетио Русију — а 1864 угледао ју је наново са 
осећањем библијског Симеона који је клицао: „Сад 
ме отпусти!..."' Мрско ропство је најзад униште- 


но! Владар му је вратио његов пређашњи чин и 
племићки ранг. Али што је срце старчево било 
преиспуњено осећањем благодарне љубави према 
владару, онда је то, наравно, било не толико за ту 
милост која је у очима Тургењева била само један 
акт правосуђа, колико што су све његове заветне 
наде и маште биле најзад у дело приведене. 

Уосталом, ево његових сопствених речи: 

„Кад сам ја био тако одан Александру Првом већ 
и за саму његову жељу да ослободи робове сеља- 
ке, онда каква су морала бити моја осећања према 
ономе који је и извео то ослобођење, и извео га 
на тако мудар начин» Ниједан између ослобођених 
не осећа у души више љубави и оданости према 
ослободиоцу, него што осећам ја кад видим да је 
најзад оборено оно зло које ме је целог мог века 
тиштало и мучило!" 

1871 године Н. Тургењев је преминуо тихо, ско- 
ро изненада, без претходног боловања. На два дана 
пред тим он је још, крај све своје 82 године, изја- 
хао био на коњу у шетњу. 

Н. И. Тургењев је неуморно, са свим младићским 
жаром, са свом мушком истрајношћу, пратио све и 
добро и зло, радосно и жалосно што се у Русији 


1 „Шта да желимо Русији2" Предговор, стр. ХХУГ—УН. 

збивало. Живим изразом и штампаном речју, ода- 
зивао се он на сва наша животна питања. Ово је 
по могућности потпун списак књига и брошура што 
их је он издао: 


Оглед пореске теорије, 1818. 
Ка Киззје ег Јев Биззез (3 дела). 1847. 
Га Виззе еп ргезепсе де Ја стзе еиторсеппе, 
1848. 
Време је! 1858. 
О снази и дејству рескрипата од 20-ог новембра 
1859. 
Питање ослобођења и питање управљања над 
сељацима, 1859. 
О сељачком суду и о судској полицији у Русији, 
1860. 
Ил дегтег тој зиг КетапсјраНоп дез зег!в, 1860. 
О новом устројству сељака, 1861. 
Поглед на прилике у Русији, 1862. 
О разним народностима становништва у руској 
држави, 1866. 
Одговори: Е. Коваљевском, и на чланак у „Ин- 
валиду", 1867. 
Шта треба желети Русији 1868. 
О моралном односу Русије према Европи, 1869. 
Осим тога је у „Колоколу" било објављено писмо 
Н. Тургењева А. И. Херцену. 
Он је био и један између оснивача у Паризу 
удружења под именом: Свеопшти Хришћански Са- 
вез. (АШапсе сћгеНеппе иптегзеЏе). Николај Ива- 


1 А не 1869 године, као што је речено у некролошком 
чланку, објаљеном у „Голос"-у. У тој брошури се налази зна- 
чајно претсказивање Кримског рата. 


274 


новић, као и сва његова породица, био је прожет 
дубоко-религиозним осећањем, наравно, не искљу- 
чиво фанатичким, него слободним и широким. 

ж 


Да кажемо сад неколико речи и о њему самом, 
о његовом карактеру. Постоји изврстан енглески 
израз: „а зтаје пипдед тап, з'пајепезв оћ пипа", — 
које да не може боље бити обележава праву сушти- 
ну Н. И. Тургењева. У устима Енглеза ти изрази 
звуче, имају смисао нарочите похвале: они њима 
означавају не само једину неизмењивост, сталност 
убеђења, него и истинитост и искреност њихову. 
Сам Н. Тургењев говори о себи — и с пуним пра- 
вом: „ја сам остао веран својим убеђењима. Моја 
мишљења се никада нису мењала". Постоји фран- 
цуска изрека: 


„Тћопите ађзигде езе сећа аш пе сћапде јата:з"... 


но Н. Тургењев се није бојао да буде тај „ћоште 
ађзигде.' Уосталом, не треба мислити да би он 
остајао глув и слеп пред истином. Не отступајући 
ни корака од својих начела, он је готов био да до- 
пусти разлику у начинима њиховог извођења. Он је 
и сувише био савестан, у њега је било одвећ мало 
личне себичности и уображености да не би признг- 
вао предност туђег начина према оном што га је 
он сам смислио, кад би му та предност била дока- 
зана. 

То се десило са њим, например, у питању сељач- 
сог откупа. 

Не знајући још на који ће начин влада тај про- 
блем решити, он је предлагао да се сељацима бес- 

платно уступи једна трећина целокупног руског 
земљишта, и на тој основи извршио је, 1859 године, 
и сам, на свом наслеђеном имању, добровољну део- 
бу са сељацима. Сељаци су били задовољни — али 
то, међутим, није посметало Николају Ивановићу да 
доцније призна да је систем што га је влада увела 
— много бољи од његовог. 

Та непроменљивост и целина уверења била 
је, наравно, узрок неке, ако не искључивости, а оно 
једностраности Николаја Ивановића. .. Мего, сви су 
скоро стварни, делатни умови — једнострани. 

Лепа књижевност и уметност њега су слабо ин- 
тересовали: он је био човек у првом реду политич- 
ки, државнички, у великом степену обдарен осећа- 
њем равнотеже и мере. Граф Каподистрија, добар 
судија, говорио је о њему да би он био изврстан 
државник, чак и у Енглеској. Заједно с чврстоћом 
и неизмењивошћу убеђења, у души Николаја Ива- 
новића живела је и несаломљива љубав према пра- 
восуђу, према правичности, разумној слободи — а 
таква иста и мржња према сваком насиљу и на- 
силном, неправичном суду. 

Човек меког и нежног срца, он је презирао 
слабост, кукавичлук, страх од одговорности. Гру- 
бост, непоштовање човечанске личности, немило- 
срдност страшно су га револтирали. „је ћал5 сгие!- 
Јетап! Ја стџашће" — могао је он казати заједно са 
Монтењем. Саосећање и сажаљење према свакој 
несрећи били су такође црта његовог карактера ко- 
ја се истицала, — и то не беше само пасивно сажа- 
љење, него и делатно, скоро ватрено и жестоко. 
Ваљда није било човека који би давао радије, да- 
режљивије и — брже. 

Он је збиља, у најтачнијем смислу речи, прино- 
сио жртве са радошћу, скоро са благодарношћу 
према ономе који му је давао прилику да чини те 
жртве. На све што је велико и узвишено одазивало 
се његово великодушно срце са оном силом осећа- 
ња, са оним полетом и пламеном који се у ове на- 
ше дане некако ретко виђају. 

Као и многи његови вршњаци, овај старац остајао 
је младић душом, и дирљива је и запрепашћујућа 
за све нас, који тако рано хоћемо да клонемо и тако 
се слабо одушевљавамо, — дирљива је била свежи- 
на и сјајност утисака тог неуморног борца! 

ја сам већ поменуо горе, говорећи о осећањима 
његовим према цару, како је пламено знао он воле- 
ти оне у којима је гледао доброчиниоце своје отаџ- 
бине. .. Могу још да додам да сам ретко кад имао 
прилике да видим нешто умилније и дирљивије но 
кад сам видео Н. Тургењева који је стојао, сав 
огрезао у сузама, у цркви руског посланства у Па- 
ризу, за време молитве за цара, оног дана кад нам 
је стигла вест да је свенародно објављен царски 
манифест 19-ог фебруара (ослобођење руских се- 
љака-робова, 1861 г.). Ретко сам кад у свом жи- 
воту имао прилике да чујем нешто што се искре- 
није отело из дубине гануте и раздрагане душе, но 
што беше његов усклик: „Нисам могао замислити 
да бих после Штајна могао заволети још некога, 
као што сам сад заволео Николаја Миљутина!"" 

„Ге #га сагаскемз дие де ја мје де Гефге угаштеп! 
ехсеЛеп! а ди! пошз гелдолз јез дегтег5 деуотв“ — 


1 Претседника државне комисије за ослобођење мужика. 
— Прим. прев. 

истину је рекао на сахрани Н. Тургењева, г. М. П., 
четрдесетогодишњи пријатељ његове породице — 
„ве ГаЕ за регзеубтап(е еб теђгапјађје Наејње, 5оп 
агдеп! еб !пгандабје деуоџешепе а («ошеев Је саизез 
јизеез ећ ћштпаттез. 'Тошјез еб рагеоше Ји (#епана 
соемг... Сјезк дичип арббке зак ја: „Оп зош!- 
Еке-+-оп дине је пе зош ге, оп зе гбјош(-оп дие је пе 
те гејошв5е2" — М. Тоигдисбпен Је ропуа Фе аџ581. 
Ош пе Га зигрша, еб зоимепе, рјеџгапЕ а"падпабоп 
аи гес дипе имашње, оп рјемгале де јоје, сотте 4Ф'ип 
Бопћешг регзоплеј), аш зрестасје 4'ипе аенугапсе:" 


(„Карактерна црта живота човека збиља ван- 
редног коме сада последњу пошту одајемо — 
било је његова непоколебљива и стална вер- 
ност, његова пламена и неуморна оданост свима 
правичним и човечним стварима. Са свима и на све 
стране је његово срце саосећало... То је оно што 
је некада један апостол рекао: „Где се страда и 
пати, да и ја не патим, где ли се ужива и радује, 
а да се и ја не радујем". Н. Тургењев је могао и 
смео то исто рећи. Ко га није затицао, и не један- 
пут, где плаче од гнева кад би чуо какву неправду, 
или да од радости плаче, као од своје личне среће, 
кад би чуо или видео нечије ослобођење и спас2") 


Додаћу још неколико речи о њему. 


Крај свег дугогодишњег борављења у иностран- 
ству, Н. И. Тургењев остао је Рус од главе до пете 
— и не само Рус, него и прави Московљанин. Та 
основна руска суштина изражавала се код њега у 
свему: у манирима, у свима покретима, у свем др- 
жању, у самом изговору француског језика — а 
његов руски језик и да не помињемо. Знам, деша~ 

вало се, налазећи се под кровом тог срдачног, го- 
стољубивог домаћина — (он је могао да живи го- 
сподски — „на велику ногу" — познато је да му 
је брат његов А. Ивановић сачувао све његово има- 
ње) — слушајући његов малко потежак, спор, али 
свагда искрен, разложан и частан говор, ти би се 
и нехотице чудио како и откуд ти то сад седиш 
пред француским камином, у кабинету на европски 
начин намештеном, а не у топлом и пространом са- 
лону старинског московског дома, негде тамо на 
Арбату или на Пречистенци, или на оној истој Ма- 
росејци где је Н. Тургењев своју прву младост про- 
вео2 

Он је говорио радо; но све су мисли његове биле 
у толикој мери обраћене на савремено или на бу- 
дуће, да о прошлом није марио много да говори; а 
о својој сопственој прошлости — то већ никако. 

Никад нисте могли чути да из његових уста иза- 
ђе нека жалба; отсуство личне бриге о себи, наро- 
читих захтева за своју личност, привлачило је њему 
срца његових домаћих, пријатеља, па и самих слу- 
житеља. Ако за икога, али за њега се никако не би 
могло рећи да је био „хвалилац старине" — Јапида- 
ког гетрол5 асн. Сваки глас из завичаја. он би на 
лету хватао: жељно би слушао вести из отаџбине, 
са страсним заносом. Он је веровао у њу, у наш да- 
род, у наше снаге, у нашу будућност, у наше та- 
ленте. 


„Гле како данас лепо пишу!" — рекао би он, ука- 
зујући неки пут на доста обичан, али добронаме- 
ран и, што је главно, независан чланак у но- 
винама или часопису. Али зато ништа га не би тако 

љутило, као вест о каквој неправичности, изврше- 
ној у нашој пространој отаџбини. Неправда му је 
изгледала као анахронизам за време царевања 
Александра Другог. Он је сматрао да ње не би 
смело да буде, он се узбуђивао, он се љутио „пра- 
ведним гневом" — 5 паћееоиз5 апдег — као што се 
изразила о њему једна позната ми Енглескиња. Он 
је негодовао, љутио се, можда још више него они 
које је та неправда задесила. 

Изгнаник, сталан становник Француске, он је био 
родољуб по превасходству... У пољском питању, у 
питању о Остзејском крају, патриотизам се тај 
испољавао можда чак и са сувишном оштрином... 


И ето, таквом, потпуно руском човеку, суђено је 
било да живи и да умре у иностранству! Али не 
жалимо тако много баш ради њега. . . Боље ће бити 
да се надахнемо и одушевимо његовим примером! 
јер пример човека непомерно оданог ономе што је 
он сматрао за истину и правичност, користан је и 
потребан свима нама, Русима! 

Између могућих добара, доступних људима, мно-~ 
га су му ипак у део пала; он је потпуно искусио 
срећу породичног живота, оданог пријатељства; он 
је угледао, такорећи рукама опипао остварење сво- 
јих најмилијих мисли... Па надајмо се да ће и оне 
између њих које се још нису оствариле, и којима је 
он посветио био своје последње дело — временом 
такође доћи на ред, и да ће га њихово остварење 
макар и у гробу обрадовати новим праскозорјем 
среће које ће оно донети — од њега толико воље- 
ном руском народу! 

Спомен на њега остаће на свагда драгоцен сви- 
ма који су га познавали; а ни Русија неће забора- 
вити једног од најбољих својих синова. 


Париз, 1871. 


Ш. Граф А. К. Толстој 


Писмо Уредништву „Весника Европе" 


Буживал (код Париза), 5 (17) окт. 1875 


Најљубазнији М. М. пре три дана увече добис 
сам ваш телеграм: тужним болом напунио ми је он 
срце. Знао сам и раније да Толстоју није суђено 
да дуго живи на земљи: пре три месеца, не више, 
његов лекар у Карлсбаду говорио ми је да на- 
шем јадном другу нема живота још ни за годину; 
али се тешко одмах помирити чак и са очекива- 
ним губитком таквога човека какав је био Тол- 
стој. Далеко сам од намере да дам сад његову 
потпуну оцену, да одредим његово место и значај 
у савременој руској књижевности, — то је ствар 
будућих његових биографа; ја бих хтео само да 
изразим неколико мисли, пробуђених успоменом о 
симпатичној личности песника који је пошао у веч- 
ност. 

Рекао сам: песника. јест, он је био песник, не- 
сумњиво, потпуно, целим својим бићем: он се ро- 
дио као песник, а то је у наше време свуда, а нај- 
више у Русији, редак случај. Том једном речју 
одређује се поколење коме је он припадао (позна- 
то је да код нас, у садашње време, нема младих 
песника), одређују се такође његова убеђења, ње- 
гове срдачне наклоности, све његове некористољу- 

биве и искрене тежње. Положај Толстоја у дру- 
штву, његове везе, отварале су му широк пут ка 
свему оном што се тако цени од већине људи; али 
он је остао веран своме позиву — поезији, књи- 
жевности; он није могао бити ништа друго него оно 
за што га је створила природа: он је имао све осо- 
бине, својства, сав књижевни склад, у лепшем зна- 
чењу ове речи. Не будући обдарен оном снагом ства- 
рања, оним богатством маште, које су особина пр- 
воразредних талената, Толстој је владао у знатној 
мери оним што једино даје живот и смисао уметнич- 
ким творевинама, а то је: сопственом, оригиналном 
и, у исто време, врло разноликом физиономијом; он 
је слободно, мајсторски управљао рођеним језиком, 
подлежући само ретко, час искушењима виртуозно- 
сти, жељи да се поноси старинским, истина неки- 
пут врло срећним изразима; час другим, тренут- 
ним проматрањима, у ствари туђим, као уопште све 
што је политичко, његовом срцу и уму. Он је оставио 
у наследство својим сународницима дивне обрасце 
драма, романа, лирских песама; и у току дугих годи- 
на, срамота ће бити сваком образованом Русу да их 
не зна; он је био стваралац новог код нас књижевног 
облика —- историјске баладе; на овом попришту они 
нема такмаца, и у последњој од њих, штампаној у 
октобарском броју „Весника Европе" (на дан саоп- 
штења о његовој смрти!), он је постигао готово дан- 
теовску сликовитост и снагу. Најзад, као за потврду 
изречене мисли о многостраности његова талента, 
— ко не зна да је у његовој строго идеалној при- 
роди врло свежим потоком избијао млаз недостижи- 
вога хумора и да је граф А. К. Толстој, писац „Смрти 

јована Грознога" и „Кнеза Сребрнога", био у исто 
време један од стваралаца познатога свима „Кузме 
Пруткова" 2 

То је песник без кога смо остали и који, при са- 
дашњем правцу умова, једва ће бити убрзо замењен. 
И нека они млади људи до чијих очију допру ови 
редови не слежу раменима и не мисле да је овај 
губитак преувеличан са моје стране; смем их уве- 
рити да ће с временом бити у стању да прокрчи 
и остави за собом трага само онај ко разуме и при- 
зна тај губитак... 

Покушао сам да набацим неколико цртица Тол- 
стојеве физиономије, као песника; шта да се ка- 
же о њему као човекуг Свима који су га зна- 
ли, добро је познато како је то била поштена 
душа, правична, приступачна свима добрим осећа- 
њима, спремна на жртве, одана до нежности, неиз- 
мењиво верна и отворена. „Витешка природа" — 
овај израз готово неизбежно је долазио на уста сви- 
ма при мисли о Толстоју; ја бих дозволио себи да 
употребим други, који је у наше време унеколико о- 
сумњичен, али диван и, у овом случају, најумеснији 
епитет — природа човечна, дубоко човечна! — ето 
шта је био Толстој, и, као код свакога правога песни- 
ка, чији се живот право улива у његово стварање, 
ова човечна ТГолстојева природа избија и дише у 
свему што је он написао. 

Хтео бих да довршим ово писмо нечим што се ти- 
че моје личности; али пред овим свежим гробом осе- 
ћање захвалности приморава сва друга осећања да 
ућуте: граф А. К. Толстој био је један од главних 
лица која су помогла да се обустави прогонство на 

које сам био осуђен у самом почетку педесетих го- 
дина. 

Мир нека је твом праху, незаборавни Русе и ру- 
ски песниче!... 

Знам да ви дубоко саосећате нашем општем болу 
и, по сили тога саосећања, крепко и другарски сте- 
жем вашу руку. 


1875. Одани вам И. Т. 


1. С. К. Брјулова, рођена Кавелина 
Из писма уредништву „Весника Европе" 


... Као гром је поразно деловала на мене вест 
о смрти С. К. Брјулове. Никако не могу да се поми- 
рим с мишљу да је такво дивно, паметно, мило, пуно 
младих снага биће тако грубо нагло истргнуто из 
средине живих и однесено у нему бездан; као да је 
код нас много сличних жена, па их штедети није по- 
требно! 

У једном од некролога покојници, прочитао сам опис 
утиска који је на мене учинила Софија Костантинов- 
на (тада још Кавелина) на педагошком диспуту у 
Петрограду. Да, то је било незаборавно вече за мене. 
Млада, невелика растом, девојка у простој, сивој 
хаљиници, са белом марамом око врата, са натраг 
раздвојеном, не дугом косом, говорила је готово још 
дечјим гласом тако паметно и заносно, одговарала 
је тако тачно, изражавала је тако разнолико зна- 
ње свога предмета, такве енциклопедијске податке, 
да су сви слушаоци (а много их је било на диспуту) 
били зачуђени, казаћу отворено, били су очарани. 

Неколики поверљиви снисходљиви осмеси, којима су 
је срели у почетку, убрзо су добили други израз — 
израз дивљења и пажње. Девојка није била лепоти- 
ца, али се умиљатије, симпатичније лице не може ни 
замислити: нежно бело чело сијало је памећу и осет- 
љивошћу мисли; та иста жива мисао — играла је у 
очима, звучала је у гласу; цело њено биће није било, 
што се каже, напрегнуто, већ снажно и весело ожив- 
љено.... и уз то, каква једноставност, какав душевни 
склад и јасност! Ову девојку не би назвали ни 
скромном и одважном: обе ове речи нису јој одго- 
варале... али сте осећали да је добра, поштена, у нај- 
лепшем смислу, образована личност се појавила пред 
вама и драге воље излагала своје знање. Расправ- 
љало се питање о предавању историје: Софија Кон- 
стантиновна је била хиљаду пута у праву у оно- 
ме што је бранила; али у самим ударцима које 
је давала противнику било је толико грације и то не 
елегантно-уображене, на француски начин, већ до- 
бродушно руске, готово невине, несвесне... ја сам 
малко знао, волео и поштовао њенога оца. . . то је био 
стари пријатељ и сарадник... радо сам му честитао 
што има такву кћер... Зар сам могао да предвидим 
да ће му судбина одредити да је он сахрани! 


После овога доста често се дешавало да разгова- 
рам са Софијом Константиновном; други пут сам 
спорио са њом. Али сам сваки пут отишао са убеђе- 
њем да је она један од најлепших женских типова. У 
свакој њеној речи, погледу, покрету испољавала се 
слободна душа — пре свега слободна; далека од све- 
га ситнога, подлога, ускога; била је радна, вредна; 
увек је била спремна да помогне, да буде корисна, 

била је кротка поред све енергије, весела поред све 
дубине природе! И како је она умела да воли! како 
су је волели! Да, овакав губитак је ненадокнадљив и 
безутешан.... Помислите једно: оплакујући прерану 
смрт ове двадесетпетогодишње жене, може се без 
преувеличавања рећи да је у њеној личности изуча- 
вање, предавање историје, код нас, у Русији, претр- 
пело значајан губитак. 


Париз, 19 (31) октобра 1877. 


У Циркуларно писмо са „Пројектом програма Дру- 
штва за ширење писмености и почетнога 
образовања" (1860 г.) 


Андреју Александровићу Крајевском и Алексију Дмитрије- 
вићу Галахову. 


Поштована господо, из приложенога овом писму 
пројекта програма „Друштва за ширење писмености 
и почетнога образовања" видећете циљ мојега писма. 
Овај програм, састављен при учешћу и са сагласно- 
шћу неколико Руса, који су се случајно нашли у 
једној страној вароши, чини само првобитни нацрт 
будућега уређења Друштва. Надам се да ћете одо- 
брити мисао која лежи у његовој основи, и да ћете 
јој посветити и своје мисли и разговоре са друговима. 
Сматрао бих се срећним кад би до мојега повратка у 
Русију (у пролеће 1861 г.) мисао коју предлажем 
добила разраду, довољну за њено остварење. Обра- 
ћајући вам се, не сматрам да су ми потребне изве- 
штачене речи: и без тога сам уверен да ћете драге 

воље узети учешћа у ствари овакве важности, или 
ћете, бар, изразити своје мишљење о њему. Уверен 
сам такође да нећете отказати у ширењу при- 
ложенога програма. Замисао наша тиче се целе 
Русије; треба нам да знамо, по могућству, мишљење 
целе Русије, о чему бих ја са искреном захвалношћу 
примио сваке примедбе или одговоре. Моја адреса 
је: Париз. Розге гезјапје. Остајем са срдачним и пот- 
пуним уважењем, одани И. Тургењев. 


Париз, 15 септембра 1860 г. 


Пројект 
Програма „Друштва за ширење писмености и почетнога 
образовања". 


Постоје факта чија очигледна корисност је толи- 
ко несумњива. да јој нису потребни никакви докази. 
У таква факта спада неопходност ширења писмено- 
сти и елементарних општекорисних знања у Русији. 
Ову неопходност сви осећају: и влада, која, између 
осталих брига, изражених у ширењу просвећивања по 
нашој отаџбини, има и бригу о ширењу писмености 
у пуковима, и приватна лица, која заводе школе, не- 
дељне, градске и сеоске, и друга лица, која се баве 
издавањем јевтиних књига и зборника за народ. Све 
су ове тежње благотворне и заслужују пуно сао- 
сећање; али су оне разбацане, често нејасне, немају 
довољно обезбеђења — ни материјалнога, ни морал- 
нога, и зато су слабе и подложне свим незгодама слу- 
чајних тежња. Нама се чини да је наступило време 
да се уједине, упуте одређеном јасном циљу све ове 


засебне снаге, да се замене приватни, увек више 
мање недовољни, покушаји са уједињеним, проми- 
шљеним делањима свих образованих Руса —- једном 
речју, да се унесе у ово добро дело моћ једнодушних 
сагласних снага и светле мисли. Прожети овим убеђе- 
њем, предлажемо да се оснује „Друштво за ширење 
писмености и почетнога образовања". 


Тврдо се надамо на разуман поздрав са свих стра- 
на свих сталежа нашега народа, а такође на сао- 
сећање и покровитељство саме владе. јављамо се 
пред њом у облику њених помоћника у ширењу на- 
роднога просвећивања; ми желимо да уредимо и 
организујемо разбацане, често њој самој непознате 
друштвене снаге; стављамо и њих и себе под сталну 
контролу. Обучавајући писмености оне саме људе ко- 
је она ослобађа, ми настављамо њен посао, ми их та- 
кође ослобађамо од другога ропства, — од ропства 
незнања. 

Пре свега треба да објавимо да наше друштво не- 
ма и не може имати циљ васпитање народа: такав 
посао надмашује моћ ма каквога друштва. Немамо 
ни сличних претензија; намерни смо да се строго 
ограничимо само на основно елементарно обучава- 
ње; желимо ширење писмености у уском њеном 
смислу. Оснивати што више школа, пропуштати што 


више лица кроз ове школе, — и, да додамо, у нај- 
краће време (што, наравно, ниуколико не треба да 
смета темељности добивених знања), — ето у чему 


је задатак нашега друштва. Другим речима: треба да 
се старамо да буде што више лица која умеју да чи- 
тају, пишу, да знају веронауку, прва правила аритме- 

тике и да имају најосновније знање из историје и гео- 
графије. Ради постизања тога циља, Друштво: 

а) само оснива школе; 

6) ступа у додир са свим лицима која желе да 
заводе школе; предлаже своје делатно учешће (у 
нарочитим случајевима, које одређује одбор дру- 
штва, помаже и новчано), саопштава им по што 
сниженијим ценама неопходна руководства, а та- 
кође сва, стечена искуством, педагошка и економ- 
ска знања; 

в) само издаје ова руководства, а такође и дру- 
гс саставе за основно читање, чији ће списак бити 
приложен ниже; 


г) издаје „Месечни весник", који ће да служи 
као званичан орган друштвенога делања; поред 
доношења на својим страницама предлога и прило- 
га од стране чланова, њиховога списка, извештаја 
о школама, објава о новим мерама, — једном речју, 
ограничавајући се поглавито само на статистичке 
податке, која се тичу посла око ширења писмено- 
сти, — и 

д) оставља себи, при развићу свога посла, пра- 
во да оснива јевтине кабинете за читање, у ко- 
јима ће се, сем сопствених издања Друштва, нала- 
зити само такви састави чији ће строго елемента- 
ран карактер одговарати сталном и непроменљи- 
вом циљу наших прегнућа. 

Не намеравамо да улазимо у исцрппија објашње- 
ња како ће бити уређене друштвене школе, наме- 


1 Време ће показати да ли ће бити корисно да се у том 
„Друштвеном веснику' отвори рубрика за научну разраду 
питања која се тичу основнога обучавања. 


И. С. Тургењев, ХХ 19 289 


њене, као што се види из саме суштине ствари, 
само екстерним лицима обадва пола и свих стале- 
жа. Казаћемо само, да ће уређење школа бити, по 
могућству, просто, несложно, јевтино; да ће свеу 
њима бити приступачно друштвеној контроли, јав- 
ности, влади. При састављању устава нашега 
друштва, а још више при састављању неопходних 
инструкција о самим начинима обучавања и шире- 
ња писмености, сва слична питања ће се разрађи- 
вати са потребном зрелошћу; ништа неће бити 
упуштено из вида; користићемо се и богатствима 
других земаља, које су нас претекле на попришту 
друштвене педагогике, и радовима сопствених на- 
учника, на чију сарадњу ми унапред рачунамо. Ми- 
слимо, међутим, да је још сад потребно да укажемо 
на онај принцип којега ће се наше друштво при- 
државати при издавању елементарних књига, о ко- 
јима је мало час речено и чија неопходност пада 
сваком у очи. Неопходност ова потврђује се, изме- 
ђу осталога, целим низом неуспелих, неки пут чак 
и штетних покушаја народних издања; отсутност 
знања, одређенога циља, правилно проведеног си- 
стема није могла да да добар резултат: такав по- 
сао треба вршити опрезно и у заједници. Не треба 
ни говорити о том да ће састављање друштвених 
издања бити поручено нашим најбољим радницима и 
подвргнуто што строжијој оцени. Стално ћемо има- 
ти у виду да се наша издања намењују искључиво 
људима који желе да буду писмени, и људима тек 
што наученим азбуци; зато она треба да су: 

а) многобројна, по могућству, јевтина, свуда и 
сваком приступачна. 

6) Она и садржином и својим излагањем треба 
да одговарају умном развоју онога народнога стале- 
жа коме су она намењена. Једва ли треба помиња- 
ти о потпуној неумесности у њима сваких досетака 
и легендарнога тона: народу се треба обраћати 
искрено, поштено и са пуним поштовањем. 


в) Најзад, сам циљ нашега друштва ограничава 
већ број предмета којима ће бити посвећена наша 
издања. Списак је овај: азбука, писменост (у сми- 
слу писања); елементарно излагање о руском 
законодавству, односно права и дужности сталежа, 
рачуница, географија, наука о природи, технологија 
у свим њеним гранама, земљорадња, сточарство, 
уопште домаће господарство у најширем сми- 
слу. Белетристика се допушта само са најве- 
ћом опрезношћу, и не друкче, већ са опште- 
корисним, педагошким циљем; састави, чији пред- 
мет је само измишљање, не допушта се никако; ода- 
бране биографије, лепи описи путовања добивају 
готово искључиво преимућство. једна од главних 
дужности будућих одбора треба да буде неотсту- 
пан надзор над овим одељењем и недопуштање у 
њега сваких беспослених елемената. Било би неу- 
месно да се унапред објави немогућност каквих 
отступања од изложених принципа; али принцип 
треба да се сачува. 

О кабинетима за читање и уређењу ових сад не 
треба много да се говори: они су предвиђени само 
при будућем развитку друштва. 

Сматрамо да је потребно рећи овде неколико ре- 
чи као предупређење могућих примедаба на адре- 
су сувишне опширности нашега програма, и то у пи- 

тању спајања школске ствари са послом око изда- 
вања елементарних књига. 


У нашим очима оснивање школа састоји се на 
првом месту у питању народнога просвећивања, а 
издање елементарних књига јавља се већ као неоп- 
ходна му помоћ; на неприпремљеној њиви неће пора- 
сти ни боља семена. Пре свега нам треба створити 
читаоце, а затим дати им могућност да наставе своје 
образовање. Отварање елементарних школа својим, 
тако да речемо, првобитним и моралним каракте- 
ром привући ће к нама све који желе добра Ру- 
сији, пробудиће племенито такмичење у многим 
умовима, који нису досад налазили попришта за 
своје делање. Влада ће несумњиво саосећати нашим 
јасним и простим циљевима: сетимо се да ни једна 
од европских влада није могла, баш у ствари еле- 
ментарнога образовања, проћи без помоћи при- 
ватних друштава; сетимо се такође и тога да 
је наша влада у инструкцијама г. министра уну- 
трашњих послова поводом ослобођења сељака отво- 
рено истакла племству корист и неопходност отва- 
рања приватних школа. Понављамо: програм наш 
не пати од излишне опширности. Делање друштва 
прожето је једном мишљу и, изражавајући се двоја- 
ко: отварањем школа и издавањем елементарних 
књига, — тежи ка једном циљу, који се тим самим 
сигурније постиже. 

Прелазимо на летимичан преглед начина како да 
се оствари друштво. Материјална средства, на која 
оно треба да се ослони, прикупљаће се из годишње 
чланарине и добровољних прилога. Друштво намера- 
ва да сасвим укине систем избора за члана: сваки 

који уноси пмтштшп одређене уплате (предлажемо 
3 руб. у сребру годишње), тим самим постаје члан 
друштва; поред тога, оно позива за чланове све ста- 
леже Русије без изузетка, од сељака до богатога и 
знатнога човека, а чак може да има за своје чла- 
нове целе сеоске општине, ако би оне желеле да 
буду његовим сарадником под својим збирним име- 
ном. Као нарочиту част за себе сматраће друштво 
ако руске жене свих сталежа саизволе примити се 
звања чланова друштва. 

Извесна количина лица (предлажемо 80), која су 
објавила свој пристанак да учествују у друштву, 
већ је довољна за отварање друштва. 


Остаје важна тачка, а то је — стварање средишно- 
га одбора, коме ће се ставити у дужност остварење 
друштвених правила. Овде се јавља неопходност 
двојаких мера и правила: а) за прво постојање од- 
бора, са ограниченим циљем — да уреди друштво 
које се оснива, и да састави инструкције за будуће 
одборе са одобрењем опште скупштине чланова; и 
в) за стално његово делање. У првом случају мере 
и правила могу бити изложене довољно кратко: 


Узимајући у обзир да средишна друштвена упра- 
ва треба да буде у Петрограду, као месту најпо- 
деснијем за добивање административних, стати- 
стичких и других података, и, узимајући такође у 
обзир велику важност коју има и стара наша пре- 
стоница у ствари народнога просвећивања, наш 
програм мисли да споји у једном списку 80 имена 
која припадају извесним радницима обадва града. 
При том, нама се чини, не може бити ни помена о 
некаквом самовољном избору, ма од чије стране, тих 

80 имена; по 40 ће бити указани у свакој вароши од 
стране друштвенога мишљења, према њиховој ре- 
путацији и сагласности да буду чланови друштва. 
Потом ће се дати и једној и другој престоници да на 
приватним својим скуповима изабере по 8 лица од 
80 чланова, и на тај начин изабраних 16 људи чине 
првобитан одбор, који се налази, као и сви одбори 
који се за овим јаве, обавезно у Петрограду. Најзад, 
новоизабрани средишни одбор бира из своје среди- 
не, већином гласова, претседника, секретара, бла- 
гајника и т. д. Пуномоћија чланова како првобит- 
нога, тако и нових одбора трају не више од једне 
године, ма да лица која чине одбор могу бити по- 
ново бирана. 

Али при развитку друштва већ само осећање пра- 
вичности показује да привелегија избора чланова 
у средишни одбор не може бити дата ни Петрогра- 
ду ни Москви, већ су у том смислу равноправни 
сви чланови друштва ма у ком се крају Русије они 
налазили. На тај начин питање се компликује, и наћи 
начин за његово решење унеколико је теже. Ми 
предлажемо овај начин: 

Не може сваки члан који симпатише циљу друштва 
добити звање члана одбора, јер то звање захтева 
много жртава, као што су: обавезно становање у Пе- 
трограду у току једне године и давање свога вре- 
мена и свога рада на бесплатно, у материјалном сми- 
слу, служење друштву. С друге стране, не може 
сваки члан, који жели да се користи правом из- 
бора, да именује 16 лица, која имају услове 
неопходне за одборски рад. Ето зашто наш про- 
грам, признајући свим члановима друштва по целој 

Русији право избора у одбор, сматра да је најзгод- 
није да се утврде ова правила, која олакшавају тај 
избор: сва она лица која имају услове да приме 
дужност одборскога члана, треба да истакну своју 
кандидацију на тај назив, пославши своја имена за 
три месеца до избора у Петроград, где ће бити на- 
штампана у „Друштвеном веснику“ и публикована 
по целој Русији. На тај начин, с једне стране ће бити 
отворен пут за све и сачувана јавноправност, а 
с друге странке уклониће се могућност избора у 
одбор лица, додуше веома угледних, али која не 
могу, по свом положају, да се потчине обаве- 
зама скопчаним са звањем одборскога члана, јер 
сви чланови друштва, који су истакли своју канди- 
датуру, тим самим су објавили да су спремни да 
приме на себе те обавезе. Помоћу означенога спи- 
ска, чланови друштва, расејани по целој Русији, има- 
ће готов материјал за вршење избора и у назна- 
чено време могу да пошаљу имена својих кандида- 
та у Петроград, где се послати гласови расматрају 
само на општој скупштини друштва. Затим се на 
јавној седници објављјују имена оних 16 лица која су 
добила већину гласова. Одбор, састављен на овај 
начин, може, чини ми се, да служи као најтачнији 
израз општих жеља свих чланова друштва. Не тре- 
ба се бојати да ће нам многи изразити жељу да 
своја имена унесу у тај списак: бити у одбору није 
преимућство, већ услуга, жртва, — Руси не отка- 
зују ни једно ни друго. 

Опште скупштине за проверавање одборскога по- 
словања и за саслушање његова извештаја сазивају 
се сваке године, на дан оснивања друштва. 

На првој општој скупштини расмотриће се ин- 
струкције које је саставио првооснован одбор. 

Одбор има право, у случају неопходности, да са- 
зове и ванредне скупштине, објавивши претходно 
питања која он жели да подвргне заједничком пре- 
тресу. 

Даље подробности, као: о подраздеоби одбора на 
комисије, о односу према друштву његових агена- 
та који се налазе по губернијама, и т. Д., итТ.д., 
одређује се уставом. 

НЗ. Сваке врсте приговори или примедбе на овај 
пројекат биће примљени са захвалношћу на ове две 
адресе: 

Ивану Сергијевићу Тургењеву, Париз, розке ге- 
зсап(е; Павлу Васиљевићу Аненкову, Петроград, Де- 
мидовска улица, дом Висконтијев. 


„Весник Европе", 1884, мај. 


МЕ Мој састанак са Бељинским: 
— Писмо Н. А. Основском — 


Ја сам се упознао са Бељинским крајем 1842 го- 
дине, у Петрограду. Он је становао тада у кући Ло- 
патиновој, код Аничковог моста. Довео ме је код 
њега наш заједнички познаник Зарубин. ја сам мно- 
го био слушао о њему, па сам веома желео да се 
упознам с њим, премда су неки његови чланци, што 
их беше написао прошле (1841) године, изазвали 
у мени неку недоумицу. 

Кад уђосмо код њега, ја угледах човека омањег 


1 Превео Јован Максимовић, 

раста, малко као погуреног, са неправилним, али 
интелигентним и оригиналним лицем, са плавом, на 
чело палом косом, и са оним суровим и узбуђеним 
изразом који се тако често виђа код снебивљивих и 
самораних људи. Он поче да говори, па се у исти 
мах и закашља, замоли нас да седнемо, па и сам 
брже седе на диван, прелетајући очима по поду и 
премештајући бурмутицу у малим и лепим рукама. 
На њему беше стари али чист сукнен реденгот, а у 
соби се осећали трагови љубави према чистоћи и 
реду. 

Поче се разговор. Спочетка је Бељински говорио 
много и брзо, али без надахнућа, без осмеха, нека- 
ко криво издижући доњу усну, покривену потстри- 
женим брцима. Он се изражавао општим, тада 
у књижевној средини уобичајеним, местима, из- 
разио се са омаловажавањем о две, три тада чуве- 
не личности и о неким издањима која нису заслу- 
живала ни да се помињу. Али, мало по мало наш 
домаћин оживе, диже очи, и све му се лице прео- 
брази. 

Дотле суров, скоро болеснички израз смени се 
другим: отвореним, живахним и светлим. Привла- 
чан осмех затрепери на његовим уснама, и сину 
златним варницама у плавим му очима, чију лепоту 
ја тек сад приметих. 

Бељински и сам наведе говор на оно расположе- 
ње под чијим је утицајем он био написао своје лањ- 
ске чланке, нарочито један између њих, па, са неми- 
лосрдном и преувеличаном оштрином осудивши их 
као ствар прошасту и мрачну, без околишења нам 
указа на прелом који се извршио у његовим погле- 
дима и убеђењима. 

ја сам овде намерно употребио реч: без околи- 
шења. Бељински није знао оно лажно и кукавичко 
ситничарство себичњачких природа које немају 
храбрости да признаду да су се преварили — не- 
мају храбрости стога што им је њихова лична не- 
погрешивост и строга доследност поступака, — 
често заснована на отсуству или оскудици убеђења, 
— милија и од саме истине. 

Бељински је био поносит, али зато од 'уображе- 
ности, себичности, код њега ни трага није било. 
Лично себе је он свагда потискивао и на задњи план 
стављао: он је, може се слободно рећи, простодуш- 
но и заборављао себе пред оним што је за исти- 
ну признавао. То је био жив човек, — ишао је, па- 
дао, дизао се, па опет ишао напред као жив човек. 


Хитам да додам да је он и падао само на путу 
умног развића: других падова он није имао, нити 
их је и могао имати, стога што је морална чистоћа 
тог —— као што су се његови противници изража- 
вали (где ли су сви они данаср) — „циника" била 
збиља поражавајућа и дирљива. За њу су знали 
само блиски му пријатељи којима је била присту- 
пачна унутрашњост тога храма. 

Бељински устадс са дивана па поче ходати по 
соби, шмркајући бурмут, застајући, гласно се сме- 
јући свакој, неки пут и не баш много досетљивој 
речи, својој и туђој. Морам приметити да неког 
блеска у његовом говору није било: он би гла- 
сно понављао једне и исте шале, не баш тако ни 
досетљиве. Али кад би се расположио па могао да 
влада својим нервима (што му није свагда за ру- 
ком полазило: неки пут би се много занео и викао), 

— тада је немогућно било замислити човека речи- 
тијег, у најбољем, у руском смислу те речи: ту вам 
није било ни такозваног цвећа, ни срачунатих, уна- 
пред спремљених ефеката, ни извештаченог тобо- 
же запињања, тражења згодног израза, па чак ни 
опијености сопственом речју, које неки пут и го- 
ворник и слушаоци примају за — готов новац; — 
не, говор Бељинскога је био незадржљив излив не- 
стрпљивог и плаховитог, али сјајног и здравог ума, 
загрејаног свим пламом чистог и страсног срца и 
руковођеног оним финим и тачним осећањем исти- 
не и лепоте, које скоро ничим не можеш заменити. 

Бељински је био нарочито оно што бих се ја од- 
лучио да назовем централном природом; то јест, он 
је свим својим вредностима и недостатцима стојао 
близу центру, самој суштини свог народа, те су 
стога и сами његови недостатци, као на пример 
његова доста мала залиха знања, његово немање 
воље за дуго седење над књигама, и дужим, по- 
лаганим радовима, —- добијали карактер. скоро 
неке неопходности, имали су значај историјски. 

Јер учеван човек не би могао стално бити прет- 
ставником нашег друштва у четрдесетим годинама 
(ХТХ-ог столећа); он то не би могао бити ни да- 
нас. Но то није сметало Бељинском да постане је- 
дан од вођа јавног друштвеног мишљења свога вре- 
мена. Јер, пре свега, он, мада није био научник, 
ипак је знао довољно за то да с правом може гово- 
рити и учити друге. А друго, он је ипак знао на- 
рочито оно што је тада требало знати, и то се зна- 
ње срасло било с његовим животом, као код сваке 
централне природе. 


Може се бити човек веома уман, сјајан и необи- 
чан, па се ипак у исти мах налазити на — перифе- 
рији, на обиму, — ако је могућно тако се изрази- 
ти, — свога народа. Свако је имао прилике да виђа 
такве природе: човек не може да не зажали због 
њихове неплодности, али нема разлога да јој се 
чуди,.. Него ја се много удаљујем од предмета 
мога писма. 

После прве моје посете Бељинском, виђао сам се 
с њиме неколико пута у току зиме. Велике недеље 
— оне пред Ускрс — отпутовао сам у своје село, 
па сам се после олет нашао с њим лети у летњи- 
ковцу Шумарског Института. У то време, публика 
је то већ одавна заборавила, — бар ја тешим себе 
том надом, — ја сам наштампао омању причу у 
стиховима, која је на основу неких, једва примет- 
них, мрвица нечег налик на таленат, заслужила 
одобравање Бељинскога, свагда готовог да пружи 
руку почетнику и добродошлицом да поздрави све 
што би макар мало обећавало да ће бити прираштај 
ономе што је Бељински волео најнеобичнијом љу- 
рављу — руској књижевности. 

Он чак и објави један свој чланак о тој причи у 
„Отачественим Записима", — чланак кога ја данас 
не могу да се сетим а да при том не поцрвеним; 
али зато се ускоро наде Бељинскога на моју књи- 
жевну будућност знатно расхладише, и он поче да 
ме сматра као способног само за критичарску и ет- 
нографску делатност. Сад, како било, но наши 
чешћи састанци 1843 године имали су за резултат 
подуже разговоре, који би неки пут често знали да 
трају по читавих шест часова, у току којих смо се 


300 


ја и Бељински дотицали свих могућих предмета, но 
у првом реду философских и књижевних. 

Он је становао у једној од оних ћелија што су 
склепане од сплавовских талпи, и обојене грубим 
шареним тапетама, које се у Петрограду називају 
летњиковцима. Налазила се уз ту страћару и нека- 
ква несимпатична, свима приступачна форма ба- 
ште, где растиње није могло, а, како изгледа, није 
чак ни хтело да даје хлада. Саобраћај са Петро- 
градом био је доста траљав — у оближњој бакал- 
ници није се могло добити ништа осим неког бед- 
ног чаја и таквог истог шећера, — једном речју, 
удобности никаве! 

Сећам се, Бељински, човек у животном смислу 
савршено непрактичан, купио је био, међу осталим, 
по савету лекара, и козу за млеко, но та коза беше 
одвећ матора и млека није давала. 

Али зато нам је лето било великолепно — те смо 
се ја и Бељински до миле воље нашетали по боро- 
вим шумарцима што беху око Шумарског Иисти- 


тута — њихов мирис је био веома лековит за ње- 
гова већ тада начета плућа. Седали бисмо на суву 
и меку, танким иглицама осуту маховину — и ту 


би међу нама настајали они бескрајни разгово- 
ри што их горе поменух. ја тада тек што се бејах 
вратио из Берлина, где сам се бавио Хегловом фи- 
лозофијом. Бељински ме је о њој много распитивао, 
слушао ме, исказивао, развијао своје мисли у вези 
са Хегловим идејама — при чем је он све то чинио 
са неком халапљивом грамжљивошћу, са неким 
плаховитим освајањем истине. 

Тешко је неки пут било ићи у корак с њиме. ја 

бих, по урођеној нам човечанској природи, осе- 
тио неки пут потребу да мало и одахнем, да пре- 
кинемо те разговоре — али Бељински није знао за 
предах и одмор — те бих ја, хтео не хтео, морао и 
даље с њим да дебатујем, да се препиремо — и 
човек просто није могао да се због тога љути или 
да му пребацује због те његове нестрпљивости: она 
је потицала из саме дубине његове узбуђене душе. 

У великој мери чудновата, необична природа Бе- 
љинскога исказивала би се у свакој речи његовој, 
у сваком покрету, па чак и у ћутању! Ум је његов 
стално радио; — но данас, кад се сетим наших раз- 
говора, највише ме од свега поражава она дубока 
здрава памет, она, и њему самом не сасвим јасна, 
али зато тим јача свесност о свом високом историј- 
ском позиву — свесност која му, крај свих њего- 
вих неустрашивих, смеоних полета, ипак није допу- 
штала да се отстрањује и уклања од тада једино 
могућне и корисне делатности: књижевно-критич- 
ке, у најширем смислу речи. 

Његова критика није имала тада (па ни доцније) 
никакве унапред смишљене и израђене системе: 
теорија критике, расправе о разним њеним врсти- 
ма, итд., све је то њега слабо занимало: он је и 
у том био прави руски, а не апстрактни човек. 
За њега је књижевност била једно између најпот- 
пунијих испољавања живих сила народних; он је за- 
хтевао од критичара уопште — па и од себе — не 
толико изучавање народа и његове историје, коли- 
ко љубав према народу и схватање народа, скупа 
са разумевањем уметности и поезије, те је држао 

да и он, с тим претпоставкама, под тим уветима, 
има права да јавно исказује своје мишљење, 


Он је осећао да је у оно време кад је он писао, не- 
могућно било директно утицати на друштвену са- 
мосвест и самосазнање. Разрађивати масу датих 
чињеница, уносити критичку анализу у историју 
наше књижевности — за то су тада недостајали и 
податци, а што је главно, тада друштву још није ни 
било до тога, није му то требало. Тада је требало 
рашчистити само врело, разјаснити основне појмо- 
ве савременика о оном што се у нашој књижевно- 
сти схватало и приказивало као истина и као лепо- 
та, требало је рећи о свима њеним појавама искре- 
ну и смелу реч, — и Бељински се латио тог посла 
са свом несаломљивом енергијом своје усхићене 
природе. 

У тој ствари нико њему није био учитељ: из дру- 
жине својих московских другова и пријатеља изнео 
је он скоро сва своја знања, познанство са резул- 
татима науке. Он им је за много шта био обвезан, 
они су му дали у руке оруђе, но нико му од њих не 
би умео казати како да тим оруђем рукује, против 
кога да се бори. Он као да је изводио њихове иде- 
је, остваривао њихове замисли, — али ниједан из- 
међу његових другара-учитеља не би био кадар за- 
менити га, делати његово дело, јер је он све 
њих без изузетка надмашао снагом и танчином ес- 
тетског схватања и скоро непогрешним укусом. 


При његовој страсној жељи да буде свагда исти- 
нит, при отсуству сваке педантерије, Бељински се 
лако подавао утицају људи које је ценио и којима 

је веровао. У његовој природи лежала је наклоност 
ка преувеличавању, или, тачније, ка неустрашивом 
и потпуном исказивању свега онога што му се чи- 
нило да је право и што треба да се каже, Опрезност 
и претходно обезбеђивање себе нису одговарали 
његовом карактеру. Требало је доћи па погледати 
оне његове полутабаке што их је он, још несасуше- 
не, слао у штампарију; оне праве као стрела редо- 
ве његовог брзог, крупног, својеликог рукописа, 
скоро без прецртавања, — па да човек одмах види 
да је то писао човек који своје изразе није на кан- 
тар мерио нити их срачунавао. 

Отуд се он често заносио те падао у противуреч- 
ности са самим собом, на које су после његови не- 
пријатељи са злурадим и јаловим ликовањем укази- 
вали. Отуд је он целе једне године наједном почео 
да пуни неке своје стихове школским изразима — 
терминологијом — немачке философије, — у који- 
ма је он сам добродушно уживао. Отуд је он неки 
пут, читајући међу редовима код писаца на форму 
каквог Красова — преузносио их због оног што би 
он сам у њиховим саставима нашао —- због онога 
што они тамо једва ако су и наговештавали... 

Но, крај свега тога, може се слободно рећи да 
се та плима, ти пролазно налетели таласи нису до- 
тицали његове основе, и да је он чак и у најдаљим 
својим „странтсвовањима“ ипак остајао себи ве- 
ран, то јест: оригиналан и самосвојан мислилац, 
најзначајнији критичар свога времена. С тиме ће се 
несумњиво сложити сви они који пажљиво прочи- 
тају његова недавно сабрана и издана дела. Наро- 
чито су значајни и занимљиви били његови критич- 

ки односи према Пушкину, Гогољу и Лермонтову, 
— према та три, истина ни из далека не подједна- 
ко даровита, али најпотпунија претставника наше 
поезије. — Уосталом, ја намеравам да о томе го- 
ворим с вама у другом мом писму, које ће ускоро 
за овим доћи, 

Али не могу да вам већ сад не испричам један 
случај у ком се нарочито јасно исказао карактер 
Бељинскога. У првим данима свог борављења у 
летњиковцу Шумарског Института, њега је зани- 
мало једно веома важно религиозно питање: хоће- 
те л ми веровати да је тај човек, у току читавих 
осам дана, догод није постигао, по његовом ми- 
шљењу, задовољавајуће решење својих сумњи, за 
све то време био као у грозници, — ни о чем на 
свету није могао да говори, није чак могао ни да 
разуме како се уопште и може говорити ма о чем 
другом, док се питање такве важности и значаја 
не реши, па би и мене корео због лакомислености 
чим бих себи допустио да макар и на часак преста- 
нем мислити о том питању те да мало одахнем. 

Црта можда и забавна, али над којом би имало 
смисла замислити се, а нарочито ми, Руси — и на- 
рочито данас! 


1860 г. 


УП. Писмо Уредништву „Весника Европе", пово- 
дом питања о првој штампаној творевини И. С. 
Тургењева, 


Поштовани Господине, желећи да укратко обја- 
сним нека факта која се тичу лично мене, молим 


И. С. Тургењев, ХХ 20.305 


за дозволу да се обратим преко Вашега часо- 
писа. 

У „Московским ведомостима" јавила се белешка 
г-на П. Библиографа, у којој се указује на приказ 
књиге Муравјова „Путовање ка светим руским 
местима", штампан у „Журналу Министарства 
просвете" за 1836 г., као на први мој штампан са- 
став. Постојање тога чланка зачудило ме је више 
него икога другога. ја сам тада тек био навр- 
шио седамнаесту годину, био сам студент петро- 
градског университета; моји рођаци, ради обезбе- 
ђења моје будуће каријере, послали су ме Серби- 
новићу, тадашњему издавачу „Журнала Министар- 
ства просвете"... Сербиновић, којега сам видео 
само једном, желећи, вероватно, да испроба моје 
способности, уручио ми је ту књигу Муравјова с 
тим да дам своје мишљење. Написао сам нешто 
поводом ове књиге, — и ето сад, мало не после че- 
трдесет година, дознајем да се то „нешто“ удо- 
стојило штампања! Ни тада, ни касније нисам ви- 
део својега наштампанога чланчића! Ви ћете се, на- 
равно, сложити са мном да ја не могу, по савести, 
сматрати да је то дечје вежбање мој први књижев- 
ни рад. 


Париз, 3 децембра 1875. 


УШ. Одговор „Становнику друге вароши". 


Писмо уреднику „Весника Европе". 


Љубазни М. М. — Вама, као старом мојем пријате- 
љу, добро је познато са каквом мрзовољом се ре- 
шавам да занимам публику питањима која се тичу 

мене; али ових дана сам прочитао г. „Становника 
друге вароши" у „Московским ведомостима" и томе 
приморава да се латим пера. 


Дописивање ово јавило се поводом наштампано- 
га у листу „Тетрз' мојега писма, које иде уз при- 
поветку прогнаника што се држи у засебном за- 
твору четири године, — приповетку са искљу- 
чиво психолошким и, можда, судским интересо- 
вањем. Кад би се г. „Становник друге вароши" 
ограничио само на увреде, одмерене његовом сна- 
гом, ја не бих обратио на њих пажњу, знајући из 
које гомиле иде тај „гром“; али он дозвољава себи 
да сумњичи моја убеђења, мој начин мисли, — и ја 
немам права да одговорим на то само презирањем. 


Приписујући ми сваке неплемените побуде и мало 
не преступне намере, г. „Становник друге вароши" 
оптужује ме да сам нископоклоник, удварач, „пре- 
вртљивац" пред једним делом наше омладине. Та- 
кве врсте удварање значи одустајање од сопстве- 
них убеђења и дотеривање њихово према туђима. 
Али, не хвалећи се и без икаквих заобилажења, већ 
просто констатујући факат, имам право да тврдим 
да се убеђења, која сам изразио и штампано и усме- 
но, нису изменила ни за нокат за последњих че- 
трдесет година; ја их никада и ни пред ким нисам 
скривао. У очима наше омладине, — пошто се о њој 
говори, — у њеним очима, ма којој партији она при- 
падала, ја сам увек био и досад остао „постепено- 
вац", либерал старога кроја, у енглеском династич- 
ком смислу, човек који очекује реформесамо од- 
озго, принципијелан противник револуције, не го- 
ворећи већ о ругобама последњега времена. 

Омладина је била у праву у својој оцени, и ја бих 
сматрао да сам недостојан ње и самога себе, кад 
бих јој се показивао у другој светлости. Оне ова- 
ције о којима говори г. „Становник друге варо- 
ши" биле су ми пријатне и драгоцене баш зато што 
ја нисам ишао к младом поколењу, чи- 
је нерасположење сам веома философски подносио 
у току петнаест година (од појаве „Оцева и деце"), 
него што је оно ишло к мени; оне су ми биле 
драгоцене, ове овације, као доказ израженога сао- 
сећања према оним убеђењима којима сам увек 
био веран и која сам изражавао гласно у самим 
својим говорима, одржаним људима којима је било 
пријатно да ме славе. 

Због чега бих ја морао да лажем и да се удва- 
рам њима, кад су ми они сами пружили руке и ве- 
ровали ми2 

И кад размислим из чијих уста излазе ове кле- 
вете, ове оптужбе! Из уста човека који је од мла- 
дости заслужио репутацију виртуоза у ниском кла- 
њању, у „превртању", најпре добровољно, а, нај- 
зад, чак и нехотице. Истина, нити има шта да губи, 
нити има чега да се боји: његово име је постало име- 
ница; — и он није од оних људи које је дозвољено 
позвати на одговорност. Али и у његовом положају 
обазривост не смета: у сваком случају, он не треба 
да помиње „осрамоћене седине"; не треба обраћа- 
ти погледе публике, која чита, на сопствену главу. 
Публика и без тога добро га зна... а, смем да до- 
дам, зна и мене. 


Париз, гше де Гоџа, 2 јануара 1880 г. 

